
„Eu nu strivesc corola de minuni a lumii 
şi nu ucid 

cu mintea tainele, ce le-ntâlnesc 

în calea mea 

în flori, în ochi, pe buze ori morminte. 
Lumina altora 

sugrumă vraja nepătrunsului ascuns 

în adâncimi de întuneric, 

dar eu, 

eu cu lumina mea sporesc a lumii taină — 
şi-ntocmai cum cu razele ei albe luna 

nu micşorează, ci tremurătoare 

măreşte şi mai tare taina nopții, 

aşa îmbogățesc şi eu întunecata zare 

cu largi fiori de sfânt mister 

şi tot ce-i neînțeles 

se schimbă-n neînțelesuri şi mai mari 
sub ochii mei — 

căci eu iubesc 

şi flori şi ochi şi buze şi morminte.” 


(Lucian Blaga) 

INIRODUCERE 


Într-o accepţiune generală, prin termenul de 
„dincolo” se înțelege dimensiunea invizibilă situată 
dincolo de universul fizic în care ne aflăm. Este 
dimensiunea în care, ceea ce numim suflet sau spirit 
sălăşluieşte după moartea corpului nostru. 

Spațiul vieţii de dincolo a fost şi va fi întot- 
deauna unul dintre marile mistere ale Universului şi 
de aceea a suscitat un constant interes, dedicându-i-se 
din Antichitate şi până acum o vastă literatură. 

Experiențele morţii clinice nu sunt menite doar 
să ne incite curiozitatea, ci au şi o profundă semniti- 
cație pentru viața noastră ca ființe gânditoare, privită 
printr-o perspectivă mult mai largă - ştiinţifică, filoso- 
fică, religioasă, socială şi pragmatică. 

Aducerea în discuţia lumii moderne a acestei 
teme pune în dificultate întreaga noastră cunoaştere 
de până acum. Universul descris de aceste experienţe 
nu poate fi explicat complet, nici în termenii ştiinţei, 
nici în cei ai religiei. Ştiinţa nu are noțiunea de „Fiinţă 
de Lumină” care emană o iubire infinită, nu are noți- 
unea de conştiinţă existentă în afara creierului uman, 
de câmp spiritual, de energie subtilă non-fizică văzută 
ca sursă a tuturor lucrurilor. 

Religia, la rândul său, nu are noțiunile de „con- 
tinuum spațio-temporal”, de universitate în „Cer” 
unde s-ar învăța despre mecanica cuantică, despre 
organizarea lumii de dincolo cu instituții sociale de 
învățământ, de agrement, de pregătire pentru misiu- 
nile cu care sunt trimişi oamenii pe Pământ şi, mai 
ales, despre necesitatea de a se trăi mai multe vieți 
succesive de către ființa umană înainte de a fuziona 
cu Lumina Divină. 

Şi toate aceste noțiuni nu sunt rodul unor fan- 
tezii, ci modele comune ale experienţelor trăite în 
timpul morții clinice analizate prin studii ştiinţifice. 
S-au făcut, de asemenea, acolo unde a fost posibil, şi 
monitorizări cu aparatură modernă de înregistrare a 
activității creierului şi a altor funcții viscerale. 

Sunt câteva motive care m-au determinat să 
abordez acest teritoriu atât de sensibil şi de contro- 
versat ca posibilități de cunoaştere, dar extrem de 
important pentru existența noastră. 

Cel care a inaugurat în lumea modernă seria 
cărților având ca tematică experiențele morţii clinice 
a fost medicul psihiatru Raymond Moody, cu cartea 
sa Life after Life (Viaţă după viață), publicată în 1975. 

Într-una dintre cărţile sale, R. Moody scrie despre 
o întâlnire neobişnuită care îndeamnă la o profundă 
meditație asupra rosturilor lumii. 

In 1971, în timpul unei intervenții chirurgicale, 
o femeie intră în stare de moarte clinică. În acest timp 
are o experienţă în care un ghid îi spune că va trebui 
să se întoarcă în viața terestră pentru a-şi continua 
misiunea. O avizează, de asemenea, că peste un timp 

va întâlni pe cineva care va fi interesat de experiența 
sa din timpul morţii clinice. Îi comunică numele acelei 
persoane şi îi arată şi imaginea acestuia, ca să-l poată 
recunoaşte. 

În 1975, deci la 4 ani distanţă în timp, cu ocazia 
unei sărbători tradiționale în SUA, vine cu colindul la 
această doamnă o mamă cu doi băieţi. În momentul 
în care s-au prezentat, gazda reacţionează surprinsă 
la numele de Moody şi-i spune că doreşte să discute 
cu soțul său. Aşa s-a produs această întâlnire ciudată. 

Aşadar, în 1971, pe când R. Moody încă nu îşi 
publicase cartea, acolo sus, ceea ce numim „dincolo“ 
pentru că nici nu ştim dacă „dincolo“ este sus sau 
chiar lângă noi, era deja decis cine şi ce va scrie. Şi 
cum Universul nu face lucruri gratuite, este firesc să 
ne întrebăm: care este scopul aducerii în atenția lumii 
ştiinţifice şi a publicului larg a acestor experienţe ale 
morții clinice? 

Partea interesantă aici este aceea că, în acelaşi 
timp cu fenomenul morții clinice, este adus în atenția 
noastră încă un mănunchi de surse de cunoaştere care 
pledează pentru realitatea aceluiaşi fenomen. 

În 1969 se pun bazele Asociaţiei de Psihologie 
Transpersonală. O nouă cale terapeutică se deschidea 
în fața psihologilor şi psihiatrilor. Prof. univ. Stanislav 
Grof, unul dintre marii mentori ai acestui nou domeniu 
de investigație şi terapie, ne spune că experienţele 
psihologiei transpersonale demonstrează că istoria 
omului şi a Universului pare să fie scrisă de aceeaşi 
mână, că om şi univers au aceeaşi origine spirituală. 

După anii 70 ai secolului abia încheiat, încep 
să fie aduse în atenţia publică şi principiile fizicii 

cuantice, deşi acestea au fost formulate încă din 1927 
la Copenhaga. 

Universul descris de fizica cuantică, după cum 
vom vedea, are similitudini care merg până la identi- 
tate cu cel înfățişat de experiențele morţii clinice. 

Sfârşitul secolului XX ne-a adus şi alte surprize. 
În 1992 a mai căzut o dogmă, de astă dată din ştiinţa 
creierului, producând şi în acest domeniu o adevărată 
revoluție în cunoaştere. Contrar a ceea ce se susținea 
până atunci, s-a demonstrat că celula de bază a creie- 
rului, neuronul, nu este imuabilă, dată o dată pentru 
totdeauna la naştere, ci poate fi înlocuită de neuroni 
noi, proveniți din celule embrionare nediferenţiate. 
Mai aflăm că, în funcţie de ceea ce gândim, creierul 
nostru se modelează biochimic şi anatomic, că ecoul 
benefic sau nociv al gândirii se reflectă atât asupra 
sănătății noastre, cât şi asupra Universului. 

Ştiinţele neurocognitive obțineau astfel un 
suport obiectiv şi explicativ al capacităţii de control 
şi de transformare în sensul dorit a minții noastre 
asupra organismului. 

O altă sursă inestimabilă de legitimare a expe- 
riențelor morții clinice a fost oferită de călătoriile 
extracorporale (out of the body) care, de asemenea, 
aşa cum vom vedea, au fost monitorizate ştiinţific cu 
mijloacele de care dispunem la ora actuală. 

Toate aceste noi achiziţii ştiinţifice venite din 
partea unei largi diversități de surse de cunoaştere 
mi se par a fi absolut semnificative şi nu întâmplătoare 
pentru momentul în care ne aflăm, de impas, de mare 
dificultate în toate domeniile vieții actuale - sociale, 
economice, spirituale, inclusiv ştiinţifice. 

Actualele date despre noi ne obligă să revi- 
zuim toate conceptele despre materie, energie, destin, 
viață, moarte, sensul existenței, relațiile interumane, 
modelele sociale experimentate şi eşuate, redefinirea 
conceptului de om, de spiritualitate, de Univers, justi- 
ție umană şi divină. 

Toate aceste repere ale existenței umane au 
nevoie de o filosofie fundamental schimbată, în acord 
cu tot ceea ce ni se relevă acum despre noi de către 
cele mai recente surse de cunoaştere. 

Aveam o singură şansă de ieşire din criza în 
care întreaga omenire este implicată: să optăm pentru 
o adevărată renaştere spirituală. 

În opinia mea, această renaştere spirituală pre- 
supune stabilirea unor relaţii armonioase şi de respect 
în câteva direcţii cardinale: cu Sursa Divină, cu noi 
înşine, cu semenii şi cu natura. 

Este nevoie să renunțăm la ceea ce este depăşit, 
în dezacord cu actuala cunoaştere, să păstrăm ceea ce 
în experiența omenirii s-a dovedit a fi peren, util, în 
acord cu natura noastră fizică şi spirituală, cu legile 
divine care au motivat crearea lumii. 

Toate sursele menţionate ne spun că suntem 
de esență spirituală, divină şi viitorul omenirii nu 
poate fi decât unul spiritual. Cunoscuta formulare a 
lui Malraux, eu aş modifica-o, spunând că secolul XXI 
ori va fi al spiritualității, ori nu va fi deloc. 

Acesta este viitorul omenirii. Timpul de igno- 
rare a legilor spirituale ale Universului expiră. Avem, 
după cum vedem, numeroase semne în acest sens. 
Suntem îndemnați şi ajutați să facem un salt cuantic 


16 e DUMITRU CONSTANTIN-DULCAN 


în conştiinţă, în gândire, instrumentul cu cea mai 
mare capacitate de a schimba lumea. Cu toții suntem 
aici în misiune. Acum însă ni s-a dat o nouă misiune, 
unică în istoria Universului. Izbăvirea omului nu se 
va mai face prin moarte, ci prin spiritualizare. 

Se nasc acum copii supradotați, geniali, cum 
n-au mai fost niciodată în planul fizic. Lor le revine 
misiunea de a aduce Pacea Christică pe Pământ. 

Valul de literatură publicată pe acest subiect, 
îndeosebi în SUA, dar şi în alte spații geografice, mi 
se pare a fi tocmai expresia nevoii de edificare a unei 
alte lumi, motivate de o altă gândire, o altă viziune 
asupra lumii. 

Konrad Lorenz, unul dintre cei mai mari 
mentori ai Etologiei, afirmă că, la nivel de instincte, 
suntem foarte puțin desprinşi de momentul când 
trăiam în caverne. Omul actual, spunea el, este o 
verigă intermediară între vecinele noastre antropo- 
ide şi om. Umanizarea acestei fiinţe intermediare este 
premisa supravieţuirii într-o nouă lume. 

Noua gândire, ne spune şi John White, va 
trebui să genereze un alt om, numit de către el Homo 
Noeticus, omul cunoaşterii, al colaborării, nu al urii 
şi al violenței. Omul viitorului va avea atributele 
necesare universului cuantic şi spiritual: „O logică 

polivalentă, simultană şi nu secvenţială. 


X 

Scopul pe care mi l-am propus ca prim obiectiv 
nu este acela de a relua ceea ce deja s-a spus despre 
aceste experiențe de moarte clinică, ci să întreprind o 
sinteză a tuturor datelor oferite de sursele comentate 
aici, având ca finalitate descrierea unui tablou cât mai 
aproape de realitate al lumii de dincolo. 

În al doilea rând, mi-am propus să supun dis- 
cuției semnificația pe care o pot avea pentru noi, cei 
de aici, elementele relevate de studiul morţii clinice. 

Ajungând la concluzia că eroul principal 
care traversează şi ordonează toate dimensiunile 
Universului este Conştiința Cosmică, din trunchiul 
căreia se desprinde şi ramul Conştiinţei noastre, 
primul capitol al cărţii îl dedic Conştiinţei ca ax esen- 
fial şi primordial al Universului. 


X 
X X 


Vreau să-i asigur pe toți slujitorii Bisericii 
— critici sau îngăduitori - că am avut cele mai bune 
intenții în formularea concluziilor acestui materia, că 
am încercat să menajez la maximum credința mamei 
mele, devenită şi a mea. Vreau, în acelaşi timp, să 
afirm că sunt în egală măsură şi un om de cunoaştere 
ştiinţifică şi nu pot ignora evidența demonstrată a 
multora dintre adevărurile ştiinţei. 


PARIEAI 


CONŞTIINŢA - AX ESENIIAL 
AL UNIVERSULUI 


MISTERUL DEALEI 


Sunt câteva mistere profunde în fața cărora 
omul va rămâne veşnic întrebător. 

Primul mister mi se pare a fi acela că suntem, 
că Universul există. 

Al doilea ar fi acela că Universul funcţionează, 
că este ordonat în forme prin care îşi manifestă exis- 
tența, părând a fi efectul unei rațiuni, al unei gândiri, 
al unei Conştiințe. 

Conştiința - capacitatea de a raționa, de a deter- 
mina ordinea lumii, geneza Universului după legi 
care au făcut posibilă apariția vieţii, inclusiv a omului 
- devine astfel 4x15 mundi, axul esenţial şi primordial 
al Universului. 

Pentru ca lumea să fie, constatăm că a fost 
nevoie de o forță capabilă de întreaga Creaţie, de o 
intenție, o voinţă şi, în primul rând, de un sentiment 
exprimat prin iubirea pentru tot ce s-a făcut. 

Sentimentului de iubire, de agape, implicată la 
nivel de Creaţie, i se acordă un cu totul alt sens decât 
acela al atracției fizice. Este bunăvoința, generozitatea, 
acceptarea, compasiunea, învăluirea întregii creații în 
căldura inimii, conştiinţa că suntem cu toţii frați, fii 
ai aceleiaşi Surse, fragmente de lumină desprinse. din 

Marea Fiinţă de Lumină. Este, în acceptarea dată de 
lisus, garanția armoniei, a păcii, a conexiunii necesare 
cu tot ce există. 

Gândul este deci informație, este cuvânt, este 
logos, este ştiinţă. Primul verb a fost: Fiat! Să fie! Să 
fie lumină, să fie munți, să fie ape, să fie omul! 

De ce este conştiinţa, respectiv gândirea, cel mai 
încifrat mister din Univers? Să ne imaginăm că, aşa 
cum ne spune astrofizica, la început nu a fost nimic, nu 
era spaţiu, nu era timp, nu era lumină, nu era materie. 
Şi deodată, după cum ne spune Eminescu, inspirat de 
Imnul Cosmogonic din Rig-Veda, apare un punct, mai 
mic decât un vârf de ac, ne spun astrofizicienii, mai Mic 
decât „boaba spumei”, ne spune poetul. El, punctul 
acela de mişcare, devine „stăpânul fără margini peste 
marginile lumii”. De unde apare acest „punct”, ştiinţa 
nu poate spune. Este Marea Taină a lumii, cel mai de 
nepătruns mister. Când încă „umbra celor nefăcute 
nu-ncepuse a se desface”, când peste negrele genuni 
domnea tăcerea ne-ntreruptă, apare cuvântul ziditor, 
„Fiat lux”. Şi s-a făcut lumină! lar Lumina a devenit 
materie. Şi acest prim gând, aflat la origini, la începu- 
turile lumii, era expresia unei Conştiinţe. Şi Conştiința 
era ceea ce numim Dumnezeu. lată de unde vine 
forța creatoare a Cuvântului şi de ce natura sa este 
sacră. Pentru că este Divinitatea însăşi. Cu adevărat 
avem sentimentul că Universul a evoluat prin crearea 
tuturor condiţiilor necesare spre a face posibilă apari- 
ția omului. Ştiinţa însăşi susține ideea prin formularea 
principiului antropic (Brandon Carter, 1974). Ţinând 
seama doar de ceea ce ştim astăzi, s-ar părea că numai 

omului i-a fost dată acea rațiune care îi permite să 
intre în dialog cu Sursa lui divină. Am putea spune că, 
prin apariția omului, Creatorul n-a mai fost singur. A 
dat din Lumina sa o scânteie ființei numite Om, pentru 
ca prin puterea minţii sale să devină co-creator de 
Univers. A fost cel mai mare dar care ni se putea face. 
Am demonstrat, sper, suficient în lucrarea În căutarea 
sensului pierdut (Ed. Eikon, 2008) că în fiecare clipă 
din existența noastră, când emitem un gând, implicit, 
fără să vrem, noi creăm, facem sau desfacem ceva, dăm 
un impuls ordinii din Univers sau, dimpotrivă, dezor- 
dinii, haosului, în funcție de ceea ce gândim. lată de 
unde vine marea noastră responsabilitate, mai întâi 
față de noi înşine, apoi față de semenii noştri, față de 
natură, față de planetă, faţă de Univers şi Dumnezeu. 

Revenind la Începuturi, pe când nu era nimic, 
când nu existau nici „viață”, nici „voință ca manifes- 
tare a unui gând, „când nu s-ascundea nimica deşi tot 
era ascuns, în momentul! Zero al Universului n-a fost 
Big Bangul, ci o Inteligență conştientă de sine care, 
o sutime de secundă mai târziu, a declanşat explo- 
zia prin care a început totul. Momentul Zero este al 
mitologiei, abia după aceea a venit Universul. În vidul 
inițial - rece şi întunecat - se aude primul cuvânt, 
expresie a unei rațiuni ale cărei origini sunt dincolo de 
capacitatea noastră de înțelegere. Şi vidul „ascultător” 
începe să se ordoneze, să ia forme, să dea înțelesuri 
existenței... 

Conştiinţa - doar o „secreție” a creierului? 


Conştiința sau capacitatea de a ne gândi pe 
noi înşine, de a raționa şi vorbi a incitat dintotdeauna 
cunoaşterea. Dacă reducem existența doar la materia 
exprimată prin fizică şi chimie, este imposibil să expli- 
căm cum o moleculă, făcută din materie, adică lipsită 
de conştiinţă, după canoanele ştiinţifice actuale, poate 
deveni conştiinţă. 

În această înţelegere reducţionistă şi simplistă, 
conştiinţa este o simplă „secreţie” a creierului. Odată 
însă cu studiul stărilor modificate ale conştiinţei, cu 
apariția unor domenii noi de cunoaştere, ca fizica 
cuantică, experienţele psihologiei transpersonale şi cele 
ale morţii clinice, studiul conştiinţei stârneşte un acut 
interes pentru că aduce în discuție rolul său fundamen- 
tal şi primordial în geneza Universului şi a capacităţii 
de a acţiona asupra formei de manifestare a materiei. 

După QOuinsey (1996), abordarea conştiinţei 
trebuie să răspundă la două întrebări: una de ordin 
ontologic, referitoare la natura fundamentală a lumii, 
şi alta de ordin epistemologic, vizând mecanismele 
propriu-zise care fac posibilă cunoaşterea. 

Explicarea conştiinţei este o sarcină dificilă 
pentru ştiinţa academică. A spune simplu că este pro- 
dusul materiei care a ajuns la un stadiu superior de 
evoluţie prin creierul uman, nu este decât o rezolvare 
comodă. Mai întâi, pentru că nu ştim cum se obține 
„minte din materie“, cum se exprimă Quinsey, cum 
ceva care nu are masă poate să apară din ceva care are 
masă. Apoi, discutând în sens strict biologic, conştiinţa 

de sine, sesizarea faptului că suntem ființe cu nevoi 
vitale de hrănire, perpetuare şi apărare nu este spe- 
cifică doar omului, ci sunt convins că este extinsă pe 
întreaga scară biologică, deci şi la nivelurile la care 
nu s-a descris încă prezența unui sistem nervos, cum 
sunt ființele monocelulare, dar şi la insecte cu abili- 
tăți, unele neatinse nici de om, aşa cum sunt albinele, 
viespile, furnicile etc., care au un creier cu o greutate 
de circa două miligrame. Spre exemplu, cârtița, care — 
după cum ştim - nu are nici ochi, îşi face depozite de 
râme pentru hrană în întunericul galeriei subterane 
în care trăieşte, imobilizându-le ca să nu fugă prin 
distrugerea ganglionului din cel de-al patrulea inel. 
Ştim opinia biologilor că toate viețuitoarele de la om 
în Jos fac ceea ce fac, dar nu ştiu ce fac! Işi hrănesc 
puii, îi apără până cresc mari, dar o fac aşa, dintr-un 
simplu impuls. Adică din instinct. Dar ce este instinctul 
altceva decât o tezaurizare de inteligenţă a naturii care 
corespunde unor trebuinţe fără de care nicio ființă nu 
poate exista? Tot ce face omul pentru a exista a învățat 
de undeva. Dar pe celelalte ființe cine le-a învățat? Nu 
înseamnă că există, în acest caz, cel puțin o cunoaştere, 
o conştiinţă extinsă la natură, la Univers şi care are şi 
alte suporturi decât creierul uman? Un paramoecium 
sau infuzor, ființă monocelulară, dacă i se pune o pică- 
tură de tuş în drumul său, având un efect nociv asupra 
sa, o va ocoli, deşi nu are structuri anatomice nervoase 
cu care să reacționeze. Îşi mişcă, de asemenea, coordo- 
nat cilii vibratili într-o anumită succesiune. 

Un alt protozoar, Vorticella, ființă monoce- 
lulară, poate trăi singur, individual sau într-o foarte 
curioasă asociere temporară. Mai mulți indivizi 

pot forma un organism pluricelular preluând toate 
funcțiile necesare: unele celule iau rolul de dirijare 
a grupului, altele se ocupă de deplasare, altele de 
hrănire etc. O astfel de redistribuire de funcții biolo- 
gice la o ființă monocelulară, lipsită de sistem nervos, 
sfidează orice logică de tip uman dacă reducem viața 
la simple reacții fizico-chimice, aşa cum vrea să ne 
convingă biologia actuală. La orice nivel de reprezen- 
tare, monocelular sau pluricelular, celula „ştie“ să-şi 
îndeplinească toate funcţiile necesare existenței. Mai 
mult, într-un organism pluricelular, celulele trebuie 
să-şi coordoneze fiziologia nu numai cu nevoile 
proprii, ci şi cu cele ale organismului în care se află. Se 
dovedeşte astfel că viața, oriunde s-ar înfiripa, mono 
sau pluricelular, trebuie să dispună de inteligenţa 
impusă de trebuinţele sale - hrănire, evitarea peri- 
colelor, reproducere, dirijarea proceselor metabolice. 
Are nevoie, în alți termeni, de informaţie ca semnal, 
model, instrucțiune. lar informația implică o sursă 
inteligentă sau emiţător, un receptor, o structură de 
procesare şi decodificare. Tot acest lanţ informațio- 
nal necesar vieții este expresia unei înteligențe, a unei 
cunoaşteri elaborate undeva în acest Univers. Suntem 
prea orgolioşi ca să acceptăm că şi alte fiinţe, în afară 
de noi, mai pot fi inteligente. Omul este superior prin 
extensia inteligenței sale la un nivel care îi permite 
să-şi creeze o civilizaţie grație mobilităţii creierului 
său, care are capacitatea de a forma noi programe prin 
învățare. Celelalte ființe vin pe lume cu programe 
gata formate, limitele învățării prin achiziţie de noi 
programe fiind foarte restrânse în raport cu omul. 
Din acest motiv, ele rămân dependente de natură. La 

nivelul lor, natura nu a îngăduit o inteligență de lux 
ca la om, ci doar atât cât le este necesară pentru a-şi 
îndeplini propria finalitate. În acest sens, am afirmat 
că fiecare ființă îşi ajunse sieşi (Inteligența materiei, 
1981). Când am ajuns la conceptul de inteligență a 
celulelor în 1981, am avut teama de respingere a ideli 
de către comunitatea ştiinţifică. Acum ideea este mult 
mai acceptată. Bruce Lipton (2005), un cunoscut cer- 
cetător în biologia membranelor celulare, afirmă fără 
rețineri că celulele sunt la fel de inteligente ca şi noi 
(Biologia credinței, Ed. For You, 2008). 

Concluzia la acest subiect este aceea că sistemul 
nervos nu este singura structură capabilă să prelucreze 
informație şi să emită decizii inteligente. Virusurile, 
bacteriile, plantele, ființele monocelulare - nu ştim 
încă să aibă structuri nervoase şi, cu toate acestea, 
dispun de posibilitatea acelor conduite inteligente 
impuse de condiţia lor de existență. Ca o curiozitate, 
se poate afirma că virusul HIV (agentul responsabil de 
SIDA) se dovedeşte, până acum cel puţin, mai inteii- 
gent decât toată ştiinţa medicală a timpului nostru. La 
orice mijloc de anihilare inventat de medicină, virusul 
găseşte o altă cale de a fi invulnerabil. 


Absența unei teorii coerente 
despre conştiinţă 


Până în clipa de față nu avem o teorie coerentă 
despre conştiinţă, capabilă să ne ofere o explicație 

satisfăcătoare. Teoria cea mai cunoscută, şi acceptată 
de ştiinţa oficială, spuneam că este aceea care consi- 
deră conştiinţa ca fiind o „secreție” a creierului uman, 
generată prin procesele neurochimice şi neuroelec- 
trice. Evident, această concepție limitează existența 
conştiinţei la nivel strict uman. Cred că majoritatea 
copleşitoare a neurologilor împărtăşeşte acest punct 
de vedere, invocând ca argument faptul că invalidarea 
creierului nostru, indiferent prin ce suferință, invali- 
dează şi conştiinţa. Este o realitate constatată frecvent 
în practica medicală, dar dacă un televizor sau un 
aparat de radio sunt defecte şi nu ne mai dau sunet 
ŞI imagine, înseamnă că cele două aparate defecte 
erau cele ce generau sunetele şi imaginea sau avem 
doar dovada că erau simple receptoare de sunete şi 
imagine şi că, fiind avariate, nu mai puteau îndeplini 
funcția de receptoare? 

Numărul celor care susțin, în acord cu ştiinţa 
academică, oficială, ideea generării conştiinţei la nivelul 
creierului uman este evident mai mare decât al celor 
care au îndoieli în acest sens. 

Filosoful australian David Chalmers, care 
are scrieri importante pe această temă, consideră că 
problema conştiinţei este dificil de înțeles în actua- 
lul nivel de cunoaştere, dar nu neagă substratul său 
neurofiziologic. 

John Searle - cercetător în domeniul psiho- 
logiei la Universitatea Berkeley (California) -, deşi 
recunoaşte că nu dispunem de o explicaţie ştiinţifică 
satisfăcătoare privind modul în care este elaborată 
conştiinţa la nivelul creierului, este totuşi adeptul ideii 
de generare a acesteia numai la nivelul creierului. 

Sunt însă şi nume mari ale cercetătorilor în 
domeniul neurofiziologiei care au o opinie contrară, 
cum este John Eccles, distins cu Premiul Nobel pentru 
medicină în 1963. El vede creierul doar ca pe un instru- 
ment de exprimare a conştiinţei şi nu invers. Creierul 
este cel care îi oferă conştiinţei posibilitatea de acces 
către universul nostru exterior. Cu alte cuvinte, cre- 
ierul, prin funcţia sa de procesare şi decodificare a 
informațiilor venite din mediul exterior şi interior, ar 
avea doar rolul de receptor pentru conştiinţă, întoc- 
mai, adăugăm noi, ca un receptor radio sau IV. 


Neurofiziologia conştiinţei 


loți comentatorii acestui subiect sunt de 
părere că tema conştiinţei este una foarte dificilă. 
Dacă rămânem tributari concepției darwiniste, veche 
de 150 de ani, aşa cum se străduiesc cu obstinatie 
adepții săi, suntem obligaţi să reducem elaborarea 
conştiinţei la legile fizicii şi ale chimiei, din care nu 
rezultă nicicum fenomene de ordin psihic. Concepţia 
materialistă despre lume ne spune că materia nu are 
conştiinţă, este oarbă, fără „suflet”. Darwinismul 
pleacă în explicarea evoluţiei de la ceva preexistent 
care se perfecționează treptat prin achiziții succe- 
sive care se dovedesc favorabile speciei şi îi aduc un 
avantaj în competiția pentru supravieţuire. Mă întreb, 
ca să se ajungă la conştiinţă, nu trebuia să se plece tot 
de la o conştiinţă, o inteligenţă? Şi dacă da, de unde a 
venit, de vreme ce materia n-o avea?! 

Daniel C. Dennett şi Robert E. Ornstein, filo- 
sofi şi neurocognitivişti, consideră apariția conştiinţei 
ca fiind un rezultat al evoluției materiei care nu era 
neapărat necesar,de vreme ce alte ființe trăiesc fără 
beneficiul ei. 

Ideea emanației conştiinţei din activitatea cre- 
ierului uman este cel mai uşor de acceptat pentru că 
are de partea sa argumentul aparențţei, tot aşa cum 
înainte de Copernic lumea accepta ideea că Soarele se 
învârteşte în jurul Pământului şi nu invers. Aşa părea 
să se întâmple la o simplă privire a cerului. Am văzut 
însă că acte inteligente întâlnim şi la alte niveluri bio- 
logice, în care sistemul nervos ori este rudimentar, ori 
absent, cum se întâmplă la plante. În plus, după cum 
vom comenta în alte capitole, dispunem în prezent de 
experiențe monitorizate ştiinţific menite să sugereze o 
extensie a conştiinţei nu numai la nivelul lumii vii, ci 
şi la cel cosmic. 

Conştiința ca percepţie subiectivă nu începe 
la creier, ci la nivelul receptorilor din periferie, care 
sunt porți de intrare ale informațiilor. Acestea sunt 
trimise spre creier, unde sunt transformate în procese 
de conştiinţă. Dacă privim la microscop un receptor 
din periferia corpului nostru, rămânem uimiți de sim- 
plitatea structurii acestuia. Şi totuşi, aceşti receptori 
sunt capabili să recunoască tipul de stimuli specifici 
lor dintr-o mulțime de alții, dar mai ales au inteli- 
genta capacitate de a transforma stimulul respectiv 
în biocurenți modulați în frecvență. Codifică deci 
sub această formă toate genurile de stimuli cu care 
corpul nostru vine în contact: cald, rece, durere, gust, 

auz, imagini, lumini, stimuli erotici etc. Ajunşi în 
creier, astfel codificaţi, sunt decodificați în arii spe- 
cifice fiecărui tip de stimuli. În funcţie de conţinutul 
lor, informaţiile primite devin simple gânduri, acte 
reflexe, elaborări de idei, meditații sau stârnesc, prin 
participarea creierului limbic, emoţii şi sentimente. 

Dacă, după cum am discutat deja, este inevita- 
bil ca fiecare celulă să-şi aibă inteligenţa sa, se poate 
deduce că inteligenţa noastră este şi o însumare a 
inteligenţei tuturor celulelor din corpul nostru. Ca 
urmare, putem spune că în actul de exprimare a con- 
ştiinţei participă nu numai creierul, ci întregul nostru 
COIP. 

Din logica receptării informației şi din stu- 
diile cu RMN(f) (Rezonanţa Magnetică Nucleară 
funcțională), deducem că un act conştient presupune 
activarea şi deci participarea multor zone din creier. 
Susan Greenfield ne spune că vederea poate activa 
peste 3U de arii ale creierului, ceea ce presupune ca 
fiecare arie să îndeplinească mai mult de o singură 
funcție. Ştim bine fenomenul din mecanismele de 
recuperare de către creier a unor funcții pierdute prin 
invalidare. Alte arii din creier preiau sarcina recupe- 
rării în cazul celor lezate. 

Nu sunt primul care face această observație: 
există o unitate funcţională şi o coerenţă a conştiinţei, 
în ciuda multitudinii de arii disparate, de circuite ner- 
voase întortocheate şi conexiuni. Noi doar gândim, 
ştim că suntem, uneori putem fi în meditaţie într-o 
linişte profundă. Nu simţim şi nu auzim nimic. 
Creierul este probabil cel mai silențios sistem din 

natură. Funcționează fără zgomot. Cine dă această 
unitate conştiinţei? Există o altă instanţă care se folo- 
seşte de creier? — se întreabă unii cercetători. 

Concepţia neurofiziologică actuală, în virtutea 
căreia conştiinţa este redusă la procesele fizico-chimice 
din creier, are mari dificultăţi în a-şi găsi un consens 
cu conceptele confirmate experimental ale fizicii cuan- 
tice, cu experiențele psihologiei transpersonale, ale 
morții clinice, cu stările intermediare sau modificate 
ale conştiinţei, cu liberul arbitru, cu intuiţia, efectul 
placebo, pulsiunile inconştiente, obsesiile, fobiile, 
visul anticipativ, vindecările prin tehnici spirituale, 
telepatia, clarvederea - fenomene studiate şi confir- 
mate deja în cadru ştiinţific instituționalizat. Până 
acum, ştiinţa oficială s-a folosit de „briciul lui Occam. 
A tăiat de pe listă tot ce nu putea explica sau le-a taxat 
ca neştiințifice. Dar a nega „ceva“ nu înseamnă obli- 
gatoriu că acel „ceva” nu există. 

Fizica cuantică pune presant întrebarea asupra 
naturii conştiinţei atâta vreme cât doi electroni pereche 
îşi schimbă instantaneu spinul, indiferent de distanța 
la care sunt situați unul de altul, sau doi fotoni gemeni 
se regăsesc imediat după ce au fost expediați la dis- 
tanţă şi în sens opus, ca şi cum „ar şti unul de altul, ca 
şi cum ar avea o conştiinţă. Ilya Prigogine, distins cu 
Premiul Nobel pentru studiul structurilor disipative, 
ne spune că chiar şi într-un sistem fizic moleculele se 
aşază într-o anumită ordine ca şi cum ar şti poziția 
tuturor celorlalte. 

În consecință, nu avem încă o teorie generală 
satisfăcătoare privind funcționarea creierului. 

M-a frapat dintotdeauna continuitatea con- 
ştiinţei noastre, care nu poate fi explicată, cel puțin 
satisfăcător, dacă o reducem la substratul său neuro- 
nal. Spuneam că fiecare informaţie nouă îşi conectează 
propria sa rețea neuronală, ceea ce ar presupune o 
percepţie discontinuă. Noi percepem însă, grație 
conştiinţei care pare să aibă un rol unificator, o lume 
continuă, ca într-o peliculă cinematografică în care nu 
sesizăm succesiunea cadrelor fixe. 

Am mai abordat acest aspect, spunând că noi 
nu vedem lumea la nivel de atomi, molecule, sinapse 
şi rețele neuronale, ci ni s-a dat, ca miracol al conştiin- 
ței, capacitatea de a vedea o lume coerentă, în acord cu 
ideile noastre despre ea şi nu aşa cum este realitatea 
sa ultimă. Trebuie să explic mirarea mea prin aceea că 
celelalte animale nu percep lumea aidoma nouă, ci fie 
mai mult, fie mai puţin decât noi, în funcție de trebu- 
inţele cerute de existenţa lor. 

O altă întrebare care mi se pare a fi foarte per- 
tinentă este: de ce avem o opinie diferită despre lume, 
de vreme ce uzăm aceleaşi mecanisme de funcționare 
a creierului? La acelaşi substrat biochimic şi electro- 
fiziologic, prin care este procesată o informație, ne 
formăm o impresie individualizată, diferită de la om 
la om. Este evident că instanța care conferă un sens 
diferit informației nu poate fi decât conştiinţa care 
îşi pune amprenta subiectivă, uneori foarte departe 
de realitatea obiectivă. Am mai spus, în acest subiec- 
tivism intervin educaţia, interesele momentului, 
capacitatea de înțelegere şi mentalitatea vremii condi- 
ționată social. 

O altă contradicție. Studiile din domeniul ştiințe- 
lor neurocognitive sugerează că iniţiativa în activitatea 
creierului îi aparține conştiinţei şi nu creierului. Este 
instanța Eului cea care decide să tacă, să vorbească, 
să întreprindă o acțiune sau nu. Vorbeşte creierul fără 
noi vreodată? Se spune că numai gura! Este adevărat 
că suntem asaltați de multe gânduri pe care, din nou, 
nu ştim cine le trimite, însă cel ce le pune stavilă, dacă 
vrea, este tot Eul nostru. Dar gândirea concomitentă, 
care adesea ne parazitează insistent sustrăgându-ne 
de la ceea ce dorim cu adevărat să facem, să gândim, 
venind fără voința noastră, cum s-o explicăm? 

Un alt aspect şi mai frapant. Măsurători rigu- 
roase ale timpului în care sunt activate diferite arii din 
creier par să arate că aceste activări preced cu câteva 
miimi de secundă conştientizarea lor. Cercetătoarea 
franceză Angela Sirigu nespunecă decizia de executare 
a unei mişcări pare a fi luată înainte de a fi informată 
conştiinţa. Vasodilataţia care aduce în aria motorie, 
de comandă a mişcării, glucoza şi oxigenul necesare, 
pregătirea pentru acțiune deci, precede intenţia con- 
ştientă de execuție. Când decizia de mişcare devine 
conştientă, liberul nostru arbitru mai are la dispozi- 
ție doar câteva miimi de secundă să spună „da“ sau 
„Nu“. Dispunem de libertatea de a refuza sau accepta 
decizia creierului, ne spune cercetătoarea citată. 

Dar cine este instanţa care „dispune“, care are 
decizia ultimă, dacă aceasta nu-i aparține creierului? 
Nu este doar un artificiu de limbaj, este o realitate. 

Aceeaşi observație de discordanţă între timpul 
de reacție al creierului şi cel de conştientizare o sesizează 

şi neurologul Benjamin Libet (1994). El constată că 
undele cerebrale sunt amorsate cu o treime de secundă 
înainte ca subiectul studiat să ia o decizie conştientă. 

S-au constatat, de asemenea, în alte studii, 
modificări vegetative, care sunt specifice emoțiilor, 
declanşate în fracțiuni de secundă înainte de a fi 
expuşi unei emoţii. Mai mult, s-a observat că aceste 
modificări vegetative la emoții au putut fi declan- 
şate anticipat la subiecții studiați în laborator chiar 
şi în situația în care un emiţător se afla la distanța 
de mii de kilometri de receptori. 

Inițiativa creierului care ar precede voința 
noastră de a acţiona ridică întrebarea dacă „gândim 
sau suntem „gândiţi. 

Dacă este logic să admitem că o masă anato- 
mică, aşa cum este şi creierul nostru, nu se poate activa 
singură, fără un impuls venit, mai ales când acesta 
are un conținut cognitiv, trebuie să găsim o explicaţie 
fenomenului. Mintea noastră sau conştiinţa nu func- 
ționează doar la nivel de conştient. Personal, cred că 
putem distinge o conştiinţă operațională a deciziilor 
conştiente, implicată atât la nivel subiectiv, cât şi rela- 
țional cu semenii, şi o conştiinţă implicată la nivel de 
inconştient, purtătoare a Sinelui sau Eului esenţial, 
în care sunt depozitate arhetipurile, arhiva cu toate 
informațiile referitoare la propriul destin, în strânsă 
rezonanță cu cel cosmic. Programele tuturor funcții- 
lor vegetative, inteligenţa celulară sunt la acelaşi nivel 
prezente. 

La acest nivel al „conştiinţei inconştiente” cred 
că sunt înregistrate toate engramele evenimentelor 

trăite în timpul vieții sau poate... chiar al vieților (!). 
Avem suficient de multe argumente pentru a afirma 
că nimic din ceea ce intră în câmpul memoriei noastre 
nu se uită! Pierdem doar neuronii care sunt nece- 
sari pentru a evoca informațiile stocate. Vom aborda 
subiectul la alt capitol. 

Cred că ceea ce activează creierul asemenea 
unui „presentiment'”, înainte de a deveni un act con- 
ştient, este segmentul moştenit al conştiinţei care 
funcționează ca un Eu esenţial, ca ghid şi „martor al 
eternității”, cum îi spunea Henriette Yvonne Stahl în 
romanul său cu acelaşi nume. La acest nivel pare să fie 
o altă cunoaştere, o „preştiință”, şi nu sunt rare cazu- 
rile în care prin vis sau, pur şi simplu, prin venirea 
ca o străfulgerare în conştiinţă a informației necesare 
au fost prevenite evenimente grave. Vom discuta mai 
mult subiectul pe parcursul lucrării. 


Un solid argument împotriva ideii că mintea 
poate fi redusă la reacțiile biochimice care au loc în 
creier îl constituie observația că, aidoma reacțiilor 
chimice, conştiinţa ar trebui să fie univoc univectorial 
şi linear orientată. Ori gândirea noastră este nelineară 
şi plurivectorială. Intenționăm să facem ceva, apoi 
renunțăm, iar revenim etc. Nimic nu este mai mobil 
decât mintea omenească. Dacă mintea noastră ar 
funcționa doar linear, într-un singur sens, aşa cum se 
petrece în orice reacție chimică, liberul nostru arbitru 
ar fi exclus. Ar trebui să gândim ca un automat, după 
cum ne-ar dicta genele şi impulsurile venite din 
mediul exterior, ne spune Sam Parnia (2008). Dacă am 

gândi aşa, atunci am fi exoneraţi de orice responsabi- 
litate pentru acțiunile şi gândurile noastre. 

Un câine care ne muşcă nu poate fi judecat 
pentru că, după cum ne spune Sf. Augustin, anima- 
lele au şi ele o gândire, dar foarte redusă, şi ele nu ştiu 
că gândesc, în timp ce omul ştie şi deci poate discerne 
între bine şi rău. Omul nu este pedepsit pentru că gân- 
deşte, ci pentru ceea ce gândeşte! 


Conştiinţța extinsă 
dincolo de creierul uman 


Cea de-a două ipoteză referitoare la geneza 
conştiinţei în afara creierului uman este extrem de 
dificil să fie acceptată de ştiinţele oficiale. A admite 
că nu creierul generează conştiinţa, ci invers, conşti- 
ința îşi construieşte vehiculul capabil s-o exprime, 
respectiv creierul uman, nu este doar o dorință de a 
stabili prioritatea în acest sens. Problema în sine are 
o importanță „capitală, fundamentală, cu implicații 
ştiinţifice, filosofice, teologice, psihologice şi sociale. 
Pune sub semnul întrebării tot ceea ce ştiinţele clasice 
ne-au învățat până acum despre existența noastră. 

Mai întâi, dacă există o conştiinţă în afara cre- 
ierului uman, înseamnă că sistemul nervos nu este 
singurul vehicul capabil să proceseze informația. 

Am făcut această observaţie într-un capitol des- 
tinat special acestui subiect din lucrarea Inteligenta 
materiei (1981). Spuneam că, de vreme ce viaţa există 

şi la nivel monocelular şi la plante, unde nu există 
sistem nervos, dar întâlnim, ca la orice ființă, conduite 
de adaptare inteligente, înseamnă că şi acolo trebuie 
să existe un suport capabil să recepteze şi să emită 
informație. Nu ştim care este acest suport, dar avem 
indirect dovada existenței acestuia. 

De aici decurg alte consecinţe. Înseamnă că 
fiecare celulă, fiecare ființă dispune ab initio de inte- 
ligența necesară pentru îndeplinirea propriei sale 
finalități: autoconservare şi reproducere. 

Dacă toate celulele şi organismele vii îşi au inte- 
ligenţa lor, deducem că evoluția lumii vii are un resort 
inteligent, o inteligență adaptativă care s-a folosit de 
întâmplare doar ca moment al satisfacerii unei necesi- 
tăți înscrise în genomul său. O materie oarbă, supusă 
unor legi pur mecanice, nu avea cum să evolueze. În 
consecință, interpretarea biologiei prin prisma unei 
concepții materialist-mecaniciste şi reducționiste la 
legile fizicii şi chimiei este eronată. 

Cea care prin excelenţă ar fi trebuit să depă- 
şească limitele materialismului, psihologia clasică, 
s-a înscris într-un univers îngust, redus la simple 
descrieri de fenomene, pierzând şi ignorând esența 
lor. Mulţi dintre adepţii psihologiei oficiale ignoră 
experiențele psihologiei transpersonale şi ale morții 
clinice sau le interpretează eronat numai pentru că nu 
au argumente prin care să le poată explica. Nu pot ieşi 
din aria îngustă a explicațiilor materialiste. 

În plan filosofic, Roger Penrose, matematician 
cu scrieri inclusiv filosofice, în lucrarea sa Mintea 
omenească între clasic şi cuantic (1988), emite ipoteza 

existenței unui protomental cosmic arhetipal din care 
s-ar desprinde conştiinţa la nivel uman. Conexiunea 
între mentalul cosmic şi conştiinţa deliberativă s-ar 
face, după cum am opinat şi noi, prin inconştient. 
În alți termeni, Roger Penrose, numit sir de regină 
pentru lucrările sale, extinde conceptul de conştiinţă 
la nivel cosmic. În acest sens, conştiinţa umană ne 
apare doar ca un segment al marii conştiinţe cosmice. 
Această ipoteză este susținută, după cum vom vedea, 
cu rigoarea experienţelor de laborator şi de către fizica 
cuantică şi de către alte domenii de cunoaştere conturate 
în ultimele decenii. Extinderea conştiinţei la nivel cosmic 
oferă o altă înțelegere întregului eşafodaj al lumii. 
Spuneam că întregul Univers poartă amprenta 
unei minți raționale, a unui gând de Creator, care şi-a 
lăsat amprenta inteligenţei la toate nivelurile sale de 
manifestare. Existenţa unei inteligenţe, a unei intenții 
la „începuturile“ lumii dă glas ideii că om şi Univers 
au aceeaşi sorginte, de natură spirituală. Şi dacă a 
existat o intenţie în creație, înseamnă că Universul şi 
omul au un sens, un rost pe care avem datoria de a-l 
înțelege şi a-l îndeplini. Cum superb se exprimă Prof. 
dr. 5. Grof, spunând că istoria omului şi a universului 
este scrisă de aceeaşi mână, iar spiritualitatea este un 
atribut al psihicului uman şi al ordinii universale. lată 
cum, după 400 de ani de când spiritul a fost exclus din 
ecuaţia lor de către ştiinţele clasice, acum este din nou 
aşezat pe cel mai înalt soclu, în mod ciudat, de către 
aceleaşi ştiinţe care l-au negat. După cum remarcă Dean 
Radin (1997), mintea a evoluat, prin cunoaşterea ştiin- 
țifică, până la stadiul în care s-a negat pe sine. „Ştiinţa 

şi-a pierdut mințile”, spune el, pe care acum, iată, este 
pe cale să şi le regăsească. Nu este un argument că totul 
se petrece în mod ciclic? — ne întrebăm noi. 


Conştiinţa şi fizica cuantică 


Prin extensia sa de la Univers la om şi dincolo de 
om, se vorbeşte în prezent de un câmp al conştiinţei. 

A vorbi de un câmp extins al conştiinţei 
înseamnă a admite că există o inteligenţă continuă şi 
non-localizată, prezentă la nivelul întregului Univers 
— idee care este contrară înțelegerii actuale care o loca- 
lizează strict la nivelul creierului uman. 

Imaginea conştiinţei de câmp de energie care 
exprimă forță şi informaţie este emisă nu numai de 
fizica cuantică, ci şi de tradiţiile spirituale orientale. 

Ideea de câmp al conştiinţei, după cum vom 
vedea şi mai departe, poate oferi o explicație mai con- 
venabilă modului său continuu de tuncționare, ca 
unitate, ca un ansamblu unitar, decât aceea de expri- 
mare printr-o rețea neuronală individualizată. 

Pot fi invocate mai multe argumente în acest 
sens. Dacă fiecare informaţie nouă îşi alege, mai mult, 
îşi formează rețeaua neuronală prin care se exprimă 
şi se memorează, cine face opţiunea: conştiinţa sau 
creierul care este doar o masă anatomică? Este logic 
să admitem că opţiunea este a conştiinţei, care „ştie” 
ce trebuie făcut. De altfel, experiența mea profesio- 
nală m-a convins de mult, dincolo de litera cărții, că 

sentimentele, gândurile, suferința psihică primară -— 
şi, evident, nu cea secundară unei leziuni a creierului 
— îşi aleg nu numai rețeaua neuronală, ci şi biochimia 
prin care se manifestă. 

Un alt argument: memoria. Sunt multe cer- 
cetări care sugerează că memoria are o distribuţie 
globală în creier şi nu este limitată doar la un grup de 
neuroni. Pot fi citate în acest sens lucrările lui Karl H. 
Pribram. | 

Hipocampul ar putea fi doar structura anato- 
mică cu rol de decodificare, de evocare a engramelor 
cu memorie de lungă durată din câmpul conştiinţei. 
Mulţi suferinzi de boala Alzheimer, deşi au atrofie de 
hipocamp, pot evoca uneori fragmente de memorie 
minuțioase, greu de explicat, fără neuronii care au 
degenerat. 

Vorbim astăzi de neurogeneză, de naşterea de 
noi neuroni în hipocamp, din celule stem în locul celor 
care au dispărut. Întrebare logică: cum transmit neu- 
ronii care au murit informațiile deținute la cei ce se 
nasc? Nu putem să ne explicăm decât dacă admitem 
că noii neuroni iau informația din câmpul memoriei şi 
al conştiinţei. 

Fizica cuantică a creat în domeniul cunoaş- 
terii o imensă falie epistemologică vorbind despre un 
univers în care logica clasică formală nu mai poate 
funcționa. O entitate nu mai este egală doar cu ea 
însăşi ca în logica formală, ci poate îi egală cu orice 
altă entitate. Logica aristoteliană funcționa după legea 
terțului exclus şi a rațiunii suficiente. Entitatea A nu 
putea fi egală decât cu o entitate tot A, dar nu cu B. 

Sau: 1+1 este egal numai cu 2. Aşa ne spune cel 
mai elementar raționament. 

În fizica cuantică funcționează logica terțului 
inclus. 

A = A = BsauCsau etc. 

1+1 = 2,3, 10etc. 

La nivel cuantic, materia se comportă la fel de 
bizar. Particulele subatomice se pot manifesta în două 
ipostaze în acelaşi timp: de unde şi de particule. Este 
principiul superpoziţiei. Lumina, spre exemplu, călă- 
toreşte sub formă de undă, dar când se proiectează pe 
o suprafață, ne apare ca o particulă. Din dubla sa ipos- 
tază de undă şi corpuscul, noi nu vedem decât forma 
de particulă. În prezenţa conştiinţei noastre se produce 
aşa-zisul colaps de undă, sau dispariția undei. Mintea 
noastră este cea care produce acest efect, 

Mintea noastră transformă universul cuantic 
invizibil al undelor, prin procese de percepție, în 
Realitate concretă, vizibilă. Într-o miime de secundă, 
prin percepție, „undele de probabilitate” se trans- 
formă în particule sau, altfel spus, se transferă într-un 
univers microscopic devenind Realitatea care ne 
înconjoară. 

Aceasta este „interpretarea de la Copenhaga”, 
unde „pontit” a fost marele Niels Bohr. 

Se ridică firesc întrebarea: dincolo de mintea 
noastră nu mai există materie? Indiscutabil că da, dar 
dincolo de noi domneşte ca dublură a tuturor lucru- 
rilor Conştiința Cosmică, marea minte a Universului, 
cum o numea cel ce a pus piatra de fundament a fizicii 
cuantice, Max Planck. 

La o întâlnire ştiinţifică a fizicienilor de la 
Florența (1944), Max Planck făcea mărturisirea că, 
după ce s-a ocupat o viață întreagă de cel mai concret 
dintre lucruri - materia -, a ajuns la concluzia că 
Universul există numai pentru că particulele care con- 
stituie structura atomului din care toate sunt făcute 
sunt menținute într-o perpetuă mişcare de o mare 
minte, aceea a Universului. 

Aşadar, Universul pare a fi creația a două 
minți: mintea divină sau cosmică şi mintea umană. 
S-a spus, pe bună dreptate, că noi suntem co-creatori 
de univers. Suntem obligați să admitem că, în aceeaşi 
măsură, şi celelalte ființe, prin percepția redusă, fireşte, 
la nevoile lor, dispun de acelaşi mecanism de creare a 
realității. Vom înțelege astfel că toate ființele au marja 
lor de inteligenţă şi se supun aceloraşi legi. Ne impli- 
căm aşadar, fără să vrem, în ordinea Universului. 
Carl Gustav Jung menţiona, de asemenea, capacitatea 
conştiinţei de a organiza materia. „Aşa cum se mişcă 
mintea, se mişcă şi materia.” În laborator, influența 
conştiinţei asupra materiei fizice este cel mai uşor de 
sesizat, prin efectul său asupra unor sisteme cu fluciu- 
ații aleatorii, ne spune Dean Radin (1977), care a făcut 
numeroase studii în acest sens. 

Este extrem de important să analizăm con- 
ceptul de conştiinţă şi prin prisma fizicii cuantice, nu 
pentru că aducerea sa în discuţie este astăzi la modă 
(a se vedea comentariul nostru în acest sens încă de la 
ediţia a Il-a din 1992 a lucrării Inteligența materiei), ci 
pentru că analiza sub acest aspect are profunde impli- 
cații pentru înțelegerea sa. 

Voi pleca de la ideea accesibilă rațiunii noastre 
că, dacă ceva există, este obligatoriu să aibă o anumită 
natură. Nu poate exista ceva fără un suport concret. 
Am afirmat de multe ori că, dacă Dumnezeu există, 
pentru a putea acționa asupra noastră şi a Universului, 
trebuie să fie exprimat printr-o minte rațională de 
dimensiuni cosmice şi printr-un câmp de forță, de 
energie, chiar dacă poate fi complet diferit de cele pe 
care le cunoaştem până acum. Şi cred că energia sa este 
de o natură foarte subtilă. O forță nu poate fi modu- 
lată decât de către o altă forță. Şi ultimul substrat al 
materiei din Univers nu este decât câmpul cuantic, 
căruia i se descriu proprietăți care ne pot explica într-o 
largă măsură misterul existenței noastre. 

Mai întâi, trebuie spus că există şi alte dimen- 
siuni, în infinitul mic, dincolo de capacitatea noastră 
de percepție, unde guvernează cu totul alte legi decât 
în lumea macroscopică accesibilă nouă. Pentru com- 
parațţie, vom exemplifica prin constatarea că pe vârful 
unui ac se pot găsi miliarde de bacterii. Există deci 
un univers, exprimat prin termenii de profunzimi ale 
materiei, hiperspațiu, vid cuantic, câmp cuantic sau, 
vom vedea de ce, spațiu spiritual. Oricât ar părea de 
incredibil, şi la acest nivel sunt spaţii largi şi forme 
diverse, spaţii uriaşe dacă le privim la scara lor de 
mărime. 

Fizicianul David Bohm situează aceste profunzimi 
ale materiei la dimensiunea de 10, fiind considerat 
ultimul spaţiu ce poate fi obiectivat cu mijloacele fizice 
disponibile. Aici s-ar situa deci ceea ce numim câmp 
cuantic sau potențial cuantic. La acest nivel electronul 


MINTEA DE DINCOLO  «. 45 


ar fi mobilizat, pus în mişcare de informație, iar infor- 
mația este emanația unei înteligențe. 

Universul, spune David Bohm, este o holo- 
gramă gigantă, o holomişcare a lumii înfăşurate, care 
se află toată adunată într-un singur punct, către lumea 
noastră desfăşurată perceptibilă. În ordinea înfăşu- 
rată, fiind totul în totul interconectat, fiecare acțiune 
exercitată într-un punct se reflectă asupra întregului 
şi invers. Având indubitabile consecințe, aşa după 
cum vom discuta, prin conştiinţă, prin modul în care 
gândirea noastră are o finalitate constructivă sau, dim- 
potrivă, distructivă, vom exercita un efect de aceeaşi 
natură asupra Universului. Chiar dacă din ignoranță 
noi credem că Universul este indiferent la ceea ce 
facem noi, fizica cuantică ne spune că prin conştiinţa 
noastră ne implicăm în ordinea sau în dezordinea 
sa. Cum fiecare dintre noi este un univers aparte, 
înțelegem că la nivel de conştiinţă ne intersectăm cu 
universurile tuturor semenilor şi cu marele Univers 
de dincolo de noi. 

Stim acum că substratul ultim al materiei îl consti- 
tuie cuantele sau pachetele de energie. Cuantele sunt 
dispuse într-un câmp de energie universală inepuiza- 
bilă, numit câmp cuantic. Contrar a ceea ce ştiam din 
fizica clasică, nu există vid şi nici repaus absolut. În vidul 
cuantic este o continuă fluctuație de energie, întocmai 
ca valurile mării. După John Schwartz şi Michael Green 
(1984), cuantele ar fi dispuse sub formă de corzi sau 
superstringuri, apreciate a fi în jur de 10-11. La acest 
nivel se vorbeşte deci de un univers pluridimensional, 
în comparație cu lumea noastră tridimensională. 

Câmpul cuantic este sursa tuturor celorlalte 
câmpuri, cum sunt cele gravitațional şi electromagnetic. 
Între materia densă şi cea sub formă de energie, nu 
este decât o diferență de frecvenţă a fluctuației cuan- 
tice sau de vibraţie, cum i se spunea în termeni mai 
vechi. Cu cât un corp este mai dens, cu atât spectrul său 
de frecvenţă este mai jos, şi invers, frecvențele înalte 
ajung până la forme invizibile. Între vizibil şi invizibil 
este doar o diferenţă de frecvenţă. Ceea ce nu vedem, 
nu înseamnă că nu există. Noi nu putem sesiza nici 
măcar ceea ce altor animale le este accesibil, deşi sus- 
ținem că filogenetic ne sunt inferioare. Noi percepem 
sunetele a căror frecvenţă se situează doar între 16.000 
şi 20. 000 Hz. Sub această frecvență sunt infrasunetele, 
iar deasupra acesteia este domeniul ultrasunetelor. 
Liliacul emite şi receptează însă ultrasunetele cu frec- 
venţa până la 150.000 Hz. Este principiul sonarului cu 
care A vânează ra Delfinii comunică pe frecvenţe 


aie 


Din faptul că noi nu putem percepe toate 
lungimile de undă din spectrul diverselor forme de 
manifestare a câmpurilor de energie prezente în 
natură, Sam Parnia (2008) este de părere că şi câmpul 
conştiinţei ar putea avea un spectru de frecvență a 
undelor care nu este încă accesibil instrumentelor 
noastre de detecție. 

împărtăşesc ideea lui Parnia, dar cred că sub- 
stratul energetic al conştiinţei şi al gândirii, în general, 
nu este de natură electromagnetică, ci trebuie să fie de 
o natură foarte subtilă. Dacă la început a fost Cuvântul 
şi Cuvântul era cu Dumnezeu, cum zice Sf. loan în 
Evanghelia sa, deducem că natura Sa este divină, 

subtilă şi că, fiind cea care animă viul, este posibil să 
nu poată fi niciodată detectată de aparatele construite 
de mâna noastră, ci doar de structurile vii. În Medicina 
Tradițională Chineză, elaborată în vremea civiliza- 
ției antice multimilenare a Chinei, energia psihică, 
numită Shen, era considerată a avea o natură subtilă, 
alta decât cea cu care funcționează corpul uman. La 
vremea când omenirea se întreba încă cu care parte a 
corpului gândim, energia Shen era atribuită de chinezi 
creierului şi avea rolul de a gestiona întreaga activi- 
tate a organismului. Asemenea opiniilor rezultate din 
experiențele psihologiei transpersonale şi ale morţii 
clinice, ca şi din conceptele fizicii cuantice, şi în vechea 
filosofie orientală, Shen-ul, sau Conştiința umană, era 
văzut ca un fragment al marelui SHEN, înţeles ca o 
Conştiință sau Inteligență Cosmică. Sursa acestei 
energii era atribuită lui DAO, principiul suprem al 
Universului. 

Această înțelegere a unor legităţi într-un teri- 
toriu foarte sensibil n-ar trebui să ne mire dacă avem 
în vedere că în aceeaşi vreme Orientul antic poseda 
multe dintre conceptele fizicii cuantice de astăzi, chiar 
dacă erau exprimate în alți termeni. 

Intrând între preocupările mele şi cele pentru 
medicina şi filosofia orientală, am ajuns de mult la 
concluzia că noi nu suntem primii gânditori în istoria 
civilizației umane. Pentru mine, primii zori ai civiliza- 
ției au răsăriţ î în Orient cu câteva mii de ani înainte de 
Europa. Dacă acolo s-a născut sau doar a fost adusă de 
către alte civilizaţii, este altă discuţie, şi pot fi invocate 
multe argumente în acest sens. 

Ceea ce aş vrea să remarc însă, acum Şi aici, 
este constatarea Eclesiastului că ceea ce este a mai fost 
Şi va mai fi, adică există o ciclicitate a istoriei lumii, 
o revenire a unor modele culturale şi sociale, dar nu 
în circuit închis, în formă identică, ci pe o spirală, cu 
adaosul obținut de evoluţia fenomenului în timp. 
Evoluţia în spirală a Spiritului Universal enunțată de 
Hegel mi se pare a se confirma. 

Revenim la conceptele fizicii cuantice. 

Leagănul materiei s-ar situa la interfața dintre 
spațiul vid şi cel cuantic. La acest nivel s-ar afla în 
stare potențială informațiile, modelele morfogenetice 
ale lumii în devenire. Particulele subatomice vin 
din spaţiul vid în planul percepţiei noastre conşti- 
ente, conturează formele lumii materiale şi dispar cu 
aceeaşi viteză superluminică în vidul cuantic din care 
au venit. 

Văzut astfel, după cum sesiza şi Heraclit în 
urmă cu două mii cinci sute de ani, Universul ne apare 
ca un râu de energie care curge etern dinspre lumea 
invizibilă spre cea vizibilă. 

Ideile despre care vorbea Platon, arhetipurile 
descrise de Jung, existente la acelaşi nivel, pot fi văzute 
ca modele potenţiale pentru Sursa inteligentă care ordo- 
nează toate formele materiei cunoscute şi necunoscute. 
Aici s-ar afla deci mintea primordială a Universului, 
cauza primă a tuturor lucrurilor. Mintea noastră pare 
a fi doar un fragment din această Conştiintță Cosmică 
ŞI, asemenea acesteia, este un câmp continuu de infor- 
maţie, non-localizat. Înțelegem astfel de ce conştiinţa 
noastră, ca prelungire a celei cosmice, are capacitatea 

de a ordona materia şi de a o coordona în acelaşi timp. 
Vom veni aici cu un exemplu referitor la ADN ca pur- 
tător de informație cu rol morfogenetic codificat în 
SIN ECU LA! sa. 

În|[1995, Pjotr Gariaev şi Vladimir Poponin au 
introdus într-un tub, în care nu se aflau decât fotoni 
dispuşi dezordonat, un eşantion de ADN uman. S-a 
obținut un efect de ordonare a fotonilor, rămas nemo- 
dificat şi după scoaterea ADN-ului din tub. 

Concluzia: ADN-ul, care stochează în struc- 
tura sa informațiile necesare manifestării conştiinţei 
la nivel uman, a avut un efect de ordonare a materiei 
fizice, constituită din fotoni. 

Un alt exemplu de efect avut, de data asta, de 
către conştiinţă asupra ADN-ului însuşi aparține cer- 
cetătorilor Glen Rein şi Rollin McCraty, publicat în 
Journal of Scientific Exploration (1994). Ei au reuşit să 
determine un efect de _înfăşurare şi.de desfăşurare a 
moleculei de ADN prin control mental şi emoțional. 

__ Exemplul dat mai sus are implicaţii de o extra- 
ordinară importanță, nu numai de ordin teoretic, ci 
ŞI pragmatic. Demonstrează, pe de o parte, (LA la La 
noastre, efectul pozitiv al gândurilor şi al em pe p 
noastre î în procesul de vindecare, dar»pe de altă parte, 
şi nociv, în cazul stresului, al depresiei şi al altor 
emoții negative. 

Geneticianul Kazuo Murakami a elaborat con- 
ceptul de „gândire genetică”, subliniind existenţa 
unei relații de determinare între mintea noastră şi 
genele din corpul nostru. Boala se naşte din minte 

şi poate fi vindecată prin minte, ne spune acest mare 
genetician japonez, în stilul caracteristic şi profund al 
filosofiei orientale. ADN-ul, tipar al structurii şi fizio- 
logiei noastre, poate fi deci controlat în sensul benefic 
al sănătăţii şi evoluției spirituale prin voință, prin 
capacitatea de coordonare a minții noastre. Conştiinţa 
noastră poate preîntâmpina ca cele 90%! din gene apre- 
clate ca inactive să nu devină patogene, generatoare 
de boli, sub acțiunea condițiilor de mediu, a alimenta- 
ției, poluării şi stresului, ci să ia o turnură benefică. O 
mulțime din genele noastre inactive abia aşteaptă să 
fie activate, printr-un dialog constant, în gene favora- 
bile sănătății. 

K. Murakami nu este singura voce care aclamă 
posibilitatea programării conştiente a genelor noastre. 
Cercetătorii ruşi vorbesc deja de apariția unei noi 
medicine, în care ADN-ul inactiv ar putea fi repro- 
gramat prin cuvinte, frecvenţe radio şi laser modulat 
în semnale purtătoare de informație semantică. Ei 
numesc acest dialog cu ADN-ul hipercomunicare şi 
susțin că este necesar în acest scop nu numai intrarea 
pe o anumită frecvenţă, ci şi o conştiinţă elevată, un 
nivel spiritual înalt. 

In lucrarea sa Profunzimile lumii materiale 
(1979), Mihai Drăgănescu vorbea, de asemenea, de 
posibila existenţă în profunzimile materiei a unui câmp 
informațional primordial ca sursă a câmpului mental 
şi deci a conştiinţei, ca şi a întregii materii din Univers. 

Putem vorbi, aşadar, despre existenţa la nivelul 
câmpului cuantic a unei minți primordiale, a unei con- 
ştiinţe cosmice în care îşi are sursa însăşi conştiinţa 

noastră. Situând aici sursa spirituală a lumii, a şi fost 
numit spațiu spiritual de către D. Chopra, P. Russell 
ş.a. 

În sensul celor de mai sus, putem, mai mult, 
avem datoria de a fi recunoscători pentru şansa ce ni 
s-a dat de a dispune de un fragment din conştiinţa 
minții primordiale şi de a fi co-creatori de univers. 
Avem o conştiinţă individuală, conectată cu cea 
cosmică, extinsă la Univers, care are în primire un 
corp pe care îl construieşte şi îl dotează cu un creier 
prin care se exprimă. 

Genetica actuală nu ne poate explica trans- 
miterea prin ADN a informaţiei cu rol constructiv, 
morfogenetic decât la nivel de celulă, dar nu ne spune 
nimic despre modul cum se formează organele, 
cum se conectează între ele, cum sunt aşezate într-o 
simetrie perfectă structurile perechi ca emisferele cere- 
brale, ochii, membrele etc. Nu ne spune cum ajung, şi 
se conectează nervii plecați din creier şi măduvă la 
organe şi alte structuri anatomice aflate la distanţă de 
locul de origine al lor. Până şi ordinea în care apar 
toate structurile organismului este una logică şi strict 
determinată. Apare mai întâi cordul, pentru a hrăni 
cu sânge noile structuri care se dezvoltă în embrion. 
Creierul, care apare mai târziu, se va conecta apoi, 
prin-nervii trimişi, la organele apărute deja. Cum 
sunt dirijați prin spațiile întortocheate pe care trebuie 
să le străbată? Nu ştim, dar sesizăm că geneza unei 
fiinţe este unul dintre cele mai mari miracole. Peste 
tot, doar inteligența, şi iar inteligenţa care depăşeşte 
nivelul celor două celule germinative. Numai Charles 

Darwin, Richard Dawkins şi alții ne spun că este doar 
întâmplare şi iar întâmplare... 

Mi se pare că este mult mai logic să admitem că, 
în loc de întâmplare, există o schemă primară pentru 
toate ființele, cu linii directoare, de orientare, sub 
formă de câmp în care este depozitată toată informa- 
ţia necesară în geneza lor. Între celulele embrionului 
şi câmpul conştiinţei cu capacitatea de organizare, 
de ordonare a materiei, după cum am văzut, se sta- 
bileşte un dialog, o comunicare. ADN-ul purtător de 
informație devine doar un instrument de care s-ar 
servi conştiinţa. Câmpului conştiinţei individuale i-ar 
reveni astfel sarcina de a-şi construi vehiculul menit 
s-o poarte în aventura cunoaşterii prin noi spații 
siderale. 

Un alt concept al fizicii cuantice este acela al 
non-localizării, deja amintit. Dacă două particule 
pereche comunică aproape instantaneu indiferent 
de distanța care le desparte, înțelegem că în acest fel 
Universul este interconectat, fiecare parte de univers 
comunicând cu celelalte. Cum conştiinţa are ace- 
leaşi proprietăți de non-localizare, deducem că orice 
gând sau sentiment emis de un creier cuprinde între- 
gul Univers. Este uşor să înţelegem consecințele în 
funcție de semnificația pozitivă sau negativă a gândi- 
rii noastre. Ne mai miră atunci peisajul lumii actuale 
minate de toată zgura gândurilor şi sentimentelor 
emise în spațiul planetei noastre? 

Universul newtonian era văzut ca un spațiu 
format din obiecte disparate, fără nicio legătură între ele. 
Dintr-o astfel de înțelegere a unui univers fragmentat 

au rezultat sciziunea dintre omeni, în politică, religii, 
societate, lipsa de responsabilitate a individului față 
de semeni, consecința fiind lumea actuală. 

După cum vedem, spre deosebire de universul 
newtonian al'fizicii clasice, fizica cuantică ne relevă un 
univers coerent în care toate elementele componente 
sunt znterconectate. Suntem cu toții cauză şi efect în 
acelaşi timp. Suntem efectul celor ce ne preced şi al 
celor ce ne înconjoară şi suntem, în acelaşi timp, cauza 
celor cu care conviețuim şi a celor care ne succed. La 
nivel cuantic, deci fundamental, la originea primă nu 
există separație. Ne interconectăm la nivel de câmp 
cuantic, fundamental, cu întregul Univers, formând o 
singură unitate. Receptăm şi emitem prin gândurile 
şi acţiunile noastre informaţii din şi în toate colțurile 
de univers. Aşadar, afirmaţia lui J. Monod (1970), că 
omul este singur, picat din întâmplare într-un univers 
„indiferent la speranţele sale, ca şi la suferinţele sale”, 
are doar o valoare de exerciţiu literar. În virtutea prin- 
cipiului reprezentării holografice atât la nivel cuantic, 
microscopic, cât şi macroscopic, fiecare parte repre- 
zintă întregul şi întregul este prezent în fiecare parte. 
În consecință, orice acțiune exercitată într-un punct se 
reflectă asupra întregului. De aici rezultă responsabi- 
litatea tuturor față de întreaga lume, faţă de Univers. 
Înţelegem acum de ce nu putem atinge o floare fără 
să deranjăm o stea. Da, suntem datori nu numai față 
de semeni, ci şi față de stele, aşa după cum steiele, 
indiferent de distanţa la care se află, ne influențează 
existența prin câmpurile lor de forțe care cuprind 
întregul spațiu sideral. 

Percepţie şi emoție 


Am abordat, cred că suficient de insistent, ideea 
că din pluralitatea dimensiunilor vidului cuantic noi 
conştientizăm doar una singură, în funcție de instruc- 
ţia pe care o avem, de capacitatea de interpretare, 
diferită şi specifică fiecăruia dintre noi, dar mai ales 
în funcție de interesele proprii. Vedem ceea ce, dorim 
să vedem şi nu. ceea ce este de văzut. De aici decurge 
întreaga societate umană. Acordarea „democratică” 
a dreptului de opinie nu a reuşit să evite pasiunile, 
agresivitatea şi, nu rareori, violența soldată cu crime 
şi războaie. Din nefericire, inteligența nu este doar 
constructivă, cl deformează şi sensuri, mutilează ade- 
vărul. Am spus adesea că inu iinteligenţa ne lipseşte, ci 
înțelepciunea. Suntem ființe inteligente, dar arareori 
şi înțelepte. Toate conflictele umane sunt rezultatul 
lipsei de înțelepciune. Abia când vom face saltul de 
la inteligență la înțelepciune vom reuşi să ne găsim 
pacea şi liniştea necesare unei vieți trăite în armonie. 

Nu vom reveni asupra experiențelor despre 
care am amintit mai sus şi care demonstrează capacita- 
tea minții, a conştiinţei noastre de a modifica materia, 
realitatea, la modul fast sau nefast, în funcție de semni- 
ficația gândurilor şi emoțiilor noastre. Aş insista doar 
asupra ideii că gândim pe două registre —- cognitiv, 
prin elaborări la nivel de cortex, şi afectiv, emoțional 
la nivelul structurilor subcorticale, respectiv al creieru- 
lui emoțional. Mai nou, se vorbeşte despre rolul inimii 
în gestionarea emoțiilor noastre. În cooperarea dintre 

gând şi emoție, inima pare să ocupe locul dominant. 
Se spune, mai mult sau mai puțin figurativ, că în creier 
avem ceea ce am pus Nol, iar în inimă avem ceea ce 
a pus Dumnezeu. De aceea, aflaţi î în faţa unei dileme, 
timpul ulterior pare să pledeze pentru opţiunea INIMII. 


Tehnici moderne de extensie a conştiinţei 


Termenul de Conştiinţță Extinsă la Univers, 
ca expresie a Conştiinţei Cosmice, a intrat deja în 
limbajul curent al multor comentatori, în ciuda opi- 
niilor contrare ale ştiinţei academice. Spiritualitatea 
precede, cel puţin în acest caz, ştiinţa. 

Se vorbeşte acum de Spaţiul Conştiinței, 
sinonim folosit pentru a menaja unele sensibilități 
față de vechile sintagme. S-au elaborat deja o serie de 
metode cum sunt meditaţia sau alte soluții tehno!o- 
gice de accesare a acestui spațiu, mult mai ancorate la 
disponibilitatea lumii moderne. 

La Conferinţa de Psihologie Transpersonală de 
la Geneva (7-9 septembrie 2012) au fost deja o mulţime 
de expuneri în care tehnologia de ultimă oră, bazată 
pe legi cunoscute din neurofiziologia creierului, 
avea ca scop accesul la beneficiile conştiinţei extinse. 
Optimizarea funcțiilor creierului, amplificarea memo- 
riei, cultivarea unor însuşiri deosebite - sunt numai 
câteva dintre performanțele propuse. 

Spațiul conştiinţei nu este altul decât cel care ne 
înconjoară. Cum s-ar spune, este suficient să întindern 

mâna pentru a-l avea la dispoziție. Ar fi un spațiu al 
tuturor promisiunilor, sursa tuturor potenţialurilor 
naturii, ale voinţei şi inteligenței de dincolo de noi. 
„Cucerirea” acestui spaţiu, care, după cum spuneam, 
a început deja, va însemna înălțarea conştiinţei la o 
nouă dimensiune cu transformări profunde pe toate 
planurile existenței noastre - psihologic, intelectual şi 
biologic, cu un inevitabil ecou şi în social. Este condi- 
ţia esenţială de edificare a unei Lumi noi, este speranța 
pe care şi-o pun toate minţile lucide în Noul Ilimp în 
care am intrat. 

Omenirea a intrat într-un moment atât de critic, 
încât nu mai poate continua să supraviețuiască cu încăr- 
cătura masivă a reminiscenţelor ancestrale din vremea 
când trăia în peşteri fără să fie echilibrată de potenţia- 
lul uman atât de puțin exprimat, în ciuda mileniilor de 
civilizație parcurse. Omul dominat de instincte trebuie 
să devină un om al cunoaşterii prin modelarea oferită 
de o civilizație umanistă şi nu doar tehnologică. 

Ken Wilber, unul dintre promotorii importanţi 
ai Psihologiei Iranspersonale, sublinia necesitatea 
transformării noastre în viitor printr-o integrare a reli- 
giei, ca esență, cu ştiinţa. 


Percepția viitorului — 
un mare mister al conştiinţei 


In virtutea legilor cunoscute ale Universului în 
care trăim, ştiinţa actuală a creierului ne spune că nu 

putem percepe decât prezentul ca realitate care este 
reflectată de simțurile de care dispunem. Trecutul 
este doar memorie înregistrată în creier, iar viitorul 
este doar o ipoteză bazată pe premisele trecutului. 

Si totuşi, în ciuda teoriilor noastre neurofizio- 
logice, istoria consemnează o mulțime de circumstanţe 
în care mintea noastră este informată despre evenimente 
ce se vor desfăşura într-un timp ce nu s-a consumat încă. 

Într-o altă lucrare, deja citată, am scris despre 
visul premonitoriu sau anticipativ, cum l-am numit, şi 
am încercat să-l explic admițând ipoteza că viața noastră 
pare să fie programată din alt plan încă din momentul 
anterior naşterii. O astfel de programare a sorții exclude 
întâmplarea, coincidenţa banală prin care ştiinţa acade- 
mică vrea să ne convingă. Carl Gustav Jung, unul dintre 
marii stâlpi ai psihiatriei secolului XX şi om de excep- 
țională cultură, a numit aceste întâmplări coincidențe 
semnificative sau sincronicități. 

Înapoia acestor coincidenţe s-ar afla, după Jung, 
un plan cosmic cu un regizor necunoscut. 

Evenimentele  anteprogramate, înscrise în 
ordinea de dincolo, sunt transmise minții noastre de 
aici sub diverse forme - clarvedere, vis, regresie hip- 
notică, alte mijloace oraculare. Uneori, prin avizarea 
anticipată, situațiile dramatice pot fi evitate şi sensul 
lor este uşor de înțeles, alteori, totul se petrece absolut 
identic cum a fost amintit, ca o fatalitate, aşa după 
cum vom vedea în exemplul de mai jos, iar sensul ne 
scapă. Oare numai pentru a şti că, acolo sus, cineva 
ne veghează, să fie ca un memento mori, un strigat al 
Cerului pentru toate relele noastre? Posibil. 

Sunt numeroase exemplele citate de către diverşi 
autori care ilustrează şi fatalitatea predicției, şi posibi- 
litatea fericită de a evita deznodământul tragic prezis. 

Vom prefera doar câteva exemple, meritorii 
prin forța lor de evocare, culese din literatură de către 
scriitorul englez Anthony Peake (Există viață după 
moarte?, Ed. Litera, 2009). 

s O doamnă din Irlanda are un vis premonitoriu. 
Trebuind să-şi viziteze fiica, pe drumul către ea, îi 
apare brusc o fetiță în fața automobilului, nu o poate 
evita şi o răneşte mortal. Mergând a doua zi pe acelaşi 
drum spre fiica sa, în acelaşi loc, apare acea fetiță 
văzută în vis, purtând inclusiv aceeaşi îmbrăcăminte. 
Avizată însă de visul premonitoriu, a mers încet, a 
oprit în siguranţă lângă fetiță şi apoi a ocolit-o. 

Inspăimântată de toată această poveste şi de 
intervenţia voinţei de dincolo care i-a dat posibilitatea să 
evite o tragedie, ajunge la fiica sa, care era la fel de îngro- 
zită. Şi ea avusese în noaptea precedentă acelaşi vis... 

Când două creiere aflate la distanță unul de 
altul au acelaşi vis care anunţă un eveniment real 
din viitor, poate exista o explicație în termenii ştiinţei 
actuale? Am îndoieli. 

Anthony Peake are însă o explicaţie „neor- 
todoxă”, credibilă dacă s-ar întâmpla mereu aşa... 
Admițând ipoteza lui Hugh Everett, a universurilor 
paralele, ne putem imagina că într-un univers s-a 
întâmplat ca în vis, iar în altul, fetița a fost salvată. 
Toate bune şi frumoase, dar de ce nu funcționează 
mereu la modul fericit aceste universuri paralele?! Nu 
cumva altcineva decide un destin neștiut de noi şi, din 

când în când, se mai îndură spunându-ne câte ceva 
din cele scrise acolo, sus, în marea carte a vieții? După 
cum vom vedea, aceasta pare să fie realitatea. 

Un alt exemplu de vis premonitoriu, dar cu 
deznodământ nefericit. 
si O fetiță de 9 ani are un coşmar. Era în 20 
octombrie 1966. Mergând la şcoală, o găseşte complet 
acoperită de „ceva negru. Speriată, îi comunică 
mamei visul, dar aceasta, neinspirată, o trimite a doua 
zi la şcoală. În spatele şcolii se afla un „munte de 
cărbune depus pe coasta unui deal. În timp ce copiii 
erau la ore, acesta s-a prăvălit peste şcoală, îngro- 
pând 139 de persoane. Această tragedie din Aberfan a 
reținut atenția presei multă vreme. 

Te înfiori la gândul că un destin atât de crud a 
putut să ucidă atâția copii, cu profesori cu tot. 

lată un alt exemplu de predicţie a viitorului, dar 
de astă dată nu prin vis, ci în plină stare de luciditate, 
fenomen numit clarvedere. Din nou neurofiziologia 
actuală este contrazisă. Dacă este logic să raționăm şi 
să dăm verdict de realitate doar la ceea ce simțurile 
noastre înregistrează într-un timp trăit, cum putem 
percepe o realitate care încă n-a fost trăită? 

lată un exemplu celebru despre care Anthony 
Peake ne spune că şi-a luat toate precauțţiile pentru a 
elimina orice neconcordanţă cu realitatea. 

î Criticul şi dramaturgul Jean-Franqois de La 
Harpe şi-a notat în jurnalul său o întâmplare petre- 
cută cu un an înainte de Revoluția Franceză din 1789. 

Mai multe personalități ale timpului s-au întâl- 
nit la o masă şi discutau încântați de noua Eră a Raţiunii 


60 e DUMITRU CONSTIANTIN-DULCAN 


pe care marile glorii iluministe ale Franţei o pregătiseră 
prin scrierile lor. Se ştie că enciclopediştii optau pentru 
o societate bazată pe legi, pe rațiune şi cultură în locul 
absolutismului şi arbitrariului din epocă. 

Cum era şi firesc pentru nişte oameni de cultură, 
erau cu toții entuziasmați de perspectiva lumii pe care 
o visau, numai marchizul şi scriitorul Jacques Cazotte, 
membru al Academiei Franceze, nu era încântat. El se 
ridică de pe scaun, înconjoară masa şi se opreşte în 
dreptul fiecărui oaspete, comunicându-i ce soartă va 
avea peste un an, când va începe revoluția. 

” „Lui Condorcet, matematician şi om politic, îi 
prezice că se va otrăvi în celulă înainte de a ajunge la 
eşafod. 

* „ Scriitorului Sebastien de Chamfort îi spune că 
va muri tăindu-şi venele. 
| Medicului reginei Maria Antoaneta, Felix 
Vicqg-d'Azyr, îi spune, de asemenea, că-şi va tăia 
venele în închisoare. 

_« Politicianului Chreâtien de Malesherbes şi astro- 
nomului Jean Sylvain Bailly le spune că vor muri prin 

a Lui Jean-Francois de La Harpe îi spune că, deşi 
este un ateu convins, va muri ca un foarte pios creştin. 

La auzul ultimei predicții, toți oaspeţii s-au 
amuzat spunând că dacă trebuie să aştepte până ce La 
Harpe se va creştina, atunci mai au încă mult de trăit. 

Şi iată finalul, analizat în 1803, mergându-se pe 
urmele istoriei prezise. 

Peste un an, a izbucnit Revoluţia Franceză din 
1789. Deşi a fost pregătită de enciclopedişti, revoluția 

a ajuns pe mâinile politicienilor furioşi care au inven- 
tat şi ei ceva: ghilotina. 

Astronomul Jean Sylvain Bailly, asemenea lui 
Antoine Lavoisier, savantul care a descoperit oxige- 
nul, moare pe eşatodul ghilotinei. Aceeaşi soartă o are 
şi politicianul Chretien de Malesherbes. 

Matematicianul Condorcet nu mai aşteaptă 
ghilotina şi se otrăveşte în închisoare. 

Scriitorul Sebastien de Chamfort va recurge şi 
el la tăierea venelor. 

Medicul reginei, Felix Vicg-d Azyr, a murit 
în închisoare cu febră, dar... înainte de a apuca să-şi 
taie venele, care la acea vreme era şi tratament pentru 
febră. 

Marchizul şi academicianul Jacques Cazotte, 
voind să-l salveze pe rege, ajunge el însuşi la eşafod. 
Nu avem nicio însemnare care să ne spună dacă în acea 
seară memorabilă şi-a prevăzut şi propriul sfârşit... 

Autorul acestor însemnări, dramaturgul ateu 
Jean-Francois de La Harpe, a fost închis, iar la elibe- 
rare a devenit un fervent credincios şi s-a retras într-o 
mănăstire, unde a şi murit în anul 1803. 


Timp oniric, timp real 


Acelaşi Anthony Peake citează, vizavi de 
această discuție, un caz deja celebru: visul lui Alfred 
Maury, petrecut în 1870, la un secol după evenimen- 
tele Revoluţiei Franceze din 1789. 

Este foarte posibil să se fi aflat sub influența 
unei lecturi referitore la regimul de teroare instituit în 
vâltoarea evenimentelor acelei revoluții. 

Se visează deci în vremea Lleroarei Revoluţiei 
Franceze din 1789. Este judecat de către Robespierre, 
Marat şi Tinville. Este condamnat la moartea prin ghi- 
lotină. Se vede condus la locul de execuţie, în Piața 
Revoluţiei, azi Concorde, în carul destinat celor con- 
damnați, trecând prin mulțimea exaltată. Este urcat 
pe eşafod şi legat de călău. Se porneşte ghilotina şi 
simte apoi cum fierul rece îi desparte capul de corp. 
Tresare îngrozit din somn, exact în clipa în care bara 
de fier a patului în care dormea i-a căzut pe ceafă... 

Curiozitatea acestui caz, pentru care Anthony 
Peake îl citează, este aceea a timpului oniric în care au 
avut loc toate evenimentele dinainte de căderea ghilo- 
tinei versus bara de fier a patului (judecata, conducerea 
cu carul la locul execuţiei etc.). Este posibil ca toate 
acestea să se fi produs instantaneu în clipa în care a 
simțit bara căzând pe ceafă? Şi dacă da, înseamnă că 
mai avem încă mult până vom înțelege toate misterele 
creierului nostru. 


Martorul eternității 


Anthony Peake, ca şi alți autori, în baza unor 
experienţe de laborator, crede că noi percepem con- 
ştient evenimentele ce au loc în creier cu o anumită 
întârziere. Citează în acest sens lucrările lui Dick ]. 

Bierman şi Dean Radin, care au observat în experi- 
ment de laborator că modificările conductibilității 
electrice cutanate apar cu câteva fracțiuni de secundă 
înainte ca subiectul să ştie că va fi expus unei emoții 
intense. 

Întrebarea mea nu este însă de ce au loc aceste 
modificări fiziologice înainte ca eu să iau. act conşti- 
ent de ce se întâmplă. Eu vreau să ştiu: ce instanță 
ia decizia de a-mi produce aceste reacții înainte ca 
eu să am intenţia unui gest? În volumul al II-lea al 
cărții În căutarea sensului pierdut (2008) am dat şi alte 
exemple în acest sens. 


O altă problemă a conştiinţei este aceea a func- 
ționării pe două regimuri de acțiune. Unul este cel 
al dependenței de corpul fizic, mai exact, de capaci- 
tatea celor cinci simțuri de a percepe realitatea. Dacă 
un singur simț senzitiv-senzorial, fie auzul, vederea, 
gustul, mirosul sau cel palpator, nu funcționează, 
realitatea percepută de conştiinţă este cu totul alta 
decât cea normală. Fără auz, lumea în care trăim nu 
are sunete, fără vedere din naştere, nu ştim ce este 
lumina, ce sunt culorile etc. 

În corpul fizic, conştiinţa ia act de realitate nu 
direct, ci este tributară informațiilor oferite de simțuri, 
mai exact, de capacitatea lor de a percepe lumea, şi 
aceasta fiind diferită la fiecare dintre noi. O realitate 
exterioară, obiectivă, o transformăm într-una subiec- 
tivă, interioară. Este, recunosc, şi acesta un motiv al 
neînțelegerilor dintre noi. Nu întâmplător se spune că 

într-un cuplu de durată este important ca gusturile şi 
cultura să fie apropiate. 

Al doilea regim de funcționare al conştiin- 
ței este acela al integrării în universul non-fizic, de 
dincolo, când funcționează în afara corpului fizic. 
În această ipostază, conştiinţa nu mai are nevoie de 
aportul organelor de simț. Dincolo se extinde la între- 
gul Univers şi percepe realitatea de acolo în toată 
splendoarea. 

Înţelegem că, încătuşată în materia noastră 
fizică, conştiinţa este limitată, dar eliberată de materie, 
se extinde pe o arie incomensurabilă. 


O altă observaţie, care mi se pare a fi util 
de sesizat, este aceea a relației dintre conştiinţă şi 
subconştient. 

Şi conştiinţa, şi subconştientul sunt ipostaze 
ale aceleiaşi entități. Conştiința propriu-zisă o consi- 
der a fi operațională, exprimată în termeni de logică, 
de rațiune. Conştiința de la nivelul subconştientului 
o consider a fi implicată într-o logică polivalentă, a 
funcționalității simultane. Acolo sunt depozitate pro- 
gramele, patternurile noastre funcționale, memoria 
ancestrală, memoria tuturor peregrinărilor noastre 
cosmice. Este biblioteca tuturor informațiilor, atât ale 
vieții individuale, cât şi ale Cosmosului. Acolo func- 
ționează Sinele, scânteia divină din noi în care este 
programată întreaga noastră funcționalitate, până 
şi ultima expirație. La miliardele de celule şi reacții 
biochimice pe secundă, este un asemenea calcul mate- 
matic, atâtea conexiuni informaționale, feed-back-uri şi 

reglări, încât i-ar fi imposibil minţii noastre conştiente 
să le gestioneze şi să gândească în acelaşi timp. Este 
aici o logică fericită a Universului în fața căreia biata 
noastră minte rămâne copleşită. 

Mintea subconştientă se exprimă prin vis, prin 
hipnoză, sau regresie psihică. Atunci eul nostru con- 
ştient tace şi vorbeşte doar „martorul eternității” din 
NOI. 

Timpul subconştientului nostru, care se mani- 

festă în vis, este unul subiectiv şi nu este egal cu 
timpul real, astronomic. Este interesant că, odată cu 
conştiinţa operațională, în momentul plecării dincolo, 
pleacă inclusiv şi cea implicată la nivel de subconştient. 
Dincolo,'o bună parte din reperele subconştientului 
de aici rămân. operaţionale. 
- Când vom vorbi despre experienţele morții 
clinice, vom mai discuta despre timpul de dincolo, care 
include în timpul său prezent şi trecutul şi viitorul. 
Am văzut că propria noastră conştiinţă este singura 
entitate din lumea fizică de aici care are acces la lumea 
non-fizică de dincolo, fie în momentul morții clinice, 
fie în cel al morții definitive, biologice. Există însă şi 
alte circumstanțe în care conştiinţa noastră are acces 
spontan la lumea de dincolo, în stări modificate, pe 
care le vom discuta mai detaliat în capitolul următor. 
Într-o astfel de stare, unele persoane au acces spontan 
la lumea de dincolo şi înțeleg instantaneu fragmente 
de evenimente viitoare înscrise în banda timpului de 
acolo. 

Apa şi conştiinţa umană 


Cercetătorul japonez Masaru Emoto a uimit 


m ma 


lumea cu demonstrațiile sale privind capacitatea 
conştiinţei umane de a imprima moleculei de apă 
înghețată diverse forme în funcție de conţinutul senti- 
mentelor exprimate. 

Cu această ocazie s-a confirmat încă o dată 
unul dintre principiile fizicii cuantice, în virtutea 
căruia Conştiința Cosmică şi conştiinţa umană au 
proprietatea de a modela materia, de a fi responsabile 
de diversitatea formelor cunoscute şi necunoscute ale 
materiei. 

Apa expusă sentimentelor de iubire, de mulțu- 
mire, de recunoştinţă, la rugăciune, la muzica clasică, 
prin înghețare generează o largă varietate de cristale, 
în forme de o nespusă frumusețe şi simetrie. 

Apa expusă sentimentelor cu conținut negativ, 
ura, insulta, teama, depresia, furia, emoția stresului 
sau muzica de gen heavy metal, ori nu generează deloc 
cristale prin înghețare, ori acestea sunt rare, mici şi 
deformate. 

După Emoto, cea mai frumoasă formă de 
cristal a dat-o apa expusă la sentimente de „iubire şi 


3 17 


recunoştinţă 

Figura 1. Reacția la iubire şi recunoştinţă 


Bucuria audierii muzicii clasice pare s-o împăr- 
tăşească şi apa, prin formele minunate de cristalizare. 





Figura 2. Reacția la muzica din Simfonia nr. 40 de Mozart 

Figura 3. Reacţia la muzica din Simfonia Vl-a (Pastorala) 
de Beethoven 





Figura 4. Reacția la muzica religioasă 


MINTEA DE DINCOLO e 69 





Figura 6. Reacţia la muzica heavy metal 

La noi în țară, doctorul Corneliu Moldovan, de 
la Institutul Naţional de Medicină Complementară şi 
Alternativă „Dr. Florin Brătilă , a obținut, prin procedee 
proprii, o apă activă sau structurată, de uz terapeutic, 
care ia diverse forme geometrice, numai în prezența 
experimentatorului. Văzute în dinamică; formele mole- 
culei de apă se schimbă încontinuu, devenind, rând pe 
rând, sferă, pentagon, octogon etc. Pur şi simplu apa lasă 


impresia că intră într-un animat dialog cu omul. 





Figura 7. Apă activă, structurată 
(După dr. Corneliu Moldovan) 

Lecţia rezultată de aici este una simplă: Universul 
este un mare gând, o Conştiinţă Divină, un psihism în 
care, prin grația divină, i-au fost îngăduite şi minţii 
umane virtuți demiurgice. 


Concluzii 


Conştiința rămâne încă un mare mister ce ţine 
de esența Universului. 

Conştiința este rațiunea care precede şi moti- 
vează tot ceea ce există, care ordonează şi coordonează 
întreaga materie până la ultimul nivel al formelor 
vii, imprimându-le un sens şi un consens cu cel al 
Universului. 

În acest sens şi consens, a tot ce există în 
Univers, se explică şi experiența morţii clinice. Cu 
diferența că Lumina din Inceputuri devine Ființa de 
Lumină care, după ce ne-a trimis la Şcoala Planetei 
Pământ, ne recheamă în sânul său, pentru examenul 
de absolvire a şcolii de aici. Şi dincolo, după cum vom 
vedea, ne aşteaptă alte şcoli, mult mai înalte, şi aite 
lumi cu oferte de inefabile frumuseți. 


PARIEA A II-A 


EXPERIENŢA MORȚII CLINICE 


CAPITOLUL II 


SCURI ISTORIC 


Cea mai elocventă şi imprevizibilă ipostază în 
care conştiinţa ne apare cu un statut independent de 
creier este aceea a morții clinice sau aparente. 

Moartea clinică este acea stare în care o per- 
soană traversează toate etapele morţii biologice sau 
reale, dar nu definitiv, având loc o resuscitare, o 
reluare a funcțiilor vitale, fie spontan, fie prin inter- 
venție medicală. 

Moartea clinică este diferită de cea biologică, în 
care nu mai sunt posibilități de resuscitare. Moartea 
biologică este deci o moarte definitivă. 

Este ciudat că, deşi de-a lungul istoriei au 
existat multe relatări ale celor care „s-au întors din 
regatul morţii”, lumea medicală a ignorat fenome- 
nul până în 1975, când psihiatrul american Raymond 
o. a publicat studiul său Life after life (Viaţa după 
Diații). ref sa 

R. Moody a numit experiența care are loc în 
timpul morții clinice Near Death Experience (NDE), 
în traducere din limba engleză însemnând Experiența 
din Apropierea Morţii. Francezii folosesc sintagma de 


70 e DUMITRU CONSTANTIN-DULCAN 


Experienţa Morții Iminente, prescurtat EMI. lermenul 
de Experienţa Morţii Clinice (EMO) mi se pare a fi mai 
adecvat pentru limba română. 

Ecoul cărţii lui R. Moody în publicul larg şi 
în mass-media a fost imens. Cea mai mare parte a 
lumii medicale a privit-o însă cu scepticism, atribuind 
fenomenul morții clinice fie imaginației autorului, fie 
halucinațiilor provocate de şocul emoţional suferit în 
timpul morții clinice. 

Era evident că experiența morții clinice nu putea 
fi explicată în termenii ştiinţei actuale şi, ca urmare, 
s-au emis o mulțime de ipoteze care, după cum vom 
vedea, nu rezistă contra argumentelor existente. 

Moartea ca ultim şi inexorabil popas al vieții a 
preocupat dintotdeauna ființa umană, grație conştiin- 
ței care îi permite să reflecteze asupra propriului destin. 

Întrebări de genul „De ce moartea?', „Există 
oare ceva dincolo de moarte şi, dacă da, cum trebuie 
să fie acolo?” nu au făcut doar obiectul religiilor, ci 
sunt prezente în folclorul tuturor popoarelor. Obsesia 
morții este prezentă şi în tradiţiile spirituale din 
lumea antică (libet, India, Egipt); le întâlnim, de ase- 
menea, în tehnicile şamanice. Moartea simbolică era 
evocată ca necesitate a naşterii unui „om nou în ritu- 
alurile inițiatice. Şamanii afirmă, de asemenea, că îşi 
află remediile vindecătoare, prin intrarea în transă, 
tot din aceeaşi lume a spiritelor. În alți termeni, ca şi 
în regresia hipnotică indusă, ei ajung; la o stare modi- 
ficată a conştiinţei, numită de către unii comentatori 
superconştiință, depozitară a informațiilor referitoare 
la viața noastră conectată cu istoria universului. 

Tibetanii au „Cartea tibetană a morţilor” (Bardo 
Thâdol), în care este descris sălaşul morților dintre două 
reîntrupări. Egiptenii din epoca piramidelor aveau şi ei 
o „Carte a morților, în care sunt date sfaturi în vederea 
pregătirii sufletului pentru călătoria ultimă. În acelaşi 
scop, în Evul Mediu exista „Ars moriendi 

Descrierea de către Platon a cazului unui soldat 
(spre anul 550 î.Ch), declarat mort într-o bătălie, este 
frecvent citată şi nu l-aş fi amintit dacă nu s-ar fi men- 
ționat că şi-a revenit brusc la viață după 12 zile (!) de 
moarte aparentă, în timp ce era aşezat pe rug. După ce 
s-a trezit la viață, a povestit, cu amănunte cunoscute, 
în plină stare de luciditate, experiența din apropierea 
morții trăite. Nicăieri în literatură nu este menționată 
o astfel de durată a morții clinice, timpul ridicând 
problema păstrării integrității funcționale a creierului 
după resuscitare. 

Biblia ne povesteşte despre învierea lui Lazăr 
de către lisus, ca şi de întoarcerea la viaţă a altor cazuri. 

În Evul Mediu găsim o serie de mărturii despre 
experiențele morții clinice venite chiar din partea 
oamenilor Bisericii, dar nu există o opinie unanimă în 
aprecierea acestor experienţe la acest nivel. 

Poate că cea mai spectaculoasă experiență din 
apropierea morţii clinice este aceea a Sfintei Tereza 
d Avila (1537), care a revenit la viață la strigătele dis- 


ie ale tatălui său, după cea stat 4 zile î în sicriu, în 
clipa în care era_pe cale de a fi îngropată. 

A povestit apoi că a vizitat Cerul şi Infernul şi a 
fost trimisă înapoi pentru a salva alte suflete şi a înte- 


meia mânăstiri. 

Mărturii despre experienţe trăite în lumea de 
„dincolo” aflăm şi în zilele noastre şi chiar de la oameni 
rămaşi în istorie ca C. G. Jung, Ernest Hemingway, 
Elisabeth Taylor ş.a. i | 

Cartea lui Raymond Moody, bazată inițial pe 50 
de cazuri de moarte clinică, apoi pe 150 de cazuri stu- 
diate, a provocat un val de cercetări de către psihologi, 
medici de diverse specialităţi, sociologi, filosofi etc. 

Michael B. Sabom, specializat în chirurgie car- 
diacă, a pornit, din scepticism, la acest studiu, voind 
să-l contrazică pe R. Moody în afirmaţiile sale. Obligat 
de realitate, nu numai că nu l-a infirmat pe Moody, ci 
l-a confirmat întocmai! 

lată câteva dintre personalităţile ştiinţifice care 
au studiat fenomenul morţii clinice: 

- Kenneth Ring, profesor de psihologie la 
Universitatea Connecticut (SUA), efectuează un 
studiu pe un lot de 102 subiecţi în anii 1977-1979. 

- Michael B. Sabom, cardiolog, din 1976 până în 
1981 a studiat 116 cazuri cu NDE la spitale din Florida 
Şi Georgia. 

- Bruce Greyson studiază în 1980 un lot de 78 de 
cazuri. Scala propusă de el pentru evaluarea experi- 
enței morții clinice este astăzi cunoscută tuturor celor 
care se ocupă de domeniul respectiv. 

- Melvin Morse, pediatru, din Seattle, s-a ocupat 
începând din 1978 o lungă vreme de experiența morții 
clinice la copii, subliniind diferența existentă față de 
aceeaşi experienţă la adulți. Studiul experienței morții 
clinice la copii este important pentru că aceştia nu 
sunt supuşi la influențele culturale în interpretarea 
experiențelor trăite. 

- lan Stevenson (SUA) este unul dintre cercetă- 
torii cei mai cunoscuți ai experienţei morții clinice la 
copii şi ai mărturiilor lor referitoare la vieți anterioare, 
unele dintre acestea având posibilitatea să le confirme 
prin documentarea pe teren. 

- Pim van Lommel, cardiolog olandez. Studiul 
său l-am citat în extenso în cartea În căutarea sensului 
pierdut (vol. II, Ed. Eikon, Cluj, 2008). 

- În Franţa s-au creat, de asemenea, centre 
de studii ale experienţelor morții clinice, cu nume- 
roşi cercetători, dintre care se impune, prin cercetări 
ample, cu numeroase detalii şi abordări din multiple 
unghiuri de vedere, Marc-Alain Descamps, profe- 
sor de psihologie şi preşedinte al Centrului de Studii 
ale Experiențelor de Moarte Iminentă. Lucrarea sa 
Les Experiences de Mort Imminente et l'apres-uie (Ed. 
Dangles, 2008) o apreciez a fi una dintre cele mai com- 
plete scrieri pe această temă, aducând un imens volum 
de informații în acord cu gândirea ştiinţifică actuală. 

- Dr. Peter Fenwick, neurolog şi psihiatru la 
Kings College Hospital din Londra, şi Sam Parnia, 
specializat în pneumologie şi medicina de urgenţă 
la Universitatea Cornell din New York, au, de ase- 
menea, studii în acest domeniu. Ultimul a devenit 
cunoscut cititorilor din țara noastră prin cartea Ultima 
frontieră. Un studiu înnoitor asupra vieții şi a morții 
(Ed. Humanitas, Bucureşti, 2011). Aş remarca efortul 
autorului de a rămâne ancorat mai mult în biologie, 
decât în spiritualitate, în explicarea experienței morţii 
clinice. 

- Jeffrey Long (oncolog) şi Paul Perry (scriitor) au 
publicat în 2010 un studiu asupra experienţei morții 
clinice, cu titlul Dovezi referitoare la lumea de dincolo. 
Ştiinţa experiențelor în apropierea morții, tradus în 
2012 la Editura Adevăr Divin din Brasov. 


CAPITOLUL II 


CONȚINUTUL EXPERIENTELOR 
DIN MOARTEA CLINICĂ 


Un cancer limfatic vindecat în „Cer” 


erat TA îi a A re 


Poate că cea mai impresionantă descriere, atât 
prin sensibilitatea şi capacitatea de redare, cât şi prin 
fineţea şi veridicitatea observațiilor, îi aparține Anitei 
Moorjani, în cartea sa Am murit şi m-am descoperit pe 
mine însămi (Editura Adevăr Divin, Braşov, 2012, tra- 
ducere de Cristian Hanu). 

Aflată în comă profundă, terminală, din cauza 
unui cancer al sistemului limfatic apărut în urmă cu 
patru ani, înconjurată de personalul medical din secția 
de reanimare în care se afla internață şi de membrii 
familiei sale, dintr-odată, Anita observă că începe să 
perceapă lumea cu toate cele cinci simţuri într-un alt 
registru de acuitate, cu mult mai intens şi mai extins, 
dincolo de limitele obişnuite. Deşi are ochii închişi, 
asistă la toate manevrele de reanimare la care este 
supusă. Îl vede pe fratele său în avionul cu care venea 

din India la Hong Kong pentru a fi prezent la ultimele 
sale clipe de viață, aude discuţiile dintre medici şi 
soțul său, deşi acestea aveau loc pe un coridor situat 
la distanţă de salonul în care era internată. 

Nu numai că îi „vedea“ şi „auzea” pe cei din 
jurul său, dar avea să afirme, la ieşirea din comă, că 
realiza şi ceea ce gândeau aceştia. Simţea durerea 
mamei sale şi ar fi vrut să-i spună să nu mai plângă 
pentru că nu mai are nicio durere. 

Dispariţia durerii se petrece în momentul în 
care începe fenomenul de extracorporalizare, când 
deja bolnavul se vede din afara sa. Corpul subtil, 
format din energie pură, este desprins de cel fizic şi, 
ca urmare, simțurile anatomice nu mai pot percepe 
nimic. Corpul fizic este, în acea clipă, deja intrat în 
moartea clinică. 

lată mărturia sa: „Deşi nu mai simțeam Nimic 
la nivel fizic, eram pe deplin conştientă de ce se întâm- 
pla în jurul meu şi simțeam o stare de libertate pe care 
nu o mai avusesem niciodată.” 

Desprins din chingile corpului fizic, corpul 
spiritual îşi manifestă deplina libertate. Conştiința, 
abolită la nivelul corpului fizic, este în noua sa ipostază 
nu numai prezentă, ci şi cu un registru de percepție 
mult mai extins. Intocmai ca în universul cuantic, şi în 
noua stare, observă că poate fi simultan în mai multe 
locuri. În acelaşi timp, spiritul său participă la drama 
din jurul corpului său fizic. Vede disperarea soțului 
la verdictul dat de medici şi ar vrea să-i strige, să-i 
spună că ea se simte foarte bine şi să nu fie îngrijo- 
rat. Dar vocea ei nu reuşeşte să emită niciun sunet şi 

nu pricepe de ce nu este auzită când i se adresează: 
„lubitule, mă auzi? Te rog, ascultă-mă! Vreau să ştii 
că sunt bine.” Ce contrast între extensia conştiinţei la 
o realitate cu mult dincolo de limitele de percepţie ale 
normalității terestre şi incapacitatea de a nu înţelege 
de ce nu este auzită! Este încă o dovadă că mintea sa 
era comutată într-o altă dimensiune. Îl vede pe fratele 
său îndurerat în avion şi vrea să-i spună să nu se gră- 
bească, îl va aştepta şi nu va muri până nu soseşte. 

Gândeşte încă într-o „dublă contabilitate”, 
cum se spune unui simptom întâlnit în unele mani- 
festări psihiatrice. Realizează ce se întâmplă în lumea 
fizică, dar este conştientă şi de planul subtil pe care îl 
percepe ca fiind firesc în altă ordine a lumii. 

Apoi, treptat, ataşamentul său față de cei apro- 
piaţi se estompează, conştiinţa se umple cu o nouă 
realitate. Are senzaţia că se trezeşte dintr-un coşmar 
şi intră într-o lume feerică, de basm. Simte o imensă 
bucurie, o stare de extaz. Sentimentul dominant este 
cel de iubire. O iubire pură, unică, nemaitrăită vreodată. 
O iubire necondiționată pe care o percepe ca fiind 
esența, legea de ființare a lumii în care a intrat. 

Sesizează apoi prezența tatălui său, care plecase 
cu 1U ani mai înainte în lumea celestă. Se exprimă ca 
în lumea noastră: „Iată, eşti aici! Nu-mi vine să cred!” 
Exprimare gândită doar, nu rostită, specifică acelei 
lumi. În acelaşi limbaj nerostit, tatăl îi „spune că a 
fost mereu şi, după ce s-a mutat în lumea spiritelor, 
alături de familie, participând inclusiv la nunta sa. 

Îşi cunoaşte mulțimea vieților trecute care 1 se 
înfăţişează în acelaşi timp, dincolo timpul concentrând 

cele trei secvențe din lumea noastră - trecut prezent, 
viitor - la modul prezent. Din nou ne aflăm în plină 
lume cuantică unde nu există decât un continuum 
spațiu-timp. 

Extensia capacității de cuprindere a minții îi 
permite să vadă în unghi de 360”, asemenea marilor 
maeştri orientali în timpul stărilor autoinduse de 
conştiinţă modificată şi, în general, asemenea tuturor 
celor care, aflaţi în stare de decorporalizare, văd nu cu 
ochii anatomici, ci cu cei ai corpului spiritual. Înţelege 
scopul pentru care a venit în viața de aici, relaţiile cu 
cei din familia sa şi, cel mai important, înțelege cât este 
de necesar să-şi manifeste totdeauna esenţa sa unică, 
autentică. În locul Fiinţei de Lumină, cum s-a întâm- 
plat la majoritatea celor reveniți din moartea clinică, 
în cazul Anitei, cel care îi transmite că nu a sosit încă 
timpul să rămână acolo este tatăl său. 

Întoarcerea în corpul său, măcinat de cei patru 
ani de boală, nu o încântă. Realizează apoi că viața sa 
face parte dintr-un plan superior în care totul este deja 
decis, inclusiv revenirea în corpul fizic şi vindecarea 
sa imediată. Are, de asemenea, intuiţia că trebuie să-şi 
continue viața terestră pentru a transmite mesajul de 
nemurire a sufletului şi celorlalți semeni chinuiți de 
gândul morții inexorabile. 

Şi ce interesantă poate fi comunicarea în lumea 
spiritelor! Fără niciun cuvânt rostit de fiica sa, tatăl 
devine instantaneu conştient de revelația acesteia: 
„Pentru că ai înţeles adevărul ființei tale, întoarce-te şi 
trăieşte fără teamă!” 

Vom vedea că toți cei care revin la viața de aici 


spun acelaşi lucru: „Fără teamă!” Nu mai au Nicio 

teamă de moarte, pentru că aceasta nu există. Este 
doar un prag spre o altă existenţă. 

Un amănunt din viața Anitei elimină o neferi- 
cită dispută asupra superiorității unei religii față de 
celelalte, încă susținută cu furie chiar de către unii 
dintre slujbaşii lor. 

Aflând de starea gravă în care se afla Anita, 
cunoscuții săi organizează grupuri de rugăciune 
pentru a implora vindecarea sa. Cei de rit hindus, 
căruia îi aparținea şi Anita, s-au rugat la Shiva. Cei 
de rit catolic s-au rugat conform regulilor bisericii 
creştine. 

I-aş întreba pe cei implicați în această dispută, 
care a provocat atâta vărsare de sânge de-a lungul isto- 
riei, numiți de Georges Blond „Furioşii Domnului, 
cine cred ei că a vindecat în mod miraculos această 
bolnavă, Shiva sau Dumnezeu? Sau ambii? Şi dacă 
ambii, cum s-or fi înțeles la încălcarea teritoriilor...? 

Din drama Anitei se desprinde şi o altă lecție. 
La ieşirea din comă, în ciuda tuturor verdictelor date 
de medici, ea zâmbeşte şi afirmă cu convingere că 
a fost vindecată. Medicii rămân sceptici, dar în faţa 
noilor investigații efectuate, sunt obligați să accepte 
realitatea. 

Lecţia pe care voiam să o subliniez se referă 
la convingerea pe care cei care se întorc din moarte 
clinică o au asupra a tot ceea ce au trăit şi înţeles în 
dimensiunea de dincolo. Nu numai cei care tra- 
versează o moarte clinică obțin această certitudine 
asupra noii realități, ci şi cei care sunt martorii altor 
fenomene considerate de lumea noastră ca aparținând 

miracolului. Am avut ocazia să încerc acest sentiment 
de certitudine. 


Este de reținut că numărul elementelor compo- 
nente într-o astfel de experienţă este variabil de la un 
subiect la altul. 

Procentul celor care au o experienţă totală, com- 
pletă a experienţei morţii clinice este cel mai redus. 

Kenneth Ring; efectuează un studiu statistic 
între 1977 şi 1979 pe un lot de 102 persoane, din care o 
experiență completă au avut doar 10%. 

Pim van Lommel, într-un studiu pe un lot de 
344 persoane, publicat în revista The Lancet în 2001 şi 
2004, găseşte doar 7% cu experienţe complete, la restul 
manifestându-se în proporții variabile. 

Aceste diferențe în descrierea experienţei 
morții clinice se explică prin aceea că fiecare persoană 
are trăiri individuale şi ca atare şi experiențele diferă 
de la un om la altul. 

Vom descrie mai jos etapele esenţiale ale expe- 
rienței morții clinice. 


Conştientizarea morții 


În momentul impactului cu un traumatism 
fizic, spre exemplu, subiectul este confuz, nu înțelege 
ce i se întâmplă. Apoi conştientizează că a murit. 

Dacă a avut, spre exemplu, un accident de cir- 
culație soldat cu o comă, poate vedea, din afara sa, 

corpul fizic rănit, plin de sânge, oameni adunați în jur 
care trec „prin corpul lui” - altul decât cel fizic — şi se 
miră că nu este văzut. În timpul următor, percepe că 
este rănit. Într-un caz citat de Kenneth Ring, un soldat 
american mutilat în războiul din Vietnam şi-a văzut 
corpul de deasupra sa. A văzut elicopterul american 
care l-a transportat la un spital şi, spune el, „m-am 
întrebat unde sunt dus şi am zburat după el”. Sau se 
duc, în acelaşi mod, plutind prin aer, după maşina 
salvării care îi transportă la spital. 

Mulţi se sperie mai întâi când se privesc din 
plafon, când văd corpul întins pe masa de operație, 
când aud discuţiile personalului. Adeseori îi aud pe 
cei din jur declarându-i morți şi sunt mirați. 

In această stare de decorporalizare, ies din sala 
de operație să-şi vadă rudele, văd ce fac, încearcă să-i 
atingă, să le vorbească, dar nu sunt auziţi sau văzuți. 
Când îşi ating aparținătorii, mâna lor trece prin corpul 
acestora fără să fie percepuți. O fetiță de 12 ani iese pe 
hol şi îşi vede mama plângând. Încearcă să o conso- 
leze, dar nu este auzită. 

Unui medic îi cade stiloul din buzunar şi se 
rostogoleşte într-un colț unde nu poate fi văzut. La 
trezire, pacienta care trăise o experiență a morții clinice 
îi spune medicului unde a pierdut stiloul şi acesta îl 
găseşte. Aparținătorii confirmă tot ce li se spune că au 
făcut în acel timp. 

Este interesant că nevăzătorii din naştere „văd” 
prima oară ceea ce se întâmplă în jur. Este o dovadă, 
mai întâi, că avem nu doar corpul fizic, ci şi un corp 
„eteric” de energie, care este complet anatomic, chiar 

dacă corpul fizic este incomplet, spre exemplu, cu o 
amputaţie de membre, sau cu diverse zone din corp 
pierdute prin rănire în război sau în accidente care au 
provocat experiența morții clinice. Este, de asemenea, 
foarte important că, în ciuda a ceea ce ştim din şcolile 
prin care trecem, corpul nostru energetic este însoțit 
de o conştiinţă care, deşi este detaşată de creierul 
nostru anatomic, are cu totul altă capacitate de per- 
cepție. Este o conştiinţă extinsă la Univers, capabilă să 
aibă o cu totul altă percepție a timpului şi spaţiului, 
cu totul alte capacități de acţiune. Totul se petrece ca 
în lumea fizicii cuantice. Realitatea este virtuală, poate 
fi activată la simpla dorinţă. Vederea se face într-un 
unghi de 360”, poate explora instantaneu la orice dis- 
tanţă şi indiferent de obstacolele fizice care se interpun 
— ziduri, munți etc. 

De vreme ce aceste informații obţinute în 
alte condiții, non-fizice sau meta-fizice, în sensul de 
dincolo de materie, se confirmă pe „viu“, înseamnă 
că ceea ce am învățat noi despre existența noastră, 
redusă exclusiv la planul fizic, este inexact. Şi acea 
lume poate fi tot fizică, dar este o altă fizică decât 
cea cunoscută, dependentă de o altă realitate şi, vom 
vedea, de o altă inteligență. 

De ce tocmai acum, informații cunoscute de 
mii de ani, chiar dacă prezentate de religii, tradiţii spi- 
rituale şi diverse şcoli iniţiatice într-o formă neagreată 
de ştiinţele moderne, stârnesc interesul oamenilor 
de ştiinţă, fie şi numai al unora dintre ei? Pentru că 
vechile tipare de gândire, fondate pe ştiinţele clasice, 
nu au spus întregul adevăr despre noi. Din ignoranță 

sau, mai sigur, din interese egoiste. Necunoscând 
adevărul despre noi, sau nevrând să-l cunoaştem, 
am construit o lume plină de interese, orgolii, patimi, 
condusă de instincte, măcinată de suferință, răzbu- 
nare, crime şi războaie. O lume care îşi ignoră originea 
şi rostul pentru care se află aici. 


Incetarea durerii 


Toţi martorii la experiența morţii clinice reali- 
zează că, dacă înainte de instalarea stopului cardiac 
aveau dureri mari, spre exemplu, din cauza unui 
infarct miocardic, dintr-odată acestea încetează şi simt 
coborând asupra lor o linişte binefăcătoare, o stare de 
pace. 

În momentul în care se instalează liniştea împă- 
cării cu sine, avem senzaţia că cel decedat este încă 
viu şi împăcat cu sine. Este un aspect cunoscut de noi 
toți: la puțin timp după expiere, fața arată aşa cum îl 
stiam viu. 

Se instalează apoi întunericul. Totul devine negru. 

În acel moment, cei din jurul său — medici, rude, 
prieteni - spun: „A murit!', „A plecat!” 

Stim că această încetare a durerii şi starea de 
bine sunt atribuite eliberării de endorfine şi dopa- 
mină, dar sunt obligat să spun, ca şi R. Moody, că, 
dacă într-o primă fază acest fenomen este posibil, 
fazele ulterioare nu mai pot fi efectul acestor neuro- 
mediatori. Vom analiza mai departe acest aspect. 

leşirea din corp sau extracorporalizarea 


Am comentat fenomenul la capitolul despre con- 
ştientizarea morții. Aş adăuga doar denumirea folosită 
de Moody pentru corpul energetic, şi anume aceea de 
corp spiritual. Aici sunt multe discuții care vizează dife- 
rențierea dintre denumirile de suflet, spirit şi conştiinţă. 
La modul concret, ceea ce se desprinde este o entitate, un 
câmp de energie care păstrează, în general, morfologia 
corpului fizic şi este însoțit de câmpul conştiinţei. 

Este interesant de observat că, deşi în viața reală 
suntem cu toții supuşi, mai mult sau mai puțin, uitării, 
mărturiile celor care au avut o experiență a morții 
clinice ne spun că în acea dimensiune se dovedeşte că 
nu uităm nimic din ceea ce ni s-a întâmplat în viață. 
Sunt reținute amănunte, pentru noi complet nesemni- 
ficative. Vom reveni mai târziu asupra acestui subiect. 


Trecerea prin tunel 


Cei mai mulți subiecți vorbesc despre imaginea 
de tunel întunecat prin care sunt obligaţi să treacă, 
singuri sau însoțiți de ghizi - fie rude decedate, fie 
persoane necunoscute, fie chipuri de îngeri în cazul 
copiilor. 

Sylvia Browne, bazându-se pe observații 
proprii, afirmă că, în loc de tunel, la copii este mai 
obişnuită imaginea de punte dintre cele două lumi, pe 
care o străbat cu piciorul. 

Imaginea de tunel este simbol pentru trecerea 
dintre două lumi, din lumea noastră fizică în lumea 
spiritelor de „dincolo“. 

Referitor la trecerea prin tunel, voi relata un 
caz pe care l-am cunoscut şi studiat personal. Era o 
doamnă de 30 de ani care a avut un accident prin 
cădere într-un gol de lift în timpul serviciului. Era 
acoperit cu o scândură. Călcând pe o margine a aces- 
teia, se destabilizează şi cade în gol. Din momentul în 
care a început căderea, şi-a pierdut cunoştinţa şi nu îşi 
aminteşte decât că s-a scufundat în întuneric şi în faţa 
sa a apărut apoi un tunel, cu capătul dinspre ea cu o 
deschidere mult mai mică decât cea a capătului opus. 
Este propulsată în acest tunel, realizând că trebuie să 
facă efortul de a-l străbate. Când ajunge la capătul 
opus, cu o deschidere mai mare, îi apare în față un 
peisaj mirific, foarte luminos, cu păsări care cântă, cu 
iarbă, flori şi copaci. Se simțea fericită în locul în care a 
ajuns. Dar, deodată, i se transmite un ordin: „Ce cauţi 
aici? Nu este încă vremea. Intoarce-te! Intoarce-te!" 

A fost dezamăgită că trebuie să părăsească acel 
loc feeric deşi ea şi-ar fi dorit să mai rămână. 

La întoarcere îi este mai uşor să pătrundă în 
tunel, dar este îngrozită de capătul opus, îngust. 
Când ajunge aici, deschide ochii şi vede linoleumui! cu 
care era acoperită podeaua din salonul în care a fost 
adusă. Nu auzise niciodată de moartea clinică şi nici 
de Raymond Moody, ca să poată fi bănuită de inven- 
tarea scenelor trăite. Locmai de aceea mărturia sa mi 
se pare a fi autentică. 

Imaginea de tunel nu este însă singura formă 
implicată în ascensiunea corpului eteric. Alte persoane 

au descris ascensiunea prin proiecția pe verticală, alții 
au văzut un portal, alții au urcat pe o scară în spirală. 

Din punct de vedere al fizicii, tunelul este văzut 
ca un canal ce face conexiunea dintre universul fizic 
şi cel non-fizic. În religie este descris ca fiind puntea 
dintre lumea noastră fizică şi cea de dincolo. 

William Buhlman aseamănă tunelul descris în 
experiența morții clinice cu puntea lui Einstein-Rosen, 
din fizica cuantică, sau cu „gaura de vierme” care face 
trecerea dintre două dimensiuni de univers. 


Universul fizic vizibil 


Deschidere 
je tunel 

printr-o gaură albă | 
Către un univers 
paralel subtii. 








Membrană 
energetică 


Mediu cu o frecvenţă 


Prima dimensiune interioară de vibraţie mai înaltă 


nonfizică 


Tuneiul energetic experimentat la graniţa cu moartea 


Figura 8 
(După W. Buhlman) 


Ideea de tunel între două lumi nu este nouă, 
ci este amintită şi în literatură, tradiţii spirituale şi 
religii. Se fac frecvente referiri la câteva lucrări de artă 
în care este figurat acest tunel. 

În tabloul The Ascent into the Empyrean de 
Hieronymus Bosch (1460-1516) este figurat un tunel 
prin care un om înaintează spre lumina de la capătul 
său, care simbolizează Raiul. 

William Blake (1757-1827), cunoscut pentru 
poezia sa mistică şi talentul în pictură, ne-a lăsat un 
tablou în care figurează o punte cu trepte ce duce spre 
Rai numit Scara lui Iacob. 

Ideea scării prin care spiritele ajung la cer 
este prezentă şi în religia ortodoxă. La Mânăstirea 
Suceviţa, pe zidul exterior este pictată Scara lui Jacob, 
sau Scara Virtuților. Fiecare treaptă a scării reprezintă 
o virtute. Cei care cad la o treaptă merg în lad, cei care 
reuşesc ajung în Rai. 


Intrarea în Lumea Luminii 


Spuneam că, dincolo de tunel, toți martorii la 
experiența morții clinice văd o lumină vie, de o stră- 
lucire mult mai intensă decât cea cunoscută. Peisaje, 
oraşe, cetăți — toate sunt scăldate într-o lumină feerică, 
unică. Acolo totul este numai lumină. 

Ființele întâlnite sunt descrise ca ființe de 
lumină, pline de iubire. Este mai mult decât lumină, 
este o lumină-iubire, o echivalență a luminii cu iubirea. 

“Realizează că au plecat de pe Pământ şi au 
pătruns într-o lume feerică din care cei mai mulți nu 
vor să se mai întoarcă. 

Intâlnirea cu Fiinţa de Lumină 


La sfârşitul acestei percepții, subiecții întâlnesc 
ceea ce a fost numită Ființa de Lumină. 

Cuvintele sunt prea sărace pentru a descrie 
imaginea adevărată a Fiinţei de Lumină care, în majo- 
ritatea cazurilor, este percepută ca Fiinţa Supremă, 
Dumnezeu, alteori lisus sau, în funcție de apartenența 
religioasă, este descrisă ca Buddha sau Allah. 

Fiinţei de Lumină 1 se atribuie o strălucire 
excepțională, dar nu orbitoare, extrem de afabilă şi 
iubitoare. Este, de fapt, numai iubire, blândețe, înţe- 
legere, bucurie, însufleţire. Nici urmă de Ființa dură, 
amenințătoare, răzbunătoare şi acuzatoare, cum este 
descrisă tradițional. De unde o fi venit această impresie? 
Cred, mai degrabă, că imaginea era confecționată 
pentru îmblânzirea primelor triburi care trebuiau 
controlate prin teama de pedeapsa divină. 

Marc-Alain Descamps ne oferă o descriere inte- 
resantă a acestei Lumini: 

- este văzută cu ochii spiritului şi nu cu cei 
fizici; 

- este caldă şi învăluitoare, oferind confort, 
bucurie, fericire şi forță; 

- transmite idei în spirit; 

- ne spunecă Fiinţa sa este iubire care se mani- 
festă sub formă de lumină pentru a fi bine 
percepută; 

-  nuesteun lucru, ci o entitate; 

- invită la a te contopi cu ea într-o fuziune — 
identificare cu Sursa Divină. 

Este interesant comentariul despre lubire şi 
Lumină. Spunem: Dumnezeu este Lumină şi Iubire, 
sau Dumnezeu este Lumină iubitoare. 

Am putea spune, într-o logică imediată, că 
Dumnezeu este mai întâi Lumină, pentru că a fost fun- 
damentul a tot ceea ce s-a creat, şi apoi a fost Iubire, 
pentru că a făcut din iubire tot ceea ce a făcut. Dar mai 
corect mi se pare a spune că Dumnezeu este Lumină şi 
Iubire. Ştim acum, din experimentele fizicii cuantice, 
că fotonii, ca toate particulele subatomice, par să fie 
conştienţi de sine, evident, reducând atributul la pro- 
porţiile respective. 

Un fapt este cert: că toți cei care au fost întâmpi- 
nați de această Fiinţă de Lumină au simțit în prezența 
sa că sunt învăluiți cu o iubire copleşitoare, că au 
simțit o pace profundă şi o stare de beatitudine pe 
care n-au mai trăit-o niciodată. Atât de copleşitoare, 
încât în momentul în care li se spune că nu şi-au înche- 
iat misiunea aici, pe Pământ, şi trebuie să se întoarcă, 
toți refuză, vor să rămână pe veci acolo, în sânul lui 
Dumnezeu, în regatul fericirii eterne. lar când vin din 
nou aici, sunt iritaţi, supăraţi pe cei ce i-au reanimat, 
reproşându-le că nu i-au lăsat acolo unde ajunseseră. 
Am întâlnit şi între cunoştinţele mele un astfel de caz. 
Există în popor superstiția că dacă sunt întorşi, nu vor 
mai ajunge pe acelaşi drum, primul fiind considerat a 
fi cel mai fericit. 

Ca personificare a acestei Fiinţe de Lumină, cei 
mai mulți dintre subiecții care au trăit o experiență 
a morții clinice afirmă că l-au întâlnit pe Dumnezeu, 
în sensul de impresie trăită, nu de identificare a unei 

imagini antropomorfe, care ar aminti de o figură ase- 
mănătoare nouă. Pe Dumnezeu nu l-a văzut nimeni 
niciodată pentru că se identifică cu întregul existent. 
Se şi spune că Dumnezeu este aşa cum şi-l imaginează 
fiecare dintre noi, dar în realitate nu este ca în niciuna 
din închipuirile noastre. Alţi subiecți au sentimentul 
că l-au întâlnit pe lisus, de astă dată fiind posibil să fie 
descris ca un frumos chip uman. Aşa l-a văzut, spre 
exemplu, medicul psihiatru George Ritchie, cazul 
de experiență a morţii clinice care a stârnit curiozi- 
tatea lui Raymond Moody pentru acest fenomen şi, 
am putea spune, graţie căruia discutăm şi noi astăzi 
despre acelaşi lucru. 


Revederea filmului panoramic al vieții 
sau Judecata de apoi 


Odată ajunşi în fața Fiinţei de Lumină, subiecți- 
lor li se prezintă filmul panoramic şi în culori al vieții 
lor trecute, dar uneori şi viitoare, cu amănunte care 
merg până la cele mai mici detalii. Aceasta este, cred eu, 
expresia Judecății de pe urmă despre care ne vorbesc 
religiile. În realitate, nu ne judecă nimeni şi nu ştiu de 
ce aud mereu amintindu-ni-se despre „înfricoşătoarea 
judecată a lui lisus”. Ne judecăm singuri, pentru că 
filmul vieţii ne este prezentat cu detaliile tuturor eveni- 
mentelor trăite, cu toate faptele săvârşite de noi şi, aici 
apare elementul-cheie, de ispăşire, dacă vrem, a „păca- 
telor” față de alții: trăim în toată cruzimea sa efectul 

pe care l-au avut acțiunile noastre asupra altora. Spre 
exemplu, Dannion Brinkley i-a relatat biografului său 
că a simţit durerea provocată de glonțul pe care l-a tras 
pe front într-un soldat al armatei inamice şi durerea 
cumplită 7 pe careâ provocat-o familiei acestuia. 

Prin misiunile îndeplinite ulterior, a fost obligat 
să transporte armament şi să elimine cu propria mână 
unele persoane importante considerate a fi inamice 
pentru ţara sa. În timpul filmului din experiența morții 
clinice, ne spune că a simţit durerea copiilor, mamelor 
şi soțiilor celor ucişi cu armamentul transportat de el, ca 
şi durerea familiilor celor ucişi în timpul misiunilor lui. 

Odată întors la viață, a devenit conştient de 
tot răul făcut, şi-a schimbat complet atitudinea față 
de semeni, fiind preocupat numai de binele lor. Dar 
povestea acestui personaj excepțional nu se opreşte 
aici şi o vom aborda în alt capitol. 

„7 Este interesant că în timp ce filmul vieții se 
perindă prin fața ta, nu eşti un simplu spectator, ci 
trăieşti aievea durerea, tristețea şi regretele victimelor 
tale, după cum trăieşti şi sentimentele de mulțumire, 
recunoştinţă şi fericire ale celor față de care ai mani- 
festat iubire, empatie, compasiune şi altruism prin 
faptele bune săvârşite. Deducem de aici, în acord cu 
legile moralei creştine, că la această oră de bilanț este 
de dorit ca faptele bune să predomine. Deducem de 
asemenea că, acolo, slavă Domnului, este singurul loc 
în care nu se mai poate minți! 

Înţelegem legea cosmică după care tot ceea 
ce facem altora, bine sau rău, se repercutează asupra 
noastră în mod inexorabil, mai devreme sau mai târziu. 


98 e DUMITRU CONSTANTIN-DULCAN 


Stanislav Grof (2006) apreciază că „dialo- 
gul” mental trebuie înțeles ca o „evaluare morală”, 
părând să fie, după cum menționam şi noi, echiva- 
lentul „Judecăţii de apoi”, pe care subiectul şi-o face 
singur. Este interesant de observat că, pentru a sesiza 
întreaga încărcătură emoțională a noastră, în directă 
comunicare cu a celor cu care ne-am intersectat în 
viața terestră, persoanele respective nu mai sunt ca 
aici, separate de noi, ci sunt în Noi, în mintea noastră, 
cu întregul ecou al gândurilor şi sentimentelor lor la 
acțiunile noastre. „Era ca şi cum eu aş fi avut în minte 
în acelaşi timp şi gândurile mele, şi pe ale celorlalți” 
spunea un subiect care a traversat acest moment. - 

Filmul vieţii lor le arată împlinirile şi neîmpli- 
nirile, misiunea pe care au avut-o în viață şi motivul 
pentru care trebuie să se întoarcă. Să împlinească ceea 
ce a rămas neîmplinit. 

Toţi cei care au avut şansa trăirii unei astfel 
de experiențe rămân pe viață marcați de ceea ce li s-a 
întâmplat. Îşi schimbă complet comportamentul, devin 
preocupați de spiritualitate, îşi iubesc semenii, pun 
preț pe fiecare clipă trăită. Cei care au avut o tentativă 
de suicid îşi înțeleg eroarea şi nu o mai repetă. Nefiind 
înțeleşi de cei din jur şi, în primul rând, de către cei din 
familie, care cred că au rămas cu sechele psihice după 
ce li s-a întâmplat, se retrag în sine, devin introvertiți. 
Chiar şi copiii care au traversat o experiență a morții 
clinice capătă un aer adult, de înțelepciune, cu un com- 
portament liniştit, nefiresc vârstei lor. 

lată cum îi relatează un adult lui R. Moody 
transformarea pe care a avut-o în copilărie după ce 

a traversat o moarte clinică: „Nu m-am lăsat nicio- 
dată antrenat în certurile familiale cu frații şi surorile 
mele... După întâlnirea cu Fiinţa de Lumină, am înțeles 
că aceste dispute nu au niciun sens. Când se ivea ceva 
de genul acesta, mă duceam în colțul meu cu o carte 
şi îi lăsam pe ceilalți să-şi rezolve problemele lor. Ale 
mele fuseseră rezolvate.” (subl. n.) 

Marc-Alain Descamps face un lung comentariu 
vizavi de existenţa sau non-existenţa Infernului. 

Afirmă că, prin cartea sa, R. Moody a desfiin- 
țat Infernul cu care îşi începe şi Dante Divina Comedie. 
Este totuşi adevărat că acolo unde conştiinţa morală 
nu a funcționat, perspectiva Infernului a mai domolit 
uneori pulsiunile agresive. 

Neale Walsch spune că ladul este creat de sen- 
timentul nostru de culpabilitate în fața Divinității 
atunci când plecăm „dincolo”. În niciun caz, scrie el, 
nu există dincolo o damnare, O condamnare eternă 
cum se crede tradițional.  ** o. e a 

Această imagine a absenței totale a conse- 
cințelor faptelor şi gândurilor noastre, vom vedea 
mai departe, trebuie nuanțată. Nu poți să deranjezi 
Universul prin crime împoiriva vieții şi să rărnât senin 
şi inocent. Este un construct mai mult intelectual, agre- 
abil, filosofic decât în totalitate real. Vom vedea ce se 
întâmplă şi cu cei care sfidează adevărul de dincolo 
de noi. 

Majoritatea mărturisirilor scot în relief o imagine 
idilică a geografiei în care ajung: oraşe de cristal, 
peisaje superbe, cu o vegetație încântătoare, scăldate 
într-o lumină vie, strălucitoare. Acolo întâlnim rude 

decedate, prieteni şi cunoştinţe pline de iubire. Graţie 
conştiinţei extinse la Univers, oraşe, case, cetăți pot 
apărea la simpla dorinţă. Există, de asemenea, posibi- 
litatea de a vedea orice şi de a fi oriunde la un simplu 
gând. Prezenţa Fiinţei de Lumină, iubitoare, înţelegă- 
toare, iertătoare, din care emană o iubire copleşitoare 
şi necondiționată, le oferă o stare de beatitudine pe 
care nu mai vor s-o părăsească. 

În loc de judecată şi de pedeapsă în fața Fiinţei 
de Lumină, se rămâne mai mult cu impresia că tot ceea 
ce faci altora ție însuți îţi faci. Ajungem la formularea 
lui Daniel Goleman pentru emoțiile distructive. Sunt 
acele emoţii care fac rău altora şi ție însuți. Cu foarte 
rare excepţii, majoritatea celor care au avut o experi- 
ență a morții clinice spun că în clipa în care s-au aflat în 
fața Fiinţei de Lumină au simţit o „dragoste absolută, 
totală şi infinită”. Câteva mărturii despre confruntarea 
cu Infernul, spune Marc-Alain Descamps, sunt vagi 
aluzii care par să depindă mai mult de influențele cul- 
turale şi religioase şi sunt mai degrabă reminiscențe ale 
memoriei decât realitatea trăită. 

Fără îndoială, această afirmație referitoare la 
absenţa pedepsirii lumii pentru păcatele sale cu focul 
etern al ladului, cu aruncarea în cazanele cu smoală 
topită, această idee a pedepsei atât de înrădăcinată în 
morala creştină, zice Descamps, a trezit revolta inte- 
lectualilor, care au preferat să devină materialişti şi să 
nege existenţa vieții după moarte. Personal, cred că 
Dumnezeu nu are rolul de a pedepsi abaterile noastre 
de la legea morală care constituie fundamentul 
Universului, ci noi înşine ne pedepsim şi nu „în Cer”, 

ci aici pe Pământ, prin atragerea energiilor negative 
care ne provoacă suferința prin boli sau prin eveni- 
mente de viață nefericite. lată o mărturie a unui pastor 
care în urma unui stop cardiac are experiența morții 
clinice. Ajunge în fața Fiinţei de Lumină şi i se pre- 
zintă filmul vieții sale în care se vede amenințându-şi 
enoriaşii în biserică cu torturile Iadului dacă păcătu- 
iesc şi nu cred în Dumnezeu. La sfârşit este întrebat 
dacă a văzut acolo instrumentele de tortură cu care 
a amenințat enoriaşii. Evident, „nu“ a fost răspunsul 
său. ] se sugerează atunci să se întoarcă şi să spună ce 
a văzut acolo, nu ce şi-a imaginat el până în acea clipă. 

De atunci, a afirmat pastorul, gura sa n-a mai 
rostit astfel de amenințări. 

Referitor la ideea de pedeapsă aici pe Pământ 
şi nu „în cer”, prin efectul fizic al energiilor implicate 
în conflict, Dannion Brinkley, cel care a ucis cu sânge 
rece şi la comandă, prin misiunea pe care a acceptat-o, 
zeci de persoane, după ce a fost lovit de trăsnet, a 
rămas în viaţă cu grave sechele cardiace şi ale sistemu- 
lui nervos, cu dificultăți de deplasare, cu numeroase 
leşinuri, fără ca medicii să-l poată ajuta, deşi a fost 
supus la numeroase intervenții pe cord. Oare această 
suferinţă fizică şi emoțională cumplită cu care a rămas 
după ce a fost trăsnit nu poate fi văzută ca o echiva- 
lenţă a ladului? 

Menţionăm că vederea extracorporală nu se 
limitează la spațiul în care se află corpul, ci străbate 
corpurile solide întâlnite. Legile fizicii clasice cunos- 
cute de noi nu mai sunt aici valabile. Funcţionează o 
fizică a structurilor non-fizice. 

Stanislav Grof observă că această modalitate de 
„deplasare” şi de „vedere panoramică” este descrisă 
şi în Bardo Ih6dol, cartea tibetană a morților. Probabil 
că nu aveau atunci noțiuni de fizică cuantică pentru a 
explica fenomenul. Ei doar l-au observat. Azi îl putem 
explica însă prin existenţa structurii de câmp energe- 
tic a tuturor lucrurilor şi ființelor. Corpurile solide, ca 
şi corpul nostru, în dimensiunea de dincolo sunt doar 
imagini de câmpuri de energie care vibrează cu o frec- 
venţă proprie, diferită de a celorlalte entități existente. 
În acelaşi spațiu, graţie acestei frecvențe diferite, pot 
coexista o infinitate de entităţi, se pot interpenetra şi 
traversa după propria voinţă. Din fizica clasică ştim 
că două obiecte nu pot ocupa acelaşi spaţiu. În fizica 
cuantică funcționează însă legea simultaneității şi a 
comunicării non-locale. Putem comunica instantaneu 
la orice distanță şi putem ocupa acelaşi spaţiu cu alte 
entități. 

În prezent sunt multe mii de cazuri de expe- 
riențe din apropierea morții studiate de oamenii de 
ştiinţă, aşa încât se poate contura un model general al 
acestora. Cu rare excepții, aceste experienţe au acelaşi 
conţinut, ceea ce nu se întâmplă în manifestarea halu- 
cinațiilor, care sunt imprevizibile şi fără un caracter 
coerent. 

Este interesant de observat că descrierile 
lumii de „dincolo“ ale marilor spirite care au primit 
aceste informații prin dictare, cum au fost Emanuel 
Swedenborg (1688-1772), Jakob Lorber (1800-1864), 
au foarte mari asemănări cu mărturiile celor care au 
avut o experienţă a morții clinice. 

Emanuel Swedenborg descrie starea de seni- 
nătate şi sentimentul de bucurie al celor care pleacă 
dincolo, lumina de o strălucire infinită care îi întâm- 
pină şi retrospectiva propriei lor vieți. 

Fiind iubire absolută, Dumnezeu nu condamnă 
pe nimeni, spune Swedenborg, oamenii aleg în funcție 
de încărcătura propriei conştiinţe dacă vor merge spre 
ceea ce în mintea lor are semnificaţia de lad sau Rai, 
dar nu rămân etern în niciunul din aceste „spații. În 
esenţa lor, ladul şi Raiul sunt doar stări de evoluție a 
spiritului, spune Jakob Lorber, iar după Walsch, ar fi 
doar trepte diferite de evaluare morală a conştiinţei. 

O informație pe care am găsit-o şi la alte surse, 
şi la Swedenborg este cea referitoare la existența unui 
„Spațiu intermediar”, premergător entităților de lad şi 
Rai. Funcţia sa ar fi aceea de carantină, de purificare. 

Toţi subiecții investigați au afirmat că în lumea 
spirituală a spațiului eteric nu există Timpul liniar de 
aici, ci un continuu prezent în care sunt incluse cele 
trei timpuri - trecut, prezent, viitor. Un an terestru 
acolo poate fi o clipă. Dincolo, timpul nu are valoare. 
De aceea noțiunea de timp de aici are cu totul alt 
înțeles dincolo. 

Cu aceste noțiuni suntem din nou în plină 
fizică cuantică, unde ni se spune că în vidul cuantic nu 
există decât un continuu spațiu-timp. Sus, jos, dreapta, 
stânga, ieri, azi, mâine - sunt toate adunate într-un 
singur punct, după cum foarte sugestiv le exprimă 
David Bohm prin crearea conceptului de ordine 
implicată, înfăşurată sau nemanifestă. Realitatea 
ar fi o „ordine înfăşurată”, prezentă într-un punct. 

Reluăm această idee deja enunțată mai sus, doar 
pentru a avea o înţelegere mai completă a lumii de 
dincolo. Prin desfăşurare sau holomişcare, intrăm în 
lumea concretă, individualizată. În ordinea înfăşurată 
nu există decât un continuu spațiu-timp în care totul 
se află în acelaşi timp şi în acelaşi loc. Ar fi un spațiu 
pluridimensional care conține toate informațiile şi 
toate potențialitățile lumii existente — şi începutul şi 
sfârşitul, şi naşterea şi moartea, şi trecutul şi viito- 
rul, şi sus şi jos, şi dreapta şi stânga. 

Lumea pe care o percepem n-ar fi decât expre- 
sia „ordinii desfăşurate” a „ordinii înfăşurate”. Prin 
desfăşurare se ajunge la realitatea manifestă, dispusă 
distinct în Spațiul şi limpul prin care noi percepem 
lumea. Lumea de dincolo este, în consecinţă, o ordine 
înfăşurată, prezentă într-un singur punct şi într-o 
singură clipă la care au acces cei care iau contact 
cu teritoriul de dincolo, fie temporar, prin experi- 
ența morţii clinice, fie pe o durată decisă din acel 
plan, prin moartea biologică, fie spontan, în timpul 
unor aşa-zise „experiențe spirituale” sau, mai nou, 
„salturi cuantice”. În lucrarea Inteligența materiei am 
amintit şi de alte căi de a avea acces la informația din 
spațiul conştiinţei extinse la Univers: stările extatice, 
mistica creştină şi orientală etc. Mi se pare intere- 
sant să revenim la noțiunea de „barieră” între viață 
şi moarte, între cei care ajung în fața acestei bariere şi 
sunt trimişi înapoi şi cei care trec de barieră şi rămân 
acolo. Spuneam că această barieră este descrisă şi de 
Platon şi de către subiecţii care au avut experiența 
morții clinice şi sunt investigați în timpul nostru. 

Celor care trebuie să se întoarcă la viaţa terestră 
li se spune de către ghizi să nu depăşească această 
barieră. Ființa de Lumină le spune că trebuie să se 
întoarcă pentru a-şi duce până la capăt misiunea cu 
care au venit aici, în planul terestru. Am menționat 
deja că majoritatea celor ajunşi acolo nu mai vor să 
plece din lumea beatitudinii, a iubirii infinite şi a 
cunoaşterii multora dintre misterele Universului. 

Sunt însă şi mărturii ale celor care au cerut 
insistent Fiinţei de Lumină să fie lăsaţi să se întoarcă, 
având obligaţii față de cei pe care i-au părăsit - copii 
MICI, părinți neajutorați etc. Ei bine, Fiinţa de Lumină 
se arată a fi concesivă şi le îndeplineşte dorinţa. În fața 
unor cereri, manifestă chiar umor, cum s-a întâmplat 
cu o tânără care şi-a motivat cererea de revenire pe 
Pământ cu faptul că n-a dansat destul! Şi în definitiv 
dacă Dumnezeu este simbolul înțelepciunii şi al inte- 
ligenţei supreme, de ce ni l-am imagina ca fiind rigid, 
aspru, fără umor, fără înțelegere pentru dorinţele 
copiilor săi? Neale Walsch, dar şi alți comentatori, ni-l 
înfăţişează ca pe o ființă plină de înțelegere, de bună 
dispoziție şi umor. 


Comunicarea prin cuvinte nerostite 
"1 Comunicarea în lumea de dincolo este fără 
cuvinte. Înțelegerea gândurilor celorlalți este instan- 
tanee. Dintr-o privire se exprimă conținutul unul 
roman. Eu am avut o astfel de experienţă de ieşire din 

timp şi o pot confirma. S-a spus că nu există gândire 
fără cuvinte, evident, de către cei care nu au avut o 
altă experienţă. Ba da, există. O au copiii până în jurul 
vârstei de doi ani, când încep să stâlcească cuvinte, o 
au şi animalele lipsite de un limbaj articulat. Se folo- 
sesc de ceea ce eu numesc limbaj psihochinetic, format 
din impulsuri motorii. Maturarea scoarței cerebrale, 
grație căreia s-a făcut saltul spre om ca ființă gândi- 
toare şi vorbitoare, prin limbaj articulat, se face mai 
lent, către vârsta de doi ani, alteori chiar mai târziu, 
cum s-a întâmplat cu Einstein. Până atunci, gândirea 
se rezumă la semne motorii şi gesturi mimice care 
sunt dirijate din structurile subcorticale ale creierului. 


Sugerarea ideii de „înălţare la Cer” 


Foarte mulți subiecți care au avut experiența 
morții clinice afirmă că, după momentul de extra- 
corporalizare, s-au văzut urcând, cu un corp subtil, 
similar cu corpul fizic, dar format dintr-un câmp de 
energie, asemănător cu un nor. 

Si Robert Monroe şi William Buhlman au 
descris aceeaşi imagine a corpului care se desprinde 
din cel fizic. Trebuie să recunoaştem aici meritul reli- 
giei, care, cu mult înaintea noastră, cei care dispunem 
de noţiuni de fizica cuantică şi studii ale acestor expe- 
riențe din moartea clinică, a vorbit de supraviețuirea 
sufletului, ca entitate desprinsă de corpul fizic, într-o 
dimensiune celestă. 

Corpul subtil este văzut ca un corp de lumină, 
într-o feerie de culori de o extraordinară frumusețe. Cu 
cât culorile sunt mai vii, cu atât spiritul celui plecat pare 
să fie mai evoluat. Dacă pentru corpul fizic s-a spus că 
„pământ suntem şi în pământ ne vom întoarce“, pentru 
corpul nostru subtil, sau ceea ce a fost numit suflet, 
putem spune că „lumină suntem şi în lumină ne vom 
întoarce”. Suntem, cu adevărat, „lumină din lumină”. 


Cordonul de „argint” 


S-a vorbit mult, în lumea celor cu preocupări 
spirituale, de legătura dintre corpul fizic şi cel subtil, 
printr-un cordon, similar cu cel ombilical la făt. 1 s-a 
dat denumirea de „cordonul de argint”. Întâlnim sin- 
tagma şi în literatura despre experiența morții clinice. 
Mulţi subiecți afirmă că, după ce „cordonul de argint” 
care îi lega de corpul fizic s-a desprins, a apărut sen- 
zația de beatitudine, de pace care i-a inundat şi nu au 
mai simţit nicio durere. 

„Urcând la cer”, cum se exprimă cei care au 
avut experiența morții clinice, au văzut Pământul ca 
un glob albastru plutind în spațiul sideral, aşa cum 
l-au descris şi cosmonauții. Mi-a confirmat inclusiv 
omul de aleasă decenţă şi spirit ales, cosmonautul 
român Dumitru-Dorin Prunariu. Tot astfel l-a văzut 
şi marele om de ştiinţă Carl Gustav Jung, înaintea 
cosmonauților, în 1944, având o experiență a morții 
clinice, determinată de un infarct miocardic. 

Incercări de sistematizare a elementelor 
manifestate în experiențele morţii clinice 


Începând din 1995, Neale Walsch, despre care 
am mai amintit, a publicat o serie de cărți scrise, 
afirmă el, sub dicteu şi având ca sursă Inteligența 
Supremă. În ultima carte din serie, intitulată Acasă cu 
Dumnezeu, tradusă la noi de Monica Vişan şi publicată 
în Editura For You în 2007, găsim o sinteză a tablo- 
ului lumii din spațiul celest, despre care se vorbeşte 
şi în experiența morții clinice. Aspectele descrise sunt 
în mare parte superpozabile cu descrierea experien- 
țelor din moartea clinică. Fiecare om fiind un univers 
psihic şi intelectual unic, diferit de ceilalți semeni, are 
experiențe marcate de mici diferențe. Nu spune fizica 
cuantică că nu putem să observăm o realitate fără s-o 
modificăm, fără să-i imprimăm un caracter subiectiv? 
Important este să n-o alterăm, spun eu, prin interven- 
ția noastră. 

Neale Walsch distinge în procesul morții trei 
stadii. 

Stadiul 1 se caracterizează printr-o 

stare de dezorientare de foarte scurtă 

durată, în care subiecţii nu ştiu unde se 

află şi nu ştiu că au murit. 

Stadiul al II-lea. Subiectul rea- 
lizează, în fine, că a murit şi trăieşte 

ceea ce şi-a imaginat că este dincolo: 

momentul „judecății , lumea Raiului 

sau a ladului. Ne întâlnim din nou cu 

conceptul de Iad. Nu există lad ca atare, 

îi spune Dumnezeu lui Neale Walsch. 
Este doar un spațiu imaginar în care vor 
rămâne, temporar şi nu definitiv, cum 
se spune, cei care au sentimentul că au 
săvârşit mari păcate şi sunt obligați să şi 
le ispăşească. În stadiul al II-lea al morţii 
trăim tot ceea ce ne-am imaginat că 
poate însemna moartea, alimentați mai 
mult de o cultură religioasă interpretată 
prin mentalitatea populară. 

Stadiul al III-lea este cel al fuzi- 
unii cu Ființa Supremă, al con-topirii în 
unitatea Universului care este Realitatea 
Supremă. 


Contopirea cu Ființa Supremă este scopul 
vieții şi al morții, pentru că numai astfel avem acces 
la Regatul iubirii infinite şi al cunoaşterii Adevărului 
despre noi şi Univers, al găsirii propriei identități. 

Este imposibil să mori fără Dumnezeu, religios 
sau ateu, aparținând de un cult religios sau altul -— i se 
spune lui Walsch. Dumnezeu îl asigură, în continuare, 
că va fi întotdeauna cu noi, pentru a ne mângâia, a 
ne îmbrățişa, a ne spune că' suntem. cu toții iubiți şi 
perfecţi. „Vă voi trimite sufletele celor dragi vouă şi 
îngeri care vă vor ghida pe tărâmul SR Şi ce 
superbă autodefinire: „Dacă nu ai nicio idee de cum 
arăt, atunci voi fi ca un sentiment. Cel mai minunat 
sentiment pe care l-ai avut vreodată." 

Ştiu că este posibil ca, printr-o interpretare 
rigidă, să se conteste paternitatea acestor cuvinte, 

dar să recunoaştem că, prin înțelepciunea exprimată, 
ating sublimul. Dacă toți oamenii ar purta în suflet în 
permanenţă acest sentiment, lumea ar fi cu totul alta şi 
ar arăta aşa cum a voit cel care a urcat dealul Golgotei 
pentru Nol. 

În Stadiul al II-lea al morții îţi este permis să 
vezi ceea ce crezi şi doreşti. Dacă eşti ateu, Dumnezeu 
va fi acolo, dar nu-l vei simţi, pentru că nu ai crezut 
că există. Şi iată ce argumente sunt aduse. Dacă pri- 
veşti o floare şi ştii că este opera lui Dumnezeu, îl vei 
vedea pe el acolo; în situația contrară, n-ai să vezi 
decât o plantă. Dacă priveşti în ochii unui om ştiind 
că Dumnezeu există, îl vei vedea acolo, dacă nu, vei 
vedea doar un om, ni se spune. Concluzie fără replică: 
Ţi se va face ţie după credința ta! 

Am acordat atenţie acestei idei, scrisă atât 
de convingător de Walsch, şi pentru motivul că, pe 
vremea când aveam controverse cu cineva pe teme 
de credinţă şi ateism, argumentam că este suficient 
să privesc în ochii pisicii mele în momentele sale de 
tandrețe față de noi ca să îl văd pe Dumnezeu. Pentru 
că oricât ar vrea cineva să mă convingă că întreaga 
bogăţie a vieţii psihice, că dragostea, tandreţea, capa- 
citatea de simţire şi de raționament ne vin de la pietrele 
care au fost aici înaintea noastră, nu va reuşi. Cum ar 
putea gândi şi simți un Univers rece şi inert, aşa cum 
îl descrie fizica clasică?! 

Este de reținut ce ni se spune prin mâna lui 
Walsch, că în primul moment după moarte vei vedea 
ceea ce crezi şi speri — ladul sau Raiul, pe cei apropiați 

plecați deja acolo etc. După cum spune Gregg Braden 
(2008), credința creează Realitatea. Câmpul cuantic al 
minții noastre are un efect organizator asupra câmpu- 
lui cuantic al materiei. 

În Stadiul al III-lea al morţii, prin fuziunea cu 
Esenţa Divină, sufletele îşi găsesc liniştea şi fericirea 
promise. loate mărturiile celor care s-au întors de 
acolo ne spun că dincolo nu există nimic negativ şi nici 
suferință. Dincolo, „nimeni nu rămâne flămând sau 
dezbrăcat”. Sună seducător. Probabil de aceea mulți 
nu vor să se mai întoarcă în lumea foamei, a urii şi 
a suferinței provocate de însăşi ființa umană, închisă 
în ermetismul propriului egoism. Nu se spune şi în 
Cartea Sfântă că dincolo „nu este durere, nici întris- 


73 i: 3 


tare, nici suspin, ci viață fără de chin ?: i pe ui: UA pă 

În finalul acestui capitol, am optat, în favoarea 
celor care ar dori să studieze la noi fenomenul experi- 
enței morții clinice, pentru expunerea scalei propuse 
de Bruce Greyson şi modificate de colectivul condus 


de Marc-Alain Descamps. 


Gradul |] 

Prezenţa pericolului morții. 

Finalul durerii şi perceperea morții. 
Instalarea sentimentului de pace şi de bine. 
Pierderea vederii şi scufundarea în întuneric. 
leşirea din corpul fizic. 

Întâlnirea cu rudele decedate. 


Se Leea 09 E 

Gradul II 

7.  Distorsionarea timpului şi a spaţiului. 

8. Vederea tunelului. 

9. Apariţia unui punct luminos la capătul 
tunelului. 

10. Ascultarea (eventuală) de sunete şi cântece. 

11. Ajungerea într-un peisaj luminos. 

12. Vederea unor evenimente viitoare. 


Gradul III 

13. Întâlnirea cu Ființa de Lumină. 

14. Filmul vieții. 

15. Expansiunea cunoaşterii. 

16. Întâlnirea cu bariera, interzicerea de a o 
depăşi şi întoarcerea. 

17. Dispariţia fricii de moarte. 

18. Dedicarea unei vieți spirituale. 


CAPITOLUL III 


STUDIUL ŞTIINŢIFIC AL EXPERIENŢEI 
MORŢII CLINICE. 
CONTROVERSE EXPLICATIVE 


Era de aşteptat ca interesul stârnit în jurul 
acestor experiențe mărturisite de cei care au traversat 
o moarte clinică să suscite şi nevoia acută de expli- 
care a acestui fenomen, care sfidează legile biologiei 
cunoscute. 

Era, de asemenea, de aşteptat ca, într-o lume 
dominată de ştiinţă şi tehnologie, să se caute explicaţii 
în acord cu gândirea timpului nostru. 

Se ridică întrebarea: este pregătită ştiinţa de 
care dispunem astăzi să explice un fenomen ce pare a 
se înscrie într-o altă realitate decât cea în care suntem 
educați şi cu care suntem atât de obişnuiţi, încât s-o 
admitem ca fiind singura naturală, reală? Am răs- 
punde: şi da, şi nu. 

Suportul concepției noastre despre lume l-a 
constituit fizica clasică. Suntem dominați de o logică a 
corpului solid, de o rațiune care admite doar existența 
unei lumi concrete. Putem noi cu această rațiune să 

înțelegem o altă realitate, una non-fizică sau, mai exact, 
metafizică, de dincolo de realitatea noastră fizică? Nu 
este de mirare că ne confruntăm aici cu opinii contro- 
versate, încercând să măsurăm cu instrumentele de 
care dispunem imponderabilul. Aş spune că ne aflăm 
în fața unei table de şah pline de piesele pe care nu 
ştim cum să le aşezăm. Pentru că nu ne este suficientă 
logica de aici. Avem nevoie şi de logica de „dincolo“. În 
mod ciudat, această logică de „dincolo“ se suprapune 
până la identificare cu cea a fizicii cuantice şi îşi găseşte 
elemente precursoare în multe dintre tradiţiile spiritu- 
ale ale lumii antice, ca şi în religiile clasice. 

Numai luând în consideraţie un spaţiu mult 
mai vast al cunoaşterii decât cel al ştiinţei actuale 
putem să ajungem la o înțelegere mai apropiată de 
realitatea subiectului în discuție. 

În mod categoric, în opinia mea, experiența 
morții clinice nu este doar un subiect de simplă 
curiozitate, ci are o semnificație fundamentală pentru 
cunoaşterea adevărului despre noi. Voi repeta până la 
obsesie: avem acum, mai mult decât oricând, nevoie 
de Adevărul despre noi. Şi nu întâmplător este atât 
de mult adus în atenţia lumii tocmai acum. Ne aflăm 
acum într-o mare derută spirituală. Drumul pe care îl 
credeam a fi atât de sigur a ajuns la capăt. Se înfundă. 
Se termină într-o prăpastie. Ca să mergem mai 
departe, trebuie să ne schimbăm punctele de reper, 
modul de integrare conceptuală a lumii în propria 
noastră minte, conştiinţă. 

Vom analiza succint câteva din încercările de 
explicare a experienței morţii clinice. 

În ideea că experiența morţii clinice ar putea 
să fie expresia funcționalității creierului, s-a presupus 
că aceasta ar apărea într-o fază intermediară, când 
conştiinţa nu este complet abolită, la trecerea spre 
momentul de pierdere sau de revenire a sa. Acestea ar 
fi momentele crepusculare ale conştienței, de îngus- 
tare a câmpului său de manifestare, când încă s-ar mai 
păstra vagi elemente de cunoaştere. 

Prin teste de laborator s-a constatat însă că 
experiența morții clinice apare în momentul în care 
activițatea._ creierului. a_ încetat, deci nici la începutul 
şi nici la sfârşitul acestei perioade (S. Parnia, 2001; B. 
Greyson, 2003; Pim van Lommel, 2004). Imaginea din 
figura alăturată evidențiază acest moment. 


Perioada de pierdere a conştienţei 


Pa a 


—— 3» 


pr 
Perioada de NDE 


Figura 9 


Prin monitorizarea activității electrice a cre- 
ierului cu ajutorul electroencefalografiei (EEG), s-a 
constatat că aceasta ajunge la o linie izoelectrică, de 
zero, după 8-10 secunde, semnificând o încetare a acti- 
vității cerebrale şi deci o abolire a conştiinţei (H. Clute 
ş.a., 1990; [.]. Lossaso, 1992). 

Potenţialele evocate la nivelul trunchiului cere- 
bral sunt de asemenea abolite. 

Aceste teste sunt astăzi obligatorii pentru a 
atesta moartea creierului - condiţie strict necesară 
pentru permisiunea de recoltare de organe în scopul 
de a fi transplantate. 

Se deduce astfel că, în momentul implicării 
memoriei şi conştiinţei, creierul este nefuncțional, 
asemenea unui computer scos din priză, după cum se 
exprimă Lommel. 

În ipostaza excluderii funcţionale a creierului, 
nu rămâne decât o singură explicație a experienței 
morții clinice: experiența este a conştiinţei şi nu a 
creierului. 

În dorința de a oferi o explicaţie în acord cu 
legile biologice cunoscute clasic, majoritatea fenome- 
nelor din experiența morții clinice au fost atribuite 
eliberării de endorfine, dopamină, serotonină etc. 

Dar, dacă testele efectuate atestă absenţa activi- 
tății creierului, înseamnă că nici substanţele amintite 
nu mai pot fi eliberate în acel moment. 

Endorfinele au funcția de combatere a durerii, 
dar nu determină şi halucinaţii, sau vederea de 
„lumini vorbitoare”, de tunele, de rude decedate, 
sau de alte cunoştinţe, nu permit vederea a ceea ce se 
găseşte dincolo de zidurile încăperii în care se află cel 
care are această experienţă. 

Confirmarea prin verificarea afirmațiilor din 
câmpul experienței morții clinice pledează pentru 
transcenderea conştiinţei la alte dimensiuni de univers, 
cu alte posibilități de percepție decât cea a corpului fizic 

din timpul vieții. Deşi s-a demonstrat că în perioada 
de experiență a morții clinice creierul este nefuncțional 
- din cauza stopului cardiorespirator, leziunilor trau- 
matice grave survenite în diverse accidente sau prin 
circulație extracorporală în caz de intervenţii chirur- 
gicale pe cord sau creier -, persoanele pot reda cu lux 
de amănunte ceea ce s-a întâmplat în sala de operație, 
descriu atitudinea de disperare a aparținătorilor, care 
se aflau în afara câmpului lor vizual. Este clar că expe- 
riența morții clinice presupune accesul conştiinţei la 
alte dimensiuni de univers, contrar tuturor legilor 
fizicii cunoscute nouă, deci într-o lume non-fizică, sau 
cu o altă fizică. 

Stephane Allix citează, în cartea sa Moartea, 
celălalt tărâm al vieții (Editura Philobia, 2011), cazul 
Pamelei Reynolds, comentat de profesorul Bruce 
Greyson, operată în SUA pentru un anevrism situat la 
baza creierului. Pentru a se putea accesa anevrismul, 
s-a recurs la inducția hipotermiei (scăderea tempera- 
turii corpului) cu suspendarea completă a circulației 
sângelui, timp de o oră. În tot acest timp (de o oră), 
pacienta nu mai respira, nu mai avea pulsațţiile inimii 
şi nici activitate cerebrală. 

Cu toate aceste funcții abolite, la trezirea din 
anestezie, pacienta relatează că în timpul intervenției 
chirurgicale a auzit discuțiile purtate de personalul 
medical şi a văzut instrumentele chirurgicale. 

Cazul este ilustrativ pentru durata de o oră în 
care circulația sângelui în creier şi cord a fost oprită. 
Chiar dacă temperatura corpului a fost scăzută până 
la obținerea unui nivel metabolic foarte redus, nu 

sunt rare cazurile în care pacienții rămân după astfel 
de intervenţii cu sechele cerebrale mari. Dar în cazul 
citat, ca şi în altele cu experiență a morții clinice prin 
stop cardiac prelungit, restabilirea funcțională a orga- 
nismului a fost completă. 

Adevărul este că ştiinţa nu are limbajul necesar 
pentru a explica experiența morții clinice. Dispunem 
doar de termenii folosiți de religie, ne spune profeso- 
rul Bruce Greyson. 

Dacă testele efectuate evidenţiază absenţa activi- 
tăţii creierului, înseamnă că nici substanţele respective 
nu mai pot fi eliberate în acel moment. Dar chiar dacă 
am admite şi această ipoteză, înseamnă să atribuim 
acestor substanţe funcții pe care nu le au. Rolul lor este 
doar acela de a combate durerea şi de a crea o stare de 
bună dispoziție, dar în niciun caz nu provoacă haluci- 
nații, nu iscă dialoguri cu lumina, nu dau imagini de 
tunele, nu permit să se vadă prin ziduri opace, după 
cum am mal spus.. 

Poate că argumentul cel mai zdrobitor al impli- 
cării experienței morţii clinice în altă dimensiune de 
univers îl constituie acela că persoanele care sunt 
nevăzătoare din naştere văd! Ochii lor fizici sunt 
stinşi, dar ei văd. Ei văd cu ochii spiritului, ai corpului 
de energie care părăseşte, în experiența morții clinice, 
corpul fizic şi rămân cu toate atributele corpului 
normal. Spre exemplu, cei cu amputaţii de membre 
îşi văd corpul fără amputații, cu membrele prezente. 
Acesta este „sufletul“ despre care vorbeşte religia şi 
care părăseşte corpul însoţit de conştiinţa extinsă la 
Univers. lan Wilson (1998) citează câteva cazuri de 

nevăzători din naştere care au avut experiența morții 
clinice. O mărturie: „Puteam să văd... Eram acolo sus 
pe plafon... i-am auzit pe medici vorbind şi am văzut 
acest corp şi nu eram sigur că este al meu.” Kenneth 
Ring aduce.mărturia a 21 de persoane nevăzătoare 
din naştere care în timpul experienţei morții clinice 
au văzut. 

Marc-Alain Descamps (2008) citează povestea 
tulburătoare a aviatorului Charles Lindbergh care a 
traversat primul în istoria lumii cu un avion Oceanul 
Atlantic. Obosind, a adormit şi atunci i s-a întâmplat 
ceva extraordinar. Să-l auzim: „Fără să întorc capul, 
puteam vedea totul; capul a devenit ca un ochi imens, 
capabil să vadă peste tot în acelaşi timp.” Vedea deci 
în față şi în spate, într-un unghi de 360%, întocmai ca 
subiecții care au experiența morții clinice! 

Această vedere panoramică, în 360”, apare nu 
numai la cei care au o moarte clinică, ci şi în stările de 
extaz mistic, în situații speciale de mare impas exis- 
tențial, cum i s-a întâmplat lui Lindbergh, aflat singur 
în imensitatea oceanului, nedormit şi epuizat. Marii 
maeştri ai Orientului, antrenați prin tehnici speciale, 
ajung, şi ei la aceste performanţe. Dacă ne îndoim de 
existența unei alte realități decât cea descrisă de şti- 
ințele clasice, atunci ne îndoim de întregul univers al 
fizicii cuantice în care logica formală a succesivității 
este înlocuită de logica polivalentă a simultaneității. 

S-a făcut asemănarea dintre experiența morții 
clinice şi epilepsia temporală. Gravă eroare de cuget 
şi de ştiinţă! Nicio epilepsie nu se exprimă printr-o 
singură criză cum se întâmplă în experienţa morții 

clinice. Conţinutul crizei epileptice este ilogic, inco- 
erent şi polimorf. Exact contrariul experienței morții 
clinice. 

Scriitorul britanic Anthony Peake ne plimbă 
admirabil prin lumea plină de mistere a creierului 
uman, dar este complet eronat când afirmă că viața 
este un intermezzo între două crize de epilepsie tem- 
porală, voind să spună că în momentul naşterii şi al 
morții suferim o astfel de criză. 

S-a incriminat ketamina, utilizată uneori în 
anestezie, ca şi alte substanțe chimice care pot genera 
trăiri halucinatorii. Cum explicăm atunci experiența 
morții clinice la cei care nu au suferit vreo anestezie şi 
nici nu au făcut uz de vreun medicament? 

Sam Parnia (2008) aduce în discuţie ipoteza 
„creierului care moare” emisă de Susan Blackmore. 
Fumând canabis în tinerețea sa, Susan Blackmore 
a avut o ieşire din corp, la fel ca şi cei din moartea 
clinică. Experiența morții clinice nu se reduce însă 
doar la ieşirea din corp. 

Fa crede că experiența morții clinice este 
expresia „creierului care moare”. Stresul, anxietatea, 
ischemia prin lipsa de oxigen ar produce o bulver- 
sare majoră a funcționalității creierului, îndeosebi la 
nivelul lobilor occipitali, care constituie sediul pre- 
lucrării informaţiei vizuale. Aşa s-ar explica vederea 
luminii şi a tunelului. 

Explicația este din start hazardată. Subiecții cu 
experiența morții clinice nu mai văd cu ochii fizici, 
care au nevoie de creier pentru a elabora imaginea 
vizuală, ci cu ochii corpului non-fizic. 

Un creier stresat, traumatizat poate genera şi 
halucinații, dar acestea n-au coerenţă, n-au logică, ci 
sunt imagini false, cu interpretări delirante. Tot ceea 
ce se petrece în experiența morții clinice are o logică, 
o coerență, un sens etic, o filosofie profundă cu refe- 
rire la viața persoanei implicate. În experiența morții 
clinice totul este comprehensibil pentru cel implicat şi 
vizează o cunoaştere extinsă la Univers, cu trimiteri 
la religie, la filosofie, spiritualitate şi mai ales la fizica 
cuantică, după cum am menționat deja. 

În literatura din domeniu sunt menţionate 
ceea ce au fost numite „experiențe spirituale”, simi- 
lare experienței morții clinice, apărute spontan şi la 
persoane care nu aveau înainte nicio preocupare de 
ordin spiritual la modul consecvent. Aici nu mai pot 
fi incriminate traumatismul creierului, ischemia cere- 
brală sau frica de moarte. 

Robert Monroe şi William Buhlman, despre care 
vom mai vorbi, s-au întâlnit cu aceste fenomene descrise 
în experiența morții clinice în timpul unor „călătorii în 
afara corpului” impuse voluntar şi uzând de tehnici sp=- 
ciale. Mai mult, au elaborat sisteme tehnice cu ajutorul 
cărora se pot realiza, la dorință, astfel de performanțe şi 
de către alte persoane. 

Experiențele din apropierea morții au fost atri- 
buite ipotetic, de asemenea, drogurilor anestezice, 
sedative şi psihedelice. 

Dr. Melvin Morse (1992) a urmărit la Spitalul de 
copii Harborview din Seattle aceste cazuri şi a constatat 
că halucinațiile determinate de supradozele de narco- 
tice sunt complet diferite de experienţa morții clinice. A 

notat, de asemenea, că între experiența morții clinice la 
adult şi la copii există unele diferențe. Copiii au această 
trăire mai scurtă, mai simplă şi fără momentul de bilanţ 
al vieții. Este uşor de înţeles de ce, copiii neavând 
încă timpul pentru o biografie încărcată. Dacă ne-am 
exprima în termenii tradiției creştine, am spune despre 
copii că ei nu au avut timp să săvârşească păcate pentru 
a fi judecați. 

R. Moody descrie cazul unui copil care a avut o 
experiență a morţii clinice la vârsta de 8 ani. În timp ce 
personalul medical îi aplica manevrele de resuscitare 
a cordului, s-a văzut plutind deasupra corpului său. A 
încercat să atragă atenţia asupra sa, dar n-a fost auzit. 
A urmat traversarea unui tunel întunecos, la capătul 
căruia era aşteptat de un grup de „îngeri, plini de 
lumină şi iubire. Asemenea multor altor mărturisiri ale 
experienței morții clinice, şi el constată că în faţa sa se 
afla o barieră, despre care îngerii i-au spus că, dacă trece 
dincolo de ea, nu se mai poate întoarce. Să ne amintim 
că şi soldatul a cărui întâmplare este povestită de Platon, 
spunea că în faţa sa a văzut o barieră de care toți cama- 
razii cu care a plecat în lumea de dincolo (deci morți 
în războiul purtat) au trecut, dar lui nu i s-a permis, 
spunându-i-se că va trebui să se întoarcă, să spună lumii 
ce a văzut acolo. După mai bine de două mii de ani, nu 
ne sună cunoscut acelaşi conținut al experienței morții 
clinice, atunci ca şi acum? 

Sandra Anne Taylor (2011) povesteşte că, în 
timpul unei crize grave de astm bronşic, a traversat o 
experiență de moarte clinică. Ajunsă în dimensiunea de 

dincolo, i-a apărut în față un „râu scânteietor” unde, pe 
malul opus, l-a văzut pe tatăl său decedat de mai mulți 
ani. Acesta i-a spus că dacă va traversa acel râu, nu se 
va mai putea întoarce. Deci râul, în acest caz, avea rol de 
„barieră”. 

În 1998, Marc-Alain Descamps a creat Centrul de 
Studiere a experienţelor din moartea iminentă (CEEMI), 
propunându-şi efectuarea de cercetări ştiinţifice rigu- 
roase în acest domeniu. Ca urmare a acestor studii, va 
preda studenților un curs despre „noua ştiinţă a vieții . 
O mulțime de studenți şi-au ales ca temă a tezei de 
absolvire studiul experienței morții clinice. 

În Franţa, ca şi în America, sunt deja constitu- 
ite societăți care organizează întâlniri ale oamenilor de 
ştiinţă unde se dezbat progresele înregistrate în studiul 
experiențelor din apropierea morții. Este adevărat, spun 
comentatorii, preocupările pentru acest subiect au mult 
mai puțin succes în celelalte țări europene occidentale. 

În concluzie la acest capitol, observăm că cei cu 
o viziune materialistă despre lume se zbat să reducă 
moartea şi experiențele din proximitatea sa la un simplu 
proces biologic; alți cercetători, cu o viziune mult mai 
cuprinzătoare, încearcă să descifreze adevăratele sale 
valențe, din care sensul existenței noastre nu poate fi 
exclus. 

Putem afirma că experienţele morții clinice nu 
pot fi explicate încă în termenii ştiinţelor actuale, fapt 
ce pledează pentru întâlnirea cu un fenomen ce ține de 
o altă ordine a Universului, cu o altă logică decât cea cu 
care operăm în biologia cunoscută. Pentru a fi explicată, 

experiența morții clinice face apel la ultimele achiziții în 
cunoaştere - fizica modernă, regresiile transpersonale, 
călătoriile în afara corpului fizic, unele date venite din 
aria ştiinţelor neurocognitive. 

Vechile tradiţii spirituale şi religiile au, de aseme- 
nea, un aport major în înțelegerea fenomenului morții 
clinice. 


CAPITOLUL IV 


ALTE ARGUMENIE PRIVIND 
REALIIATEA LUMII DE DINCOLO 


Regyresiile transpersonale 


Sunt pe deplin conştient că descrierea lumii 
de dincolo, de-a lungul timpului şi de către o mare 
diversitate de surse, nu este întocmai identică cu cea 
oferită de studiile actuale. Trebuie spus însă că cei care 
s-au ocupat de acest domeniu sunt oameni de ştiinţă, 
majoritatea universitari, recomandați de o importantă 
operă ştiinţifică. Unii dintre aceştia, cum a fost Michael 
Sabom, chirurg cardiolog, erau chiar sceptici când au 
început studiul morții clinice şi voiau să demonstreze 
opinia lor opusă validării acestor experienţe. În faţa 
realității, au fost însă obligați să le ateste. 

Sursele studiilor întreprinse au fost, în primul 
rând, persoanele care au avut una sau rai multe expe- 
riențe ale morții clinice. Sunt şi persoane care au avut 
spontan, fără o moarte clinică, aceleaşi viziuni ca şi cei 
care au traversat o astfel de experiență. 

O altă sursă documentară este dată de regresi- 
ile transpersonale induse hipnotic (Michael Newton, 
P.M.H. Atwater, Sylvia Browne etc.) sau prin respi- 
rație holotropică (Stanislav Grof). În timpul acestor 
regresii care sunt efectuate în scop terapeutic, subiec- 
tul este adus într-o stare de conştiinţă modificată 
propice accesării de informație dintr-un alt registru 
informațional. Modificarea stării de conştiinţă presu- 
pune accederea atât la informația planului subtil, cât 
şi la cea înscrisă în memoria celulelor noastre şi îndeo- 
sebi la nivel de subconştient. 

În SUA există cabinete de terapie spirituală 
pentru persoanele care au pierdut pe cineva apropiat 
şi recurg la ajutorul unui medium capabil să intre în 
dialog cu planul subtil. 

Sunt de asemenea persoane care primesc infor- 
mații din acelaşi plan prin dicteu sau prin channelling 
(Swedenborg, Lorber). 


Călătoriile extracorporale 


O altă sursă mai ciudată, mai puţin cunoscută, 
o constituie călătoriile efectuate în afara corpului fizic 
(out of the body), numite şi experiențe extracorporale. 

Despre călătoriile în spațiu la nivel de spirit au 
vorbit de mult maeştri antrenați prin tehnici spirituale, 
în deosebi orientale. Sunt menționate, ca o curiozitate, 
chiar descrieri ale unor structuri planetare, prin călă- 
torii extracorporale, confirmate ulterior prin tehnicile 
de explorare cosmică moderne. 

Scrierile antice menţionează aceste experienţe 
extracorporale ca fiind efectuate în India, Tibet, Egipt, 
China. 

Se crede că fiecare dintre noi ar trăi echivalen- 
tul unei astfel de călătorii în timpul somnului „visând 
că zboară”, că pluteşte deasupra solului sau se înalță 
pe verticală. 

Şi experienţele morții clinice, şi experiența de 
decorporalizare se poate spune că sunt aventuri ale 
conştiinţei, care întreprinde o călătorie în drumul spre 
propria cunoaştere. După cum spune William Buhlman, 
nu este neapărat nevoie să mori pentru a accede la mis- 
terele Universului. Călătoria extracorporală voluntară 
este o astfel de cale. 

Între moartea clinică şi experiențele extracor- 
porale sunt câteva diferenţe, dar şi multe asemănări. 

După cum şi numele ne spune, în moartea 
clinică se constată o completă absenţă a funcțiilor 
vitale ale corpului, în timp ce în experienţa extra- 
corporală, funcţiile vitale ale corpului (respirație, 
circulație a sângelui) sunt păstrate, dar la nivelul unor 
parametrii mai MICI. 

Similitudinile sunt însă frapante. Au loc ace- 
leaşi transformări spirituale profunde, aceleaşi mutații 
în conştiinţă, mai exact are loc o trezire a conştiinţei 
cu regăsirea identității esenţiale a Sinelui, reprezentat 
de scânteia divină din noi. Se constată, de asemenea, 
amplificarea capacității de percepție, dincolo de iimi- 
tele fizice comune. 

Sunt şi diferențe între cele două tipuri de 
experiențe. După cum este şi firesc, în experiența 
extracorporală nu apare filmul cu retrospectiva vieții, 

pentru că este doar o explorare în timpul vieții şi nu o 
experienţă la sfârşitul vieţii. 

Călătoria doar la nivel de corp subtil, cu o conşti- 
îință clară, lucidă, constituie cea mai indubitabilă dovadă 
de supraviețuire după moarte, sub o altă formă decât cea 
a corpului fizic, pledând în acelaşi timp pentru veridici- 
tatea experiențelor morții clinice. Infirmând ipoteza care 
încearcă să explice experiența morții clinice ca fiind doar 
o halucinație, în ambele tipuri de experiențe, conştiinţa se 
păstrează lucidă, clară. Mai mult, în călătoria extracor- 
porală conştiinţa memorează şi integrează rațional ceea ce 
vede, are inițiativa şi controlul întregii experienţe, inclusiv 
aceea de a o întrerupe la dorinţă şi a reveni în corpul fizic. 

Contemporani cu noi, sunt de menționat doi pro- 
eminenți practicanți ai experiențelor extracorporale şi, 
în acelaşi timp, foarte atenţi cercetători, cu mijloace 
ştiinţifice actuale, ai fenomenului, Robert Monroe 
şi William Buhlman, despre care am amintit deja. 
Motivul citării lor frecvente îl constituie faptul că 
experienţele lor sunt făcute în stare de deplină lucidi- 
tate şi sunt supuse unui control ştiinţific, după toate 
criteriile metodologiei ştiinţifice actuale. 

După cum vom vedea, Robert Monroe a elabo- 
rat o metodă şi o tehnologie de control al ritmurilor 
cerebrale cu scopul de a provoca la dorință această 
experiență extracorporală. 

S-a spus, corect, că experiența morții clinice 
nu poate fi reprodusă în laborator. Moartea corpului 
fizic, se înţelege, nu o putem reproduce fără riscuri, 
dar experiența din timpul său, da, după cum vedem. 
Şi în regresia auto sau heteroindusă se poate ajunge la 
aceeaşi experiență. 

Dacă prin călătoriile extracorporale, menționate 
şi în lumea antică, se puteau explora spaţii extra- 
terestre, mă întreb dacă o bună parte din informațiile 
care au alimentat multe tradiţii spirituale, mai ales în 
Orient, şi poate chiar şi unele religii, nu au fost obți- 
nute pe această cale. Întâlnim în lumea antică (Egipt, 
Grecia, India, China, Tibet), dar şi în cea actuală, o 
serie de tehnici de antrenament psiho-somatic cu 
performanţe biologice, psihologice şi intelectuale 
incredibile, pentru că nu pot fi explicate în termenii 
ştiinţelor de care dispunem. Să enumerăm câteva: 
obținerea de supermemorie, comanda voluntară 
a musculaturii viscerale involuntare, levitații prin 
învingerea gravitației, vindecări în boli grave prin 
dialogul dintre minte şi corp etc. 

În Templele vechiului Egipt şi ale Greciei antice 
se făceau inițieri în mistere, uzând de informații ce 
păreau să fie obținute din planul subtil. 

Am fost dintotdeauna convins, după cum am 
mai spus, că în lemplul Oracolului de la Delphi se 
aplicau tehnici de modificare a conştiinţei, fie prin 
inducție hipnotică, fie prin inhalarea de gaze cu efect 
soporific, şi nu tehnici trucate, pentru a înşela solici- 
tanţii care aduceau daruri consistente la tempiu, aşa 
cum insinua istoriografia, şi din Est, şi din Vest. 

Deducem că alegerea locului acestor temple 
era bine motivată. Observ că ne-au trebuit peste 2500 
de ani de evoluție a cunoaşterii ca să putem explica 
ceea ce anticii ştiau deja. 

Sunt la fel de convins că şi la Eleusis în Grecia, 
ca şi în Egipt, în iniţierile spirituale precreştine în 

mistere, se foloseau aceleaşi tehnici de influențare psi- 
hologică inspirate din dimensiunea lumilor subtile. 

Robert Monroe povesteşte în cărțile sale traduse 
şi la noi (Călătorii în afara corpului, Ed. For You, 2007, şi 
Călătorii îndepărtate, Ed. For You, 2011) că a avut prima 
experiență de extracorporalizare în 1958, apărută 
absolut spontan, fără nicio implicare a voinţei. Evident, 
la inceput a fost panicat, a crezut că ar putea avea o 
suferință a creierului, dar medicii consultați i-au con- 
firmat starea de sănătate. Era inginer, om de afaceri, 
fără preocupări în domeniu. Ulterior a învățat să 
reproducă fenomenul de extracorporalizare, s-a supus 
la diverse investigații pentru a obține o explicaţie şti- 
ințitfică, a colaborat cu oamenii de ştiinţă şi, în cele 
din urmă, a creat Institutul Monroe pentru cercetarea 
fenomenului. A creat aici o tehnologie de inducere a 
scăderii frecvenţei ritmurilor cerebrale, în scopul obți- 
nerii stărilor propice extracorporalizării, necesare atât 
studiilor ştiinţifice, cât şi persoanelor amatoare de 
astfel de călătorii. 

lată cum îşi defineşte Monroe experiența extra- 
corporală: o stare în care te afli în afara corpului fizic 
şi ai controlul conştient al propriilor acţiuni. În starea 
de extracorporalizare, te poţi deplasa oriunde, indife- 
rent de distanță, chiar şi la mii de kilometri, lent sau 
aproape instantaneu. El spune că te poți deplasa cu 
o viteză mai mare decât cea a luminii, deci aproape 
instantaneu. leşind din corpul fizic, poți străbate orice 
mediu fizic — apă, ziduri, plăci de oţel, beton, pământ. 
Dar cea mai interesantă performanţă, cu importanță 
capitală pentru om, este posibilitatea ca pe această 


MINTEA DE DINCOLO e 131 


cale să se exploreze alte planete din sistemul solar, din 
galaxie, să se pătrundă în adâncimi încă nebănuite ale 
Universului. 

lată câteva din concluziile la care a ajuns Monroe 
ca urmare a experimentelor sale extracorporale. 

e loți oamenii pot avea în timpul somnului 
profund ieşiri din corpul fizic. Sisteme anteprogramate 
în creier permit revenirea la starea normală. 

e Împărtăşeşte ideea mai veche că viața este 
întreținută de o energie vitală care „intră în corp la 
naştere şi iese la moarte”. 

e Conştiința umană ar fi de natură non-fizică. 
Această proprietate i-ar permite să străbată orice 
mediu fizic. 

Având un simț critic bine dezvoltat, Robert 
Monroe se supune la o serie de studii ştiinţifice de 
laborator, efectuate asupra sa în timpul şi în afara 
experiențelor de decorporalizare. 

Redăm observaţiile studiului efectuat de dr. 
Stuart W. Iwemlow, medic psihiatru, şeful Serviciului 
de Cercetare al Spitalului „V.A. Topeka”. 

Intrarea în starea propice experimentului se 
caracterizează printr-o relaxare profundă, cu un ritm 
respirator foarte lent, intricat cu momente de oprire 
de scurtă durată a respirației, alternând cu respirații 
superficiale mai rapide. 

Înregistrarea activității electrice a creierului, 
sub forma electroencefalogramei, a relevat un ritm 
lent theta, de 4-6 cicluri pe secundă, dominant, şi un 
ritm alfa de 8 cicluri pe secundă, cu o incidență mai 
redusă. 

Reacţia de oprire a ritmului alfa (RO) şi la sti- 
mularea luminoasă intermitentă (SLI) a fost absentă. 

Ni se spune că relaxarea a fost atât de profundă, 
încât n-a reacționat nici la reaşezarea pe scalp a electro- 
zilor deplasați prin mişcarea capului. 

S-a constatat, de asemenea, o asimetrie inter- 
emisferică, apărând ritmuri cu frecvență mai mică în 
emisfera cerebrală dreaptă. 

Concluziile studiului au precizat că experi- 
ențele de extracorporalizare ale lui Robert Monroe 
aveau loc într-o stare de relaxare profundă neobişnu- 
ită, cu absenţa reacției la stimuli exteriori. De-a lungul 
întregii experiențe, activitatea electrică a creierului s-a 
înscris pe o bandă de frecvenţă foarte îngustă, domi- 
nând ritmul de 5-6 cicluri pe secundă. 

Un alt observator de mare finețe, cu propensiuni 
adânci în ştiinţele timpului nostru, este, după cum 
spuneam, William Buhlman. 

În cartea sa Aventuri dincolo de limitele corpului 
fizic (Ed. Infinit, 2011) este prezentat un studiu efectuat 
de acelaşi medic psihiatru, Stuart W. Iwemlow, care 
l-a investigat şi pe Robert Monroe. În lucrarea pre- 
zentată la Asociaţia de Psihiatrie, Stuart W. Iwemlow 
arată că majoritatea din cei 339 de voluntari care au 
întreprins călătorii astrale şi au fost supuşi studiului 
său le-au perceput ca reale experienţe spirituale, de 
conectare la Sursa divină. 

Aidoma experienței morții clinice, şi în timpul 
călătoriilor astrale 37% au raportat întâlnirea cu 
Ființa de lumină, 30% au fost întâmpinați de ghizi 

spirituali sau alte ființe cu rol de îndrumători în 
lumea de dincolo. 

William Buhlman asimilează sufletul cu conşti- 
ința considerând că este o energie pură, de natură subtilă, 
nedetectabilă de tehnica de care dispunem astăzi. 

Dacă în ambele ipostaze - de moarte clinică şi 
de extracorporalizare voluntară, controlată - întâlnim 
aproape aceleaşi experiențe şi cu aceleaşi efecte ulte- 
rioare, atunci putem conchide că în ambele situații 
entitatea care experimentează este propria noastră 
conştiinţă. Moartea ne apare astfel ca o experiență a 
conştiinţei care încheie un ciclu şcolar aici, pe Pământ, 
şi continuă un alt ciclu, de învățământ superior, în 
dimensiunea celestă, unde Marele Învățător este 
însuşi Dumnezeu. 


Realitate sau fantezie? 
Fenomenul Sylvia Browne 


Toate sursele consultate descriu realitatea de 
dincolo ca fiind una mirifică, în care domnesc pacea, 
armonia, iubirea ideală şi frumusețea beatifică. Mai 
mult, acea lume se transformă la simpla dorinţă întoc- 
mai ca în vise. 

Pentru a avea o imagine cât mai completă, am 
recurs la descrierea pe care o oferă Sylvia Browne, 
părând să dispună de sursele cel mai bine informate. 

Pentru cititorul român, mai puțin obişnuit decât 
cel american, Sylvia Browne poate apărea ca un fenomen 

ciudat, greu de înţeles. În ciuda capacităților sale neobiş- 
nuite, Sylvia Browne este o minte foarte lucidă, dotată 
cu mult simț critic în evaluarea adevărului. 

S-a pregătit să fie profesoară, dar deschiderile 
ei spirituale i-au decis un alt destin. După studiile de 
„educație şi literatură”, cum se exprimă ea, a urmat 
un curs de hipnoză la Universitatea Kansas City, 
necesară în obținerea regresiei transpersonale induse 
hipnotic, din care şi-a făcut adevărata sa profesie. 

Prin miile de cazuri studiate, fişate, înregistrate 
şi audio, confruntate cu opinia oamenilor de ştiinţă, a 
ajuns la concluzii utile pentru noi toţi, descrise până la 
nivel de detalii în cărțile sale. 

Dincolo de informaţiile obținute prin regresie 
hipnotică, Sylvia Browne a moştenit şi harul de a intra 
în dialog cu planul subtil, manifestat de-a lungul a 300 
de generaţii de ascendenți ai săi. 


Întâlnirea cu ghidul său 


Alte posibilități de cunoaştere pentru Sylvia 
Browne sunt capacitatea sa de a călători în spirit în 
lumea celestă, capacitatea de a prevedea cu câteva 
zile înainte întâmplările nedorite ale celor apropiați, 
unele putând fi astfel prevenite, capacitatea de a vizu- 
aliza organele interne aflate în suferință. Dar sursa de 
cunoaştere cea mai importantă pentru Sylvia Browne 
a venit din partea ghidului său spiritual care i-a fost în 
permanență aproape pentru a-i da sfaturi şi a-i lămuri 

o serie de întrebări referitoare la lumea de dincolo din 
care venea. Sunt de înțeles uimirea şi scepticismul 
cititorului român confruntat cu o astfel de informație, 
dar nici oamenii de ştiinţă care s-au convins de capa- 
citatea reală a acestui ghid, prin verificare cu metode 
ştiinţifice, n-au fost mai puțin derutațţi şi neîncrezători 
înainte de a studia fenomenul. 

La vârsta de şapte ani, povesteşte Sylvia Browne 
în cartea sa Viața în lumea de dincolo (Ed. Adevăr Divin, 
2011), i-a apărut în față o „lumină albă strălucitoare de 
o puritate inefabilă”, din centrul căreia o voce feminină 
i-a spus să nu se sperie fiindcă vine de la Dumnezeu. 

Se întâmplă excepțional de rar o astfel de comu- 
nicare cu ghidul spiritual. 

La rugămintea Sylviei Browne, ghidul i s-a 
materializat într-o seară, în prezenţa familiei formate 
din tată, mamă şi o soră, pe când avea 19 ani. Nu este 
prima oară când aflăm despre astfel de materializări. 
Vom mai avea ocazia să amintim despre acest fenomen. 

După ce toată familia sa a văzut-o, Sylvia 
Browne o descrie ca pe o femeie înaltă, zveltă, cu 
părul negru şi lung, strâns într-o coadă dată pe spate. 
l-a spus că se numeşte lena, dar Sylvia a dorit să-i 
spună Francine. A trăit într-un sat din actualul stat 
Columbia, având o origine aztecă-incaşă. A fost ucisă 
în timpul invaziei spaniole din 1520, fiind străpunsă 
cu o suliță în momentul în care îşi apăra fetița. 

Cu Francine, ghidul său, Sylvia Browne s-a 
sfătuit întotdeauna când a avut nevoie de o informaţie 
referitoare la persoanele care i-au solicitat un consult 
sau la modul de organizare a lumii de dincolo. 

Meticuloasă şi foarte atentă la suportul real al 
informațiilor obținute prin regresie, a mers pe urmele 
documentării istorice, acolo unde a fost posibil, a 
fişat fiecare caz şi l-a înregistrat prin mijloace tehnice 
moderne - date pe care le-a arhivat la Fundația 
Nirvana pentru Cercetări Psihice, creată de ea. 

Confirmă, ca şi toți cei care s-au ocupat de 
regresii transpersonale în scop terapeutic, o serie de 
vindecări în cazuri de fobii, obsesii, unele boli cronice. 

Sylvia Browne ne oferă un foarte serios argu- 
ment de credibilitate. În interpretarea informațiilor 
obținute de la subiecții supuşi regresiei transperso- 
nale s-a consultat cu o serie de personalități din lumea 
ştiinţei. Una dintre acestea a fost profesorul de psi- 
hologie B. Yabroff de la Universitatea „Santa Clara”, 
el însuşi „un cercetător şi un sceptic cu mintea des- 
chisă”, cum l-a caracterizat ea. 

Ghidul său, Francine, comunica cu Sylvia prin 
vocea acesteia după ce intra în stare de regresie auto- 
indusă. Într-o astfel de situație, profesorul Yabroff, 
voind să verifice dacă Francine deţine într-adevăr 
informații certe din lumea de dincolo, i-a dictat prin 
Sylvia o listă cu 20 de pacienți decedați în Clinica sa, 
rugând-o să-i comunice cauzele morţii fiecăruia. Spre 
surpriza sa, Francine i-a comunicat cu lux de amănunte 
cauzele morţii, unele nereținute nici de profesor, dar 
prezente în foaia de observație. Este uşor de înțeles ce 
şansă extraordinară de cunoaştere a lumii de dincolo 
poate oferi un astfel de ghid celui care are curiozitatea 
de a explora şi acel plan, nu numai pe cel fizic, de aici. 

Din nou despre Rai şi lad 


În disputa asupra existenţei în lumea de dincolo 
a ladului, Sylvia Browne nu este atât de tranşantă în 
a-i nega existența, ca Marc-Alain Descamps. Este ade- 
vărat, nici nu vorbeşte despre lad aşa cum este descris 
tradițional, cu cazane de smoală clocotindă în care 
sunt aruncați păcătoşii. Această idee este respinsă de 
către toți comentatorii domeniului respectiv. Emanuel 
Swedenborg, Neale Walsch şi alți autori citați anterior 
afirmă că ceea ce numim lad este mai mult o stare de 
spirit decât o realitate. Sylvia Browne nu este nici ea 
departe de o astfel de definire. Ea spune că cei care 
refuză să treacă prin tunel spre lumină, marii Crimi- 
nali ai istoriei ca Hitler, Stalin, Torquemada - marele 
inchizitor -, criminalii în serie şi alţii din aceste cate- 
gorii, rămân într-o lume întunecată, intermediară între 
lumea noastră şi cea de dincolo, rătăcitori, solitari, 
deprimați, uneori fără să ştie că au murit, şi, după 
un timp relativ, scurt se reîntrupează venind din nou 
în lumea noastră pentru a învăța lecţia iubirii pentru 
semeni şi a distingerii între bine şi rău. După câteva 
cicluri de acest gen, între lumea de întuneric şi a 
noastră, când şi-au epuizat încărcătura negativă 
pe care au acumulat-o, sunt acceptaţi în universul 
Fiinţei de Lumină. Toţi comentatorii, fără excepţie, în 
baza mărturiilor celor care au fost în lumea de dincolo, 
afirmă cu convingere că nu există o damnațiune — O 
pedeapsă divină fără sfârşit - pentru nimeni, iar în al 
doilea rând, afirmă că Dumnezeu nu pedepseşte şi nu 
judecă pe nimeni. Noi înşine ne judecăm şi ne pedepsim. 

Cei care se sinucid, conştienţi de gestul pe care 
îl fac, rup un contract cu Dumnezeu. Nici ei nu sunt 
agreați imediat în planul de sus. 

Nici abandonarea îngrijirii medicale a unui 
bolnav pe moarte, pe motiv că nu mai are şanse de 
recuperare, nu este agreată dincolo. Viaţa trebuie 
trăită până în ultima clipă, indiferent de gradul sufe- 
rinței care trebuie suportată. Există un rost în toate, 
chiar dacă rațiunea sa ne scapă. 


O descriere a lumii de dincolo 


Dintre descrierile lumii de dincolo, o prefer pe 
cea a Sylviei Browne, pe de o parte, pentru că pare să fie 
cea mai bine informată, dispunând de cele mai multe 
căi de investigație, iar pe de altă parte, pentru că multe 
dintre elementele relatate sunt prezente şi la alți autori. 

După ce ea însăşi a fost în lumea de dincolo, ne 
spune în repetate rânduri că acolo viaţa este la fel de 
reală ca aici, dar este una fericită, fără nimic din ceea 
ce ar putea să provoace o suferinţă. 

Mai mulți comentatori pun accent pe ideea că 
Acasă este dincolo şi nu aici, unde suntem doar într-o 
scurtă vizită în comparație cu eternitatea de dincolo. 

Prin tunelul care duce la lumea de dincolo 
putem călători singuri sau însoțiți de un ghid necu- 
noscut sau de către o rudă. Mulţi copii spun că au fost 
însoțiți de îngeri. 

La ieşirea din tunel se intră într-o lume formată 
din lumină, descrisă unanim ca fiind feerică, străluci- 
toare şi plină de iubire care impregnează întreaga ființă. 

Are:loc mai întâi o reuniune, o întâlnire cu 
rude plecate deja acolo - părinți, bunici, frați. Vin în 
întâmpinare prieteni, ghidul nostru spiritual şi „sufle- 
tul pereche”, care nu este ceea ce se spune în lumea 
de aici, din planul terestru. Este geamănul nostru de 
sex opus care s-a desprins odată cu noi din scânteia 
divină în momentul apariţiei noastre în Univers. 

Ţoți comentatorii experienței morții clinice 
precizează, în baza anchetelor făcute, că uneori se 
întâmplă ca dincolo pe cei sosiți acolo să-i întâmpine 
părinți pe care nu i-au cunoscut, murind înainte ca ei 
să se nască. Sunt mamele care mor în momentul naş- 
terii sau taţii care au murit în război. 

Pim van Lommel aminteşte de un caz care a 
avut o moarte clinică prin şoc cardiac şi a fost întâm- 
pinat dincolo de un bărbat necunoscut. Acesta s-a 
prezentat, spunându-i că este tatăl său. Murise în 
război înainte de a se naşte el. Rugând-o pe mama 
sa, după resuscitarea din moartea clinică, să-i arate o 
fotografie a tatălui, l-a recunoscut imediat. 

În fine, suntem aşteptaţi şi de nişte prieteni... 
neaşteptați: animalele noastre de casă, plecate acolo 
înainte de noi. Şi ele, alături de părinți şi de ghizii spi- 
rituali, ne veghează din lumea lor de sus până în clipa 
întoarcerii Acasă. 

Este o poveste impresionantă redată de James 
van Praagh, unul dintre cei mai cunoscuți pentru cali- 
tățile sale de medium şi despre care vom mai vorbi. 

Un fermier englez, plecat în lumea de dincolo 
şi revenit, îşi spune povestea. Dintr-o familie întreagă, 
rămâne o lungă vreme doar cu un cal alb. Om şi cal 
îşi oblojesc reciproc tristețea singurătăţii. Cu timpul, 
calul dă semne de bătrânețe, slăbeşte tot mai mult, 
ajunge ca o gloabă care de abia se mai putea mişca şi, 
în cele din urmă, moare. Bătrânul său prieten, omul, 
mai are încă de pătimit în restriştea singurătăţii sale. Şi 
cum aici nimic nu-i veşnic, vine şi sfârşitul său. Ajuns 
dincolo, în fața sa se deschide o câmpie mărginită de 
o colină ce se vedea în depărtare. Este din nou singur. 
Niciun suflet de om nu îl întâmpină... şi, deodată, 
dinspre colină se aude un nechezat. Coborând în trap, 
vechiul său prieten şi tovarăş de singurătate, frumo- 
sul său cal alb, de astă dată arătând în plină tinerețe, 
aleargă să-l întâmpine. Om şi animal, sunt din nou 
împreună. 


Templul Înţelepciunii 


După ceremonialul de primire, ghizii spiritu- 
ali îi conduc pe noii veniţi la Templul Înţelepciunii, 
o clădire fastuoasă, construită în stilul antichității 
greco-romane, descrisă de către Sylvia Browne şi de 
către Michael Newton ca având la intrare trepte de 
marmură, statui, fântâni şi flori. 

În Templul Înţelepciunii, noului venit i se proiec- 
tează filmul panoramic al vieții sale, mergând până la cele 
mai mici detalii, cu toate faptele bune şi rele săvârşite. 

kepetăm ceea ce spun toți comentatorii: nu 
Dumnezeu ne judecă, ci noi înşine. Evaluăm singuri 
eşecurile şi victoriile, empatizăm cu toți cei pe care 
i-am nedreptăţit vreodată. Simțim tot ceea ce au simțit 
ei, durere, tristețe, umilință, deznădejde, revolta 
nedreptăţii ce li s-a făcut. 

Ni se spune că percepem fiecare cuvânt spus, 
fiecare gest făcut, spre binele sau răul altora. Chiar şi 
proferările spuse la necaz ne apar în filmul retrospec- 
tiv al vieții. 

Ghidul spiritual, aflat lângă noi, ne ajută să 
înțelegem lecţiile ce trebuie extrase din această retros- 
pectivă a vieții. Înţelegem singuri ce aveam de făcut şi 
ce ne-a mai rămas de făcut, fie acum, întorcându-ne la 
viața pe care tocmai am părăsit-o, fie în viața următoare. 

Cei care rămân acolo sunt îndrumați să-şi con- 
tinue preocupările din viața trecută. Cei care trebuie 
să se întoarcă la viaţa terestră ajung, în fața unei bariere 
despre care li se spune că nu au voie să o depăşească. 
Cei care o depăşesc nu se mai întorc. 


Turnurile 


Următoarea etapă de parcurs de către noii 
veniți în lumea de dincolo o constituie Turnurile, ne 
spune Sylvia Browne. 

La Turnuri, o clădire la fel de impozantă ca şi 
Templul Înţelepciunii, ajung cei care sunt confuzi, 
dezorientați, cum sunt prizonierii de război care au 

murit în lagăr, victimele Holocaustului, cei arşi pe 
rug de Inchiziţie, cei cu boala Alzheimer sau alte boli 
mintale deteriorative. Aici sunt ajutați să-şi regăsească 
propria identitate de către cei mai buni specialişti în 
psihoterapie. Lucrurile se petrec la fel ca şi pe pământ 
cu astfel de suferinzi. 

La modul general, mai toţi noii veniți în lumea 
de dincolo au nevoie să fie consiliați psihologic pentru 
a-i ajuta să se adapteze la specificul noii existenţe. 

După cum constatăm, nu toți cei ajunşi dincolo 
trăiesc imediat sentimente de fericire, de beatitudine, 
de pace şi împăcare cu sine. În final însă, toate spiri- 
tele beneficiază de iubirea infinită şi necondiționată 
emanată de Ființa de Lumină. Cu alte cuvinte, ni se 
spune că nimeni nu este părăsit de Dumnezeu, chiar 
şi cel mai recalcitrant la ideea de Dumnezeu sau rău- 
făcător, după timpul necesar purificării, este primit 
în sânul Creatorului. Această iertare, pe care lisus a 
enunțat-o printre primele sale învățături, ni se pare a 
fi o condiție sine qua non a păcii şi armoniei şi expresia 
unei profunde înțelepciuni. La Dumnezeu vedem că 
este posibilă. Noi, oamenii de aici, preferăm războiul. 


Templul Înregistrărilor 


Lângă Templul Înţelepciunii a fost descris 
Templul Înregistrărilor, construit în acelaşi maiestuos 
stil al antichității greco-romane. Aici ar fi adunate 
toate scrierile istorice cunoscute - de la cele din 

Biblioteca din Alexandria până la manuscrisele de la 
Marea Moartă şi cele din Atlantida şi Lemuria, inclu- 
siv arhivele akashice. 

Tot aici pot fi studiate înregistrările tuturor 
vieților celor de pe Pământ. Ni se spune că limba în 
care este scris totul este aramaica, acolo funcționând 
ca limbă universală. 


Templul Justiţiei 


Este clădirea unde funcţionează un fel de 
Consiliu al Bătrânilor. 

Construit în omniprezentul stil al antichității 
greco-romane, cu dom şi coloane, cu o imensă grădină 
de o rară frumusețe, cu alei, cu poduri de lemn ca la 
Japonezii din vremea Şogunilor, cu fântâni arteziene, 
cascade, copaci şi flori. Printre copaci şi flori, bănci 
de marmură albă îşi aşteaptă vizitatorii. Un parfum 
îmbătător şi o lumină strălucitoare evocă imaginea 
paradisului promis nouă tuturor. Sylvia Browne ne 
asigură că această descriere nu este rodul imaginației 
sale, ci al informațiilor oferite de Francine, permanen- 
tul său ghid spiritual. 

O altă descriere a peisajului de dincolo, la fel de 
fascinantă, o întâlnim în cartea Îmbrățişată de lumină, 
scrisă de Betty ]. Eadie (Ed. Adevăr Divin, 2009). 

Fiecare picătură de apă avea aici propria inte- 
ligenţă şi finalitate. Fiecare picătură avea propria sa 
notă muzicală. Cascada, în ansamblul său, emitea o 

muzică aflată în armonie cu o alta ce se auzea vag pe 
toată întinderea grădinii. Simfonia acvatică a casca- 
dei părea un imn de slavă adus Creatorului printr-o 
muzică unică, neauzită niciodată pe Pământ. 

Fiecare petală de trandafir avea propria sa inte- 
ligenţă, propria sa tonalitate creând o simfonie proprie 
trandafirului, cântată în armonie cu simfonia celorlalte 
flori, care păreau să danseze în ritmul legănat al marii 
simfonii a bucuriei. Se simţea în totul un efect de exal- 
tare, de înălțare sufletească asemenea celui produs de 
Oda Bucuriei, multiplicat la scara divină a Creaţiei. 
Fiecare ființă, fiecare spirit de aici se contopeşte astfel 
în unitatea vibrantă a Divinului etern. 

Consiliul este format din 18 membri, de ambele 
sexe, care au rolul de a fi purtători de cuvânt ai Fiinţei 
Supreme. Se ştie deja că dincolo toate ființele au 
vârsta între 30 şi 33 de ani. Membrii Consiliului fac 
însă excepție, având înfăţişarea unor bătrâni cu părul 
alb, îmbrăcați în robe, simbol al înțelepciunii. 

Rolul acestui Consiliu este acela de a fi prima 
instanță prin care acționează Ființa Supremă, de verigă 
de conexiune între Divinitate şi cele două lumi — celestă 
şi terestră. Este singura autoritate care, dincolo de 
Divinitate, mai poate schimba, ad-hoc şi în funcție de 
circumstanțe, programul unei vieți decis anterior. 

După finalizarea acţiunii de pregătire şi orien- 
tare, ghidul spiritual îl conduce pe cel ce urmează a se 
întrupa într-o sală de marmură a lemplului Justiției 
unde se întruneşte Consiliul. Aici are loc o discuție 
amănunțită asupra temei de viață alese. Se pun între- 
bări şi se dau sfaturi. 

Momentul de întoarcere de dincolo 


Despre clipa revenirii pe Pământ sunt mai multe 
opinii. 

Motivarea întoarcerii după moartea clinică este 
clară. Cineva de dincolo, „ori o rudă - o bunică, un 
părinte - sau chiar Ființa Supremă , ne atrage atenția 
să nu trecem de o anumită limită - un râu, oapă,o 
linie imaginară etc., cu rol de barieră, pentru că altfel 
nu ne mai putem întoarce. Această întoarcere este 
motivată diferit: nu ne-am îndeplinit programul pe 
care l-am avut în ultima viaţă şi ca urmare trebuie să 
revenim pentru a-l duce la bun sfârşit; cineva rămas 
pe Pământ are mare nevoie de ajutorul nostru - copii, 
părinţi în vârstă. În acest caz, solicitarea o face subiec- 
tul care se află în moarte clinică sau cineva de dincolo 
îl trimite înapoi cu această motivare. De multe ori 
inițiativa îi aparține Fiinţei de Lumină sau lui lisus, 
care motivează astfel: „Mergi înapoi şi spune ce ţi s-a 
întâmplat” sau „Spune ce ai văzut”. În această ultimă 
situație ne apare clară dorința planului de sus de a 
aminti lumii de aici de existența sa. 

În cele mai multe mărturii însă, ni se spune că, 
odată ajunşi în lumea de dincolo, unde sunt întâm- 
pinați cu iubire, şi realizează că au lăsat în urma lor 
dureri, boli, nefericiri, majoritatea subiecţilor cu 
moarte clinică nu mai vor să se întoarcă în lumea 
suferinței. Voința de dincolo de a-i trimite înapoi este 
însă uneori de neînduplecat. Şi, spre marele lor regret, 
ei trebuie să se întoarcă. Rămân însă marcați pentru 
toată viaţa. În studiul lui Pim van Lommel, cei care 

au avut o moarte clinică sunt investigați şi la distanță 
de opt ani după aceasta. Comportamentul lor a rămas 
neschimbat. Pe de o parte, pentru că ştiu că aici sunt 
trecători, că adevărata existenţă este dincolo, iar pe de 
altă parte, pentru că rămân pentru cei de lângă ei — 
familie, prieteni - neînțeleşi. Aceştia consideră că au 
rămas şocați după ce li s-a întâmplat şi refuză să-i mai 
audă vorbind despre acel subiect. Într-un fel, reacția 
celor de aici este de înțeles. La mentalitatea lumii de 
aici, este greu ca ei să accepte că este posibilă minunea 
învierii cuiva din morți. Când li se spune că au mai fost 
şi în Rai, sau poate unii chiar în ceea ce îşi imaginau 
că este Iadul, bulversarea celor de aici este completă. 
Să ne amintim povestea trăită de medicul cardiolog 
Gilbert pe care am relatat-o în volumul doi al cărții 
În căutarea sensului pierdut. Întors din moartea clinică, 
cere să fie externat din spitalul în care a fost internat 
de urgenţă în urma unui infarct miocardic, spunând că 
lisus l-a vindecat. Întregul personal medical rămâne 
perplex la o astfel de cerere şi la o aşa motivare. Cum 
să-l vindece lisus, când coronarografia efectuată la 
internare îi evidenţiază arterele coronare obturate şi 
necesita o intervenţie chirurgicală imediată pentru a 
fi salvat?! Ei, medicii, colegi ai bolnavului, n-au mai 
auzit de o aşa minune. Şi dacă n-au mai văzut şi n-au 
mai auzit, cum pot crede ce le spune colegul lor? În 
cele din urmă, la cererea de repetare a coronarografiei, 
se conving că totuşi minunea a fost posibilă. Şi cel care 
a trăit miracolul vindecării zice că de atunci a spus 
tuturor povestea sa. Bucuria de a fi vorbit cu lisus era 
cu mult mai mare decât reținerea de a nu vorbi. 

Este, de asemenea, uşor de înțeles de ce oamenii 
care au avut şansa de a trăi un astfel de eveniment 
rămân cu nostalgia lumii de dincolo şi sunt complet 
transformați spiritual. 

O a doua circumstanţă de întoarcere în lumea de 
aici este a celor care, după ce au stat dincolo o vreme, 
sunt obligați de destin să se nască iar în lumea noastră. 

Ne amintim că majoritatea celor care îşi văd 
filmul retrospectiv al vieții realizează singuri sau 
cu ajutorul ghizilor spirituali că mai au încă ceva de 
învățat la şcoala de pe Terra, că instrucţia lor aici nu 
este completă. Cine decide momentul de întoarcere 
aici, de a se naşte, nu mi-e clar. Sunt voci care spun 
că dincolo sunt multe solicitări de a trece prin expe- 
riența materializării într-un corp fizic. Se pare că are 
şi materia avantajele ei. Vorbind la figurat, dincolo 
vedem doar frumusețea unui măr, dar numai aici îl 
putem gusta. Sunt însă şi voci care spun că mulți nu 
vor să dea „Raiul de dincolo pe ladul de aici”. Se pare 
însă că uneori nu este loc de negociere şi Voința de 
dincolo trebuie împlinită. Am ajuns deci la momen- 
tul pregătirii pentru naşterea în lumea de aici. În 
paranteză fie spus, mai mulți comentatori afirmă că 
„instruirea“ poate fi continuată nu numai pe lerra, ci 
şi pe alte planete. Sal Rachele, în cartea sa Viaza la fron- 
tera cunoaşterii (Ed. Proxima Mundi, 2011), ne spune 
că şi-a făcut studiile pe Venus! Desigur, nu în forma 
corpului fizic, ci a celui de Spirit. Aici ne ocupăm însă 
numai de naşterea pe biata noastră planetă care, în 
ciuda agresiunii de toate felurile la care este supusă, 
vedem că mai poate fi încă seducătoare. 

Într-o mărturie din timpul experienţei morţii 
clinice, ni se spune de către un subiect că a călătorit în 
mai multe lumi, că a vizitat mai multe pământuri, la 
fel ca al nostru, dar mai frumoase şi locuite de oameni 
probabil mai inteligenți, pentru că respectau cu sfințe- 
nie legea iubirii. 

Venirea pe Pământ necesită obligatoriu o 
anumită pregătire. Din filmul vieții prezentat la 
venire spuneam că înțelegem ce lecţie ne-a mai rămas 
de învățat în planul de aici. Vom sta în planul de sus 
un timp variabil, pot fi şi secole până când condiţiile 
de aici, de pe lerra, sunt create pentru ceea ce avem 
de făcut. Abia atunci se ia decizia de plecare de acolo. 
Excepţie fac acele cazuri de spirite rămase în întuneric 
din motivele expuse şi care se reîntrupează repede în 
alt ciclu, necesar purificării şi recuperării dezechili- 
brelor energetice create. 

În ajutorul nostru pentru pregătirea de marele 
pas pe care urmează să îl facem venind aici, ni se oferă 
un ghid spiritual şi o „echipă de orientare”. 

Împreună cu această echipă se analizează, în 
Templul Justiţiei, planul vieţii viitoare. Împreună cu 
această echipă se discută posibilitățile, de pe Terra, de 
realizare a planului propus. În funcție de acest obiectiv, 
se decide şi timpul necesar pentru rezolvare. În conse- 
cință, noua viaţă se poate reduce la zile, luni sau ani. 

După această primă discuție în echipă, se trece 
într-o altă cameră, dotată, cum am spune aici, cu 
material didactic, cum ar fi hărți, scheme etc., nece- 
sare pentru o înţelegere cât mai completă a procesului 
de orientare. 

Sylvia Browne ne spune că, după miile de 
cazuri de regresie hipnotică, a înțeles că toţi cei care 
au fost instruiți astfel în planul de sus îşi înțeleg fără 
dubiu misiunea pe care o au de îndeplinit aici. Ea ne 
spune că fiecare dintre noi are de ales, dintre 44 de 
„teme de viaţă”, două: una principală, care exprimă 
obiectivul pentru care venim aici, şi o alta, secundară, 
care se referă la obstacolul principal care se opune 
obiectivului nostru şi care trebuie depăşit. 

Michael Newton, dar şi alte surse, ne spune 
că în momentul pregătirii pentru plecarea din lumea 
de dincolo, ni s-ar prezenta mai multe variante ale 
vieții viitoare din care suntem puşi să optăm pentru 
una. În funcție de lecţia pe care o avem de învăţat, 
de amploarea dezechilibrelor energetice pe care le 
avem de recuperat aici, sunt propuse şi variantele de 
viață, unele mai dificile decât altele. În orice caz, toți 
comentatorii sunt unanimi într-o singură privinţă: noi 
suntem cei care ne alegem viața pe care o avem de trăit 
aici şi nu ni se impune de către nimeni. Nu Dumnezeu 
ne-a dat un gen de viață sau altul, ci noi, prin meritele 
sau erorile acumulate până în acel moment şi de care 
devenim conştienţi dincolo, vom opta pentru 0 vari- 
antă sau alta de existenţă în lumea terestră. 

Ne alegem părinţii şi fraţii, aspectul fizic până 
la detalii privind culoarea ochilor, a pielii, părul, înăl- 
țimea, greutatea etc. 

Optăm pentru locul şi momentul naşterii, con- 
junctura astrală a orei de naştere. 

Venim aici cu preferințele, pasiunile şi talentele 
cultivate de-a lungul existenţelor anterioare, cu. defec- 
tele şi slăbiciunile pe care încă nu le-am corectat. 

Dacă toate aceste detalii privind viața noastră 
sunt deja decise din alt plan, unde mai este atunci 
liberul nostru arbitru, despre care se spune că îl avem 
cu toții în opțiunile noastre? 

Liberul arbitru ni se respectă, ne spune Sylvia 
Browne. Nu dificultățile cu care ne întâlnim ne decid 
soarta, ci decizia noastră în fața acestor dificultăți. 
Altfel spus, dificultățile sunt programate, dar cum le 
gestionăm şi cum ieşim din ele ar fi opțiunea noastră. 

Am aici de făcut un comentariu impus de 
propria experienţă. Sylvia Browne are şi nu are drep- 
tate. După cum am descris deja, sunt evenimente pe 
care, oricât am vrea să le evităm, nu vom reuşi Nicio- 
dată. Depinde cu ce scop ne sunt date, scop pe care 
nu îl putem şti. Am avut presentimentul unor eveni- 
mente nedorite ce urmau să se producă şi, în ciuda 
tuturor eforturilor, a fost imposibil să poată fi preve- 
nite. Abia după mulţi, foarte mulți ani le-am înțeles 
finalitatea. Am avut premisa unui accident de maşină 
în care decizia de evitare, instantaneu venită, nu mi-a 
aparținut. Într-o clipă de totală linişte şi certitudine 
am avut reprezentarea gestului ce trebuia făcut. Unul 
imposibil de gândit la modul rațional şi în acea fracţi- 
une de secundă. Şi dacă ar fi fost doar acel impuls, nu 
m-ar fi mirat, dar în aceeaşi fracțiune de secundă să 
ai şi sentimentul liniştitor al certitudinii de rezolvare 
perfectă a situaţiei... desfide logica normală. 

sunt, în consecință, evenimente pe care prin 
deciziile noastre le putem evita şi altele care au o miză 
decisă din alt plan şi nu le putem evita. 

Ce instrumente avem la dispoziție pentru 
a preveni acele evenimente care pot fi evitate? Ne 

amintim că s-a vorbit mai sus de Consiliul celor 18 
seniori, singurul acreditat să modifice în anumite 
circumstanțe programul de viață după ce a fost deja 
stabilit. Intrăm aici în discuţia privind gradul de 
îndeplinire a unei predicții. Urmărirea în timp a pre- 
dicțiilor făcute de Edgar Cayce, de celebra Vanga din 
Bulgaria şi ale altora a condus la concluzia că propor- 
ţia de producere a acestor predicții este de 80-85%. 
Unele surse spun că, mai ales pentru predicțiile 
care privesc soarta lumii la nivel global, a Pământului, 
întotdeauna se rediscută în acest Consiliu oportuni- 
tatea producerii unui eveniment, dacă sunt întrunite 
sau nu condiţiile în care ar trebui să aibă loc. 
Programele individuale pentru viața noastră 
pot fi de asemenea amendate sau ameliorate prin acte 
de generozitate față de semeni, prin iubire, compa- 
siune şi toleranţă, favorabile acumulării de energii 
pozitive necesare pentru contracararea celor negative. 
În procesul de pregătire pentru întoarcerea aici, 
stabilim şi relaţiile cu spiritele cu care urmează să ne 
întâlnim şi să colaborăm în noua viață. În cazul în care 
unele sunt deja venite înaintea noastră aici, discuția va 
avea loc cu ghizii lor spirituali. Ni se spune că, atunci 
când trebuie să se nască gemeni sau multipleți, îşi pun 
în acord programul tot înainte de plecarea de dincolo. 
Din nefericire, şi întâlnirile cu cei care au un rol dra- 
matic în viața noastră tot acolo sunt decise. 
Sentimentul de recunoaştere reciprocă cu per- 
soane cu care nu ne-am mai întâlnit niciodată aici ne 
vine din reminiscențele memoriei de dincolo, când 
s-a produs în realitate întâlnirea. Ni se spune că nici 

dragostea la „prima vedere” nu este în realitate la 
„prima vedere”, ci la a doua vedere! 


Naşterea sau revenirea pe Ilerra 


Plecarea din planul celest se face în cadrul unui 
ceremonial. Are loc mai întâi o întâlnire cu ghidul spi- 
ritual şi cu prietenii de acolo pentru a ne lua rămas 
bun în interiorul clădirii cu Turnuri. 

După ce însoțitorii au plecat, avem dreptul 
la o întâlnire cu propriul nostru Mesia, în funcţie de 
religia fiecăruia. Evident, noi, creştinii, ne vom întâlni 
cu lisus pentru a ne învălui în lumina sa protectoare şi 
călăuzitoare în viaţa în care urmează să intrăm. 

Prin mesajul Său, lisus ne asigură că va fi întot- 
deauna cu noi pentru a ne lumina calea. 


Sărutul lui Dumnezeu 


Candidatul la intrarea în lumea terestră este 
după aceea culcat pe o masă şi acoperit cu un pled. 
Treptat, intră într-un somn profund. Începe travaliul 
intrării în noua existenţă, travaliul naşterii. 

Clipa ultimă a plecării din lumea spiritelor este 
martora „Sărutului lui Dumnezeu” aplicat printr-o 
atingere cu degetul Său la nivelul celui de-al treilea 
ochi. 

Din acel moment, lumea spiritelor este uitată. 
Începe sinuoasa odisee prin agitata noastră lume 
fizică. 

Probabil că mulţi dintre cei care vor citi aceste 
rânduri vor avea sentimentul că au citit un basm 
frumos. Şi dacă ar fi aşa, oare nu avem nevoie uneori 
şi de poveşti frumoase pentru a le uita pe cele urâte? 


CAPITOLUL V 


LECŢIILE EXPERIENȚELOR 
MORŢII CLINICE 


Nu suntem singuri într-un univers indiferent 


În opinia mea, prima lecţie a experienţei morții 
clinice este aceea că nu suntem Singuri într-un univers 
indiferent la bucuriile şi suferinţele noastre. 

Tradiţia şcolii materialiste a lăsat amprente adânci 
în modul de gândire al omului modern. Obişnuiți să 
operăm numai cu forme concrete, celor mai mulți dintre 
noi ne este greu să ne desprindem de vechile tipare de 
gândire şi să ne imaginăm existența unei lumi ideale, 
situate într-o dimensiune invizibilă de univers. 

În contradicție cu ştiinţele clasice, experienţele 
morții clinice, ca şi alte surse invocate aici, ne spun. că 
om şi Univers avem aceeaşi origine, şi anume una spi- 
rituală, că viața nu se reduce doar la existenţa terestră, 
eferneră, ci urmează un şir nesfârşit de cicluri în mul- 
titudinea de dimensiuni ale Universului, având ca 
finalitate evoluția spirituală. 

Abordarea fenomenului morţii clinice nu este 
expresia unei simple curiozități incitate de ideea că 
moartea este văzută ca o inevitabilă tragedie umană. 

Discuţia despre acest subiect are implicații mult 
mai adânci, sub multiple aspecte - filosofic, ştiinţific, 
spiritual, cultural şi, mai ales, social. Angajează între- 
gul spectru al existenței umane, începând de la modul 
în care percepem propria ființă şi până la comporta- 
mentul individual şi social. 

Este fără îndoială că ambiguitatea noastră com- 
portamentală, oscilaţia între reperele oferite de ştiinţe 
şi religie ne-au determinat adesea să optăm pentru o 
atitudine sau alta în faţa vieţii, sau ne-au lăsat pradă 
confuziei. 

Întreaga noastră istorie este marcată de această 
ambiguitate spirituală şi comportamentală, motivată 
de o cunoaştere doar parțială a adevărului despre noi, 
dacă nu de o ignorare totală a acestuia. 


Vom pleca în această discuție în ordinea semni- 
ficaţiilor desprinse din existența acestor experienţe de 
moarte clinică. 

Mai întâi, după cum am mai spus, experiența 
morții clinice a fost atestată prin studii ştiinţifice de 
către cercetători cu un statut profesional incontesta- 
bil. Numai studiul oncologului Jeffrey Long, publicat 
şi la noi în cartea Dovezi referitoare la lumea de dincolo 
(Editura Adevăr Divin, 2012), s-a făcut timp de 10 ani 
pe un lot de 1600 de persoane care au avut experienţe 
ale morţii clinice. Raymond Moody, Sandra Anne 
Taylor, P.M.H. Atwater, Michael Sabom, Pim van 

Lommel, Marc-Alain Descamps, Stanislav Grof - şi 
mulți alții — sunt medici, psihologi, sociologi, filosofi, 
unii dintre ei sunt universitari cu o operă ştiinţifică 
recunoscută în întreaga lume. 

Studiile ştiinţifice efectuate au eliminat toate 
acele ipoteze prin care se caută o explicaţie materia- 
listă a fenomenului morţii clinice incriminând posibile 
halucinații, epilepsia, anestezia generală sau elibera- 
rea de neuromediatori ca dopamina, endorfinele etc. 

Sunt apoi o mulțime de alte argumente care 
pledează pentru realitatea experiențelor morții clinice. 

Studiile lui Melvin Morse (1992) la copiii care 
au traversat o moarte clinică, după cum am mențio- 
nat anterior, au adus alte două argumente în favoarea 
fenomenului: anestezia nu poate explica aceste expe- 
rienţe, iar în al doilea rând, cu mici diferențe care țin 
de vârstă, tiparul lor este, în linii generale, acelaşi, atât 
la copii, cât şi la adulţi. Nu poate exista o identitate de 
halucinații la un număr aşa de mare de persoane. 

O altă constatare, la care Jeffrey Long a fost 
foarte atent, este aceea că la oameni de pretutindeni, 
de toate națiile şi de pe toate continentele, experien- 
țele morții clinice au avut acelaşi tipar. 


„Vederea” nevăzătorilor din naştere 


Un argument, deja comentat, dar pe care îl 
vom mai evoca şi în susținerea altor elemente din 
moartea clinică, îl constituie „vederea“ nevăzătorilor 
din naştere. 

Oamenii care nu au văzut niciodată lumina şi 
culorile, după ieşirea din moartea clinică, pot relata 
amănunte „văzute“ în acel timp. Este de reținut că ei 
nu au niciodată vise cu imagini, pe seama cărora să se 
poată pune, eventual, ceea ce relatează. Unii văd chiar 
culori, alții doar pete acolo unde sunt culori. 

Este evident că ei nu văd cu ochii anatomici, 
care n-au funcționat din naştere, ci cu ochii minții. 

Kenneth Ring, care a studiat acest fenomen, l-a 
numit „vedere mentală” şi a încercat să-l explice prin 
extensia conştiinţei, care în acel moment transcende 
condiţia sa fizică şi are alte posibilități de percepție. 

Deja de aici putem extrage o altă concluzie. 
Noi spunem, în virtutea fiziologiei creierului pe care 
am învățat-o în şcoală, că nu putem avea în conşti- 
ință ceea ce nu avem mai întâi în simțuri, adică ceea 
ce percepem prin organele noastre de simţ. În cazurile 
discutate însă, organul vizual, respectiv ochiul, nu îi 
poate transmite nicio informație, nicio imagine. De 
unde vin atunci imaginile raportate de aceşti subiecți? 
Nu ştim, dar putem deduce că, în timpul stării normale 
de funcționare a creierului, conştiinţa noastră este 
limitată la un registru de percepție îngust, doar la ceea 
ce îi transmite creierul. În timpul morţii clinice însă, 
când conştiinţa s-a desprins de creier, câmpul său de 
percepţie şi acțiune este incomparabil mai extins şi are 
alte posibilități de a se informa. 

Este şi acesta un argument, dar nu singurul, că 
nu creierul generează conştiinţa, ci conştiinţa are în 
primire un creier de care se foloseşte de-a lungul unei 
vieți, pentru a se informa, a experimenta şi a evolua, 
după care se întoarce în lumina de dincolo, din care 

a venit. Este o cale a Universului de a-şi îmbogăți el 
însuşi experiența. Am putea spune că dăm înapoi 
Universului ceea ce am primit. 

Putem conchide că vederea de dincolo de corpul 
nostru fizic, doar prin intermediul conştiinţei, este încă 
o dovadă a continuării existenței după moarte. Putem 
spune, de asemenea, că moartea este o experienţă a con- 
ştiinţei care, la încheierea unui ciclu de viaţă, transcende 
corpul fizic şi îşi continuă evoluția în altă dimensiune de 
Univers, în acel ceva pe care îl numim „dincolo”. 

Am stabilit, aşadar, că experiența morții clinice 
este o realitate atestată atât prin verificarea afirmaţii- 
lor făcute de aceşti subiecți, acolo unde s-a putut face, 
cât şi prin studiul ştiinţific al unor cazuri care au putut 
fi monitorizate. 


Dedublarea 


Fenomenul este cunoscut încă din Antichitate, 
apărând şi în alte circumstanțe decât cele ale morții 
clinice şi pe care deja le-am menţionat (unele cazuri 
de migrenă şi de epilepsie, psihoze). 

În alte circumstanțe decât cele ale morții clinice, 
extracorporalizarea nu este propriu-zis o ieşire din 
corp, ci o dedublare. Cel la care se manifestă acest 
fenomen se vede încă într-un exemplar, identic cu 
sine, uneori plimbându-se prin mulțime. Este un alter 
ego care nu apare în timpul morții clinice: conştiinţa 
este păstrată şi subiectul vede surprins o altă persoană 
identică cu sine. 

Decorporalizarea din moartea clinică este 
un fenomen complex cu multe implicații. Apare în 
momentul suspendării conştienței, prin anestezie 
sau comă de cauze foarte diverse - traumatisme 
cranio-cerebrale, infecţii, accidente vasculare, diabet 
decompensat etc. În prima fază, subiectul nici nu rea- 
lizează că cel pe care îl vede de obicei de deasupra 
sa este corpul său. În cele din urmă, realizează că a 
murit, mai ales că îi vede pe cei din jur agitându-se 
să-l ajute şi chiar îi aude când îl declară mort. 

În cazul morții biologice, definitive, mai multe 
surse spun că cei decedați pot asista la propria înmor- 
mântare şi la întregul ceremonial. lau parte la durerea 
familiei, sunt profund impresionați şi fac eforturi dispe- 
rate să ne consoleze şi să ne roage să nu-i mai plângem 
pentru că ei se simt excelent în noua lor condiție. 
Încearcă chiar să ne mângâie, dar mâna lor trece prin 
corpul nostru fără să o sesizăm. Ştiu cazuri concrete 
când cei plecați s-au arătat în vis celor rămaşi aici şi i-au 
rugat să nu-i mai plângă pentru că „nu se pot înălța din 
cauza lacrimilor lor”. S-ar părea că gestul nostru de a-i 
jeli pe cei plecați nu este exact ceea ce le trebuie. 

Ce pleacă dincolo şi care este natura a ceea ce 
numim „dincolo“? 

Dincolo pleacă cel de-al doilea corp, format 
numai din energie şi informaţie la nivel de unde. 1 se 
spune şi corp subtil, eteric, spiritual, non-fizic pentru 
că este antigravitațional, nu se supune deci forţei de 
gravitație şi legilor valabile pentru corpurile fizice. 

Termenul de energie subtilă exprimă, de aseme- 
nea, natura sa non-fizică. După cum am mai spus, în 

Medicina Tradițională Chineză, termenul de energie 
subtilă era atribuit energiei psihice numită Shen, în 
termenii noştri însemnând conştiinţa. La rândul său, 
Shen-ul individual era văzut ca element component 
al marelui Shen Cosmic, numit Dao sau Conştiința 
Cosmică, în înțelesul nostru de azi. 

Ciudat nu este faptul că noi, modernii, am 
ajuns la aceleaşi concluzii, ci că pentru asta am avut 
nevoie de un ocol prin cunoaştere de vreo 5U0U de ani! 


Conştiinţa şi corpul subtil 


În literatura parcursă din domeniu, nu se face 
o distincție foarte clară între corpul subtil şi conşti- 
ință. Cei mai mulți comentatori le confundă. În opinia 
mea, deşi sunt formate din aceeaşi energie subtilă, au 
funcții diferite. 

Corpul subtil este ceea ce religiile au numit 
suflet. Dacă numărăm anii de la începutul creştinis- 
mului şi până astăzi, putem spune că ne-au trebuit 
2000 de ani pentru a confirma existenţa sufletului. Cei 
care au încă îndoieli sunt invitați să desființeze argu- 
mentat toate dovezile adunate până acum. 

Corpului subtil i se atribuie rolul de câmp care 
dublează toate structurile noastre vegetative şi între- 
ține viața. În momentul morţii clinice sau biologice, 
acest câmp, care are conturul anatomic complet al cor- 
pului fizic, se retrage din toate celulele noastre şi viața 
încetează. Nicio moleculă, nicio celulă din corpul fizic 

nu funcționează dacă nu este dublată, în invizibil, de 
energia corpului subtil. 

Corpul subtil şi energia subtilă sunt formate din 
lumină de înaltă frecvenţă. Cei care au văzut corpul 
subtil, sau ceea ce numim suflet, în timpul experienţelor 
extracorporale, l-au descris ca fiind format din milioane 
de puncte luminoase, în toate culorile, de o strălucire 
cu atât mai vie, cu cât sufletul este mai evoluat. 


Memoria noastră de dincolo 


Câmpul conştiinţei care însoţeşte corpul subtil 
are rolul de a înmagazina întreaga informaţie acu- 
mulată de-a lungul vieţii şi de a o vehicula în lumea 
de dincolo, aducând-o, de fapt, Acasă. Şi Michael 
Newton, şi alţii spun că, în clipa în care venim în 
lumea terestră, sau ne continuăm evoluția în alte 
dimensiuni de univers, matricea noastră originară 
ne-ar rămâne în planul spiritual. Din aceste motive 
nu s-ar desprinde, deci n-ar pleca să se nască decât 
jumătate sau chiar numai un sfert. În consecință, când 
corpul nostru spiritual se întoarce dincolo, n-ar face 
decât să reîntregească această matrice cu volumul de 
cunoştinţe acumulat până atunci. 

Un lucru este cert şi trebuie menționat. Cu toții 
am auzit spunându-se, mai mult în glumă, că uitarea 
este igiena creierului. Ei bine, filmul retrospectiv 
al vieții, care li se prezintă tuturor celor care ajung 
dincolo, demonstrează că nimic nu se uită din ceea ce 

s-a înregistrat aici. Se rețin până la cele mai mici amă- 
nunte pe care aici credeam că le-am uitat de mult. 

Jeffrey Long citează mărturia unei persoane care 
a avut o moarte clinică. În timpul filmului retrospec- 
tiv a văzut scena în care el a tractat cu maşina sa un 
alt şofer rămas fără benzină până la proxima stație, 
fără să-i ceară nimic. Întrebând ce importanţă are 
acel amănunt din viața sa, i s-a răspuns: „Pentru că ai 
ajutat fără să stai pe gânduri acest suflet şi nu i-ai luat 
nimic în schimb. Aceasta este esența binelui.” 

Inevitabil, creierul nostru îmbătrâneşte şi 
pierde din memoria activă, operaţională, multe date 
acumulate de-a lungul vieţii. Dincolo constatăm însă 
că nu am pierdut nimic. Unde stau toate aceste infor- 
maţii pe care nu le mai avem la dispoziție când avem 
nevoie de ele? În neurologie avem încă dispute asupra 
zonei din creier în care este depozitată memoria. Nu 
există decât un singur răspuns corect: memoria nu 
este depozitată în niciun loc din creier. Este situată 
în câmpul conştiinţei. Hipocampului şi altor arii din 
creier nu le revine decât rolul de a decodifica, de a 
citi engramele din câmpul conştiinţei. Atrofia hipo- 
campului din boala Alzheimer nu înseamnă decât că 
neuronii cu care citeam engramele, deci neuronii prin 
care se decodifica din engrame materialul memorat, 
nu mai sunt, s-au atrofiat. Conchidem că nu memoria 
s-a pierdut, ci instrumentul de redare, de citire. Softul 
există, hardul s-a deteriorat. 

Îmi vine în minte o întrebare: dacă aici conşti- 
ința este citită de creier, dincolo cu ce creier se citeşte? 


ZI 7 


Nu cumva, dincolo, întregul Univers este un „creier”? 

Universul fizic şi Universul invizibil 


Am convenit aşadar că ceea ce numim suflet, 
sau corp subtil, transcende, împreună cu conştiinţa, 
planul fizic pentru a evolua într-o altă dimensiune de 
univers, în acel „dincolo“. Dar dacă acest dincolo există, 
înseamnă că Universul nu se reduce doar la dimensiu- 
nea fizică, aşa cum susține astrofizica. Deja experiența 
morții clinice ne sugerează existenţa a cel puţin două 
dimensiuni: una fizică, cea a lumii noastre concrete, 
accesibilă posibilităților noastre de percepţie, condiţio- 
nată tridimensional, şi o altă dimensiune, spirituală, 
cea a lumii de dincolo, formată din energie subtilă, 
non-fizică, inaccesibilă percepției noastre de aici. 

Hugh Everett (1951) emitea ipoteza existen- 
ței a trilioane de dimensiuni ale universului sau de 
multivers. 

Fiecare dimensiune de univers ar oferi o altă 
posibilitate de evoluție şi, de asemenea, în fiecare din 
aceste dimensiuni ar exista în acelaşi timp o versiune 
a noastră. 

Să luăm un exemplu la întâmplare. În clipa în 
care scriu aici, în universul nostru fizic este posibil ca 
în altă dimensiune să ascult un curs despre structura 
universului, în alta, să predau despre filosofie în poezia 
lui Eminescu sau adevărul despre boala lui Eminescu, 
pe seama căreia toți anonimii care nu au studiat nicio zi 
de medicină vor să devină glorii naționale. 

Fiecare dimensiune de univers are frecvența 
sa proprie. Limita dintre două universuri este dată 
de ceea ce William Buhlman numeşte membrane 

energetice. Tunelul dintre două lumi n-ar fi decât o 
deformare tranzitorie a acestei membrane sub formă 
de tunel, punte, scară etc. 

Din nou suntem în plină fizică cuantică: toate 
aceste dimensiuni sau universuri paralele pot fi în 
acelaşi timp şi acelaşi spaţiu pentru că nu au consis- 
tenţă fizică, ci sunt doar câmpuri de energie subtilă cu 
frecvenţe diferite. 

Universul fizic sau materia fizică ocupă un 
spaţiu infim, de doar 10% din Univers, restul este 
ocupat de ceea ce a fost numit materie neagră, care, 
fiind formată din energie subtilă, non-fizică, este invi- 
zibilă. Energia subtilă, non-fizică, este sursa a tot ce 
există. Toate ființele şi obiectele existente în Univers 
nu sunt decât condensări ale acestei energii non-fizice. 
Şi religia şi ştiinţele moderne se întâlnesc în constata- 
rea că substratul ultim al întregii materii îl constituie 
lumina. Mai departe se despart pentru că ştiinţa nu 
ia în considerație decât lumea ca entitate fizică. Este 
însă un prag al frecvenţei, sub care lumina se conden- 
sează în materie fizică, iar deasupra acestuia, lumina 
devine energie subtilă, invizibilă. Muiţi comentatori 
situează dimensiunea de dincolo în imediata vecină- 
tate a dimensiunii noastre fizice. Spuneam că atât A.R. 
Monroe, cât şi W. Buhlman au avut posibilitatea de a 
călători în cosmos prin extracorporalizare, numai la 
nivel de corp subtil şi conştiinţă extinsă. În călătoriile 
sale, William Buhlman a observat că în apropierea spa- 
țiilor locuite de ființe sunt mari aglomerări de energie 
subtilă. Mi-am exprimat deja mai devreme opinia că ceea 
ce întreține viața nu se reduce la procesele fizico-chimice 

din celulele noastre, ci energia subtilă, numită de cei 
dinaintea noastră vitală, iar eu aş numi-o matriceală 
(pentru că este matricea întregului existent), este cea 
care întreține viața prin intermediul acestor procese. 
Când corpul nostru subtil pleacă, toată chimia din noi 
specifică viului încetează. Orientul o intuise de mult, 
sub diverse denumiri, ca prana, mana, Qi etc. 

Am stabilit până acum că experiențele morții 
clinice ne sugerează existenţa a cel puţin două universuri 
paralele, cel de-al doilea fiind cel în care corpul nostru 
subtil, însoțit de conştiinţă, emigrează sau, mai exact, se 
întoarce Acasă. Drumul este uşor de reconstituit: am fost 
mai întâi o Scânteie de Lumină desprinsă din Fiinţa de 
Lumină Supremă. Am devenit apoi o entitate spirituală 
în Regatul Luminii şi, pentru necesitatea de a evolua, 
ne-am întrupat pe o planetă unde aceste condiții existau 
sau, mai bine spus, au fost create. 


Există o schemă morfogenetică a lumii vii? 


Este dincolo de orice altă discuție că m-am 
format la şcoala ştiinţei materialiste şi am încercat 
să-mi răspund la multele întrebări pe care le aveam 
de lămurit. Spre regretul meu, la multe dintre acestea 
n-am un răspuns satisfăcător. Una dintre întrebări se 
referă la explicaţia genezei unui embrion uman, dar 
valabilă pentru întreaga lume vie. Am înțeles foarte 
bine cum se petrec fenomenele la nivelul unei celule, 
dar mai departe nimeni n-a putut să-mi explice cum 

se formează segmentele pereche într-o perfectă sime- 
trie, de pildă, la unele insecte plurisegmentare. Cum 
se fac conexiunile dintre organe şi nervii corespunză- 
tori când unele trunchiuri nervoase vin de la distanță 
şi trebuie să străbată un drum întortocheat printre alte 
viscere până ce îşi găsesc ținta? Cine decide ca o celulă 
să devină neuron, iar o alta, să spunem, intestin, când 
toate celulele au acelaşi program genetic? 

Sunt atunci obligat să admit că spiritul care 
trebuie să se nască într-o făptură umană îşi are 
inteligenţa sa cu care vine din planul subtil şi îşi con- 
struieşte din materialul genetic al celor doi părinți 
viitorul corp-vehicul, după schema morfogenetică cu 
care a venit în uterul mamei. Sunt mistic? Aştept o 
explicație materialistă! 


Întâlnirea cu spiritele copiilor pierduţi 


Este util de ştiut, din multe puncte de vedere, pe 
care nu le abordez aici, ce se întâmplă cu spiritele care, 
din diverse motive, nu ajung să se nască. Se întorc de 
unde au venit şi ori revin în aceeaşi familie din nevoia 
de a se folosi acelaşi material genetic, ori rămân mai 
multă vreme dincolo şi îşi întâmpină părinții şi frații 
pe care ar fi trebuit să-i aibă şi nu i-au avut, atunci 
când se vor întoarce şi ei Acasă. Sunt foarte multe 
mărturii în acest sens, în care sunt relatate întâlniri de 
mare dramatism. Reproduc din memorie: „Ştiu că n-ai 
avut condiții să mă creşti, mamă, şi nu sunt supărată 

pe tine că nu m-ai primit” i-a spus o fată unei femei 
aflate într-o stare de regresie psihică, propice comuni- 
cării cu lumea de dincolo. 

Sunt mărturii ale unor copii care au trecut prin 
moarte clinică şi care ne spun că în scurta lor trecere 
prin lumea de dincolo s-au întâlnit cu „frații” lor. 
Erau spiritele copiilor avortaţi sau pierduţi din alte 
motive despre a căror existență, până în acel moment, 
nu aveau cunoştinţă. Uneori s-au iscat conflicte din 
aceste mărturii. Cum copiii nu ştiu să mintă şi spun 
tot ce li s-a întâmplat, soțul află de avorturile nemăr- 
turisite efectuate de soții înainte de căsătorie. 


Ubicuitatea conştiinţei 


Experiențele morții clinice pledează, după cum 
spuneam, pentru ideea că trăim concomitent în cel 
puțin două universuri paralele. 

Prin corp aparținem universului fizic. Prin con- 
ştiinţă şi corpul eteric aparținem universului spiritual. 
Fiecare din aceste universuri are legi specifice proprii. 
Ştiinţa s-a ocupat până acum doar de universul nostru 
fizic. Cum suntem şi spirit, şi materie, deducem că 
n-am dispus de întregul adevăr despre noi şi modul 
cum este organizată viața noastră o spune suficient. De 
cele ale spiritului s-a ocupat până acum religia, dar în 
modul său specific şi limitat, atât de nivelul de cunoaş- 
tere al timpului în care s-a format, cât şi de implicarea 
adeseori nefericită a subiectivismului uman. 

Au fost erori şi din partea religiei, şi a ştiinţei. 
Progresele imense înregistrate astăzi în cunoaştere ne 
obligă la reconsiderări, la revizuiri de opinii pentru 
a aşeza ființa umană pe un alt piedestal, în acord 
cu adevărul despre sine, aşa cum timpul ni-l relevă 
astăzi. Repet, eu cred că întreaga mişcare spirituală 
generată de noile surse de cunoaştere în ultimii 30-40 
de ani, discutate şi de noi în acest material, nu are 
decât această finalitate. 

Revin la ideea de ubicuitate a conştiinţei 
extinse, la posibilitatea acesteia de a opera în cele 
două universuri — fizic şi spiritual. 

Suntem aici, materializați într-o formă densă a 
luminii, limitați de zidul unei frecvenţe care ne obtu- 
rează vederea. Structura noastră moleculară ne izolează 
de cea mai frumoasă şi mai măreaţă dintre lumi - cea 
de dincolo, din Împărăţia Divinului. În termeni adec- 
vați cunoaşterii actuale, lumile fizice şi spirituale sunt 
separate doar de zidurile, de voalul constituit de frec- 
vența diferită a fiecăreia dintre acestea. 

Mergând ascendent pe o scală de frecvențe, 
putem schematiza astfel: 


Fiinţa Divină — Lumea vie — Lumea nevie 


Materialul din care toate sunt făcute este 
lumina convertită mai întâi în energie divină, subtilă 
sau non-fizică. La acest stadiu lumina este vie, este 
spirit, este inteligentă şi este specifică lumii de dincolo. 
Capacitatea fundamentală a energiei subtile sau 
matriceale, cu trimiteri atât simbolice, cât şi concrete, 

este aceea de a răspunde, de a se modela în funcție 
de solicitarea gândurilor emanate de Conştiinţă, atât 
divină, cât şi umană. Conştiința, atât la nivel Cosmic, 
Cât şi uman, devine mentorul, creatorul întregii lumi. 
Din nou religia se întâlneşte cu ştiinţa în forma sa cea 
mai avansată - fizica cuantică. Suntem co-creatori de 
realitate. Forța gândului ca instrument al Conştiinței, 
cel mai puternic din Univers, întreține mişcarea la 
nivel cuantic sau spiritual, dând neîncetat noi forme 
materiei în pluralitatea de lucruri văzute şi nevăzute. 
Experienţe de laborator, pe care nu le mai evoc aici, au 
confirmat deja aceste posibilități demiurgice ale minţii. 


Mitologie sau Adevăr în Creaţie? 


Am văzut că, prin eliberarea din constrângerile 
materiei, în momentul morții clinice sau biologice, 
Conştiinţa îşi creşte frecvenţa şi accede la planul de 
dincolo al energiei subtile şi al Luminii Divine. Şi pe 
această cale, a experienței morții clinice, se confirmă 
ceea ce savanții au observat în laboratoare. Propria 
noastră conştiinţă se implică în crearea Realității, de 
astă dată nu din laboratoare, ci din lumea celestă, 
spirituală. La simpla noastră dorință, exprimată 
mental, sau chiar verbal, ne putem deplasa aproape 
instantaneu la orice distanță, sau putem transforma 
energia subtilă în palate, oraşe, peisaje etc. 

Dacă nouă, prin conştiinţa noastră, fragment 
desprins din Marea Conştiinţă Cosmică, ne este posibil 

să creăm la dorință orice ne imaginăm, deduc acum 
- recunosc, total surprins - că pentru Dumnezeu, 
Conştiința Supremă, a fost mult mai uşor să creeze 
lumea după voinţa sa. Înţelegem de-abia acum de ce 
„La început a fost Cuvântul”, de ce primele cuvinte al 
Creatorului au fost „Fiat lux!” („Să fie lumină!”). 

A venit apoi rândul celorlalte creații: „Să fie 
Pământul!”, „Să fie omul!”, „Să fie toate câte sunt!” 


Forța rugăciunii 


Rugăciunea creează un canal de energie subtilă 
între noi şi Creator sau entitatea căreia îi este adresată. 
Cu cât încărcătura afectivă din timpul rugăciunii este 
mai mare, cu atât canalul de energie este mai luminos 
şi răspunsul mai prompt. 

Ni se spune că rugăciunile sunt satisfăcute prin 
îngerii care ar fi foarte bucuroşi să ni le îndeplinească. 

De ce este nevoie de rugăciune? Pentru că ni se 
respectă liberul arbitru. Dacă nu ne rugăm, înseamnă 
că suntem abandonaţi? Nu, în niciun caz. Rugăciunea, 
în opinia mea, are două funcții. În primul rând, inter- 
venția imediată într-o situație neprevăzută. În al doilea 
rând, are rolul de a ne mobiliza cu o speranţă sporită. 

Ar exista şi o ierarhizare a răspunsului primit la 
rugăciune. Cu cât emoția şi lumina puse în rugăciune 
sunt mai mari, cu atâta răspunsul este mai prompt. 
Când ne rugăm pentru alţii şi când o mamă se roagă 
pentru copilul ei, răspunsul are prioritate. 

De ce nu toată lumea se vindecă atunci când se 
roagă? Răspunsul este dependent de finalitatea bolii 
pe care o avem. Scopul său este însă numai dincolo 
cunoscut. Noi avem doar datoria să ne rugăm. Am 
mai abordat acest subiect în alte cărți. 

În finalul rugăciunii este nevoie de energia 
încrederii noastre în împlinirea sa şi de recunoştinţa 
pentru darul primit. 

Este foarte important de ştiut că orice proces de 
vindecare începe în spiritul nostru. Dacă noi nu vrem 
să ne vindecăm, nu ni se încalcă voința. Aici intervine 
nevoia de optimism, speranţă, credință - pentru că 
toate acestea sunt energii vindecătoare de care celu- 
lele noastre au o mare nevoie. Acesta este motivul 
pentru care nu trebuie să descurajăm, ca medici, un 
bolnav emițând ritos sentințe fatale, când adevărul 
doar Dumnezeu îl ştie. 

Se vorbeşte mult în prezent despre efectul rugă- 
ciunii în grup. Buhlman crede că o astfel de rugăciune 
creează o realitate consensuală. Şi efectul vindecător al 
rugăciunii în grup a fost demonstrat prin studii între- 
prinse în spitale din SUA şi Anglia. Încurajate de acest 
efect, pe lângă unele spitale din Anglia s-au constituit 
grupuri de rugăciune pentru a veni în sprijinul bolna- 
vilor şi pe această cale. S-au organizat, de asemenea, 
cursuri de medicină creştină pentru medici. 

Cu cât numărul celor care se roagă este mai 
mare, cu atât realitatea creată este mai stabilă. 

În primăvara anului 2012, grație unor prieteni 
de mare nobleţe sufletească, am fost la Athos. O comu- 
nitate de călugări ortodocşi care, de mai bine de o mie 

de ani, răsfirați cu mânăstirile lor, uneori pe vârfuri 
de stâncă atinse până la ei doar de vulturi, se roagă 
pentru noi toți. Pentru pacea întregii omeniri, pentru 
stabilitatea lumii şi iertarea ei de păcate. Se spune că 
de fiecare dată când cineva se roagă pentru binele 
omenirii, când se străduieşte să fie bun prin fapte 
bune, riscul omenirii de autodistrugere scade imens. 
Invers, încărcătura negativă a fiecărui individ, prin 
acumulare cu a celorlalți, amenință lumea şi-i creşte 
dezordinea. 


La Athos nu este o sinecură. Oamenii aceia mai 
mult se roagă decât trăiesc, respectând unul dintre 
cele mai dure programe de viață posibile. De la modul 
de hrănire până la cel de rugăciune. Ei duc o viață de 
neîncetată osteneală, menținând nestins Focul Sacru 
al legăturii dintre noi şi Dumnezeu. Se roagă con- 
tinuu pentru izbăvirea sufletelor lor, pentru izbăvirea 
sufletelor noastre. Pentru neodihna lor, pentru darul 
rugăciunii lor, le suntem cu toții datori. Lor şi tuturor 
celor care veghează zi şi noapte pentru noi, în toate 
mânăstirile lumii. Fiecare rugăciune către Înalt este o 
lumină aprinsă în sufletul lumii. 


Într-un mod cu totul neaşteptat, experiența 
morții clinice, deşi a fost readusă în atenţia lumii în 
1975 de Raymond Moody, ca fenomen în sine a fost 
de-a lungul timpului relativ cunoscută, de vreme ce 
s-au scris şi cărți menite să le facă trecerea mai uşoară 
celor care pleacă dincolo. Cu toate acestea, nimeni n-a 
insistat suficient asupra multiplelor semnificaţii pe 

care le are şi pentru viața noastră de aici, nu numai 
de dincolo. Pentru mine, acesta a fost motivul esenţial 
pentru care am dorit să abordez acest subiect. Ridică 
foarte multe întrebări, dar şi răspunde la multe dintre 
acestea. 

să luăm în discuție vindecarea de boli grave, 
incurabile prin medicina actuală, cum au fost câteva 
cazuri citate şi în literatură, discutate aici. 


Vindecările din „Cer” 


Cazul Anitei Moorjani, internată în faza termi- 
nală cu un cancer limfatic, intrată în moarte clinică şi 
vindecată în numai câteva zile — spre stupefacția medi- 
cilor —, este grăitor. A revenit din moartea clinică după 
ce, acolo „sus“, i s-a spus că va fi vindecată, în ciuda 
insuticienței funcționale a tuturor organelor vitale. 

lată ce-i spune medicul curant soțului Anitei: 
„Nu mai putem face nimic pentru soția dumnea- 
voastră, domnule Moorjani! Organele ei au încetat să 
mai funcționeze. Are tumori de mărimea lămâilor în 
întregul sistem limfatic. Creierul este plin de lichid, 
la fel şi plămânii. Nu va trece nici măcar de această 
noapte.” Deşi discuția aceasta a avut loc pe coridor, 
la distanță de patul bolnavei, ea a asistat prin spiri- 
tul decorporalizat la discuție şi a vrut să-i comunice 
soțului convingerea ei contrară, venită din planul de 
sus: „Sunt bine... sunt bine... Nu-l asculta pe medic! 
Ce spune nu este adevărat!” Din nefericire, în starea 

sa de spirit, nimeni nu o aude şi nici nu o vede. Invers, 
deşi aflată în această stare, ea percepe tot ce se întâm- 
plă în lumea fizică, inclusiv discuţiile dintre medici şi 
familie. Îi aude pe medici şi în momentul când comu- 
nică familiei că a murit din cauza blocării tuturor 
organelor. 

Rămân o clipă aici. Cu toții am avut sau vom 
avea morții noştri. Este tulburător să aflăm că numai 
noi îi credem morți, dar ei continuă să fie lângă noi, să 
ne audă, să ne vadă, chiar să ne ofere ajutor şi protec- 
ție. lată o mărturie de dincolo a Anitei: „...am înțeles 
că tata a rămas alături de familia sa în toți anii care 
au urmat morții sale, că a susținut-o şi a protejat-o pe 
mama, că a fost alături de mine în timpul nunții mele, 
dar şi în perioada anilor de boală”. 

Vindecarea de cancer în cazul Anitei Moorjani 
s-a produs în condiţii diferite de alte cazuri similare. 
În timp ce altor bolnavi o entitate de lumină, în unele 
cazuri asimilată cu lisus, le spune că au fost vindecați 
şi că trebuie să se întoarcă pentru a-şi duce la capăt 
misiunea, Anita are o înţelegere instantanee a iden- 
tității sale, a rostului său în fiziologia Cosmosului, a 
motivelor pentru care ea şi-a asumat boala canceroasă 
şi a vindecării totale în următoarele zile. 

Sunt citate în literatură şi alte cazuri grave de 
cancer în urma cărora viscerele abdominale erau total 
compromise şi după moartea clinică a urmat în foarte 
scurt timp vindecarea. 

În lumea celestă funcționează legile spiritu- 
ale adecvate corpului nostru spiritual. Am văzut 
că dincolo nu există suferință. Bolile sunt prezente 

numai în corpul nostru fizic. Primind, după caz, 
uneori acordul, alteori porunca de la Fiinţa de Lumină 
de a se întoarce în lumea terestră pentru a-şi continua 
misiunea şi a relata ceea ce a văzut şi trăit în lumea de 
dincolo, pentru corpul spiritual nu este o dificultate 
să-şi repare într-un timp scurt vechiul său corp fizic. 
Vindecarea se petrece instantaneu şi subiecților li se 
spune textual: „Te-am vindecat. Trebuie să te întorci!” 

Vindecări prin credinţă, prin intervenție divină, 
în boli incurabile, nu sunt constatate numai la cei care 
„ajung în Cer”, care au avut o moarte clinică, ci şi la 
mulți oameni care n-au avut astfel de experienţe. S-au 
publicat şi la noi o mulțime de cărți cu mărturii ale celor 
care au avut şansa să se vindece de boli grave, incurabile, 
prin credinţă, recurgând la ajutorul Bisericii. 

Primul mare tămăduitor în istoria creştinis- 
mului a fost lisus Christos. Ulterior au fost şi alte 
nume de tămăduitori menționate în literatura cano- 
nică. leremia Valahul este, cum şi numele ne spune, 
plecat de pe meleaguri româneşti, dar a trăit la 
Neapole în perioada dintre secolele al XVI-lea şi al 
XVII-lea. Mai târziu, s-au impus ca mari tămăduitori 
Sf. Serafim de Sarov (Rusia) în secolul al XIX-lea, Sf. 
Nectarie (Grecia) în secolul al XIX-lea şi începutul 
secolului XX, Arsenie Boca în secolul XX (România) şi 
mulți alții. Realitatea acestor vindecări a fost atestată, 
atât pe cât a fost posibil, în multe cazuri, cu documen- 
tație medicală. Mi se pare a fi interesantă şi o posibilă 
explicaţie a acestui fenomen. 

Mai întâi, aceste vindecări nu pot fi reduse 
toate la un simplu efect al sugestibilității bolnavului, 

în genul unui placebo. Aş ilustra aici cu cazul avia- 
torului grec Stavros Kalkandis, care a fost 24 de ani 
imobilizat la pat cu tetraplegie prin rană de război 
soldată cu distrugerea măduvei cervicale. A fost de 
două ori examinat de cele mai mari somități medi- 
cale americane, grație atenției de care s-a bucurat din 
partea prof. Howard Rusk, medicul personal al preşe- 
dintelui american Roosvelt. 

Ca şi în cazul părintelui Arsenie Boca şi al lui 
Serafim de Sarov, a rămas valabil acelaşi îndemn 
pentru cei suferinzi să meargă la mormintele lor 
pentru a fi ajutați. S-ar părea că forța lor de vindecare 
se exercită cu o mai mare eficiență în starea lor de 
spirit decât în timpul vieții lor. 

Purtat pe braţe de soldaţii sanatoriului militar 
în care era internat, Kalkandis este dus să se roage 
de câteva ori la racla Sf. Nectarie aflată în Biserica Sf. 
Treime din insula Eghina. Şi, în cele din urmă, mira- 
colul s-a produs. După 24 de ani de suferinţă, este 
vindecat. Ca medic neurolog, nu pot decât să constat, 
dar nu să am o explicaţie ştiinţifică asupra modului 
în care fibrele piramidale, care transmit comanda de 
mişcare de la creier la muşchi, şi cele ale sensibilităţii, 
odată distruse, s-au putut reface complet după atât de 
mulți ani. Surprins el însuşi de miracolul acestei vinde- 
cări imposibile după toate legile naturii, prof. Howard 
Rusk îl prezintă pe Kalkandis în fața medicilor veniţi la 
un Congres Internațional în America în 1974. 

Este evident că nu avem o explicație ştiinți- 
fică în aceste vindecări prin care legile cunoscute ale 

naturii sunt sfidate. După cum spunea matematicia- 
nul Kurt Gâdel, niciun sistem nu se poate explica prin 
sine, ci doar apelând la planurile supra sau subiacente. 
Este soluţia la care vom recurge şi noi. Trebuie spus că 
este mai mult o constatare decât o explicaţie propriu- 
zisă. Am sesizat că Universul are două modalităţi de 
a-şi rezolva propriile sale probleme. Prima şi cea mai 
frecventă este aceea a căilor naturale cunoscute: orice 
efect este precedat de o cauză, timpul se scurge liniar 
prin succesiunea celor trei secvenţe - trecut, prezent 
şi viitor. Sunt legile specifice Universului fizic şi, aşa 
cum niciun om nu poate sări peste propria sa umbră, 
la fel nu poate eluda aceste legi. Este ceea ce ni se 
întâmplă tuturor în viața de zi cu zi. 

Există însă şi o a doua modalitate de funcțio- 
nare a Universului, dar nu la nivel fizic, ci spiritual. 
Aici apare intervenția divină, a planului de dincolo 
de noi. Acolo, cum spunea lisus, totul este posibil. 
Vindecările despre care se vorbeşte în Biblie sunt un 
exemplu. Acolo legile naturale cunoscute nu mai sunt 
valabile. Toate fenomenele aşa-zis supranaturale, 
dacă le raportăm la legile din Universul spiritual, sunt 
naturale. Trebuie doar să renunțăm la ideea că nu 
există decât universul fizic în care ne petrecem viața 
şi că odată cu moartea totul se termină prin pierderea 
în Neant. 

Trăim concomitent în două universuri - fizic şi 
spiritual —, fiecare cu legile sale. Moartea nu este decât 
o trecere din forma fizică în cea spirituală. 

Ne este întotdeauna respectat liberul arbitru? 


Toate sursele cu preocupări în domeniul spiritual 
spun că da. Din experienţă, ştiu că nu întotdeauna. Este în 
funcție de rolul pe care îl avem în planul de dincolo. 

Am mai spus. Fiecare dintre noi vine în locul 
său, cu misiunea sa şi nimeni nu ne poate înlocui. Dacă 
ceea ce avem de făcut este mult prea important pentru 
buna funcţionare a Universului, atunci când apucăm pe 
cărări greşite, ni se „dă peste mână” şi suntem readuşi 
pe direcția necesară. Şi dincolo funcționează aceeaşi 
logică, dar noi nu suntem conştienţi de ea. 

Comparațţia pe care o fac aici este aceea cu pilo- 
tarea unui avion. La decolare şi aterizare, comanda o 
are pilotul. La mersul de croazieră, avionul este trecut 
pe pilot automat. De câte ori este nevoie însă, aviato- 
rul preia comanda. 

Vom aborda şi alte consecințe pentru noi ale 
modelului de funcţionare a Universului spiritual. 


Predicţia viitorului 


Capacitatea unor oameni de a prevedea eveni- 
mente ce vor avea loc într-un timp ce nu s-a consumat încă, 
dincolo de curiozitatea pe care o stârneşte, ridică întrebări 
asupra realității fenomenului. Într-un univers fizic, sin- 
gurul studiat şi admis de ştiinţa timpului nostru, în care 
timpul se scurge liniar şi într-o succesiune strictă a celor 
trei momente componente, trecut — prezent — viitor, în 

care fiecare efect este precedat de o cauză, este greu de 
admis că pot apărea efecte care pot preceda cauzele 
lor. Neputând fi explicată în termenii oferiţi de fizica 
newtoniană, capacitatea de predicţie sau de anticipare 
a unor evenimente ori a fost negată, ori a fost expli- 
cată ca o simplă coincidență nesemnificativă. 

La modul realist vorbind, predicția şi visul anti- 
cipativ răstoarnă întreaga noastră concepție despre 
materialitatea lumii. Logica noastră formală, rațională 
este redusă la tăcere. 

Experiența morții clinice se petrece dincolo 
de universul nostru fizic, într-unul în care percepția 
şi logica formală, cu care am operat în forma noastră 
fizică, devin acum inoperante. Suntem obligaţi acum 
să admitem existența paralelă a altui univers, cu 
alte legi şi altă logică. Este universul despre care au 
vorbit până acum doar religiile, în forma specifică lor, 
şi nu de mult timp, fizica cuantică. Este o uimitoare 
suprapunere între descrierile docte, savante ale fizicii 
cuantice şi cele făcute de oamenii care nu au NICIO 
pregătire specială, dar au traversat o moarte clinică. 
Aceleaşi observaţii le aduc şi regresiile transpersonale. 
Sunt trei surse care ne spun acelaşi lucru. Devin deja 
axiomatice, nu mai au nevoie de demonstrație. Două 
mărimi egale cu o a treia sunt egale între ele, învățam 
noi prin clasele şcolii primare. 

In universul spiritual, ca şi în cel cuantic, 
timpul nu mai are o scurgere liniară, ci este un con- 
tinuum Spațiu-timp. Nu există trecut şi viitor, ci doar 
un continuu prezent care conţine în fiecare clipă a 
prezentului şi trecut, şi viitor. Loate cele trei momente 
sunt percepute simultan. Percepția secvențială a celor 

trei momente ale timpului este valabilă doar în corpul 
fizic. Dincolo, în universul spiritual, conştiinţa noastră 
operează pe frecvenţa înaltă şi percepe timpul nu ca 
pe o curgere continuă şi ireversibilă, cum o vedea 
Heraclit, ci într-o continuitate infinită, în care totul 
este prezent în totul, acum şi aici. 

Ştim deja, din cele discutate până acum, că enti- 
tatea din planul fizic cu acces la toate dimensiunile de 
univers este conştiinţa noastră în stare modificată sau 
extinsă. Mai simplu spus, stare modificată înseamnă 
doar o frecvență modificată, corespunzătoare dimen- 
siunii pe care o explorează. 

Odată înarmați cu aceste noțiuni, este uşor să 
înțelegem cum ajung unele minţi să cunoască eveni- 
mentele din viitor sau din trecut. Conştiința noastră îşi 
modifică spectrul de frecvență sau, mai pe înţeles spus, 
regimul de funcționare în mai multe circumstanțe: în 
experiența morții clinice, în regresia transpersonală, 
în timpul visului lucid sau premonitoriu, în extazul 
mistic, în transa şamanică, în timpul unor comunicări 
de genul celor de care este capabil James Van Praagh, 
în timpul intuiției, al revelațiilor — care pot fi de ordin 
mistic sau ştiinţific. Apostolul Pavel, loana d'Arc, 
Jakob Bâhme n-au avut crize de epilepsie, așa cum 
le-au etichetat unii contraţi neurologi, ci au avut stări 
de revelație. Azi le-am spune „salturi cuantice ale 
conştiinţei”. Dacă întreaga noastră istorie este înre- 
gistrată în toate amănuntele ei, cu trecut, prezent şi 
viitor, într-o dimensiune spirituală a Universului, 
deducem că, în oricare din stările menționate ale con- 
ştiinţei noastre, acest film poate fi accesat. 

Sunt numeroase exemple de predicţie a viito- 
rului în timpul morţii clinice. 

Raymond Moody citează un caz din studiul 
lui Kenneth Ring. Era în Anglia anului 1941. Un băiat 
în vârstă de 10 ani are o moarte clinică în timpul unei 
intervenții chirurgicale pentru o apendicită acută. La 
ieşirea din moartea clinică, îşi aminteşte că i s-au prezis 
mai multe evenimente care urmau să se întâmple în 
viața sa şi pe care, la acea vârstă, nu le-a luat în seamă. 

Ulterior, evenimentele prezise aveau să se 
petreacă aproape identic. 

] s-a spus că se va căsători la vârsta de 28 de ani, 
ceea ce s-a şi întâmplat. 1 s-a arătat casa în care va locui. 
Acolo a văzut un aparat despre care nu ştia ce repre- 
zintă. Din nou, profeția s-a împlinit. A locuit în casa 
văzută în imagine, iar aparatul respectiv era utilizat 
pentru încălzire. La vremea când i s-a arătat, în 1941, 
nu era încă inventat. 1 s-a mai spus că va avea doi copii, 
cu diferența că au fost două fete şi nu o fată şi un băiat. 
Şi-a amintit de toate acestea într-o zi când, privindu-şi 
Copiii, i-a venit în minte întregul film descris. 

Deducem de aici că nu numai destinele umane 
sunt programate în Universul de dincolo, ci şi nivelul 
civilizaţiei tehnice de care se va dispune în fiecare 
moment istoric. 

Ne aducem aminte că, în relatarea Sylviei 
Browne referitoare la pregătirea celor cărora le vine 
timpul să se nască în lumea noastră terestră, erau 
cuprinse şi informaţii despre nivelul ştiinţific şi tehno- 
logic cu care la vârsta de adult se vor confrunta în 
funcție de profesia pentru care au optat. Spre exemplu, 

dacă dorinţa celui care urma să vină aici era aceea de 
a deveni medic, i se prezentau bolile şi mijloacele de 
diagnostic şi tratament pe care le va întâlni la momen- 
tul respectiv. Era chiar instruit de un întreg grup de 
profesori-ghizi cum să depăşească multe din dificul- 
tățile întâlnite în profesia medicală. 


Fizica din „Cer” 


Ne-am fi imaginat vreodată unde vom ajunge 
doar lecturând nişte experiențe ale morții clinice? 
Câte ceva despre îngerii, arhanghelii şi serafimii din 
„Cer” mai auzisem noi, dar să ne imaginăm că acolo 
sunt cele mai mari universități în care sunt predate 
toate ştiinţele lumii, că nu există nimic în Univers care 
să nu fie înregistrat, fişat, cunoscut, cine s-ar fi gândit? 

Noi credem, spre exemplu, că fizica cuantică 
este cucerirea secolului XX de care s-au legat nume- 
roase personalități onorate cu Premiul Nobel. Dar 
evenimentele prin care a trecut lom Sawyer arată că 
nimic nu-i nou sub soare şi că fizica cuantică era foarte 
bine cunoscută şi dincolo. lată povestea sa, reluată şi 
comentată de mai mulți autori, tocmai pentru întâm- 
plările stranii pe care le-a trăit. Am preferat textul lui 
Patrice van Eersel, scris cu şarm, umor şi bine docu- 
mentat ştiinţific (Izvorul negru. Revelaţii la porțile morții, 
Ed. Nemira, 1998). 

Tom Sawyer este din Rochester, statul New 
York, un tip blond şi solid. Este mecanic auto, are 30 

de ani şi doi copii. Ca instrucţie şcolară are doar liceul 
neterminat. Într-o zi, lucrând sub o camionetă, cricul 
cedează şi 3 tone de fier îi zdrobesc pieptul. Copiii săi 
alertează vecinii, sunt chemați pompierii, care îl scot 
de sub maşină şi îl transportă la spital. În timpul trans- 
portului, intră în şoc cardio-respirator. După circa 20 
de minute de resuscitare, inima începe să pulseze. 

Când i-a fost ridicată maşina de pe piept, şi-a 
văzut de deasupra corpul strivit, apoi copiii plângând 
şi luați în braţe de vecinii care încercau să-i consoleze. 

S-a văzut mai întâi de la o înălțime de 3 m, apoi 
a urcat tot mai sus. Vede ambulanţa mergând cu viteză 
pe autostradă. Şi apoi nimic. Un zid de întuneric. 
„Cred că am murit” îşi spune. Şi treptat întunericul se 
risipeşte. Zăreşte un punct de lumină. Este mai întâi 
cât o stea, care creşte în dimensiuni. Ajunge cât un 
Soare imens, de o strălucire orbitoare care, aşa cum 
spun toți cei care au fost acolo, nu orbeşte. 

Se apropie treptat de lumină, pătrunde în acea 
lumină pe care o percepe ca o „iubire pură” greu de 
exprimat în cuvintele de aici, care n-au fost create 
pentru un sentiment atât de copleşitor. Emoţia trăită 
se amplifică de mii de ori, atingând intensitatea exta- 
zului. În acea clipă se identifică cu toate elementele 
naturii pe care o vedea în jurul său. Este vântul, este 
apa, este râul, este iarba de pe malul râului. 

lubirea de dincolo, îi spune Tom unui reporter, 
nu este comparabilă cu cea de pe Pământ. Este o iubire 
totală şi infinită. Alţi subiecți spun că este o iubire pe 
care nimeni nu le-a dăruit-o şi nici nu au cunoscut-o 
pe Pământ. 


MINTEA DE DINCOLO e 185 





Acolo în „Cer”, în planul celest, lom a fost 
întrebat de Ființa de Lumină dacă a auzit de fizica 
cuantică, de Planck, Einstein, Niels Bohr şi de alţii. 
„Nu, nu am auzit” a fost răspunsul lui. 1 s-a spus apoi 
că va trebui să se întoarcă şi va avea misiunea de a se 
ocupa de fizica cuantică (!). 

După însănătoşire îi rămân în amintire cuvin- 
tele care se referă la misiunea primită. Începe să se 
intereseze de ceea ce i s-a spus că are de făcut. Modul 
cum a început să se informeze despre fizica cuantică 
este descris foarte nostim. Intră într-o librărie şi cere 
ceva despre acest subiect. Nu este sigur de cuvân- 
tul „cuantic”. Îl pronunţă timid. 1 se oferă o carte în 
care apăreau multe operații matematice. Se sperie 
şi renunţă să o cumpere. În cele din urmă, cineva îi 
oferă o carte de popularizare a fizicii cuantice. În fine, 
înțelege despre ce este vorba. Îşi termină liceul şi se 
înscrie la facultatea de fizică. 

Povesteşte că în timpul studiilor a avut impre- 
sia că noțiunile de fizică îi sunt cunoscute şi, ca urmare, 
le-a reținut uşor. 

Ni se spune că lom Sawyer a relatat drama pe 
care a trăit-o la o distanţă în timp de şase ani, „încă 
copleşit de emoție şi întrerupt de izbucnirile în plâns” 

Cazul lui Tom Sawyer subliniază încă o dată 
că suntem foarte departe de a şti cine suntem, unde 
mergem şi ce este cu adevărat dincolo de noi. lom 
Sawyer este un om care trăieşte lângă noi. El a fost 
intervievat de către reporterii locali, care îi cunoş- 
teau bine situaţia şi puteau să confirme sau să infirme 
adevărul celor spuse. Nu se apucă nimeni, aşa din 

senin, la 30 de ani să-şi termine studiile liceale şi să 
urmeze studii de fizică cuantică de care până atunci 
nici nu auzise. Nici Dannion Brinkley, aflat în stare 
semicomatoasă, nu putea să urmeze în vis studii de 
electronică, pe care s-o aplice mai târziu în centrele 
medicale pe care le-a creat. Toate acestea trebuie să 
aibă o sursă şi o explicație. 

Dacă Tom Sawyer şi Dannion Brinkley au 
primit din lumea de dincolo lecţii de fizică cuantică şi 
de electronică, înseamnă că tot ceea ce am ştiut noi din 
sursele tradiționale despre acest spaţiu este departe de 
realitate. Se confirmă ideea de existență acolo a unor 
şcoli, a unor Universități, de fapt, a unei organizări 
sociale similară celei de pe Pământ, dar la un standard 
de cu totul altă clasă, şi anume unul ideal. 

Într-un exercițiu de imaginație, am putea spune 
că dincolo este structurat un model social, cultural şi 
psihologic ideal, pe care noi pământenii l-am urmat şchio- 
pătând şi eronat, ajungând la capătul unui drum care nu 
mai poate fi continuat decât printr-o radicală schimbare. 
Este ceea ce ne spun şi toți mesagerii lumii de dincolo. 

Oricât am fi de sceptici în numele convingeri- 
lor noastre materialiste şi am considera experienţele 
morții clinice ca simple fantezii, trebuie să explicăm 
mai întâi de ce au un conținut atât de precis şi de efici- 
ent, de ce atâția oameni sunt complet transformați în 
bine după astfel de experienţe, prin ce miracol îşi văd 
părinții şi bunicii pe care nu-i văzuseră niciodată până 
atunci, cum se explică anticipări de persoane şi situa- 
ţii de viaţă pe care urmau să le întâlnească în realitate 
la mulți ani distanță. lar dacă aceste experienţe ale 

morții clinice ne vorbesc despre o lume reală, impli- 
cată profund în viața noastră, atunci nu le mai putem 
privi ca pe o simplă poveste, ci trebuie să extragem 
învățămintele de rigoare. Este adevărat că sunt mult 
prea multe, că suntem formați pe un cu totul alt tipar, 
iar schimbarea acestuia ar zgudui din temelii toată 
construcția şubredă a vieţii noastre de până acum. 
Stim că inerția noastră este mare, dar timpul nu mai 
are răbdare. Să ne trezim cât încă nu s-a distrus tot, cât 
încă mai este ceva de salvat! 


Politică versus ştiinţă 


Acest insert despre politică ar putea să sur- 
prindă, însă rostul său este bine gândit. În virtutea 
legilor cosmice sau spirituale ale ființării noastre, 
orice gând, sentiment sau acțiune cu conținut negativ 
blochează fluxul continuu de energie vitală sau 
matriceală de care depind viața şi sănătatea noastră. 
Nicio particulă, nicio celulă din noi nu ar funcționa 
dacă n-ar fi dublate de această energie. loate resen- 
timentele noastre, din care cele mai nocive sunt frica, 
depresia, ura, îndoiala şi agresivitatea, blochează 
această energie cosmică, generând întreaga patolo- 
gie de care lumea noastră este bântuită. Să ne fie clar: 
când doi adversari politici se împroaşcă cu noroi, nu 
este numai treaba lor, ci şi a noastră. Răul produs este 
al tuturor pentru că ei nu pot fi excluşi din univer- 
sul în care trăim şi noi. Când, pentru audienţă, zi de 

zi şi seară de seară, suntem făcuți martori fără voie 
ai tuturor crimelor şi accidentelor din lume, suntem 
amenințați cu catastrofe, cu efectele tot mai nefaste 
ale crizei economice, chiar dacă ni se recomandă cinic 
să schimbăm canalul, după ce deja spectacolul ni s-a 
imprimat pe retină, din nou răul generat este al nostru 
al tuturor, inclusiv al celor care îl propagă. 

Dar de ce politică şi nu ştiinţă? Numai pentru 
că le-a plăcut vechilor greci să stea la taifas în Agora 
Şi să-şi spună că au inventat democrația? Cu această 
democrație au votat în Areopag moartea lui Socrate. 
Votul majorității nu este expresia adevărului, ci a 
impresiei şi a interesului de moment al celor mai mulți. 

Adevărul îl dă cunoaşterea obiectivă şi nu cea 
subiectivă. Pentru asta este nevoie de arbitri neutri, 
oneşti, bine informați. Dacă se respectă Adevărul, de 
ce întotdeauna este numai al învingătorilor? De ce este 
nevoie de reabilitare post-mortem când se schimbă un 
regim politic? 

Revoluţia franceză din 17/89 a fost pregătită de 
enciclopedişti cu intenţia de a se instaura o societate 
rațională, bazată pe ştiinţă şi cultură. Ajungând însă 
pe mâna iacobinilor lui Robespierre, s-a inventat ghi- 
lotina şi a început domnia absurdului. 

Richard Dawkins spunea că cel mai mare rău 
în istoria omului l-a făcut religia. Nu religia, ci poli- 
tica. Sunt o mulțime de acuze care se aduc politicilor 
tradiționale: demagogie, manipulare, fraudă la votări, 
agresivitate, circ, crearea de scenarii, răfuială cu 
adversarii în stil de mahala creând repulsie oricărui 
om de bun simţ. 

De ce în orice profesie este nevoie de o pregă- 
tire, de competenţă, iar în politică intră oricine crede 
că are idei, în realitate acestea neavând niciun fond? 

Complexitatea lumii actuale, tehnologia foarte 
avansată, care determină mutații economice şi poli- 
tice rapide, cer nu numai inteligență, ci şi competență 
pentru a şti să navighezi într-o astfel de lume. 

De ce sunt acceptați oameni în posturi-cheie 
pentru soarta unei țări pe criterii politice, pe relații 
personale sau pe simpla impresie a unor alegători 
amatori, fără să existe criterii obiective care să evalu- 
eze capacitatea intelectuală, normalitatea psihică şi un 
minim de filosofie economică, de sociologie, de psiho- 
logie generală etc.? 

Să luăm ca exemplu crearea unui obiectiv eco- 
nomic. Nu culoarea politică trebuie să decidă utilitatea 
acestuia, ci calculul economic al eficacității acestuia, 
față de cost, cerere internă şi externă a produselor 
fabricate în momentul intrării în producție etc. 

Unul dintre motivele căderii sistemului socia- 
list l-au constituit şi investițiile masive numai pentru 
a fi în acord cu nişte sloganuri ideologice, doctrinare, 
care erau complet străine de realitate şi de eficiență. 

lată ce spune John Kenneth Galbraith, fost pro- 
fesor la Harvard şi consilier pe probleme economice 
al preşedintelui J.F. Kennedy: Principiul dominant al 
unei societăți eficiente trebuie să fie rațiunea pragma- 
tică şi nu cea doctrinară. Aceasta trebuie să fie singura 
politică într-o societate rațională şi sănătoasă. 

Societatea actuală are la bază principiile libera- 
lismului. Aud o mulțime de adepți fervenți ridicând 
în slăvi politica liberală cu succesul său zornăitor, dar 

niciunul nu se întreabă: de ce aceeaşi politică ne-a adus 
în cea mai acută dintre crizele economice posibile, de 
ce există această discrepanţă flagrantă dintre bogați şi 
săraci, de ce societatea actuală este bântuită de con- 
flicte sociale, de terorism, crime şi războaie? Pentru 
că nu s-a respectat una dintre condiţiile formulate de 
John Locke, precursor al liberalismului modern, care 
spune că omul are dreptul la proprietate privată, dar 
numai în limitele trebuințelor sale şi nu în exces. S-a 
acceptat egalitatea în faţa legii, dar nu şi egalitatea 
materială. Este fără îndoială că egalitatea materială nu 
este nici corectă şi nici posibilă, dar nici excesul însu- 
şirii de bunuri nu este corect. Orice exces într-o parte 
înseamnă pauperizare în altă parte. 

Matthieu Ricard, în acord cu John Locke şi 
Thomas Hobbes, ne spune că o societate cu adevă- 
rat democratică ar trebui să menţină un echilibru 
între dorința unora de a se îmbogăți în detrimentul 
celorlalți şi consensul general, dincolo de care această 
tendință nu mai poate fi tolerată, devenind imorală. 

Karl R. Popper, 1.G. Martins ş.a. fac un portret 
al politicianului actual, spunând că există o pletoră de 
politicieni, dar lipsesc oamenii de stat. Principala sa 
preocupare este aceea de a câştiga alegerile şi de a-şi 
rezolva propriile interese. Pentru un politician, întot- 
deauna adversarul este cel mai rău şi el este cel mai 
bun şi, ca urmare, le cere alegătorilor să-l voteze pe el. 

O asemenea atitudine, spune Karl R. Popper, 
este imorală pentru că stârneşte ura, nu clădeşte 
nimic, ci duce la ruină. Ca urmare a acestor compor- 
tamente păguboase ale politicienilor, Karl R. Popper 

spune că ar trebui să fie desființat „acest oribil sistem 
al partidelor politice”. 

Ce sunt, în definitiv, partidele politice? Sunt aso- 
cieri ale mai multor persoane, în baza unei ideologii, 
când se întâmplă să şi existe, în scopul de a ajunge 
la putere. Întotdeauna este declamată ca scop satisfa- 
cerea intereselor celor care îi aleg şi mai întotdeauna 
nu îşi rezolvă decât propriile interese, uzând de posi- 
bilitățile pe care le conferă puterea. Proba cea mai 
evidentă a acestei afirmații este aceea că, în timp ce 
majoritatea politicienilor şi a susținătorilor lor se 
îmbogățesc, marea masă a populației sărăceşte. 

În sistemele pluripartinice, fiecare partid îşi pro- 
clamă propriul adevăr. Dar cum nu pot exista mai multe 
adevăruri, de partea cui este adevărul „adevărat”? 

Ştim teoria „democratică” a existenței mai 
multor „adevăruri“. Rezultatul lor îl vedem ziinic în 
„cordialitatea” cu care se tratează opoziţia şi puterea. 
Cea mai tristă şi dureroasă consecinţă este atunci când 
opoziția este contra unei măsuri care ar îmbunătăți 
viața oamenilor, dar i-ar oferi şi un avantaj electoral 
puterii şi asta nu este în interesul opoziției. Este cea 
mai perversă şi nefericită atitudine pentru progresul 
unei națiuni, când interesele de grup blochează întere- 
sele generale ale oamenilor. 

Sunt probabil un mare naiv când spun că mi-am 
imaginat că rolul opoziției este acela de feed-back, de 
control al deciziilor puterii, de a duce corecții, acoio 
unde sunt necesare, în scopul de a ajunge la o soluţie 
optimă, utilă tuturor, şi nu doar acela de a spune tot 
timpul, cu şi fără ţustificare, veto. 

Toate sursele de cunoaştere discutate aici ple- 
dează pentru binele tuturor, pentru armonie şi respect 
reciproc. Am văzut că toate insinuările, injuriile, cuvin- 
tele grele pe care şi le aruncă oamenii reciproc ne fac 
rău tuturor, inclusiv lor înşilor, prin efectele de ordin 
fizic şi biochimic pe care le au. 

Nu ştiu ce ştiinţă din lume şi cu ce argumente 
ar putea să combată acest adevăr venit de dincolo de 
noi: suntem aici pentru a ne ajuta, a ne înțelege, a ne 
ierta şi a ne iubi, în esența noastră divină fiind cu 
toții frați. Oare nu ne este clar că tot acest circ media- 
tic numit „democrație” nu are nicio eficienţă socială şi 
că, în loc să creştem, mereu cădem...? 

Dean Radin ne spune că gândurile şi acțiunile 
noastre nu sunt „private“, nu sunt numai ale noastre, 
ci, din clipa în care le-am emis în eter, sunt preluate 
de întregul Univers. Gândurile negative, în conexiune 
cu altele similare, se multiplică asemenea virusurilor 
şi exercită o influență nocivă asupra tuturor, inclusiv a 
celui ce le-a emis. De asemenea, gândurile care exprimă 
violenţa şi ura pot fi la originea războaielor. 

Ne aflăm la finalul tuturor experienţele sociale, 
cu toate resursele de energie epuizate. Omul actual nu 
poate da mai mult fără o schimbare totală în gândire 
şi comportament. 

Resorturile lumii nu mai pot fi gestionate de 
politicieni. Rezultatul „asiduităţii” lor îl vedem. 
Modelul hegelian al competiției contrariilor a fost 
practicat până la ultimele consecinţe: scindarea socie- 
tății într-o majoritate redusă la o sărăcie umilitoare 
de către cei care conduc lumea şi o minoritate care 
dispune de o bogăţie sfidătoare, cu mult dincolo de 

nevoile lor de consum. Dumnezeu n-a dat nimănui 
act de proprietate pe pământ. Cum or fi ajuns unii aşa 
de bogați şi alții aşa de săraci?! 

Toate modelele sociale experimentate şi atât de 
mult elogiate de partizanii lor bine recompensați au 
eşuat lamentabil. 

Este momentul în care societatea are nevoie 
de un nou fundament şi acela este unul singur — 
cel care motivează însăşi ființarea Universului - al 
binelui tuturor, al păcii, al armoniei sociale, al iubirii, 
al cooperării în locul competiției cinice şi agresive. 
Este timpul să renunțăm la concluzia darwinismului 
social: mănâncă dacă nu vrei să fii mâncat, ucide dacă 
nu vrei Să fii ucis. 

Vremea politicienilor de paradă, de cafenea şi 
talk-show este pe final. Este nevoie de o lume a inteli- 
genţei, a înțelepciunii şi nu a scandalurilor aducătoare 
de audienţă. 

Admir mulți vorbitori care fac efortul să 
imprime o notă civilizată de moderație şi bun simț 
discuțiilor pe teme politice, dar alții sunt parcă anume 
stârniți de reporteri să işte vrajbă într-o lume care are 
atât de multă nevoie de linişte pentru a urni din loc o 
economie care se tot scufundă. Mă întreb: aceştia sunt 
plătiți să distrugă tot? Este asta şi în interesul lor? 

Toate gândurile, sentimentele şi acțiunile cu 
conținut negativ, indiferent că aparțin unui individ 
sau unei colectivități, blochează prin câmpurile lor de 
suport fluxul energiei universale sau subtile care între- 
ține viața şi sănătatea. Aceasta este cheia păstrării 
armoniei şi păcii, atât în plan social, cât şi individual. 

Frica este cel mai mare duşman al sănătății, cu 
efecte nocive asupra organismului. Ştirile cu care suntem 
seară de seară bombardațţi au rol absolut nefast asupra 
noastră. Egoismul, orgoliul, ura, invidia, lăcomia, răz- 
bunarea înseamnă, prin efectele lor însumate, spitale şi 
închisori, adică boli şi violență. Acesta este adevărul pur 
demonstrat de ştiinţele actuale. Acesta este şi motivul 
pentru care afirm că adevărul ştiinţei este singura poli- 
tică reală a omului. Ştiinţa înseamnă putere, s-a spus. 
Pledez pentru ştiinţă şi nu pentru politică. 


Adevărul de dincolo - singurul Adevăr 


Oamenii care au avut experiențe ale morții 
clinice sunt de toate vârstele — adulți şi copii -, de toate 
nivelurile culturale, atei şi credincioşi, din toate colțu- 
rile lumii, din toate epocile - şi toți descriu o lume pe 
care n-au văzut-o niciodată în realitatea de aici, una a 
beatitudinii, a fericirii continue, a iubirii necunoscute 
pe Pământ, a unei cunoaşteri pe care n-au avut-o NICI0- 
dată, a Adevărului despre sine şi rosturile lumii. 

Experiența morții clinice, ştim bine acum, se 
petrece în timp ce oamenii sunt în comă, cu creierul 
nefuncțional, cel puţin după testele de care dispunem 
în prezent, şi cu toate astea, ei se întorc cu o filosofie 
şi o cunoaştere atât de elaborate, de pline de înţe- 
lepciune, încât lasă impresia că n-au fost în comă, ci 
au participat la cele mai selecte şcoli, inexistente pe 

Pământ. Se țin cumva cursuri de acest gen în secțiile 
de reanimare? Eu n-am văzut. 

lată alte exemple de „învăţături” venite de dincolo. 

Unui polițist care a avut o moarte clinică i s-a 
spus: „Nu există niciun motiv pe lume ca să vezi 
oamenii omorându-se unii pe alții.” 

Oare „de ce se ucid oamenii?” - se întreabă şi 
sociologul Bogdan Ficeac în cartea sa cu acelaşi titlu 
(Ed. Rao, 2011). 

De ce mass-media este, pe bună dreptate, sen- 
sibilă la pierderile de vieţi din spitale, dar este atât 
de nepăsătoare la miile de vieți secerate în războaie? 
Aceia nu sunt tot oameni? Război, carnaj în secolul 
XXI, ca pe vremea când trăiam în peşteri! Oare, de 
atunci şi până acum, nu am învățat nimic? Nu are 
dreptate Konrad Lorenz când afirmă că noi suntem 
încă o formă intermediară între maimuţă şi om? Dar 
de ce maimuțe, că ele nu fac război decât în filme şi 
acelea sunt făcute tot de noi. 

O femeie, în timpul morții clinice, îl întâlneşte 
pe lisus, care îi transmite câteva sfaturi pentru noi, 
oamenii de aici: 

- viața continuă şi după moartea corpului 

fizic; 

- în Univers sunt multe alte niveluri subtile 
ale realității (Hugh Everett şi fizica cuantică 
spun acelaşi lucru); 

- este necesar ca noi, oamenii de pe Pământ, 
să ştim acum aceste lucruri (oare de ce 
acum ?). 

Urmează fraza care explică de ce se scrie atâta 
literatură pe această temă în acest moment, care este 
sensul acestor experiențe de moarte clinică, de ce a 
crescut neaşteptat de mult frecvența acestora şi de ce 
sunt trimişi înapoi cei ce ajung dincolo: să ne comu- 
nice nouă oamenilor că drumul pe care mergem este 
unul eronat, periculos şi să ne spună, în acelaşi timp, 
care este Adevărul despre noi. 

Acelaşi avertisment l-a primit şi Shelley Yates 
în noiembrie 2002 (citată de noi în volumul În căuta- 
rea sensului pierdut, 2008), în împrejurările dramatice 
ale salvării fiului său după ce a rămas înecat în mâl 
un timp îndelungat. Când medicii i-au comunicat că 
starea copilului său în vârstă de 4 ani este fără spe- 
ranță de revenire, o voce „din eter” o învaţă cum să 
acționeze. Sfaturile date se dovedesc a fi utile, copilul 
revenindu-şi fără sechele. Aceeaşi voce îi spune că 
salvarea copilului ar fi fost imposibilă în condițiile 
medicinei actuale, dar s-a intervenit de „dincolo” 
pentru a dovedi că există o putere care ne supra- 
veghează şi ne îndeamnă să ne trezim spre binele 
nostru. O roagă să transmită acest mesaj pentru 
întreaga omenire. Este nevoie ca oamenii de pe întreg 
globul pământesc să se unească pentru a pregăti o 
nouă etapă în istoria lumii. Dispunând de liberul 
său arbitru, omul s-a deconectat de la Sursă şi a comis 
erori care au devastat planeta, ajungând la limita care 
îi precede sfârşitul. Este în interesul său să se reconec- 
teze la origini, la Sursa Divină, instaurând pacea şi 
armonia de care avem cu toții nevoie vitală. 


CAPITOLUL VI 


ARGUMENTE MAJORE ALE UNEI NOI 
VIZIUNI DESPRE LUME 


Experienţa morții clinice 


Revin asupra mențiunii că experiența morții 
clinice nu a fost adusă în atenţia publică întâmplător, 
la jumătatea anilor '70. Mai întâi, după cum am văzut, 
în planul de dincolo se ştia încă cu 5 ani înainte cine 
va fi cel care va readuce în discuția lumii ştiinţifice 
subiectul experiențelor morţii clinice. Reamintesc pe 
scurt. Unei femei care a avut o astfel de experiență în 
1971 i s-a arătat imaginea lui Raymond Moody, pe 
atunci student la cea de-a doua facultate, medicina, şi 
i s-a spus că el este cel care va scrie şi despre întârm- 
plarea sa. Nu este ciudat să aflăm că dincolo ne sunt 
cunoscute şi imaginea şi destinul în timp ce noi aici 
trăim cu iluzia că ne putem permite orice? 

În 1969 se constituie Asociaţia de Psihologie 
Transpersonală, care va da gir ştiinţific unei noi căi tera- 
peutice. Inducerea unei stări modificate a conştiinţei, 

respectiv a unei regresii transpersonale într-un timp cu 
alt statut biologic, psihologic, a relevat experienţe care 
aveau o conotație similară cu a celor din moartea clinică. 
Mai exact, pe lângă beneficiul terapeutic, a adus şi o 
mulțime ce argumente în sprijinul experienţelor morții 
clinice. Să amintim câteva. Stanislav Grof, unul dintre 
marii mentori ai Psihologiei Transpersonale, afirma 
că istoria omului şi a Universului pare să fie scrisă de 
aceeaşi mână divină. Om şi Univers au aceeaşi origine 
spirituală. Şi experienţele morţii clinice, şi cele ale 
regresiilor transpersonale ne spun că există în struc- 
tura noastră o instanţă care păstrează înregistrate în 
memorie toate evenimentele, mari şi mici, importante 
şi neimportante, pe care le trăim de-a lungul între- 
gii noastre odisee prin Cosmos. Aceste evenimente 
îşi lasă amprenta asupra personalității şi sănătății 
noastre prezente şi viitoare. Această instanţă, în care 
se înregistrează viața noastră secundă cu secundă ca 
pe bandă magnetică, este propria noastră conştiinţă. 
Am putea spune că viața este o istorie a conştiinţei 
care se desprinde din Marea Conştiinţă Cosmică, îşi 
construieşte un vehicul din -corpul nostru fizic prin 
intermediul căruia experimentează, învață, evoluează 
şi devine sursă pentru alte universuri. 


Fizica cuantică 


Conştient de implicaţiile epistemologice pe 
care le va avea fizica cuantică asupra viziunii noastre 

despre om şi Univers, Niels Bohr a scris pe uşa labora- 
torului său: „Interzis filosofilor”. Evident, era o aluzie 
ironică la lungile dispute pe care le aveau între ei fizi- 
cienii, inclusiv cu Einstein, asupra noilor întrebări 
care se iveau în fața ştiinţei şi filosofiei. 

Teama lui Niels Bohr n-a fost chiar nemotivată. 
În ultimii ani ai secolului trecut, fizica cuantică stâr- 
neşte interesul unor categorii profesionale tot mai largi. 

Principiile fizicii cuantice au bulversat discur- 
sul gândirii noastre raționale formată la şcoala fizicii 
clasice. Aflăm, cum spunea poetul nostru stelar, că 
„urechea ne minte şi ochiul ne înşală”. 

Ca şi experiențele morții clinice, fizica cuantică 
ne proiectează într-o lume străină, nebănuită, dar con- 
firmată, ca orice ştiinţă, prin experienţe de laborator. 

Trebuie spus clar: până la dezvoltarea fizicii 
cuantice, nici religiile, nici diversele şcoli spirituale 
nu aveau un suport ferm. Se bazau mai mult pe cre- 
dință. Făceau excepție momentele când apăreau mari 
personalități spirituale ale Bisericii care ajungeau la 
performanțe neobişnuite omului comun, cum au fost 
Părintele Arsenie Boca, Sf. Nectarie, Sf. Serafim de 
Sarov şi mulţi alţii care au fost sanctificați. În faţa per- 
formanţelor lor, ştiinţa a preferat să tacă. 

Între universul descris de cei care au avut 
experienţe ale morții clinice şi cel înfățişat de fizica 
cuantică sunt asemănări care merg până la identitate, 
diferența fiind mai mult de terminologie decât de con- 
ținut propriu-zis. 

Redăm în tabelul următor aceste analogii şi 
suprapuneri. 


200 e DUMITRU CONSTANTIN-DULCAN 


TABEL COMPARATIV 


Universul de „dincolo” 
descris în experiența Universul cuantic 
morții clinice 


Diversitatea denumirilor: 
Lumea de dincolo 
Nivel celest, univers 
subtil 
Universul spiritual sau 
al spiritelor 


Sinonime 
- Univers cuantic; vid 
cuantic 
- Hiperspaţiu; spațiu 
spiritual 


Este sediul energiei 
subtile 
Energia subtilă (univer- 
sală) văzută ca sursă 
a Universului 


Energia cuantică - sursa 
întregii lumi 


Ființa de Lumină; Ființa 


După Max Planck, ceea 
ce întreține mişcarea 


continuă a cuantelor 
Lumina de dincolo este eee st 
de energie şi dă forme 


descrisă ca fiind vie, conşti- -€ 
entă de sine şi de întregul materiei este Inteligența 
5" | sau Mintea Materiei 


existenţ; | 
Dincolo, totul este clădit (Maria of e Ea) 
Lumina - element 


din lumină; 
fundamental din care 
Lumina de dincolo este şi 
EN Ă toate sunt făcute. 
descrisă ca având culoarea J 
Vega : Este percepută ca o 
alb-strălucitor. Lumina ie i d du 
i lumină mai mult fizică, 
care apare la Sf. Mormânt 
i A deşi fotonilor li se atri- 
de la Ierusalim în primele iai ae SER 
NI buie o infimă conştiinţă 
2-3 minute este identică: 4 
de sine (Experimentul 


nu arde şi păstrează culoa- 
rea alb-strălucitor. Alain Aspect — 1982). 


Supremă - sursă 
a întregii lumi; 





MINTEA DE DINCOLO e 201 





Existența unei logici 


polivalente, a terțului 
inclus. 





Principiul nounsepara- 
bilității, al 
interconexiunii dintre tot 
ceea ce există în Univers. 
Nimeni nu există doar 
prin sine, ci prin toți 
ceilalți, şi orice acțiune 
exercitată într-un punct 
se reflectă asupra 
întregului. 


















Sentimentul unității 
tuturor lucrurilor, ca 
expresie a aceleiaşi surse. 
Suntem unul într-o plu- 
ralitate de forme, variații 
infinite ale aceleiaşi enti- 
tăți inițiale. 















Dispariția sentimentului 
de polaritate şi succesivi- 
tate. Totul este perceput 
simultan şi în acelaşi 
timp. 

Existența unui conti- 
nuum Spațiu-timp. 
Nu există decât timpul 
prezent, care conține cele 
trei momente - trecut, 
prezent şi viitor. 











Iderri 


Idem 

Universul energiei 
subtile este descris ca un 
„câmp informaţional”, 
fiind văzut ca sursa între- 
gii materii. 

La modul concret — 
forma, conținutul şi 
sensul tuturor lucrurilor 
din lumea fizică pare a-şi 
avea sursa în planul de 
dincolo. 
Experiențele morții 
clinice ne sugerează că 
fiecare dintre noi facem 
parte dintr-un Proiect 
Divin şi venim aici cu O 
misiune precisă. 






Câmpul cuantic este 
considerat a fi leagă- 
nul întregii materii. La 
nivelul său ar fi pre- 
zente toate modelele 
morfogenetice ale lumii 
aflate în stare potențială 
sau latentă. 
















Conştiinţa - ca entitate 
capabilă să traverseze toate 
dimensiunile de Univers. 






Idem 





Experiența mistică - 
o altă experienţă spirituală 


Este, de asemenea, o asemănare frapantă între 
experiențele morții clinice şi cele trăite de marii mistici, 
în ultimă instanță, ambele fiind expresia aceleiaşi con- 
ştiinţe modificate. Diferenţa constă doar în aceea că 
experiența morții clinice se produce într-o stare în care 
conştiinţa este abolită, cu un creier exclus funcțional 

prin şocul cardio-respirator suferit, cel puţin după cri- 
teriile actuale de apreciere. Experienţa morții clinice 
este exclusiv a conştiinţei detaşate, desprinsă de 
creier, aşa după cum s-a discutat deja. 

În cele două cărți publicate anterior (Inteligența 
materiei şi În căutarea sensului pierdut), am încercat 
să dau o definiţie clară unor stări modificate ale con- 
ştiinţei etichetate incorect ca fiind crize de epilepsie 
sau chiar delir mistic. Vreau să cred că aceste etichete 
puse de conftraţi neurologi, reputați de altfel în profe- 
sia lor, se datorează doar unor analize făcute în grabă 
şi nu altor intenții. 

Nu pot fi puse etichete de epilepsie în acele cazuri 
în care conştiinţa este păstrată, conținutul „crizelor are 
o susținere logică şi, mai mult, acestea au generat opere 
care au marcat istoria, cum s-a întâmplat în cazurile 
citate de noi (Ap. Pavel, Jakob Bshme, loana d'Arc). 

Trebuie să facem o diferenţă netă între ceea ce 
eu numesc experiența mistică şi delirul mistic. 

Delirul sau ideea delirantă este o tulburare 
a gândirii în care ideile susținute de un boinav au 
un conținut incredibil, irațional şi neconvingător. 
Conştiința este păstrată, dar bolnavul rămâne impe- 
netrabil la contraargumente raționale. 

Ideea delirantă nu are o finalitate, pleacă de la 
o premisă falsă şi este ineficientă. 

Karl Jaspers ne spune că delirul distorsionează 
realitatea. 

Delirul poate apărea în epilepsie, în psihoze ca 
paranoia şi are o coloratură diversă, nu numai mistică, 
Ci şi erotică, de persecuție, de prejudiciu etc. 

Experienţa mistică, spre deosebire de cea a 
morții clinice, are loc într-o stare de conştiinţă păstrată. 
Subiectul se află concomitent şi în planul realităţii, şi 
în cel al manifestării religioase. 

Congştiința nefiind alterată, se păstrează memoria 
evenimentului trăit. Nu are deci amnezia postcritică 
specifică epilepsiei generalizate. Raportul cu reali- 
tatea nu este distorsionat, iar conţinutul experienței 
este, în cele mai multe cazuri, în directă relație cu pre- 
ocupările subiectului. Acesta este pe deplin conştient 
de ceea ce i se întâmplă. 

Norbert Sillamy (1967), în dicționarul său de psi- 
hologie, scrie că „extazul mistic veritabil se poate asocia 
cu un nivel moral superior şi poate antrena realizarea de 
fapte mărețe”. 

Vom ilustra cu un exemplu de experiență 
mistică, citat de Patrice Van Fersel, după Stanley Dean. 

În desfăşurarea acestor experiențe, apariția 
Luminii este nelipsită. Sunt interesante epitetele aces- 
teia citate de S. Dean: splendoare brahmanică, lumină 
inefabilă (Walt Whitman) - sintagmă folosită cel mai 
frecvent -, lumină care poate transumaniza un om în 
Dumnezeu (Dante). 

Concomitent cu lumina, apare o stare de bea- 
titudine, de extaz şi de adorație profundă pentru 
Divinitate. Ca şi în moartea clinică, conştiinţa pare să 
cuprindă întregul Univers, revelându-i-se sensul pro- 
priei existenţe şi esența Sinelui divin. 

Subiectul se simte absorbit în unitatea şi eter- 
nitatea Luminii Divine. Aidoma celor care au avut o 
experiență a morţii clinice, şi cei ce au fost martorii 

unei experiențe mistice o percep ca fiind cel mai mare 
dar divin pe care îl puteau primi. Viaţa lor ulterioară 
suferă o mutație spirituală totală. Dispare teama de 
moarte, înțelegând că fiinţa lor autentică, esențială este 
eternă. Înţeleg zădărnicia ataşamentului de bunuri 
materiale, viața având cu totul alte valori şi o altă 
finalitate. 

Frumusețea spirituală se imprimă inclusiv în 
trăsăturile fizice, exercitând asupra celor din jur o 
pioasă atracție. 

După o astfel de experienţă, mulţi dintre cei 
care fac parte din cinul călugăresc obţin capacitatea de 
clarvedere, de precunoaştere, de vindecare, de citire a 
gândurilor. Prin Părintele Arsenie Boca, noi românii am 
avut cea mai ilustrativă manifestare a acestor însuşiri. 


Experiențele spirituale spontane 


Spuneam că experienţele trăite de către cei care 
au avut o moarte clinică, sau doar unele elemente din 
conținutul acestora, le-au avut mulți alți oameni în 
afara unui episod de moarte clinică, în circumstanţe 
absolut comune. 

Se întâlnesc la cei ce practică diverse tehnici 
de antrenament psiho-somatic. Pot apărea în fața 
unor peisaje mirifice care pot avea un efect emoțional 
profund. Profesorul Kenneth Ring (psihosociolog, 
Universitatea Connecticut) ne spune că a primit o 

scrisoare de la o femeie, în care aceasta scria că a avut 
o trăire similară celei din experiența morții clinice, în 
timp ce culegea flori de pe câmp. Deci în plină stare 
de luciditate. 

Privite din alt unghi, experiențele morții clinice, 
departe de a fi nişte bizarerii greu de explicat, consti- 
tuie nişte veritabile surse de cunoaştere, alături de 
visul premonitoriu, de intuiție, de revelație sau alte 
momente de inspiraţie sau iluminare pe care le-au 
avut mulți oameni din diverse domenii, inclusiv ştiin- 
țifice. Să fim de acord deci că, pe lângă cunoaşterea 
mediată ştiinţific şi empiric, există şi alte căi de care 
s-au folosit fondatorii de religii, geniile, sfinţii, profe- 
ţii, marii inițiați. 


Un mesager al Cerului 


Jakob Lorber (1800-1864) a scris, sub dicteu 
„divin, o operă de revelații, şi la propriu, şi la figurat, 
pe care a intitulat-o chiar aşa: Noua Revelație. lată doar 
câteva dintre acestea: a prevăzut radioul şi telesco- 
pul, a descris dubla ipostază a luminii de corpuscul 
şi undă, a vorbit despre undele electromagnetice, care 
au fost descoperite de Hertz la peste 20 de ani după 
moartea sa. 

Având în vedere informaţiile despre fizica 
cuantică, existente dincolo, nu mai încape îndoială că 
şi informațiile dictate lui Lorber erau deja cunoscute 
în lumea celestă. 

Experienţe cognitive cu sursă neidentificată? 


Despre Mendeleev se spune că a avut în vis 
reprezentarea ordinii elementelor chimice după care 
şi-a construit celebrul tablou care îi poartă numele. 
Şi tot în vis Kekule ar fi avut imaginea hexagonală a 
benzenului. Astfel de exemple din viața oamenilor 
de ştiinţă, ca şi din alte domenii de cunoaştere, sunt 
numeroase. Aceste receptări de informații venite pe 
calea visului sau chiar în stare de luciditate şi care 
vizează aspecte necunoscute ale realităţii, aflate, de 
cele mai multe ori, în relaţie cu preocupările subiec- 
tului, le-am numit experiențe intuitive sau cognitive 
cu o sursă neidentificată. În aceste cazuri, informația 
poate fi un răspuns la o întrebare apărută spontan 
în minte, o imagine, un text, o idee, o reprezentare 
neverbalizată. Uneori apare ca un scurt declic, o alune- 
care pentru o fracțiune de secundă într-o dimensiune 
paralelă a realităţii în care apare o imagine revelatoare 
percepută doar mental. 

Dacă luăm în seamă descrierile celor ca James 
Van Praagh, Sylvia Browne ş.a. referitoare la mesage- 
rii trimişi din planul de dincolo să ne ajute în evoluția 
cunoaşterii, sursele despre care vorbim nu mai sunt 
chiar anonime. 

La modul general, viața tuturor oamenilor se 
desfăşoară în condiţiile unei realități concrete, palpa- 
bile, redusă la capacitatea de percepție a simțurilor 
noastre. De aici şi impresia că realitatea se reduce la 
ceea ce percepem. Ştiinţa materialistă a întărit această 
convingere şi, în acest context, fenomenele rare, ieşite 

din sfera noastră de percepţie, au fost ignorate sau 
negate. Dimensiunea non-fizică, a lumii de dincolo, a 
intrat în această categorie a invizibilului. 

Cu toate acestea, în istoria umanității s-au înre- 
gistrat şi fenomene care depăşesc orice posibilitate de 
explicare. Am mai spus: a nu explica nu înseamnă şi 
a nu exista. 


O stranie apariţie după moarte 


lată una dintre cele mai stranii istorii, relatată 
de Paola Giovetti în cartea sa Mari inițiați ai timpului 
nostru, publicată de Editura Nemira (2009). 

Într-un sat sărac de munte din Germania seco- 
lului al XVIII-lea, a venit să-şi îndeplinească misiunea 
de trimis al Domnului pastorul Johann Friedrich 
Oberlin (1740-1826). 

Împreună cu soția sa Salome, i-a învăţat pe 
locuitori carte, i-a învăţat să facă agricultură pe un 
sol impropriu de munte, i-a învățat să-şi construiască 
fabrici şi case etc. Pe scurt, acest pastor nu s-a limitat la 
promisiunea Raiului din Cer, ci i-a învățat să-şi facă aici, 
pe Pământ, din ladul ignoranței, un Rai al hărniciei. 

Soţia pastorului, care i-a fost alături în toate 
acțiunile întreprinse, a murit la vârsta de 35 de ani, nu 
înainte de a-şi lăsa ordine în viața familiei sale. 

Timp de 9 ani după moarte, soţia pastorului a 
continuat să fie prezentă în viața soțului său. 

La 8 zile după deces, i-a apărut într-o viziune. 
Apoi i-a apărut în vis, unde discutau problemele de 
rezolvat ale familiei şi ale satului. 

La 13 săptămâni după deces, i-a apărut îmbră- 
cată în ținuta pe care o avea în viaţă. Înainte ca unele 
evenimente nedorite să se producă, îşi prevenea soțul: 
de prăbuşirea unui zid, de alte accidente casnice. 

În majoritatea cazurilor, avea o figură senină, 
dar la o comemorare a morții ei, a venit la mormânt, 
s-a îmbrăţişat cu soţul său şi au plâns aşa, amândoi, 
o îndelungă vreme. S-a arătat întrupată nu numai 
soțului său, ci şi altor oameni din sat. 

După 9 ani, în 1792, îşi anunţă soțul printr-un 
intermediar că nu va mai apărea niciodată pe Pământ. 
Va urca mult mai sus. Şi într-adevăr, din acel moment 
nimeni nu a mai văzut-o. 

lată şi o cugetare a bunului pastor: „Suntem cu 
toții cetățeni ai Cerului, veniți în misiune pe Pământ, 
aşteptând să ne întoarcem de unde am venit." 

kelatarea acestui caz nu este emoţionantă 
numai prin neobişnuitul său, ci are şi multiple 
semnificații. 

Mai întâi, apariția în corp fizic după moarte, 
deşi excepțional de rară, există totuşi. Apariţia în 
formă fizică este frecvent citată în istoria marilor sfinţi. 
Foarte multe mărturii de acest gen se referă la apariția 
Sf. Nectarie. 

Din toate mărturiile celor care au avut o moarte 
clinică şi din relatările celor cu experiențe extracorpo- 
rale rezultă că, deşi corpul subtil, invizibil, are forma 
completă a corpului fizic, nu are consistenţa acestuia. 

Când cei care se aflau în corpul invizibil încercau să-i 
consoleze pe aparținători, mâna lor trecea prin corpul 
fizic fără să fie sesizată de ei. Cum corpul invizibil îşi 
păstra aparența din timpul vieţii, cei aflați în această 
stare erau foarte miraţi că nu sunt auziți, văzuți şi 
simțiți. lotuşi, în unele mărturii despre Sf. Nectarie 
se precizează că multe persoane au dat mâna cu el, că 
s-au îmbrățişat şi că nu au avut impresia că nu simt 
consistenţa fizică a corpului. 

James Van Praagh, care şi-a făcut o profesie 
din vizualizarea şi comunicarea cu cei plecați dincolo, 
spunea că, pentru ca aceştia să le apară celor de aici, 
au nevoie de multă energie. Deduc de aici că reîntru- 
parea în corp fizic a Sf. Nectarie pentru un timp relativ 
scurt poate să fie posibilă graţie energiei imense de 
care dispunea. Ne amintim de episodul întâlnirii 
Sfântului Nectarie, după moarte, cu vechea sa cunoş- 
tință, polițistul din Eghina, mutat cu serviciul de acolo 
pe când Sf. Nectarie încă trăia. Revenit la Eghina după 
3 ani, l-a întâlnit mai întâi pe Părintele Nectarie. Au 
stat de vorbă ca două vechi cunoştinţe, şi-au dat mâna 
şi Părintele Nectarie l-a întrebat pe polițist dacă, la 
fel ca şi înainte, tot nu crede în Dumnezeu. Polițistul 
i-a răspuns onest că tot nu crede. Părintele Nectarie 
l-a încurajat că va veni şi timpul să creadă şi s-au 
despărțit. 

La scurt timp după despărţire, polițistul îşi 
reîntâlneşte vechile cunoştinţe din sat de pe vremea 
când avea serviciu acolo şi le spune, plăcut impresio- 
nat, ce bine arăta Părintele Nectarie. Abia când sătenii 

i-au spus că Sf. Nectarie a murit de 3 ani, polițistul şi-a 
adus aminte de ultimele cuvinte ale acestuia... 

Ceea ce am vrut să scot în evidență prin această 
relatare este constatarea că, deşi s-au salutat, şi-au dat 
mâna, au vorbit, polițistul nu a sesizat că Sf. Nectarie 
nu era în viață - mă refer la cea de aici. 

In contextul discutat, aparițiile post-mortem 
descrise în Biblie mai pot fi puse la îndoială? 


Castelul Iulia Hasdeu de la Câmpina 


O altă observație, care mi se pare a fi util de 
relevat, este aceea că, atâta vreme cât noi suntem în 
corp fizic, deci în viața de aici, prin organele de simț 
de care dispunem nu îi putem vedea, auzi şi simți pe 
cei plecați, dar ei ne şi văd, ne şi aud şi ştiu anticipat 
şi ceea ce ni se poate întâmpla. Mi s-au relatat multe 
cazuri din care am dedus că această legătură puter- 
nică este mai ales între tată şi fiică. Ştiu cazuri concrete 
când tatăl, plecat dincolo, îi apărea fiicei în vis şi îi 
dădea sfaturi referitoare la întâmplările ce urmau să 
aibă loc a doua zi. Legătura dintre Bogdan Petriceicu 
Hasdeu şi fiica sa lulia a făcut istorie, deşi mulți con- 
temporani au fost sceptici. Orice s-ar spune, Castelul 
de la Câmpina, dedicat fiicei sale şi înălțat, se spune, 
după planurile dictate de ea, creează o impresie 
stranie, de profund mister asupra oricărui vizitator. 
Este de ajuns o singură privire şi realizezi imediat că 
planul acestui Castel nu este din lumea aceasta. 

Ştiinţa şi religia 


Există, de asemenea, o serie de elemente comune 
dintre religie şi ştiinţă: 

* Lumina este văzută ca materie primordială a 
Universului. Şi astrofizica, prin teoria Big Bang-ului, 
şi Religia creştină ne spun că la început a fost lumina. 


* Religia creştină pledează pentru înscrierea 
conduitei umane pe linia binelui, a altruismului, a 
iubirii şi respectului pentru semeni şi a iertării. Mi se 
pare extrem de interesant îndemnul religiei de a nu 
greşi cu „gândul, cuvântul şi cu fapta”. 

Acum ştim, din datele oferite de fizica modernă, 
că prin gândurile, sentimentele sau acțiunile noastre 
negative, prin efectul de undă al câmpului mental 
deranjăm întregul univers, iar prin substratul bio- 
chimic, ne afectează pe noi înşine. Datorită principiului 
autoconsistenţei sau al interconexiunii la nivel cuantic, 
orice acțiune executată într-un punct afectează întregul. 

Toate codurile etice, fie de emanațţie religi- 
oasă, spirituală sau laică, au ca element comun Legea 
morală aflată la baza funcționalității Universului. 

Există, de asemenea, un cod etic în funcţiona- 
litatea creierului, pe care l-am descris în alte lucrări. 
Orice acțiune sau sentiment cu conținut negativ 
înseamnă boală pentru organism şi invers, orice gând 
sau acțiune pozitivă atrage după sine sănătatea. 

Când am ajuns la această concluzie, am înțeles 
că Universul îşi exprimă prin modul de funcționare a 

creierului uman propriile sale principii. Deducem că 
sănătatea noastră este sănătatea Universului şi invers. 


e Studiul ştiinţific al rugăciunii a demonstrat 
că aceasta funcționează, are un efect benefic pentru 
sănătatea celor asupra cărora a fost orientată. Este aici 
o întâlnire fericită a ştiinţei cu religia. 


* Experiențele morții clinice au fost studiate 
într-un cadru instituțional ştiinţific, atestându-se 
realitatea lor. Prin aceste atestări, ştiinţa întinde o 
punte de înțelegere spre religie. Este rândul acesteia 
să încheie o vendetă de 400 de ani, care nu le-a onorat 
pe niciuna. 


* Experiențele morţii clinice confirmă religia în 
câteva puncte esențiale: 


* Întoarcerea din moartea clinică echivalează 
cu 0 „întoarcere din morți de pe lumea cealaltă”. 
Mărturiile venite de acolo sunt de o extraordinară 
importanță şi pentru religie, şi pentru noi toți. 


* Intâlnirea cu o prezență divină în lumea de 
dincolo; 


* Sentimentul de eternitate a vieții; 
* Primirea tuturor celor care au ajuns în lumina 


de dincolo cu o iubire copleşitoare, necunoscută pe 
Pământ, confirmă la modul magistral cuvintele lui 

lisus: „Oameni, iubiți-vă aşa cum v-am iubit eu, cu 
prețul vieții mele.” lubirea ne apare astfel ca liant uni- 
versal, condiție a armoniei şi a păcii dintre oameni. 
Numai faptul că pe Pământ trăim în ură, că ne ucidem 
în războaie şi crime este suficient să înțelegem că nu 
respectăm îndemnul lui lisus, spre marea noastră 
pagubă, că viața noastră nu se sprițină pe adevărul 
despre noi, ci pe motivații străine de sensul pentru 
care suntem aici; 


e Principiul fundamental al Universului este 
acela că toate lucrurile acționează împreună pentru 
binele fiecăruia şi al tuturor, confirmând din nou 
cuvintele lui lisus care ne îndeamnă să ne ajutăm 
întotdeauna aproapele. 


* Şi religia, şi experiențele morții clinice au ca 
obiect Universul spiritual de dincolo, invizibil. Modul 
în care este descris universul spiritual de către cei care 
au avut o moarte clinică diferă în multe privințe de 
viziunea tradițională, începând de la imaginea Fiinţei 
de Lumină (Ființa supremă) şi ajungând la implicarea 
sa în viața omenirii. 

Dar ambele afirmă că dincolo domneşte un con- 
tinuu sentiment de beatitudine, de fericire cerească, 
generat de iubirea cu care sunt întâmpinați toți cei 
care sosesc acolo de către Ființa de Lumină. 

Recunosc că „dincolo” este descris acum un 
univers mult mai seducător, mai logic, mai aproape 
de gândirea lumii actuale decât cel înfățişat în viziu- 
nea tradițională. 

Patrice Van Eersel spune că este posibil, ca 
experiențele morţii clinice să genereze cu timpul o 
nouă mitologie, o nouă religie, una universală, adec- 
vată evoluției în cunoaşterea ştiinţifică şi realităților 
lumii viitoare. 

Concluzia pe care am dorit s-o extrag din 
comparaţia mai multor surse de cunoaştere — experi- 
ența morții clinice, psihologia transpersonală, fizica 
modernă şi doctrinele religioase, accentuând, evident, 
pe cea creştină - este aceea că toate acestea se întâl- 
nesc într-un punct comun, şi anume acela al existenței, 
dincolo de universul fizic în baza căruia ne-am orga- 
nizat întreaga existenţă, cel puțin a încă o dimensiune 
de univers, una spirituală, cu legități proprii, de care, 
acum, într-un moment critic pentru omenire, va trebui 
să ținem seama dacă vrem să mergem mai departe. 

Este limpede că orice construcție umană, 
pentru a fi viabilă, trebuie să se bazeze pe adevăr. 
Or, într-o lume secularizată, în care toate modelele 
sociale şi relațiile interumane, cei puţin din ultimele 
două secole, au avut ca reper dominant pe cel furni- 
zat de ştiinţa materialistă, adevărul despre noi a fost 
doar parțial redat. Este indiscutabil că, în mare parte, 
tabloul lumii actuale este rezultatul ignoranței, al 
necunoaşterii tuturor consecințelor pe care le poate 
avea comportamentul individual şi colectiv asupra 
noastră înşine şi asupra Universului. 

De la viziunea fragmentară, mecanicistă a fizicii 
clasice, în virtutea căreia fiecare se naşte şi moare 
singur, s-au făcut paşi uriaşi în cunoaştere. Graţie sur- 
selor menționate, astăzi ştim că nu suntem singuri, 

izolați de semeni, că dimpotrivă, suntem cu toții inter- 
conectaţi, că prin ceea ce gândim, simțim şi facem ne 
creăm propria realitate, propria fericire sau nefericire. 
Aflăm acum că prin elevarea şi spiritualizarea pro- 
priei conştiinţe avem acces la pătrunderea în marile 
mistere ale Universului, oferindu-ni-se perspectivele 
unei mutații fundamentale în întreaga noastră exis- 
tență. Spuneam că întreaga civilizație s-a sprijinit pe 
un adevăr incomplet despre noi. Ori avem acum, mai 
mult decât oricând, nevoie, pentru a ieşi din maras- 
mul în care ne aflăm, de adevărul complet despre noi. 

Informaţiile oferite de fizica modernă, de expe- 
riențele mortii clinice, de regresiile transpersonale, de 
călătoriile extracorporale vor constitui fundamentul 
unei lumi noi. 

Experiențele morţii clinice ne relevă dintr-odată 
un cer populat, minuțios organizat, cu legități, insti- 
tuții, universități, demersuri cu finalități precise, cu 
mult dincolo de imaginea unui Cer redus la existența 
unui Rai şi a unui lad pentru pedepsirea păcătoşilor. 
Să recunoaştem că, pentru mintea noastră complicată, 
ar fi fost mult prea simplist. Descrierile făcute în urma 
călătoriilor „out of the body” sunt, de asemenea, ade- 
vărate studii de astrofizică. În acelaşi timp, confirmă 
într-un mod uimitor mărturiile celor care au avut o 
moartea clinică. 

Ştiinţele neurocognitive nu şi-au spus încă 
ultimul cuvânt despre creier. Suntem foarte departe 
de a înțelege cum se transformă curenţii ionici şi 
neuromediatorii în cuvinte şi idei, misterul gândirii 
concomitente, al modificărilor bioelectrice, biochimice 

şi vasculare înainte cu câteva fracțiuni de secundă de 
a ne exprima intenţia de a spune ceva sau de a executa 
o mişcare. Cine ştie înaintea mea ce intenții am? Şi iar 
mă întreb: gândim sau suntem gândiţi? Şi dacă da, de 
cine şi cum? 

Dar poate că cea mai mare descoperire a fizicii 
moderne, vizavi de creierul nostru sau poate doar de 
conştiinţa noastră, este aceea că noi putem modifica 
forma de manifestare a materiei, că ne creăm propria 
realitate, că ne implicăm deci, cu sau fără voia noastră, 
în bine sau în rău, în funcționalitatea (şi, de ce nu, şi în 
structurarea) Universului. Am mai spus, deducem de 
aici şi marea noastră responsabilitate. Noi nu putem 
privi lumea la modul pasiv. Indiferenţa față de ceea ce 
facem şi gândim ne-a adus aici. 

Sinteza tuturor datelor de care dispunem ne 
arată că există o netă corelație între semnificația pozi- 
tivă sau negativă a unui gând, emoție sau acțiuni şi 
efectul său favorabil sau nociv asupra noastră şi asupra 
întregului Univers. 

Când noi suntem fericiți, îi fericim şi pe cei 
din jurul nostru şi întregul Univers prin propagarea 
acestui sentiment în câmpul de energie universală 
care uneşte tot ceea ce există. Forma de câmp propa- 
gat în unde purtătoare de informație a gândului se 
propagă în Univers, iar forma biochimică se reflectă 
în biochimia noastră, pentru că noi suntem şi unde, şi 
atomi, suntem şi energie, şi biochimie. 

Dacă am transfigura toate sursele de cunoaştere 
discutate aici în rădăcinile unui copac, am vedea că toate 
conduc spre un trunchi comun numit spiritualitate. 

Toate analizele conduc spre o singură con- 
cluzie: nevoia de aşezare a noii lumi pe un suport 
spiritual. Suntem ființe spirituale prin originea noastră 
spirituală, venite aici cu o misiune spirituală, primită 
dintr-o dimensiune spirituală a Universului. 

Apogeul civilizaţiei tehnologice ne-a creat vehi- 
cule cu care să putem călători în Cosmos. Dar dacă în 
Cosmos ne vom duce cu aceleaşi tare şi gânduri de 
cotropire şi de exploatare pe care le avem şi aici, nu 
înseamnă nicio victorie. Ne mutăm cu răutatea în Cer, 
dacă vom fi lăsați, bineînțeles! 

Va fi însă cu adevărat o victorie a spiritului 
uman atunci când vom explora Universul doar cu spi- 
ritul, cu conştiinţa noastră purificată de lestul din noi. 
Am convingerea că acesta trebuie să fie sensul spre 
care ne îndreptăm. Dar nu cu cei de azi, ci cu cei de 
mâine, cu generația milenară a copiilor care s-au născut 
cu IQ întins ca niciodată pe o plajă excepțional de largă 
- de la 135 la 260 —, fiind de două ori mai mare decât al 
oamenilor geniali din prima jumătatea a secolului XX. 

Prin aceşti adevăraţi campioni ai minții ome- 
neşti, prin saltul uriaş în cunoaştere determinat de 
noile surse discutate şi prin aportul direct al celor 
venite intenționat acum, din alt plan, cred că sunt 
create premisele pentru a se institui prima oară în 
istoria omului o societate echitabilă, corectă şi efi- 
cientă, benefică pentru toți membrii săi, aşa cum o 
propovăduia lisus în urmă cu 2000 de ani. 

Este nevoie de o societate care să fie în acord 
cu natura umană, cu psihologia sa şi mai ales cu fina- 
litatea pentru care se află aici. 

Este nevoie de o revizuire a tuturor domeniilor 
de cunoaştere, fără excepție, care vin în contradicţie 
cu ultimele date despre om şi Univers. 

Este nevoie de o sinteză a tuturor ştiinţelor 
care să păstreze ceea ce s-a dovedit peren, util tuturor 
oamenilor, traversând religiile, tradiţiile culturale şi 
spirituale, inclusiv experienţa socială. 

Din cât se poate prevedea, regina preocupă- 
rilor ştiinţifice şi spirituale, în viitor, va fi Conştiința, 
deoarece este acum privită ca factor fundamental în 
existența Universului şi a omului. O ştiinţă a Conştiinţei 
va trebui să facă apel atât la ştiinţele exacte, cât şi la cele 
ale spiritului - religie, psihologie, filosofie etc. 

John White subliniază, de asemenea, nevoia de 
înălțare, de elevare a Conştiinţei ca o condiţie sine qua 
Hon, vitală, a edificării unei lumi în acord cu adevărul 
despre noi. El a numit omul viitorului Homo noeticus 
(Omul cunoaşterii). 

Omul viitorului va fi unul inițiat, spiritualizat, 
conştient de originea sacră şi de sensul pentru care 
este venit aici, ne spune şi Jean-Paul Bertrand. 

În lumea de dincolo, mintea noastră func- 
ționează. la alți parametri decât cei atinşi în plariui 
terestru, grație conştiinţei care, prin desprindere de 
corpul fizic, îşi creşte frecvența în mod corespunzător 
cu cea a noli dimensiuni în care se află. 

Se speră că în viitor, atât prin modul de com- 
portament, cât şi prin diverse procedee tehnice, unele 
deja existente, frecvența câmpului conştiinţei noastre 
va putea atinge parametri similari cu cei ai frecvenţei 
de dincolo. Această mutație în conştiinţa umană va 

determina transformări profunde în biologia noastră, 
începând cu posibilitatea de a gestiona în mod benefic 
gramatica ADN-ului şi ajungând până la augumenta- 
rea funcțiilor creierului uman. Omul viitorului, Homo 
noeticus, va dispune astfel de o logică polivalentă, 
va avea acces la informația unui univers pluridi- 
mensional, putând călători, asemenea celor citați, în 
profunzimile sale nebănuite. Spuneam că între noi şi 
lumea de dincolo nu există decât un zid de frecvență 
diferită de a noastră. Prin creşterea frecvenţei conşti- 
inței noastre, este de aşteptat ca acest văl să fie uşor 
de îndepărtat. Robert Monroe, William Buhlman, 
Sylvia Browne, James Van Praagh sunt mărturii vii ale 
acestor posibilități. 

Am mai spus: de vreme ce dincolo se consideră 
că este adevărata noastră casă, iar aici suntem într-o 
vizită scurtă, şi de vreme ce dincolo suntem aceiaşi cu cei 
de aici, dar la vârsta optimă dintre tinerețe şi maturitate, 
cred că va fi posibil să trecem dincolo oricând dorim 
să ne vedem rudele. 

Sunt pe deplin conştient că un cititor sceptic 
va spune că de la discuția asupra experienţelor morții 
clinice şi până la călătoriile la nivel de conştiinţă în 
lumea de dincolo este un lung drum de fantezie. 
Vreau să precizez că aceste „fantezii” sunt de multă 
vreme transformate în realitate. Cazurile au fost însă 
atât de rare, încât nu au fost luate în seamă. Ceea ce se 
va întâmpla însă în viitorul nu foarte îndepărtat depă- 
şeşte statutul de întâmplare excepțională. Va fi prima 
oară în istoria Universului când omului i se va da posi- 
bilitatea de a deveni, la nivel de masă şi nu sporadic, 

prin conştiinţa sa un „0om universal”, un om apropiat 
de zei prin perfecțiunea sa, cum îl vedea Platon. 

Omul universal, grație conştiinţei sale extinse 
la nivel de univers, va fi în viitor o ființă completă, 
care va reflecta la nivelul realului atât statutul său 
fizic, din lumea de aici, cât şi statutul său non-fizic, 
din lumea de dincolo, atât Sacrul, cât şi Profanul. 

Cunoaşterea esenței sale divine, spirituale 
şi înscrierea în imperativele legităților acesteia este 
singura cale spre împlinire şi o fericire autentică. 
Modelul de urmat ne-a fost deja oferit. Şi atunci, pro- 
babil, se va putea spune cu adevărat: Precum în Cer, 
aşa şi pe Pământ. 


CAPITOLUL VII 


CONTROVERSATA TEMĂ 
A REÎNTRUPĂRII 


Medicina modernă sugerează reîntruparea 


Ideea reîntrupării sau reîncarnării este un motiv 
de continuă controversă între religia creştină, care o 
respinge, şi susținătorii săi, care aduc argumente de 
ordin pragmatic. 

Psihologul Sandra Anne Taylor, bazându-se pe 
analogia făcută cu mult profesionalism şi simț critic la mii 
de cazuri, în calitate de psihoterapeut, dedică un întreg 
volum acestui subiect, intitulat Puterea tainică a vieților 
trecute, tradus şi la noi de Editura For You în 2012. 

Ni se spune că până la Sinodul de la Niceea din 
325 d.Ch., ideea reîncarnării era acceptată şi în creşti- 
nism. În susținerea acestei aserțiuni este invocată de 
către toți comentatorii profeția din Vechiul Testament 
conform căreia Ilie se va reîntrupa în loan Botezătorul 
cu scopul de a pregăti calea Mântuitorului. La întreba- 
rea pusă de ucenicii săi, lisus însuşi confirmă această 

profeție: „lată Eu trimit, înaintea feței Tale, pe îngerul 
Meu, care va pregăti calea Ta, înaintea Ta. (Matei, 11, 
10) „Şi dacă voiţi să înţelegeți, el este Ilie, cel ce va să 
vină. Cine are urechi de auzit să audă” (Matei 11, 14-15). 

Se recurge, de asemenea, la informația oferită 
de istoricul Flavius Josephus: ,... spiritele pure sunt 
trimise din nou Jos ca să sălăşluiască în trupuri. 

Dincolo de argumentele istorice, care ar pleda 
pentru reîncarnare, sunt aduse şi altele, ce țin de viața 
fiecăruia dintre noi. 

Unul dintre acestea este şi fenomenul de dEjă vu 
(deja văzut), dejă connu (deja cunoscut) al recunoaş- 
terii reciproce şi instantanee a două persoane care se 
întâlnesc întâmplător. Ca medic neurolog, exclud din 
discuție simptomul de dejă vu care poate apărea în epi- 
lepsia de lob temporal. Acolo este doar o iluzie care se 
manifestă numai la persoana aflată într-o criză. 

Sentimentul de certitudine a cunoaşterii din altă 
existență îl au ambele persoane şi este atât de pregnant 
şi de irepresibil, încât ambii simt nevoia imperioasă 
de a intra în dialog. Imaginea persoanelor întâlnite 
astfel rămâne definitiv înscrisă în memoria noastră, 
aproape obsesiv, fenomen care nu se petrece în Niclo 
altă întâlnire întâmplătoare. Pentru a exclude orice alte 
asociaţii de idei, trebuie spus că acest fenomen este 
valabil pentru persoanele de ambele sexe. 

Dacă părinţii noştri n-au avut talente, preocu- 
pări şi pasiuni, sau chiar defecte, pe care câte unii dintre 
copii le au, este firesc să ne întrebăm de unde vin. Nu 
avem explicaţia talentelor dovedite nici de Leonardo 
da Vinci, nici de Beethoven şi nici de atâţia alții. Este 
clar că în genomul părinților lor aceste gene lipseau de 

vreme ce nu s-au manifestat la niciuna din generațiile 
anterioare lor. 

Este fără îndoială că multe dintre bolile pe 
care le avem îşi au cauze uşor de recunoscut în viața 
pe care o trăim. Dar sunt şi boli cu origine obscură, 
cum sunt aversiunile pentru unele alimente, fobiile, 
obsesiile, unele alergii, alte boli psihice şi somatice. Se 
pleacă de la premisa că şi-ar avea cauze în vieţi pe care 
le-am fi trăit în trecut. Este uimitor că multor terape- 
uți li s-au relevat aceste cauze de către pacienţii care 
au intrat spontan în regresie psihică şi au început să 
vorbească despre evenimentele trăite în alte vieți ca 
fiind cauzele bolilor actuale. În cele mai multe cazuri, 
simpla aducere în lumina conştiinţei actuale a acestor 
evenimente, localizate în timp uneori cu multe sute 
de ani în urmă, era suficientă pentru vindecarea unor 
afecțiuni în care medicina actuală nu are încă soluții. 
Alteori este nevoie, pentru a completa vindecarea, 
de continuarea psihoterapiei în scop de restructurare 
cognitivă. Şi Brian Weiss şi Sandra Anne Iaylor şi alții 
ne spun că au descoperit fenomenul exact în această 
manieră. Pacienţii şi-au dezvăluit singuri cauzele bolii 
de care sufereau. Brian Weiss, profesor de psihiatrie în 
Miami (SUA), afirmă că a ezitat mult timp să vorbească 
în fața confraţilor de această descoperire pentru a nu se 
compromite. Nimic din ce învățase în şcolile urmate nu 
îl ajuta să înțeleagă aceste cazuri înconjurate de mister. 

In cele din urmă, Brian Weiss înțelege că 
păstrăm în subconştientul nostru urma, engrama unor 
evenimente din trecut care pot genera în viitor diverse 
boli. Conştientizarea acestor engrame prin inducerea 

unei stări de conştiinţă modificată, cum este şi regresia, 
este uneori singura soluție de vindecare. loţi autorii 
consultați vorbesc de miile de cazuri vindecate în acest 
mod. Se ridică întrebarea: rezultatele concrete obținute 
în practica medicală pot fi considerate dovezi ale ipote- 
zei reîncarnării, ale parcurgerii de către spiritul nostru 
a unei mulțimi de alte existențe în corp fizic, aşa cum 
ne spun şi cei care s-au întors din moartea clinică? Şi 
dacă nu, cum explicăm vindecările pe această cale? 
Putem invoca o altă explicație? 

O explicaţie care ar împăca pe toată lumea ar fi 
aceea a transmiterii acestor experienţe ale generațiilor 
precedente prin memoria păstrată la nivel de arhetip, 
în subconştient. După cum vom vedea, multe dintre 
aceste evenimente din trecut au putut fi confirmate 
prin documentaţie istorică sau chiar prin recunoaşteri 
de către cei care le-au trăit până la nivel de detaliu. Este 
greu de crezut că era posibil să fie transmise ereditar şi 
nume de persoane, rude, case, locuri etc. 

lan Stevenson este unul dintre cercetătorii cei 
mai credibili ai acestor fenomene. Între altele, el citează 
cazul unui copil care a păstrat în memoria sa numele 
unei localități din India, al familiei şi al rudelor, afir- 
mând că a trăit acolo nu cu mult timp în urmă, înainte 
de a pieri într-un accident de automobil. Condus în 
localitatea respectivă, toate afirmaţiile copilului s-au 
confirmat. 

P.M.H. Atwater citează cazul foarte interesant 
al lui Rand Jameston Shields. În timpul unei morți 
clinice retrăieşte 68 de evenimente din viețile anteri- 
oare. Toate au fost foarte bine memorate. 

A reținut locul unde a trăit şi cine a fost. A făcut 
8 vizite în acel oraş. Multe dintre persoanele cunoscute 
în ultima viață încă mai trăiau în vechile case ştiute de 
el. A inventariat 114 dovezi care atestau acea viaţă. A 
identificat 35 de clădiri pe care le-a recunoscut. 

S-a reîntrupat după 28 de luni de la ultima sa 
viață, adică după 2 ani şi 4 luni, fapt ce i-a permis să 
recunoască multe din vechile circumstanţe în care a 
trăit. 

Este de profesie statistician medical. Cazul său 
este studiat de dr. Jim B. lucker, psihiatru, la Secţia de 
Medicină Psihiatrică, Universitatea statului Virginia. 

Ne putem imagina oare că toate aceste amă- 
nunte, stupefiante pentru o minte normală ca a noastră, 
au putut fi reținute doar în memoria unor celule, fără 
să implicăm memoria spiritului care le-a trăit? 

Sunt numeroase cazuri în care cei care au fost 
supuşi regresiei psihice au relatat circumstanțe din 
viețile lor anterioare, putând fi identificate şi recunos- 
cute ulterior. 

Sandra Anne Laylor aduce în discuţie un caz 
interesant, cu implicații importante de ordin pragma- 
tic, publicat de scriitorul William Seabrook. Un tânăr 
arab s-a născut undeva în munții din Liban şi nu şi-a 
părăsit casa până la vârsta de 20 de ani. La acea vârstă 
a fost dus ocazional într-o altă localitate situată la sute 
de kilometri distanță şi pe care a recunoscut-o imediat 
ca fiind cea în care şi-a trăit viața anterioară. A mers 
direct la casa în care s-a născut, i-a identificat pe cei 
din familia sa anterioară. Le-a arătat locul în care 
şi-a amintit că a ascuns nişte bani şi i-a găsit. Familia 

respectivă era într-un proces de stabilire a unui hotar 
dintre terenuri. El şi-a amintit unde era vechiul hotar şi 
Justiția a acceptat să fie stabilit conform mărturiei lui. Şi 
ultima curiozitate a acestui caz. El s-a născut în acelaşi 
timp în care, în urmă cu 20 de ani, în familia respec- 
tivă a fost ucis cel ce purta numele de care eroul nostru 
şi-a amintit că l-a avut pe când trăia în acea familie. Se 
deduce că reîncarnarea s-a petrecut imediat după ce a 
fost ucis în viața anterioară. 


Regresia transpersonală 
şi ipoteticele vieți din trecut 


Multe dintre observațiile celor care practică 
regresia transpersonală sunt demne de îmbogățit arse- 
nalul teoretic şi terapeutic al medicinei actuale, dacă 
s-ar face efortul de conciliere între viziunea materia- 
listă despre om şi cea holistică. 

Mai întâi, metoda oferă un mijloc terapeutic 
acolo unde medicina clasică încă nu îl are. 

Voi ilustra printr-un exemplu relatat de un tera- 
peut american, Shenberger, cu ocazia unui congres de 
medicină neconvenţională. Era un om de statură înaltă, 
impunător, nonşalant, fără inhibiții sociale. Semăna leit 
cu un şerif din filmele americane cu cowboy. Redăm 
aceste amănunte pentru a înțelege impresia de forță pe 
care o degaja şi de care se folosea în activitatea sa de psiho- 
terapeut. În inducerea transei hipnotice nu folosea nicio 
sugestie, doar privirea în care îşi concentra intenția. Am 

asistat la o demonstrație a acestei capacităţi. Privind 
doar câteva secunde în ochii unor colegi medici din 
grupul în care ne aflam, au intrat aproape instantaneu 
în transă. La noi doar dr. Levon Mirahorian se spune că 
avea o asemenea forță de hipnotizare. 

Ne-a relatat un caz din clinica sa. O tânără de 
20 de ani avea o epilepsie cu crize convulsive generali- 
zate, frecvente şi rebele la tratamentul clasic. A adus-o 
în stare de hipnoză profundă şi i-a cerut să meargă pe 
firul vieților trecute în căutarea unei posibile explicații 
pentru boala actuală. lată mărturia pacientei. Îi spune 
că pe vremea Revoluţiei Franceze din 1789 era un rău- 
făcător şi a fost condamnat la moarte prin ghilotină. 
Mai poate fi văzută şi acum în zona cefei urma ghilo- 
tinei ca o cicatrice liniară. El i-a sugerat atunci că boala 
i-a fost dată pentru a-şi corecta dezechilibrele create de 
faptele ei nedorite din acea viață. Crizele pe care le-a 
avut până atunci au fost suficiente pentru a-şi plăti 
acea datorie. Acum se va trezi vindecată. Exact aşa s-a 
întâmplat. Crizele de epilepsie au dispărut. 

Să rămânem puțin asupra acestui caz. Pacienta 
i-a spus terapeutului său că boala epileptică a fost 
urmarea răului săvârşit în altă viaţă. Conştientizarea 
cauzei bolii a adus vindecarea. Orice teorie, spunem 
noi, se verifică în practică. Întrebare: este corectă con- 
cepția reîncarnării sau nu? 

Un alt exemplu. Am relatat cazul Anitei Moorjani. 
Ajunsă prin moarte clinică în teritoriul celest, devine 
brusc conştientă de identitatea sa, de greşelile sale, de 
rostul său în Univers, de asumarea bolii sale cance- 
roase şi de faptul că se va vindeca în numai câteva zile. 

Este ceea ce le-a comunicat şi medicilor săi curanți, care 
nu voiau să creadă. Procesul de vindecare a bolii sale a 
început deja din momentul ieşirii din moartea clinică. În 
zilele următoare, investigaţiile i-au convins pe medicii 
săi. Dar Anita Moorjani a mai spus ceva în cartea sa 
autobiografică:în spațiul celest i s-au revelat şi viețile 
pe care le-a avut până atunci. Intrăm acum într-o mare 
dilemă: acolo sus, în regatul cunoaşterii totale, i s-a spus 
că se va vindeca, dar i s-au arătat cu lux de amănunte 
şi o parte din viețile trecute. Astea nu sunt adevărate? 
Biserica creştină respinge această idee. Cineva a decis la 
Sinodul de la Niceea din 325 d. Ch. că nu avem dreptul 
aici decât la o singură viaţă şi aşa a rămas... 

Cum ieşim din dilemă? Se poate spune că la 
Dumnezeu se admit concepte false? Este exclus. 

În regresiile pe care le-a efectuat în scop terape- 
utic, Sandra Anne Taylor a constatat că multe dintre 
procesele oncologice au apărut în acele zone anatomice 
în care pacienții spuneau că au fost răniți în alte vieți cu 
săgeți, săbii sau alte obiecte penetrante. Ştim că adesea 
aceste procese oncologice au potenţial de recidivare 
şi după cura chirurgicală. Descoperirea prin regresie 
psihică a unei traume situate într-un trecut ascuns 
în memoria noastră inconştientă ar putea preveni 
aceste recidive. Prin excizia chirurgicală noi înlăturăm 
tumora, dar nu şi engrama din subconştient cu poten- 
țtial de reactivare a bolii. 

O migrenă ar putea fi, de asemenea, consecința 
unor răni în zona capului, avute cândva, în alt trecut 
biologic. Decelarea prin regresie a unor crize de acest 
gen poate aduce acel beneficiu terapeutic pe care încă 
nu îl avem prin medicina actuală. 

Sandra Anne Ilaylor ne spune că au potențial 
de transmitere transpersonală, deci în viețile noastre 
viitoare, acele evenimente care au o mare încărcătură 
emoțională şi acelea care sunt însoțite de mari dureri 
fizice. 

Din punctul de vedere al fizicii cuantice, ştim 
acum că orice informație emisă în Univers rămâne 
înscrisă în ceea ce eu am numit, în alte lucrări, câmpul 
informațional universal. Fizica actuală îl numeşte vid 
cuantic sau câmp cuantic. Memoria Universului nu este 
altceva decât istoria Universului, dar alta decât aceea 
păstrată în arhivele noastre. Aşa ne putem explica cum 
trecutul ne modelează viitorul, transmițând pasiunile, 
decepțiile, repulsiile, bolile, viciile, preferințele, inclu- 
siv cele sexuale. 

Pentru a ilustra puterea de influențare pe care 
o are o viaţă trecută asupra prezentului, Sandra Anne 
Taylor îşi relatează propria poveste. În jurul vârstei de 
20 de ani, încep să-i apară o serie de infecții trenante la 
nivelul sinusurilor feței şi al căilor respiratorii superi- 
oare. În acest context îi apar şi crize de astm bronşic. 
Noapte de noapte, fix la ora 4:15, se trezeşte cu crize de 
sufocare. După doi ani de tratament clasic, recurge şi la 
regresie pentru a descoperi o eventuală cauză dintr-o 
viaţă trecută. 

În timpul stării de regresie se vede în urmă cu 
un secol, în rol de guvernantă în Anglia, la o familie cu 
cinci copiii. Într-o noapte, la ora 4:15, este trezită de țipe- 
tele copilului cel mai mic. Luându-l în braţe, constată 
că respiră greu şi se îneacă cu tusea. Îşi dă seama că a 
răcit şi îşi face reproşuri că l-a lăsat să se joace afară în 

ploaie. Cuprinsă de remuşcări, îl roagă pe Dumnezeu 
să-i dea ei boala şi să-l salveze pe copil. În scurt timp 
însă, copilul moare în brațele sale. 

După ce a aflat prin această regresie misterul 
crizelor de la ora 4:15, s-a eliberat de povara emoțio- 
nală pe care a trăit-o în viaţa sa trecută şi crizele de la 
ora 4:15 au dispărut. Ceea ce n-a putut să facă medicina 
clasică timp de doi ani cu mijloacele actuale, a săvârşit 
o regresie transpersonală. 

Toți terapeuţii care au folosit în practica lor 
metoda  regresiei  transpersonale au nenumărate 
exemple în care pacienții, aflați în stare de conştiinţă 
modificată, şi-au putut descoperi cauzele suferințelor 
actuale în evenimente trăite în alte vieți. Ne amintim 
că şi Sylvia Browne, şi P.M.H. Atwater citează astfel 
de cazuri. Brian Weiss a scris, de asemenea, mai multe 
cărți pe această temă. 

Vom exemplifica de astă dată cu alte cazuri din 
practica Prof. univ. Stanislav Grof în care s-a recurs la 
modificarea conştiinţei prin respirație holotropică. 

Norbert este psiholog şi preot. La un moment 
dat, a acuzat dureri mari în umăr şi muşchii pectorali. 
Examenul clinic şi cel radiografic n-au decelat nicio 
leziune organică. Tratamentul sedativ a fost ineficient. 

În timpul şedinţei de respirație holotropică, 
retrăieşte mai multe momente din trecut, dintre care 
cel puțin unul este semnificativ pentru suferința 
actuală. S-a văzut ca luptător într-o bătălie din Anglia, 
în vremea lui Cromwell. O lance i-a străpuns umărul. 
Căzând de pe cal, toracele îi este strivit de copitele 
cailor care trec în goană peste el. Simte dureri cumplite 

şi se îneacă cu sângele care îi invadează plămânii. În 
timpul respirației holotropice, în starea de conştiinţă 
modificată, îşi vede de sus corpul zdrobit pe câmpul de 
luptă, îl recunoaşte ca fiind al său, dintr-o viață ante- 
rioară, trăită în acel timp din istoria Angliei. Devine 
conştient de legătura dintre durerile actuale din umăr 
şi piept şi evenimentul suferit în acea viață anterioară. 
După mulți ani, reuşeşte astfel să-şi vindece suferința 
fizică. Memoria evenimentelor care au determinat 
boala, engramată în celulele sale, şi adusă în lumina 
conştiinţei, a condus la eliberarea acesteia de povara 
trecutului. Esenţială pare să fie deci pentru vindecare, 
în aceste cazuri, conştientizarea cauzelor care au deter- 
minat suferința. 

Un al doilea caz citat de Stanislav Grof este cel al 
tinerei Gladys. Aceasta suferea de patru ani de crize de 
depresie şi anxietate care apăreau dimineața şi durau 
mai multe ore. 

După câteva şedinţe de respiraţie holotropică, 
încep să apară stări de agitație psihică şi motorie. A 
luat apoi o postură de rugăciune şi a început să repete 
aceleaşi cuvinte, spuse ca o incantație, într-o limbă 
necunoscută. După un timp, s-a liniştit brusc şi s-a 
aşezat în poziție de relaxare, în care a rămas circa o oră, 
nemişcată, în stare de extaz. 

În grupul celor care practicau în acelaşi timp res- 
pirația holotropică se afla şi medicul psihiatru Carlos 
Warter din Chile, ai cărui părinți evrei au emigrat din 
Bucovina noastră, în timpul evenimentelor tragice din 
cel de-al Doilea Război Mondial. E] a recunoscut cuvin- 
tele din incantația lui Gladys ca fiind din limba sefardă. 

lată ce a tradus Carlos: „Sufăr şi voi suferi mereu. Plâng 
şi voi plânge mereu. Mă rog şi mă voi ruga mereu.” 

Este interesant că efectul acestei rugăciuni în 
limba sefardă s-a produs asupra întregului grup în 
care se afla Gladys, deşi nu înțelegeau cuvintele. Şi ei 
au început să plângă şi să adopte o atitudine de rugă- 
ciune. Abia la sfârşitul şedinţei de respirație holotropică 
doctorul Carlos Warter a tradus conținutul rugăciunii. 

Acest episod retrăit de Gladys, din vremea când 
aparținea probabil comunității sefarde, i-a adus vinde- 
carea definitivă de suferința psihică. 

Aş dori să mai comentez aici două exemple, 
în care mie mi se pare că trebuie să fie absolviţi de 
orice vină cei care s-au născut cu mari defecte fizice. 
Dimpotrivă, ei ar trebui să aibă admiraţia noastră 
pentru curajul de a experimenta acea soartă nefericită. 
Ni se spune că unele spirite foarte inteligente au ales 
să vină aici cu un mare handicap mental pentru a trăi 
un astfel de experiment. Un exemplu este dat de Sylvia 
Browne, altul, de Sandra Anne Taylor. 

Reamintesc pe scurt exemplul comentat de 
Sylvia Browne. Un bărbat tânăr şi chipeş este timid, 
deşi nu ar avea motive, şi evită ieşirea în public. În talpa 
piciorului drept are o durere atroce care îl deranjează 
la mers. Niciun medic nu găseşte cauza şi o soluție 
terapeutică. 

În timpul regresiei relatează că în ultima sa 
viață, trăită cu mai bine de un secol în urmă, în statul 
Virginia, s-a născut cu un mare defect la piciorul drept, 
spre nefericirea părinților. A suportat greu disprețul şi 
ironiile celorlalți copii. A murit tânăr. A fost suficient 

ca Sylvia Browne să-l despovăreze de trauma fizică şi 
afectivă a trecutului şi să-i dispară durerile acuzate. Din 
acel moment, timiditatea sa socială, cauzată de handi- 
capul fizic pe care l-a avut, a dispărut de asemenea. 

In cazul următor, întâlnit în practica sa de 
Sandra Anne Taylor, este vorba de cauzele îndepărtate 
ale unei grave fobii sociale. 

O tânără, Maxine, de circa 15 ani, din Cleveland, 
i se adresează pentru frica de a ieşi din casă. Nu mergea 
nici la şcoală pentru că se temea de oameni, de modul 
în care aceştia ar putea să o judece. 

În timpul regresiei pe care i-a indus-o, Maxine 
s-a văzut într-o altă viaţă cerşind pe treptele unei bise- 
rici, identificată ulterior ca fiind Catedrala Sf. Paul din 
Londra. Avea un handicap fizic atât de mare, încât nu 
era capabilă să se întrețină. lată-i propriile cuvinte: 
„Oamenii ies din biserică şi râd de mine. Un bărbat cu 
pălărie pe cap calcă peste mine. Este furios, mă loveşte 
peste picior ca să-l dea la o parte din drum şi îmi spune că 
sunt o pacoste.” Este interesant de amintit şi cum a iden- 
tificat Catedrala Sf. Paul din Londra. ] s-au arătat ulterior 
mai multe imagini cu catedrale. A recunoscut-o imediat 
pe aceasta. „Asta e! E locul în care am trăit şi locul în 
care am cerşit! E locul în care oamenii s-au purtat josnic 
cu mine, chiar acolo, pe treptele acelea, am stat eu” a 
precizat ea. 

Dincolo de suferinţa fizică, explică Sandra Anne 
Taylor, fobia socială a fost determinată şi de trata- 
mentul inuman la care a fost supusă: lovită, scuipată, 
denigrată. Emoţii suficient de dureroase pentru a se 
înfige adânc şi în conştiinţa din viața ulterioară. 

Supusă la mai multe şedinţe de restructurare 
cognitivă, Maxine îşi termină şcoala şi duce apoi o 
viață normală. 

Sunt câteva învățăminte ce se pot extrage de 
aici. Mai întâi, ne amintim că în momentul revenirii din 
lumina de dincolo, aşa după cum descriu mai multe 
surse, ne sunt prezentate mai multe opțiuni pentru 
viața de aici, fiecare având grade de dificultate dife- 
rite, în funcție de misiunea pe care o avem. În final, noi 
suntem cei care alegem. Să admitem că această tânără 
Maxine a optat pentru acea viață de mare umilință. 
Avem noi dreptul să ne comportăm cu atâta barbarie 
față de semenii veniți pe lume cu handicapuri grave 
care îi obligă să cerşească? Şi dacă admitem ipoteza 
că ei singuri şi-au decis viața, nu ar merita respectul 
şi considerația noastră pentru sacrificiul de care dau 
dovadă? 

Un alt aspect, la fel de tragic. Este şi motivul 
pentru care n-am vrut să evit subiectul, ci dimpotrivă, 
să-l aduc în discuție. 

Unul dintre aspectele cele mai deplorabile ale 
unui oraş îl constituie mulțimea cerşetorilor pe care 
îi întâlnim la tot pasul pe străzi. Bucureştiul cred că 
deține recordul sub acest aspect. Parcă nicăieri pe unde 
am umblat prin lume nu am văzut acest spectacol trist 
al străzii atât de prezent. Să fie acest aspect expresia stan- 
dardului nostru de viață, rezultatul actualului model 
social care împarte lumea în „prinți şi cerşetori? 
Este expresia nepăsării autorităților politice şi admi- 
nistrative față de acest fenomen sau demonstrează 
incapacitatea lor de a-l gestiona? Sunt sigur că se pot 


MINTEA DE DINCOLO e 237 





găsi multe soluții umanitare pentru aceşti nefericiți ai 
sorții. Eu mă gândeam că între principiile liberalismu- 
]ui pe care se sprijină democrațiile moderne este înscris 
şi dreptul la demnitate şi nu numai acela de a cerşi. 

Poate că unul dintre motivele pentru care mulți 
nu vor accepta ideea de reîncarnare îl constituie şi acela 
că în planul de dincolo este înscrisă şi necesitatea ca 
fiecare dintre noi, pentru a învăța toate lecţiile de care 
avem nevoie spre a evolua spiritual, să joace toate rolu- 
rile posibile. Iată concluzia la care ajunge Sandra Anne 
Taylor din analiza miilor de regresii transpersonale pe 
care le-a efectuat la pacienţii săi:,„Fiecare ființă umană 
a trăit numeroase vieți. Fiecare dintre noi a fost negru, 
alb, bărbat, femeie, gras, slab, servitor, stăpân, inteli- 
gent sau nu. Dacă fiecare dintre noi a fost în aceste 
ipostaze, înseamnă că avem datoria să-i respectăm şi 
să-i tratăm pe toți oamenii cu aceeaşi atitudine îngă- 
duitoare şi cu aceeaşi iubire ca pe noi înşine. Suntem 
cu toții un singur om, expresia unei singure Voinţe — 
cea de dincolo de noi -, indiferent de valorile pe care ni 
le-am asumat aici. 


CAPITOLUL VIII 


POT EXISTA COMUNICĂRI 
CU CEI PLECAȚI DINCOLO? 


James Van Praagh - un medium celebru 


Am comentat deja ideea existenţei noastre într-un 
univers pluridimensional sau multivers. Fiecărei dimen- 
siuni îi corespunde o frecvență proprie a vibrațţiilor 
câmpului său de energie. Zidul care desparte cele două 
lumi ar fi dat de nişte membrane energetice. În termeni 
comuni, Noi spunem că între noi şi lumea de dincolo de 
noi este un văl, o perdea. Dacă am reuşi să dăm acest văl 
la o parte, i-am putea vedea pe cei plecaţi acolo. 

În lumea de acolo nu putem ajunge cu corpul 
nostru fizic pentru că diferența de frecvenţă a vibra- 
viilor fiecărei dimensiuni este mult prea mare. Ca 
să avem acces acolo, trebuie să facem uz de corpul 
nostru subtil şi de conştiinţa care'îl însoţeşte, aşa cum 
se întâmplă în experiența decorporalizării, a morții 
clinice şi în comunicările cu cei de dincolo prin inter- 
mediul unei persoane înzestrate cu calități de medium. 

Există însă o circumstanță în care conştiinţa 
noastră poate face un „salt cuantic” fie prin creşterea 
spontană a frecvenței câmpului conştiinţei noastre, 
fie prin recurgerea la diverse tehnici de utilitate în 
acest sens. Ipostazele în care conştiinţa funcționează 
pe o altă frecvenţă decât cea corespunzătoare stării de 
veghe, reamintesc legat de context, se numesc stări 
modificate ale conştiinţei. Este o stare intermediară, 
între veghe şi somn. Ritmurile cerebrale sunt aduse 
în zona alfa-teta. În Occident li se mai spune impro- 
priu şi stări alterate ale conştiinţei, termen cu care nu 
sunt de acord pentru că exprimă o ipostază patolo- 
gică, disfuncțională a conştiinţei. lermenul de stare 
modificată exprimă, dimpotrivă, o ipostază, am putea 
spune, suprafuncțională, dacă avem în vedere perfor- 
manţele întâlnite la acest nivel. 

Sunt la ora actuală în lume cabinete în care 
se realizează o comunicare între cei plecați în lumea 
de dincolo şi o persoană care dispune, după cum 
spuneam, de capacitatea de a fi medium, adică de a 
intra într-o stare de conştiinţă modificată. 

Capacitatea de a face oficiul de medium era la 
mare vogă la sfârşitul secolului al XIX-lea şi începu- 
tul secolului XX. Pe atunci, ştiinţa dispunea de prea 
puţine posibilități de explicare a fenomenului şi astfel 
de comunicări erau privite cu un mare scepticism. 
Castelul-templu ridicat de B.P. Hasdeu la Câmpina 
spuneam că a fost construit după planurile dictate de 
lulia, geniala sa fiică, decedată la vârsta de doar 18 ani. 
Gurile rele, sau mai degrabă ignorante, au spus că, în 
durerea pricinuită de pierderea fiicei sale, Hasdeu s-a 

———. 


lăsat indus în eroare de către cei care pretindeau că au 
calitatea de medium. 

Unul dintre cei mai renumiți oameni la ora 
actuală cu calitatea de medium este James Van Praagh. 
Cartea sa, Mesaje de dincolo de moarte, a fost tradusă 
la Editura Adevăr Divin în 2008. 

La cererea familiilor îndurerate de pierderea 
cuiva apropiat sau cu alte prilejuri, după cum vom 
vedea, Van Praagh realizează o comunicare cu cei de 
dincolo, dar, foarte interesant, nu numai cu oameni, 
ci şi cu animalele de casă plecate în lumea de dincolo. 

Din datele biografice oferite de el însuşi, James 
Van Praagh a fost destinat din copilărie să fie un sol al 
„Cerului“, simțind încă de pe atunci mâna protectoare 
a Divinității deasupra sa, şi la propriu, şi la figurat. 

Ca urmare a bogatei sale activități ca medium, 
Van Praagh ajunge la o serie de concluzii referitoare la 
viața de după viaţă. 

O idee, exprimată printr-o cunoscută formulă 
tradițională, este aceea că am fi „făcuți după chipul 
lui Dumnezeu”. Dar Van Praagh spune că suntem 
făcuți după asemănarea cu Dumnezeu. Ni s-au trans- 
mis doar calitățile spirituale asemănătoare cu cele ale 
Creatorului. 

Pe de altă parte, la specificul lumii celeste, nu 
cred că acolo este nevoie de structura anatomică com- 
pletă de care dispunem noi aici. 

Criteriul asemănării ca însuşiri spirituale este 
mult mai realist. Nici această comparație nu are o aco- 
perire completă, pentru că sus este perfecțiunea, iar 
Jos este doar încercarea de a o atinge. 

Toate fiinţele, deci nu numai omul, sunt create 
din Scânteia Divină, ne spune Van Praagh, dar strălu- 
cirea acestei scântei este diferită în funcție de stadiul 
de evoluţie a persoanei. La cei mai puţin evoluați spiri- 
tual, stratul molecular este atât de dens, încât, vorbind 
metaforic, lumina îl străbate greu sau nu se zăreşte 
deloc. Trebuie să spunem că, de la ființele monocelu- 
lare, la plante şi la toate celelalte ființe, atâta vreme cât 
respiră, se autoîntrețin şi se reproduc, sunt animate 
de o energie divină. Lumina lor se întoarce, mai mult 
sau mai puțin „sporită”, cum zicea Blaga, în funcție de 
gradul de evoluție spirituală, la Sursa din care a plecat 
(valabil, evident, pentru ființele umane şi nu şi pentru 
celelalte care au alte rosturi). Prin urmare, tot ceea 
ce este aici este şi dincolo sub forma corpului subtil, 
inclusiv obiectele neînsuflețite. Termenul „neînsuflețit” 
nu este corect, pentru că şi acestea au rudimente de 
conştiinţă exprimate prin valenţe la nivel atomic. 

Asemenea altor comentatori, şi Van Praagh 
afirmă că în marile creații - artistice, ştiinţifice etc. — 
suntem ajutați din lumea de dincolo de spirite cu înaltă 
specializare în domeniile respective. Uneori sunt chiar 
grupuri de specialişti care ne ajută. Dar numai dacă le 
solicităm. Liberul nostru arbitru ni se respectă. Sunt însă 
şi excepții, pe care le vom comenta la alt capitol. Van 
Praagh este de părere că marii creatori, ca Leonardo 
da Vinci, Michelangelo, Beethoven, Mozart şi alții, au 
avut astfel de izvoare. Aceeaşi opinie o are şi R. Moody 
despre marile spirite ale Antichității elene. 

Orice operă, ne spune şi Sylvia Browne, este 
gândită întâi în Cer şi este apoi transmisă prin cei aleşi 

de pronie. Aşa ne-am putea explica gruparea marilor 
genii ale Renaşterii într-un interval de timp relativ 
scurt, am putea explica punerea bazelor civilizației şi 
culturii europene în spaţiul antic elen, atât de restrâns 
ca geografie şi populație. 

Dacă privim cu atenţie istoria culturii şi civi- 
lizaţiei, inclusiv a apariţiei religiilor, întotdeauna 
marile personalități au venit exact în momentul în 
care era nevoie de ele, sigur, cu excepţiile inevitabile 
ca Hypatia şi Giordano Bruno, care au plătit cu viața 
îndrăzneala de a se naşte prea devreme (!) într-o lume 
nepregătită să-i înțeleagă. 

Să observăm că în secolul al V-lea î.Ch. au 
venit să impulsioneze spiritualitatea printr-un salt în 
cunoaştere mari personalități care şi-au creat un loc 
în istorie - ca Buddha, Confucius, Lao-Izu, Pitagora. 
Platon atinge vârtul filosofiei antice, Kant pe cel al 
filosofiei moderne. Einstein şi toți creatorii fizicii 
cuantice, toți onorați cu Premiul Nobel la vremea 
respectivă, au venit exact în momentul în care fizica 
clasică îşi epuizase posibilitățile de explicare a univer- 
sului newtonian şi era nevoie de mers mai adânc, în 
cel cuantic. 

Am menționat deja, ca argument în acest sens, 
că avem dovezi că încă din 1971, în planul de dincolo, 
Raymond Moody era deja programat să scrie despre 
experiențele morţii clinice, prin celebra sa carte Life 
after Life. 

Exemplele sunt nenumărate. Să ne gândim 
numai la ce a însemnat venirea lui lisus, cum, cu învă- 
țăturile, pilda şi sacrificiul său, a schimbat o lume, un 

ev, a trezit conştiinţe şi a dat hrană spirituală mulțimi- 
lor care l-au urmat. 

Această implicare a lumii de dincolo în exis- 
tența noastră este încă o dovadă că nu suntem singuri, 
că linia generală de evoluţie a omenirii este gestionată 
şi din planul de dincolo. 

Aş reține o observaţie de asemenea interesantă 
a lui James Van Praagh, extrasă din comunicarea cu 
cei de dincolo. Mai întâi, contrar a ceea ce spun toți cei 
care au avut o moarte clinică, impresionați de accesul 
la o cunoaştere mult mai extinsă acolo decât aici şi 
care cred că au ajuns în posesia unei cunoaşteri totale, 
Van Praagh afirma, pe bună dreptate, că, deşi aceasta 
este mai extinsă, nu este totuşi totală. Adevărul ultim, 
absolut nu ne este permis nouă, ci doar lui Dumnezeu. 
Nu vom şti niciodată cum poate fi ceva fără sfârşit 
ca infinitul, de ce există ceva în loc de nimic, de ce 
există rațiune şi sentimente în Univers. Însăşi rațiunea 
noastră este un mare miracol. Avem o conştiinţa des- 
prinsă din marele trunchi al Conştiinţei Divine. Deşi 
neurofiziologia actuală ne spune că este dependentă 
de creierul nostru, constatăm, grație tuturor expe- 
riențelor discutate aici, că este independentă, că nu 
creierul o generează, ci invers, conştiinţa se foloseşte 
de creier pentru a experimenta toate ipostazele exis- 
tenței umane în scopul propriei sale evoluții. 

In acest sens, Van Praagh ne spune că fiecare 
dintre noi este aici unic şi nu poate fi înlocuit de 
nimeni. Fiecare om are un rol, o misiune şi ceea ce 
trebuie să facă el, nu va mai putea face nimeni NICI0- 
dată. Să admitem că avem ca misiune să scriem o carte 

cu un anumit conținut. Dacă, din diferite motive, n-am 
reuşit să o scriem şi transmitem toate ideile noastre 
altor persoane ca să o scrie, acea carte nu va fi niciodată 
ca aceea programată iniţial. Nu vor fi aceleaşi cuvinte, 
aceeaşi energie, aceeaşi gândire şi aceeaşi bucurie 
pusă în ea. 

Revenim la ideea anterioară, aceea că nici 
dincolo nu este o cunoaştere totală, pe de o parte, iar 
pe de altă parte, că fiecare plecăm acolo cu un grad 
de evoluție diferit şi, în consecinţă, cu cât ocupă un 
strat mai jos în ordinea Universului, cu atât răspun- 
surile lor la întrebările noastre sunt mai banale şi, nu 
de puţine ori, false. Am precizat că dincolo plecăm şi 
cu defectele necorectate aici. Dacă cel pe care îl inte- 
rogăm despre lumea de acolo aici se ţinea de farse — îi 
plăcea să se amuze pe seama celorlalți -, este foarte 
posibil ca intenționat să facă acelaşi lucru şi în aşa- 
zisele mesaje care ne vin de acolo. După 1989 a apărut 
şi la noi moda mesajelor primite de la diverse entități 
de dincolo. Era suficient să citeşti conținutul lor banal 
şi incoerenţa logică pentru a sesiza că nu aveau nimic 
comun nici cu lisus, nici cu alte personaje din ierar- 
hia Sacrului care erau invocate. Urmărind soarta lor 
în timp, am constatat că s-au stins aşa cum au venit, 
ca „opere” naive ale unor persoane fără o minimă 
cultură generală şi spirituală, dornice să stârnească 
curiozitatea altor naivi. 

Referitor la destin, Van Praagh ne spune că 
tot ceea ce se întâmplă în timpul vieţii face parte 
dintr-un plan spiritual. Nu există întâmplare. Mai 
mulți comentatori ne spun că în moartea survenită 

subit ca urmare a unui accident de circulație, a unui 
incendiu, în război etc., spiritul este expulzat brutal 
din corp. Subiectul este derutat, nu ştie că a murit sau 
chiar că există viață după moarte. Îşi priveşte corpul 
din afara sa, este mirat că ceilalți trec prin corpul său 
eteric şi nu îl văd. Când este dus cu maşina salvării 
la spital sau la morgă, se ţine după ea, mirat, pentru 
că nu ştie unde este dus. Vin apoi rude, ghizi să-l 
ajute să se adapteze noii situații. Dacă sunt prea tul- 
burați, pot ajunge să fie internați şi în spital pentru 
tratament, dar evident, nu un spital de aici, ci unul din 
planul de dincolo. Deducem că una dintre acțiunile 
cele mai frecvente care se petrec în lumea de dincolo 
este aceea a consilierii psihologice. Pentru fiecare spirit 
ajuns dincolo este destinată o armată de ceea ce aici am 
numi consilieri psihologici. Acolo nimeni nu este lăsat 
neajutorat şi nici să greşească. În permanenţă cineva te 
ghidează, te învaţă, dar, foarte important, nu te judecă, 
ci te orientează, te ajută spunându-ți ce ai de făcut. 
Suntem oare capabili să învăţăm noi, cei de aici, ceva 
din lumea Sacrului, de dincolo? 

Din vasta experiență a lui Van Praagh, din 
comunicarea cu „morțţii” şi cu animalele lor de 
casă care îi însoțesc şi dincolo, aş reține doar câteva 
exemple semnificative pentru lecțiile pe care le putem 
extrage noi, cei „vii . 

Tradiţia noastră strămoşească ne spune că nu 
este bine să rămânem supăraţi pe cineva înainte de a 
pleca dincolo. Energia negativă a conflictului nerezol- 
vat ne însoţeşte ca o povară care ne apasă sufletul şi 
dincolo şi nu lasă spiritul să evolueze liber, fără senti- 
mente de frustrare. 

Înainte de a muri într-un accident de maşină, 
Stasey făcuse parte dintr-un grup de trei eleve de 
liceu, foarte bune prietene. Orgolioasă, mare ama- 
toare de petreceri în care să domine pe toată lumea 
şi să-şi savureze succesul, şi-a părăsit prietenele şi s-a 
ataşat altui grup de tineri doritori de distracţie ca şi 
ea. Această despărțire de vechile ei prietene s-a petre- 
cut cu câteva luni înainte de a pieri în accidentul de 
automobil. De atunci ele nu şi-au mai vorbit. 

Cele două foste prietene ale lui Stasey se aflau 
într-o seară la o întâlnire în care Van Praagh era solicitat 
să-şi exercite darul comunicării cu cei plecați dincolo. 
Către sfârşitul şedinţei, este îndrumat să se adreseze 
fostelor prietene ale lui Stasey. Din lumea de dincolo, 
fără să fie invocată intenționat de Van Praagh, Stasey 
a profitat de ocazia pe care o avea de a veni să-şi ceară 
iertare de la colegele pe care le-a părăsit, stricând, din 
orgoliu, prietenia lor pe când era în viaţă. 

Surprinse şi impresionate de această întâm- 
plare neaşteptată, fostele prietene ale lui Stasey au 
izbucnit în lacrimi şi i-au acceptat scuzele. Finalul dia- 
logului s-a petrecut cu cel mai pământesc gest posibil: 
„În clipa aceea, povesteşte Van Praagh, am văzut-o pe 
Stasey cum se apleacă şi le îmbrăţişează pe rând pe 
fete, apoi se întoarce spre mine şi îmi zâmbeşte drept 
mulțumire. Apoi, încet, dispăru în eter.” 

Van Praagh ne spune că cele mai multe solicitări 
pe care le are în comunicările sale sunt cereri de iertare 
către cei rămaşi aici. Se dovedeşte astfel, că iubirea şi 
iertarea, despre care ne-a vorbit lisus, sunt condiţii 
vitale ale păcii şi armoniei atât în Cer, cât şi pe Pământ. 

Lecţia suicidului 


Van Praagh, la fel ca şi alți comentatori, face 
distincție între cei care se sinucid prin propria lor 
voinţă, refuzând din diverse motive viața de aici, şi 
cei care au o boală psihică şi nu au conştiinţa lucidă 
a gestului suicidar. Despre prima categorie am vorbit 
la capitolul dedicat Sylviei Browne. Vom supune aici 
discuţiei un caz de suicid al unui tânăr care suferea de 
psihoza maniaco-depresivă. 

Tânărul avea înclinații artistice, ca şi părinții 
săi, care erau colecționari de lucrări de artă. Din cauza 
bolii psihice, se simțea nefericit, se retrăgea în izolare 
şi picta. Se simțea străin de lumea în care se născuse. 
Gândul terminării chinului prin suicid îl obseda. 

Profitând de absența părinţilor săi de acasă, 
într-o zi aruncă o ultimă privire pe tablourile expuse 
Şi îşi pune capăt zilelor prin strangulare. Spiritul său 
se detaşează de corp şi îl priveşte de deasupra sa. Este 
complet derutat. Nu ştie ce să facă. Regretă cumplit 
gestul făcut şi vrea să se întoarcă în corpul fizic, dar 
nu mai este posibil. 

În cele din urmă, corpul lui inert este găsit de 
tatăl său. Îi simte disperarea. O vede apoi pe mama 
sa prăbuşindu-se când tatăl său îi comunică ce s-a 
întâmplat. Înțelege gândul mamei sale, care se aştepta 
la acest deznodământ. 

În aceste împrejurări, mama sa a venit la Van 
Praagh spunându-i că nu-şi mai poate găsi liniştea 
după tragedia trăită. După ritualul de solicitare a pro- 
tecției divine, pe care Van Praagh îl execută înainte de 

a-şi începe aceste conectări cu spiritele celor cu care 
doreşte să comunice, intră în dialog cu fiul acestei 
doamne. Le relatează toate circumstanţele în care a 
comis gestul de suicid, le cere apoi iertare ambilor 
părinți pentru răul pe care l-a făcut, le spune că îi 
iubeşte şi că i-a fost foarte greu la început, dar acum 
este înconjurat de o mulțime de oameni care îl ajută să 
se echilibreze psihic. 

Suicidul — ruperea contractului cu Dumnezeu — 
este gestul dezavuat de toate spiritele superioare. 


Eutanasia - între morala de aici 
şi cea de dincolo 


Eutanasia a iscat şi continuă să provoace multe 
discuții pro şi contra sa. Substituirea medicului în 
rolul de Dumnezeu cu drept asupra vieții şi morții 
unui om este, evident, contestată, dar şi cei care 
optează pentru eutanasie şi se legitimează cu dreptul 
moral de a suprima chinurile unui suferind când viața 
nu mai are şanse par să fie justificați. 

Principala teamă este aceea a săvârşirii de abuzuri. 
Se poate lăsa această decizie, care numai lui Dumnezeu 
îi aparține, pe mâna unui om a cărui istorie a demonstrat 
că nu poate fi un Dumnezeu? Investirea celor care, în 
numele justiției, au dreptul de a dispune de viața şi de 
moartea unui om, fără niciun alt arbitru decât propria 
lor conştiinţă, nu a fost lipsită şi de multe erori regreta- 
bile. Interesele sunt multiple şi oamenii, cel puţin până 
acum, sunt doar oameni cu toate limitele cunoscute. 

Sunt mirat că Montesquieu, altfel bine intenționat, n-a 
ținut seama şi de acest aspect. În afară de Dumnezeu, 
toţi avem nevoie de un feed-back. 

După cum spune Eclesiastul, este un timp 
pentru a te naşte şi un timp pentru a muri. La nivel de 
destin, cred că şi ultima expirațţie este programată în 
ADN-ul nostru. 

Ca medici, avem obligaţia să uzăm de toate mij- 
loacele posibile pentru a salva viața, dar durata sa este 
programată, după cum am văzut, din alt plan şi după 
alte criterii decât cele ale noastre de aici. În opinia 
mea, nimeni nu se poate erija în rolul de Dumnezeu 
şi nu se poate prevala de profesia sa pentru a-i scurta 
viața unui om, chiar dacă eutanasia este motivată de 
bune intenţii, urmând curmarea unei suferințe. 

În virtutea experienței sale, obținute din dia- 
logurile avute cu spiritele celor plecaţi dincolo, Van 
Praagh conchide că cei cărora li se curmă suferința 
înainte de timpul programat în planul de dincolo vor 
fi obligați ca în următoarea viaţă să trăiască în aceleaşi 
condiții şi fragmentul de viață restant (!). Am mai 
spus, Universul nu poate permite dezechilibre ener- 
getice nerecuperate. Ceea ce trebuie să faci aici şi nu ai 
făcut, vei fi trimis să faci oricum cândva. 


Cu această opinie emanată de la cea mai înaltă 
autoritate, cea Supremă, cred că eutanasia primeşte cel 
mai pertinent răspuns. Justiția divină este deasupra 
celei umane. 

Sunt pe deplin conştient că, luând drept cri- 
teriu de justiție nu rațiunea umană, ci pe cea divină, 
pledez pentru o răsturnare totală a opticii tradiționale, 

imprimată în mintea noastră prin toate instrumentele 
pe care gândirea şi civilizaţia ni le-a pus la dispoziție 
până acum. Am ferma convingere, nu doar speranţa, 
că, mai devreme sau mai târziu, modul de relaționare 
interumană şi de organizare socială, având consecinţe 
vitale pentru existența omenirii viitoare, nu va mai fi 
lăsat la dispoziția unor copii care se joacă cu un foc 
ce poate face scrum planeta în numai câteva minute, 
ci va fi gestionat de rațiunea de dincolo de noi. Ce 
părinți s-ar uita mereu cu indiferenţă la pericolul ce-i 
paşte pe copiii lor...? 


Este pedeapsa capitală o soluţie? 


Van Praagh, dar şi alți comentatori, abordează 
într-o manieră asemănătoare cele trei circumstanțe de 
suprimare a vieții - suicidul, eutanasia şi pedeapsa 
capitală. 

Este de la sine înțeles că, atâta vreme cât nu 
suntem capabili să creăm viața, nu avem nici dreptul 
să o luăm. 

Când suprimăm viața cuiva, chiar dacă în 
numele justiției, spiritul său rămâne legat de Pământ 
până ce expiră timpul vieții programate la naştere. 
Furioşi pentru pedeapsa primită, vor căuta oameni 
care sunt uşor influențabili şi-i vor îndruma să-i 
răzbune prin aceleaşi crime săvârşite de ei. În loc 
să se termine, aşa cum ar fi de sperat, şirul crimelor 
continuă. Este o realitate demonstrată şi de studiile 
statistice ale infracționalității. 

Soluţia pe care o recomandă van Praagh este 
aceea a reeducării. Cred că simpla educație în spiritul 
unei morale impuse de conveniențele noastre sociale 
nu este eficientă pentru toată lumea. Este nevoie de o 
profundă transformare spirituală, de o trezire a con- 
ştiinţei şi cred că religiei îi revine aici un mare rol. 


La o aniversare cu „morții” şi cu viii 


Între multe alte poveşti de viață, Van Praagh 
ne relatează şi despre o iubire emoţionantă dintre 
doi soți, ambii foşti actori, continuată şi dincolo de 
moartea unuia dintre ei. 

Un domn elegant, îmbrăcat după moda anilor 
'70, îl solicită să-i medieze la o anumită oră şi într-o 
anumită zi legătura cu soția sa, plecată dincolo, pentru a 
sărbători... cea de-a cincizecea aniversare a căsătoriei lor. 

La data şi ora stabilite, după ritualul de intro- 
ducere, apare stând lângă soțul său o femeie frumoasă, 
purtând pălărie şi o rochie roz, croită după moda 
anilor '40. Prin intermediul lui Praagh, ambii soți 
îşi deapănă amintirile fericite din viața lor de artişti. 
Soția mărturiseşte că toată viaţa trăită împreună a fost 
ca o lună de miere. Îi mulţumeşte pentru buchetul de 
trandafiri depus la mormântul său, de ziua lor aniver- 
sară, îl asigură că va fi întotdeauna alături de el, că 
vine adesea să-l asculte când cântă la pian şi, în final, îl 
roagă să meargă împreună acasă şi să-i cânte la acelaşi 
pian unul dintre duioasele cântece de dragoste ascul- 
tate de ei pe când erau tineri şi fericiți... 

Comunicarea cu animalele de casă 
în lumea de dincolo 


În afară de realizarea de comunicări cu per- 
soanele plecate în tărâmul de dincolo, Van Praagh ne 
relatează şi despre comunicările - total bulversante şi 
neaşteptate pentru modul nostru de a percepe lumea 
- cu animalele de casă, plecate şi ele pe acelaşi drum 
cu stăpânii lor. 

O femeie cu deficiență de auz din naştere îi soli- 
cită o şedinţă de comunicare cu o ființă dragă, plecată 
dincolo. Acea ființă pierdută era... câinele ei, Charlie, 
care murise în urmă cu două luni. 

În aceeaşi manieră mentală, câinele îi trans- 
mite stăpânei sale toată dragostea lui. Îi relatează apoi 
amintiri din viaţa sa aici. Aminteşte despre zgarda sa 
roşie cu pietre care imitau diamantele, despre plim- 
bările cu stăpâna sa şi despre faptul că nu îi plăcea să 
i se facă baie în chiuvetă. Întocmai ca şi N0i, oamenii, 
câinele îşi aminteşte de suferințele care i-au provocat 
sfârşitul. Ii spune apoi stăpânei că încă mai vine uneori 
şi doarme cu capul pe pernă alături de ea cum obişnuia 
altădată. Ca să-şi consoleze stăpâna pentru pierderea 
lui, îi spune că o va ajuta să aibă în curând un alt câine 
alb. Ştie că o va proteja la fel de bine ca şi el. 

P.M.H. Atwater relatează, de asemenea, un 
episod de moarte clinică în care câinii familiei, plecați 
mai demult dincolo, au avut rolul de ghizi. 

În timp ce era operată pe cord deschis, Lynn, o 
fetiță de 13 ani, are o moarte clinică. La capătul tunelu- 
lui pe care îl traversează, apare o lumină strălucitoare. 

Din mijlocul luminii vin spre fetiță doi câini. Ambii 
au fost câinii familiei sale şi muriseră cu câțiva ani 
mai înainte. Au sărit cu labele pe pieptul său şi i-au 
lins fața cu limbile lor umede. Ca şi oamenii din jur, 
şi câinii păreau să fie făcuți din lumină. Au condus-o 
apoi la Ființa de Lumină. 

Van Praagh ne precizează că şi animalele 
noastre de companie ajung după ce mor tot în lumea 
în care merg, şi oamenii. La sosirea dincolo a unui astfel 
de animal, acesta este întâmpinat de cei care l-au avut 
pe lângă casa lor. Dacă nu există o astfel de persoană, 
atunci este întâmpinat de cei care se îngrijesc la modul 
general de animale. 

Aceeaşi lege spirituală a reîncarnării este vala- 
bilă şi pentru animalele de casă. Pot reveni pe Pământ 
cu dorința de a-şi proteja fostul stăpân, ca semn de recu- 
noştință pentru iubirea pe care le-a arătat-o în viaţa lor 
trecută. Ni se spune că îşi vor aminti şi vor sta chiar şi în 
acelaşi fotoliu în care au stat înainte de a pleca dincolo. 


Psihoterapia prin medium 


Van Praagh ne spune că, pentru a intra în 
dialog, spiritele se folosesc atât de energia sa, ca medi- 
ator, cât şi de a celor care îi solicită comunicarea. Dacă 
solicitanții sunt agitați, pierd prea multă energie şi 
dialogul are puține şanse de a reuşi. 

Comunicările pe care James Van Praagh reu- 
şeşte să le realizeze cu cei de dincolo în beneficiul 

familiilor lor aruncă o lumină nouă şi inteligibilă 
asupra fenomenului de mediumnitate, atât de mult 
dezavuat altădată. Comunicarea cu spiritul celor 
plecați dincolo nu este menită doar să satisfacă o 
banală curiozitate a celor rămaşi aici. Adesea rezolvă 
şi probleme de ordin utilitar pentru cei rămaşi. Este 
celebru cazul povestit de Swedenborg, care a reuşit să 
intre în legătură cu un diplomat olandez, decedat în 
timp ce se afla la post în Suedia. Profitând de moartea 
acestuia, un comerciant i-a pretins din nou bani soției 
diplomatului pentru o argintărie cumpărată de acesta, 
mizând pe faptul că ea nu mai dispunea de chitanţele 
de plată. Swedenborg intră în comunicare cu diplo- 
matul decedat, află unde sunt puse acele chitanţe şi 
conflictul artificial creat de vânzătorul argintăriei se 
încheie în mod fericit pentru ea. 

Rolul psihoterapeutic al acestor comunicări nu 
este nici el de neglijat. lată două exemple. 

Un tânăr are un accident de maşină, soldat cu 
moartea unei familii întregi: tată, mamă şi o fetiţă. 

Din acel moment, tânărul nu mai are linişte. 
Noapte de noapte are coşmaruri cu accidentul produs 
din vina sa. În cele din urmă, apelează la serviciile 
unui medium, care îl pune în legătură cu tatăl familiei 
implicate în acel accident. 

Tânărul îi explică acestuia coşmarul său şi îl 
roagă să-l ierte pentru acel nefericit accident. Tatăl 
familiei accidentate îi spune că ei l-au iertat, că se simt 
dincolo cu toții foarte bine, că dacă el înainte de acci- 
dent se deplasa cu un cărucior de invalizi pentru că 
suferise de o anumită boală, acum este un om complet 
valid şi nu mai suferă de nimic. 

Odată iertat de către victimele sale, tânărul 
începe să-şi refacă viața. 

Stanislav Grof povesteşte că în timpul unei 
regresii la un pacient, dialogul a fost preluat de o voce 
străină, care l-a rugat să le transmită părinților săi un 
mesaj. l-a spus că are 20 de ani şi că a murit în urmă cu 
două săptămâni. Mama sa este foarte deprimată după 
moartea sa şi îl roagă să-i dea telefon şi să-i spună că 
acolo unde este acum se simte foarte bine. Îi spune 
numele său şi al părinților, telefonul şi adresa. Este 
uşor de imaginat deruta profesorului Grof. Nici astăzi 
nu ne simţim prea confortabil când auzim de comu- 
nicarea cu morții, dar în urmă cu peste 40 de ani! A 
ezitat mult între a evita ineditul situației şi datoria 
morală de a răspunde unei solicitări atât de încărcate 
de semnificații şi pentru fiu, şi pentru părinți. 

In cele din urmă, îşi învinge ezitarea, formează 
numărul de telefon dat de acel tânăr, îi răspunde 
mama acestuia şi profesorul cere să vorbească cu fiul 
ei. Mama îi răspunde îndurerată că probabil este la 
telefon un prieten de-al fiului care n-a aflat încă de 
moartea acestuia. Atunci Grof îi spune întreaga 
poveste şi-i transmite mesajul de la fiul ei. 

lată numai câteva din exemplele care pledează 
pentru realitatea fenomenului de medium, atât de 
blamat altădată din ignoranță. Dincolo de mângâierea 
sufletelor celor rămaşi aici, beneficiile de ordin terape- 
utic sunt indiscutabile. 

Când auzim despre morți, avem o teamă 
instinctivă. Experienţa morții clinice ne spune însă că 
ei nu sunt morți, în sensul termenului tradițional. Ei 

sunt ca şi Noi, vii. O vreme sunt chiar lângă noi. Şi-au 
schimbat doar hainele uzate, înlocuindu-le cu altele 
noi, adaptate mediului în care sunt. 

Între noi şi ei este doar un văl, un zid de frec- 
venţă diferită. Lumea viitoare se îndreaptă spre un 
mod de viață propice înălțării conştiinţei, care este 
paşaportul cu care se poate circula în toate dimensi- 
unile Universului, inclusiv în acelea în care sunt duse 
rudele noastre. Oricât ar părea de utopic, premisele 
de a călători în viitor doar cu mintea, cu spiritul sunt 
foarte promițătoare. James Van Praagh, A. Monroe, 
W. Buhlman - sunt oameni obişnuiţi care şi-au culti- 
vat aceste însuşiri. Lumea de dincolo este cu mult mai 
aproape decât Parisul... 


CAPITOLUL IX. 


ÎNTRE INFERN ȘI PARADIS. 
CAZUL DANNION BRINKLEY 


Un comportament violent 


Raymond Moody, inițiatorul modern al tuturor 
studiilor efectuate asupra experiențelor morții clinice, 
afirma că cea mai spectaculoasă experiență de acest 
gen a fost trăită de Dannion Brinkley. 

Interesul pe care îl suscită aventura şi drama 
vieţii lui D. Brinkley nu este motivat atât de curiozi- 
tatea pentru ineditul spectaculos, cât de întâlnirea cu 
imposibilul pentru care mintea noastră rațională nu 
are un reper de evaluare, de înțelegere. Bulversează 
întreaga trudă a minţii noastre de a-şi construi de-a 
lungul istoriei nişte repere cuminţi şi solide pe care 
să îşi sprijine fericirea şi să-şi găsească liniştea când 
clipele de angoasă o tulbură. 

Dannion Brinkley îşi povesteşte viața scriitoru- 
lui Paul Perry, binecunoscut pentru interesul, talentul 
şi competența cu care a abordat şi în alte cărți experi- 
ențele morții clinice. 

Cartea Saved by the Light (Salvat de Lumină) 
este publicată şi în limba română la Editura Adevăr 
Divin (2011). 

În cele ce urmează nu ne propunem să reluăm 
inutil ceea ce deja s-a spus, ci să aducem în discuţie 
acele elemente din drama trăită de D. Brinkley care ni 
se par a avea semnificații ce merită comentate. 

Dannion Brinkley este descris de Paul Perry ca 
un bărbat bine clădit, care lasă impresia că ideea în 
jurul căreia a fost construit este cea a forţei agresive, 
degajată inclusiv din privirea şi din alura gesturi- 
lor sale. S-ar putea spune că viaţa sa a fost în directă 
relație cu constituția sa. 

Până la momentul în care a avut prima experi- 
ență de moarte clinică, toată viața sa a fost marcată de 
un comportament violent. 

În copilărie a fost spaima colegilor şi disperarea 
părinţilor. Mai târziu şi-a ales o profesie pe măsura 
caracterului său, îndeplinind misiuni secrete care 
implicau risc şi violență. 


Viaţa după experiența morţii clinice — 
un infern 


Prima experiență a morții clinice s-a petrecut în 
1975, la vârsta de 25 de ani, când a fost trăsnit în timp 
ce vorbea la telefon. Accidentul a avut grave urmări 
asupra sănătăţii sale fizice. Una din valvele cardi- 
ace suferă leziuni şi se suprainfectează cu stafilococi, 

impunând necesitatea de a fi înlocuită. Slăbindu-i 
imunitatea, infecția stafilococică a continuat, cordul 
i-a fost grav afectat şi de atunci, la cel mai mic efort de 
deplasare, apăreau crize de insuficiență cardiacă cu 
cianoză şi dispnee, soldate cu lipotimii. 

Vom urmări filmul experienței de moarte 
clinică a lui Brinkley din momentul în care are loc 
ieşirea sa din corpul fizic, trecând peste amănuntele 
anterioare, descrise pe larg în cartea citată. 

Fenomen mai rar descris în mărturiile celorlalte 
persoane care au avut o moarte clinică, la momentul 
apariției tunelului, are impresia că acesta a venit spre 
el şi l-a înconjurat sub formă de spirală în timp ce 
auzea clinchete de clopoței. 

Odată ajuns în fața Fiinţei de Lumină, Brinkley 
o descrie ca fiind formată din prisme care sclipeau în 
culorile curcubeului. Trăieşte, ca şi majoritatea celor 
care au avut o moarte clinică, sentimentul de iubire 
pe care, după cum spune el, nimeni nu i-a dăruit-o 
vreodată, la o asemenea intensitate, element impor- 
tant de reținut dacă avem în vedere că prin misiunile 
îndeplinite a ucis zeci de oameni. 

După întâlnirea cu Ființa de Lumină, i se deru- 
lează filmul panoramic al vieţii sale, după tipicul 
cunoscut. Cum era şi de aşteptat, la viața pe care a 
avut-o până atunci, a înţeles că a fost „o persoană 
foarte agresivă, egoistă şi rea”. 

Se vede cum tortura alți copii, cum le fura 
bicicletele şi îşi bătea joc de ei. Nu pot să trec peste 
amănuntul pe care toți părinţii ar trebui să-l spună 
copiilor lor. Un coleg din şcoala generală avea o guşă 

plonjantă (foarte vizibilă) şi, deşi era ironizat şi de către 
alți copii, el a fost cel mai agresiv dintre ei. În timpul fil- 
mului cu retrospectiva vieții lui, ne spune textual: ,...am 
simţit întreaga durere pe care i-am provocat-o... sărma- 
nului copil”. Afirmă că s-a bătut, din clasa a cincea 
până în a douăsprezecea, de cel puţin 6000 de ori cu 
ceilalți copii. Acum, când îşi vede filmul vieții, sesi- 
zează că este o diferență majoră: „Eu eram acum cel 
care primea loviturile.” A simţit apoi toată durerea 
încercată în sufletul lor de părinţii săi. 

Nu toate scenele din film au fost negative. Au 
fost şi unele cu fapte bune, cum a fost aceea cu o capră. 
Se afla într-o maşină când a văzut un individ bătând 
sălbatic o capră pentru că a rămas cu capul prins în 
gardul său. A oprit maşina, l-a doborât la pământ pe 
individ, a eliberat capra din gard şi a plecat. A simțit 
atunci, afirma el, umilința celui pe care l-a bătut şi 
satisfacția caprei care părea să-i spună „mulțumesc '. 

Înțelegerea sa față de animale nu era însă mereu 
aceeaşi. Văzând cum câinele său îi roade covorul din 
sufragerie, s-a năpustit cu bătaia pe el. Dar filmul i-a 
arătat iubirea câinelui pentru el odată cu tristețea şi 
durerea că nu ştia cu ce a greşit când rodea covorul. Şi 
ce util sună pentru noi toți: Ce: ce sunt cruzi CU anima- 
lele vor ajunge să înțeleagă, când vor fi dincolo, suferința 
lor. O altă remarcă a sa: cel mai mare grad de incri- 
minare, de inculpare îl au gesturile negative față de 
cineva care nu ne-a deranjat cu nimic. 

Devenind adult, D. Brinkley continuă şirul 
actelor de violenţă, dar în cu totul alte circumstanțe. 
Pentru a nu fi suspectat de subiectivism în relatarea 
celor ce urmează, voi folosi mai mult propriile cuvinte 

ale eroului nostru. În timpul serviciului militar a fost 
încadrat ca „soldat combatant” în „războaiele clan- 
destine”. Afirmă că „a fost asiduu antrenat cu scopul 
declarat de a deveni ucigaş profesionist”. Misiunea sa 
consta în „a planifica şi executa înlăturarea politicie- 
nilor şi a personalului militar din alte ţări inamice”. În 
timp ce alţi colegi fixau ţinta cu instrumente de preci- 
zie, el era cel care „apăsa pe trăgaci” 

Dând dovadă de o cutremurătoare sinceritate, 
exemplifică prin câteva dintre acțiunile sale. Odată a 
primit misiunea să elimine un colonel aflat cu trupele 
în junglă. Într-o dimineaţă, a fost identificat în fața 
trupelor. A declanşat arma şi a văzut cum capul victi- 
mei a explodat, iar corpul i-a fost cuprins de spasme. 
A revăzut scena în filmul de dincolo. A simțit deruta 
victimei şi tristețea încercată când şi-a părăsit corpul 
şi a înțeles că nu-şi va mai vedea niciodată familia. A 
înțeles şi tristețea familiei rămase fără tată şi fără un 
mijloc de existenţă. 

Altă dată a fost trimis într-o țară străină cu 
misiunea de a elimina un „oficial al guvernului care 
nu împărtăşea punctele de vedere” ale ţării sale. În 
acel moment, cel care trebuia să fie anihilat se afla 
într-un hotel rural. Fiind mereu înconţurat de gărzi şi 
de cei din secretariat, împreună cu echipa sa a hotărât 
să mineze noaptea hotelul şi să-l arunce în aer. Planul 
le-a reuşit şi ținta lor a fost ucisă împreună cu toți 
cei din echipa sa formată din 50 de oameni. În filmul 
derulat în planul de dincolo, a trăit sentimentele vic- 
timelor, oroarea gestului său şi durerea simțită de 
familiile celor ucişi. 

Recunoaşte în biografia sa că a luat viața la zeci 
de oameni, dar a făcut-o fără mustrări de conştiinţă, în 
numele datoriei pe care o avea. 

Ultima sa misiune înainte de a fi trăsnit şi a 
rămâne grav invalidat cardiac pentru toată viața a fost 
aceea de a furniza armament unor grupări angajate în 
război contra unei mari ţări neprietene. După cum am 
menționat şi în alt capitol, D. Brinkley ne spune că, în 
timp ce viziona filmul cu retrospectiva vieţii sale, a 
auzit țipetele copiilor rămaşi fără părinţii lor, ucişi cu 
armele livrate de el. 

La sfârşitul filmului, s-a simțit profund afectat 
de oroarea faptelor sale. „Dumnezeu priveşte altfel 
esenţa ta, iar această diferenţă constă în iubire!” a fost 
replica Ființei de Lumină. 

Pentru comentarea acestui răspuns, am reamintit 
aici principalele evenimente negative în care s-a impli- 
cat Dannion Brinkley. După toate ororile săvârşite, 
ne-am fi aşteptat la o altă primire din partea Fiinţei 
de Lumină. Ioate agresiunile săvârşite în adoles- 
cenţă îi sunt total imputabile pentru că inițiativa i-a 
aparținut în mare parte şi pentru cruzimea cu care s-a 
implicat. Ceea ce a făcut în timpul misiunii primite nu 
i se poate imputa decât dacă s-a implicat şi afectiv, nu 
numai din simțul datoriei. Unui soldat pe câmpul de 
luptă nu i se pot reproşa faptele de arme. El se află la 
datorie. Dar dacă datoria este săvârşită cu cinism, fără 
compasiune pentru victimele sale, atunci îşi atrage 
asupra sa întreaga vinovăție implicată de gestul său. 

Având în vedere cinismul cu care şi-a tratat 
victimele şi pe care el însuşi îl recunoaşte, nu cred că 
lui Brinkley i se poate aplica în totalitate eticheta de 

„omor scuzabil”. Dacă lucrurile stau aşa, după cum 
au scris şi Sylvia Browne şi James Van Praagh, pentru 
toate victimele lăsate în urma sa, spiritul lui Brinkley 
ar fi trebuit să fie trimis în straturile dense ale întune- 
ricului şi nu în fața Ființei de Lumină, în lumea iubirii 
infinite şi a iertării. Răspunsul la mirarea noastră ni-l 
dă Brinkley însuşi când spune că, după ce a fost trăsnit, 
el a trăit în acelaşi timp şi Infernul, şi Paradisul. Viața 
Jui, din acel moment, la nivel fizic, este mai grea decât 
a unei reptile care se târăşte pe pământ. Realmente, 
uneori, ca să ajungă doar până la baie, era nevoit să se 
târască pe podea. La nivel spiritual însă, va fi implicat 
în cele mai generoase acțiuni întreprinse pentru binele 
semenilor noştri. O viaţă care de acum, de la vârsta de 
25 de ani, se va consuma între Infern şi Paradis. 


„Oraşul de Cristal” şi Parcele din Cer 


Este condus apoi de Ființa de Lumină în 
„Oraşul de Cristal”, cum îl numeşte el, într-o clădire 
splendidă ca o catedrală construită din cristale. După 
descrierea pe care o face acestei clădiri, ar părea să fie 
Templul Înţelepciunii despre care vorbeau şi Michael 
Newton şi Sylvia Browne. 

Are intuiţia că a fost condus într-un loc al 
cunoaşterii. Într-adevăr, pe un podium, în fața sa apar 
alte ființe învăluite în lumină, în număr de 13. Fiecare 
Fiinţă întruchipează una dintre trăsăturile psihologice 
ale oamenilor. 

În prezența acestor Fiinţe, afirmă că într-o frac- 
țiune de secundă a înțeles cum funcționează lumina, 
cum venim în viața fizică pe Pământ şi de ce oamenii 
gândesc atât de diferit. 

Pe rând, fiecare Fiinţă de Lumină a venit spre el 
cu un fişet din care apărea, proiectat pe un ecran, câte 
un eveniment ce urma să se petreacă în viitor şi care, 
cum a spus el, avea să zguduie lumea şi s-o schimbe 
profund. 

La întoarcerea în corpul fizic, şi-a amintit de 
117 evenimente văzute în imaginile arătate de Fiinţele 
de Lumină. După 3 ani în care nu s-a întâmplat nimic, 
în următorii 18 ani s-au adeverit 95 din aceste eve- 
nimente. În aceeaşi zi de 17 septembrie 1975, după 
cum remarca el, un om a trecut printr-o moarte din 
care avea să se nască un alt om, unul fizic prăbuşit la 
pământ, şi la propriu, şi la figurat, un altul spirituali- 
zat, cu acces la viitorul secret al omenirii. 

Într-una dintre viziunile despre viitor i s-a spus 
că, dacă omenirea nu îşi va schimba modul de com- 
portament, o aşteaptă dezastrul. Numai aşa va putea 
evita războiul ce ar urma să se întâmple. 

l se arată scene din cel de-al Treilea Război 
Mondial: lupte, haos, deşerturi. Zonele fertile ale 
Pământului se vor transforma în deşert. Vor bântui 
furtunile, uraganele, iar oamenii vor cerşi pe străzi 
murind de foame. Mulţimi de oameni vor pleca în 
exod în alte țări, sperând la o viață mai bună. 

Valoarea predictivă a acestor avertizări nu este 
uşor de ignorat atâta vreme cât, din cele 117 eveni- 
mente care i s-au arătat ca fiind posibil să se petreacă 

în viitor, 95 s-au adeverit întocmai cum 1 s-a spus. 
Dintre acestea, războaiele din Orientul Mijlociu, acci- 
dentul nuclear de la Cernobiîl şi destrămarea URSS au 
avut într-adevăr consecințe profunde asupra întregii 
omeniri. 

Cu aceeaşi autoritate, o Fiinţă de Lumină l-a 
înştiințat şi de faptul că nu este obligatoriu ca eve- 
nimentele prezise să aibă loc întocmai. Ele se pot 
schimba dacă şi oamenii se schimbă. Cu alte cuvinte, 
istoria este în mâinile noastre. Evenimentele fericite 
sau nefericite sunt determinate de acțiunile noastre 
care, inevitabil, se înscriu în logica legilor de func- 
ționare a Universului. Mecanismele de generare a 
acestor efecte sunt ale Universului, dar comanda de 
acţionare, într-un sens sau altul, ne aparţine. 

Un punct de vedere interesant: Fiinţele de 
Lumină doresc să ne ajute pentru că succesul nostru 
în evoluția spirituală este şi în interesul întregului 
Univers. lotul este legat de totul, cum spune Ervin 
Laszlo. Într-un Univers interconectat la nivel cuantic, 
orice acțiune, fastă sau nefastă, se reflectă asupra 
întregului ansamblu. 

Una dintre Ființele de Lumină a avut şi cuvinte 
de laudă la adresa noastră, afirmând că dăm dovadă 
de mare curaj venind aici pe Pământ. Ne văd ca pe 
nişte ființe mărețe, puternice, adevăraţi eroi care vin 
aici să dea noi forme materiei în postura de co-creatori 
împreună cu Dumnezeu. 

Referitor la destinul său în continuare, i s-a spus 
că va trebui să revină pe Pământ, având misiunea ca prin 
descrierea lumii de dincolo să influenţeze schimbarea 

modului de gândire al celor de aici. Oamenii trebuie 
să înțeleagă că aşa cum îi tratăm noi pe alţii, aşa ne vor 
trata şi ei pe noi, că iubirea înseamnă să dăruim celor- 
lalți ceea ce dorim să ne dăruiască şi ei nouă. 

Aceeaşi Fiinţă de Lumină i-a spus că, după 
întoarcerea pe Pământ, va fi ajutat să creeze o reţea 
de centre antistres. Prin relaxare şi meditații, aceste 
centre îi vor ajuta pe oameni să evolueze spiritual, să 
fie buni, iubitori şi generoşi cu semenii. 

I s-au arătat apoi cele 7 secțiuni ale unui centru 
terapeutic, reprezentând cei 7 paşi spre vindecare. Mai 
târziu a înţeles şi corespondența simbolică a acestui 
centru cu templele de mistere şi oracole din Grecia antică. 


Studii de electronică în Cer 
şi Infernul vieţii terestre 


Revenirea în corpul fizic a fost o lungă agonie 
şi urmele accidentului suferit n-au mai dispărut 
niciodată complet. Multă vreme era incoerent, avea 
momente când nu-i recunoştea nici pe cei din familie, 
nu se putea alimenta decât cu mare greutate. 

Chiar şi mai târziu, când a putut să comu- 
nice cu oamenii normal şi ținea conferințe în public, 
starea sa fizică era încă precară. Continua să leşine 
frecvent şi să obosească la efort. Până în 1989 reu- 
şeşte totuşi să aibă o viaţă relativ acceptabilă. În 1989 
se decompensează cardiac, având nevoie de o a doua 
intervenţie chirurgicală pentru valva aortică. Din nou 

are o moarte clinică şi din nou este trimis înapoi de 
Fiinţa de Lumină pentru a-şi continua misiunea. Pe 
lângă sarcina de a crea rețeaua de centre de sănătate, 
se dedică, asemenea lui Elisabeth Kiibler-Ross, consi- 
lierii bolnavilor muribunzi, ca şi a familiilor acestora. 
A avut loc o transformare miraculoasă pe care numai 
Dumnezeu o putea face: cel care lua cu sânge rece 
viața altora acum îşi dăruia iubirea sufletului său 
celor care îşi pierdeau viața. 

Partea cea mai interesantă din viaţa lui Brinkley, 
cu adânci semnificații pentru noi, o constituie faptul că, 
încă din perioada agoniei de după accident, ziua sau 
noaptea, când adormea, revenea imediat în „Oraşul 
de Cristal” din lumea celestă, unde era instruit cum 
să-şi construiască instrumentele necesare centrelor 
de sănătate. Participă la adevărate cursuri unde este 
învățat să cunoască circuitele electronice necesare 
pentru elementele componente. 

I s-a spus că pacienţii din aceste centre vor 
fi expuşi la lumini cu diferite lungimi de undă cu 
rolul de a modifica frecvențele patologice ale celule- 
lor. Fiecare celulă şi segment din corp îşi au propria 
frecvență. Când frecvența corespunzătoare sănătății 
se schimbă, apare boala. Expunerea la acele lumini 
reface frecvența de vibraţie normală a celulelor. 

Apropo de cursurile de electronică pe care 
Brinkley le-a urmat în... Cer. Deşi existau mărturiiie 
celor care au avut experiența morţii clinice despre 
existenţa în lumea de dincolo a unor mari Universități 
şi Biblioteci cu toate informaţiile ştiinţifice posibile, 
disponibile sub toate formele de imprimare moderne, 

părea puțin probabil să fie aşa, dacă privim cu igno- 
ranța inocenței la cerul gol de deasupra noastră. Şi 
totuşi, acest om care, până la vârsta de 25 de ani, nu 
a învățat decât cum să ucidă oameni, acest om care 
avea un creier aproape distrus de trăsnet „a învățat 
din Cer”, cu altă minte, toate cunoştinţele de elec- 
tronică necesare pentru a crea o rețea de centre de 
sănătate după instrucțiunile primite exclusiv de 
dincolo. Nu este oare momentul să ne întrebăm cine 
suntem, de unde am venit, unde ne ducem şi de 
unde ne vine toată ştiinţa pe care o atribuim exclusiv 
geniului uman? 

Se apreciază singur: viața sa spirituală este o 
splendoare, o trăire în Paradis, am putea spune, dar 
viaţa fizică este un dezastru, o penitenţă în Infern. Este 
singura ambiguitate, singura trăire concomitentă în 
două lumi total opuse întâlnită până acum în studiile 
despre moartea clinică pe care le-am parcurs. 

Revin la lecţiile pe care le putem extrage din 
acest fenomen. La discuția despre existența sau inexis- 
tența Iadului, ne amintim că am luat acest exemplu 
al lui Brinkley. Nimeni nu se poate sustrage legilor 
Universului. Nimeni nu poate săvârşi o crimă fără 
să plătească. Nu Dumnezeu l-a pedepsit pe Dannion 
Brinkley, ci el şi-a creat dezechilibrele energetice din 
viața sa pe care legile Universului nu le-au putut 
eluda. În definitiv, prin centrele de sănătate pe care 
a fost pregătit să le creeze, la inițiativa şi cu ajutorul 
Fiinţei de Lumină de dincolo, Brinkley a fost pus să 
facă un serviciu omenirii în compensație pentru răul 
pe care l-a făcut. Este simplu de înțeles. 

A doua lecție pe care o putem reține este aceea 
că aici, în viaţa terestră, putem să fim la nivelul unor 
erformanţe intelectuale foarte modeste, poate chiar 
de nivelul retardului mental. Acum știm, noi ne-am 
ales cum să fim aici în funcție de motivul pentru care 
ne naştem. Dincolo putem să avem un IQ foarte înalt, 
la nivelul geniului. Ne amintim de concluziile la care 
a ajuns psihologul D.M.H. Atwater după miile de 
regresii transpersonale efectuate. De-a lungul istoriei 
noastre infinite jucăm toate rolurile posibile pentru a 
învăţa lecţia lor. 


Daruri neobişnuite 


Transformarea spirituală pe care a avut-o 
Dannion Brinkley nu s-a limitat la serviciile pe care 
le-a făcut pentru semeni, vorbindu-le despre existența 
lui Dumnezeu, creând o reţea de centre de sănătate, ci 
s-a manifestat şi prin capacitățile neobişnuite pe care 
e] le-a dobândit. Aici ne întâlnim cu imposibilul pe 
care până acum, văzându-l uneori demonstrat prin 
unele spectacole cu public, îl. atribuiam doar unor 
trucuri menite să ne distreze. 

Dannion Brinkley obţine darul ca la o simplă 
atingere să poată citi gândurile oamenilor, să le deta- 
lieze viața lor cu amănunte surprinzătoare, să poată 
citi documentele dintr-o servietă sau diplomat nedes- 
chise. Toți cei care au traversat o moarte clinică au 
dovedit mari transformări spirituale, capacităţi de a 

„vedea“ organele bolnave, de a trata boli pe o cale 
alternativă la medicina clasică, dar performanţele 
lui Brinkley sunt neobişnuite şi ridică mari întrebări 
asupra capacității minții noastre şi asupra mecanisme- 
lor de gândire. Poate că acesta este şi motivul pentru 
care astfel de oameni sunt trimişi printre noi: să înțele- 
gem că suntem cu toții copii ai Marelui Mister. 

Spuneam la începutul acestui comentariu că 
am ales cazul lui Dannion Brinkley pentru multitudi- 
nea semnificaţiilor pe care le are şi a lecţiilor pe care le 
putem învăţa. 

Din expunerile analizate, ideea de Infern şi cea 
de reflectare asupra noastră a consecinţelor generate 
îndeosebi de un comportament violent, agresiv sunt 
confirmate sau puse la îndoială în funcţie de opti- 
mismul sau de pesimismul diferiților autori. Cazul 
Dannion Birkley pledează însă pentru ideea că, în 
funcție de ceea ce facem în viață, există o grație acolo 
sus şi o inevitabilă plată aici. Legea care gestionează 
echilibrul energiilor din Univers nu poate fi eludată. 
Ştim că la Dumnezeu totul este posibil. Ne-a spus-o 
lisus, o constatăm noi înşine, dar observăm în acelaşi 
timp că sunt lucruri peste care nici Dumnezeu nu trece. 
Pe toţi cei care au ajuns dincolo cu boli grave care le-au 
determinat o moarte clinică, Ființa de Lumină, care 
simbolizează ceea ce numim Dumnezeu, l-a trimis 
înapoi spunându-le că i-a vindecat şi deci îşi pot con- 
tinua viața în lumea noastră fizică. Pe Anita Moorjani 
a vindecat-o aproape instantaneu de cancer, când 
medicii nu îi mai dădeau nicio şansă de supraviețuire. 

Medicului cardiolog Gilbert, citat şi în altă 
lucrare, lisus îi spune că l-a vindecat şi că trebuie să 
se întoarcă în lumea noastră. În numai câteva minute, 
arterele coronare ale inimii sale, total compromise şi 
obturate, sunt miraculos vindecate, spre stupefacţia 
şi scepticismul colegilor săi, care îl pregăteau pentru 
intervenția chirurgicală de urgenţă. 

Sunt citate alte două cazuri, ale unor femei 
care aveau toate viscerele abdominale măcinate de 
cancer. Totul era pierdut. Ambele au intrat în moarte 
clinică şi ambele sunt trimise înapoi primind verdic- 
tul de vindecare. Să refaci în câteva minute ceea ce în 
mod natural are nevoie de 9 luni (mă refer la durata 
normală a unei sarcini) este un miracol pe care numai 
Dumnezeu îl poate face! 

Ne întoarcem la cazul Dannion Brinkley, con- 
statând că, dintre toţi cei care au fost supuşi studiilor 
statistice, el este singurul care a fost trimis înapoi 
dându-i-se şansa de a supraviețui, dar nu şi de a se 
vindeca. Viaţa lui fizică ulterioară a fost şi este un 
chin, o caznă, un sacrificiu, în ciuda faptului că viața 
lui spirituală a fost în totalitate închinată celor aflați 
în suferință. Cel care a ucis zeci de oameni care nu 
aveau decât vina că îşi serveau propria lor ţară a dat 
cerşetorilor de pe stradă hrană caldă la restaurant pe 
contul său, probabil aducându-şi aminte cuvintele 
lui lisus prin care spunea că atunci când hrănim un 
flămând, pe el îl hrănim. Cel care a luat viața altora 
s-a dus la căpătâiul muribunzilor pentru a-i împăca 
cu gândul vieţii eterne. Cel care i-a lovit, i-a umilit, şi 
i-a batjocorit pe alții mai slabi decât el a creat centre în 

care oamenii îşi pot găsi alinarea şi pacea sufletului. Şi 
sunt ferm convins că şi stăpânii săi, care i-au ordonat 
aceste masacre, vor plăti fie prin propria viaţă, fie prin 
copiii lor. 

Şi totuşi, de ce tocmai Dannion Brinkley a fost 
cel ales ca mesager al „Cerului”? Ce s-a obţinut prin 
misiunea dată lui? Mai multe. 

Mai întâi, a fost oprit să mai ucidă alți oameni 
doar pentru vina că îşi apărau propria ţară. Un ucigaş 
cu sânge rece a fost întors din drum. Prin Brinkley 
poate vor înţelege şi alţii că gestul de a ucide oameni 
nu rămâne nepedepsit. 

În fine, un om a fost recuperat în slujba semeni- 
lor lui prin devotamentul pentru cei aflați în suferință, 
prin eforturile depuse în crearea unor centre de 
sănătate de mare importanţă în evoluţia spirituală a 
omului actual. 

Şi cazul Brinkley nici nu este singular. lisus 
ne-a dat multe exemple de acest gen. Nu spune El că 
orice rătăcit, dacă în cele din urmă revine la credinţă, 
este iertat? 

Din când în când, Dumnezeu ne trimite câte un 
sol pentru a ne aminti că există şi că se poate. Dannion 
Brinkley este unul dintre aceştia. 


CAPITOLUL X 


MINTEA DE DINCOLO 

AI NOULUI MILENIU 


Revelația - un salt cuantic în conştiinţă 


Rezumând, am putea spune că misterul exis- 
tenței Universului constă într-o pluralitate de forme şi 
dimensiuni, fiecare cu frecvenţă proprie. 

Tot ceea ce ține de spirit, de energiile subtile, 
invizibile ale diverselor dimensiuni din Univers — are 
frecvenţe înalte şi este inaccesibil simțurilor noastre. 
Tot ceea ce ține de materia concretă, accesibilă simțu- 
rilor noastre, are o frecvenţă joasă. 

Singura entitate care poate accede la nivelurile 
înalte ale Universului este propria noastră conşti- 
ință. Avem deci, în noi, ceva care ne aparține şi nouă, 
lumii noastre fizice, dar şi Cerului, esenței divine. 
Prin conştiinţa noastră suntem şi Cer, şi Pământ, dar, 
mai exact, suntem între Cer şi Pământ. Prin conştiinţă 
suntem eterni, prin Pământ suntem efemeri, 


276 e DUMITRU CONSTANTIN-DULCAN 


Posibilitatea de a comunica cu structurile înalte, 
celeste nu se manifestă însă decât în condiţii particulare, 
cum sunt: experiența morții clinice, stările modificate 
ale conştiinţei (extazul mistic, inducția hipnotică, visele 
anticipative, premonitorii), transa şamanică - indusă 
prin incantațţii, dans, ierburi cu efect psihotrop, post 
etc. —, inspirația artistică, ştiinţifică etc. 

Literatura din domeniu menționează şi trăirea 
spontană a unor momente de revelație, în care per- 
soane cu sau fără preocupări spirituale, până în acel 
moment, primesc anumite informații printr-o graţie 
de dincolo de voinţa lor. Aşa s-a întâmplat în cazul 
loanei d'Arc, cel al lui Jakob Bâhme şi al Apostolului 
Pavel. Aceste trei cazuri le-am analizat în cartea În 
căutarea sensului pierdut. 

Aceste salturi bruşte în cunoaştere le-am putea 
denumi „salturi cuantice”. Este un mod mai rar de ali 
se da o misiune spirituală unora dintre noi. Se crede, 
de altfel, că marile creații ne-ar fi inspirate din planul 
de dincolo în ştiinţă, tehnică, muzică, artă etc. 

O cale de a ne înălța conştiinţa, în scopul 
accederii mai prompte la planul divin, o constituie 
respectarea legilor divine, rugăciunea, renunțarea la 
anumite alimente, alcool, cafea, carne, hrană chimi- 
zată etc. Viaţa marilor sfinți şi părinți - cum a fost 
Arsenie Boca, poate cel mai ilustrativ exemplu de la 
noi de transcendere şi transformare spirituală până la 
Conexiunea cu planul divin - a fost una trăită în sobrie- 
tate şi rugăciune. 

În cele ce urmează, vom analiza, foarte succint, 
atât observaţiile celor care au studiat fenomenul 
morții clinice, cât şi ale celor care le-au trăit ei înşişi. 

„Numiţi-le semnul evoluției, voinței lui Dumnezeu 
sau adaptarea speciei, oricum le-am spune, efectele 
ulterioare reflectă o forță uriaşă de schimbare ce nu 
mai poate fi pusă însă la îndoială” ne spune autoarea, 
cu toată puterea sa de convingere. Mutaţiile cere- 
brale şi spirituale, continuă ea, vor constitui motorul 
care va conduce la evoluția speciei umane, cu impact 
asupra tuturor laturilor existenței sale. 

P.M.H. Atwater este de părere că transformă- 
rile majore la aceşti copii se petrec la nivelul creierului 
limbic, implicat în procesarea emotivității noastre, în 
gestionarea instinctelor şi în modelarea comporta- 
mentului social. 


Neuropsihologia şi emoţiile 


Creierul emoțional este, de asemenea, profund 
implicat în funcţionalitatea sistemului imunitar, 
vorbindu-se în prezent de o nouă disciplină numită 
neuro-psiho-imunologie. Între sistemul imunitar şi 
emoțiile noastre are loc un permanent dialog chimic cu 
reflectare asupra capacității de apărare a organismului. 

Studiile de laborator au evidenţiat efectul 
diferit al emoțiilor pozitive şi negative. Depresia, 
frica, furia, ura, îndoiala, în procesul de vindecare a 
unei boli grave, blochează mobilizarea celulelor sis- 
temului imunitar menite să ne protejeze sănătatea, 
cum sunt limfocitele T, B, NK. La stres şi la emoţii 
negative, acestea rămân imobilizate lângă peretele 

vascular, în loc să facă oficiul de gardieni ai organis- 
mului, circulând în permanenţă prin vasele de sânge 
şi intervenind acolo unde este nevoie. Nu întâmplător 
emoțiile negative au fost numite emoții distructive. 

Sentimentul de fericire, optimismul, umorul 
şi buna dispoziție, bucuria de a fi, calmul, pacea 
sufletească, altruismul, credința, iubirea sufletească 
acordată necondiționat tuturor semenilor noştri, com- 
pasiunea şi blândețea mențin sistemul imunitar în 
plină stare de funcționare. 

Aş vrea să mă fac bine înțeles la acest capitol. 
Încrederea în propria capacitate de vindecare, chiar 
în boli grave, mobilizează sistemul imunitar în acest 
proces. Nu întâmplător lisus i-a spus celui pe care l-a 
vindecat: „Credinţa ta te-a vindecat.” 

Am abordat mai pe larg fenomenul în alte 
lucrări, citând cazuri concrete în acest sens. 


Cuvinte care ucid 


Îndoiala şi reacţia depresivă la o boală induc o 
chimie nefavorabilă vindecării. Sunt cuvinte care induc 
această îndoială, pronunţate adesea nu numai de către 
cei care, din ignoranță, sunt inconştienți de efectele lor, 
ci, din nefericire, şi de către personalul medical. Sunt 
studii ilustrative în acest sens. „Să spunem bolnavilor 
adevărul” sună moda venită de pe alte meleaguri. Nu 
întâmplător am spus că sunt „neinspirat inspirați. Sunt 
toți bolnavii în stare să suporte acest „adevăr' ? Realizăm 

ce efect catastrofal poate avea pentru cei mai sensibili 
sentința la moarte pe care le-o comunicăm? Dincolo 
de riscul suicidului, prin vorbele noastre „sincere” noi 
le demobilizăm cel puțin jumătate din capacitatea de 
apărare a sistemului imunitar care, ştim acum, este în 
directă relaţie cu emoțiile noastre. Oncologul Bernie 
Siegel a scris ceva extraordinar de important: „Dacă 
nu putem să dăm zile de viață acestor bolnavi, să le 
dăm atunci viață zilelor pe care le mai au de trăit.” 
Am susținut cândva o conferință cu tema „Cuvinte 
care ucid”. Nu toți oamenii pot duce uşor povara unei 
morți prematur anunțată. În SUA sunt echipe speciale 
care prestează o activitatea de psihoterapie în astfel de 
situaţii. Elisabeth Kiibler-Ross a lăsat în urma sa o ade- 
vărată şcoală în acest sens. Este adevărat, când toți vom 
beneficia în viitor de ceea ce P.M.H. Atwater numeşte 
mutație spirituală, atunci probabil nu vom mai avea 
nevoie de aceste menajamente. 

Fără a se epuiza interesul ştiinţific pentru funcția 
cognitivă a creierului, a început să se acorde o atenție 
tot mai susținută şi funcţiei prin care se exprimă emMoO- 
tivitatea. începe să se acorde un rol chiar mai mare 
funcției afective, emoționale, decât celei cognitive, 
în definirea personalității umane. Daniel Goleman 
propune ca, în aprecierea capacității profesionale a 
unui om, să se ia în discuție nu numai coeficientul de 
inteligenţă (10), ci şi cel emoțional (EQ). El apreciază 
că randamentul în activitate ar fi dat în proporție de 
80% de EQ şi doar 20% de IO. 

Se face, de asemenea, tot mai insistent cone- 
xiunea dintre creierul emoțional şi inimă. La modul 
figurat, cu toţii vorbim „din inimă”, iubim „cu inima” 

şi suferim „cu inima”. La ora actuală, mai ales după 
începutul epocii transplanturilor de cord, când s-a 
văzut că, odată cu acestea, s-au transmis la receptor 
şi unele dintre pasiunile donorului, se atribuie tot mai 
mult inimii rolul de precursor în inițierea emoțiilor. 
Se vorbeşte chiar de o „inteligență” a inimii. 

Un lucru este cert. Gândul se încălzeşte la focul 
emoției, care îi conferă energia necesară comunicării. A 
vorbi fără emoții înseamnă a comunica foarte puţin 
sau deloc. Sau, altfel spus, gândul face efortul să comu- 
nice, dar emoția este cea care construieşte. 

Aşa se explică de ce o rugăciune în care nu se 
pune emoție are puține şanse de răspuns. Am mai 
spus, contrar a ceea ce am crede, Dumnezeu pare 
să fie mai sensibil la emoţiile noastre decât la rațiu- 
nea noastră. Avem acum surpriza să constatăm că şi 
în creierul nostru pare să se întâmple la fel. Şi iar ne 
aducem aminte că suntem făcuți după modelul spi- 
ritual al Creatorului, cum spune James Van Praagh, 
şi nu după chipul său, pe care nu l-a văzut nimeni 
niciodată decât în diversitatea de forme pe care le-a 
îmbrăcat circumstanțial. 

În concluzie la acest capitol, vom reţine ele- 
mentul de noutate pe care îl aduce P.M.H. Atwater 
prin studiile sale, relevând mutațţiile spirituale şi cere- 
brale care apar atât la copiii care au traversat o moarte 
clinică în antecedentele lor, cât şi la cei care se înscriu 
în generația noului mileniu cu o supradotare cogni- 
tivă şi emoțională, depăşind cu mult minţile geniale 
ale secolului abia încheiat. Ei sunt, fără dubii, spe- 
ranța lumii noi. 


CAPITOLUL XI 


CONCLUZII ŞI COMENIARII 


Din coroborarea tuturor datelor discutate aici — 
experiențele morții clinice, principiile fizicii cuantice, 
unele observaţii venite din domeniul ştiinţelor neuro- 
cognitive - şi din alte surse, mai vechi sau mai noi, se 
pot extrage mai multe concluzii referitoare la natura 
tuturor lucrurilor, pe care, desigur, cunoaşterea vii- 
toare le va susține sau le va invalida. În opinia mea, 
sunt multe argumente în favoarea acestor concluzii, 
aduse de studiile ştiinţifice efectuate până acurmn. 

Voi începe cu primul şi cel mai mare adevăr, 
unul esenţial, susținut de toate sursele comentate aici: 

DUMNEZEU EXISTĂ! 

Este primul Adevăr, din care emerg toate cele- 
lalte explicaţii referitoare la om şi Univers. 

Este Sursa Primordială a întregului existent. 

Se încheie astfel o dispută dintre Ştiinţă şi 
Religie, veche de peste 400 de ani. 

Omul şi Universul au o origine sacră, spirituală. 

În mod paradoxal, argumentele care susțin 
originea spirituală a Universului vin din partea oame- 
nilor de ştiinţă. 

e Suntem [ii ai Luminii 

La început a fost Lumina. Era o lumină diferită 
de cea fizică. 

Era o Lumină pură, alb-strălucitoare, vie, 
dotată cu toate însuşirile Ființei Divine. 

In ediția greacă a Bibliei se spune că la început 
a fost Logosul şi mi se pare mai fericită traduce- 
rea, pentru că logosul înseamnă Ştiinţă, Informaţie, 
Cuvânt. Prin logos am avea simbolul întregii cunoaş- 
teri divine. S-a spus metaforic că lumea-i toată adunată 
într-o boabă de nisip. Noi putem spune că întreaga 
lume este prezentă în Scânteia Divină. 

Universul ne apare, deci, ca expresie a acestei 
energii matriceale non-fizice, generată de Sursa Divină. 


e L)in analiza tuturor datelor discutate aici, 
rezultă două însuşiri majore ale Divinității: 

- Una de ordin cognitiv, rațional. Sub acest 
aspect, Dumnezeu este o Conştiinţță non-locală, 
extinsă la întregul Univers. Este câmpul de energie 
subtilă care dublează tot ceea ce există. Fără această 
dublură de câmp purtător al unei Inteligențe, nicio 
particulă, niciun atom, nicio moleculă n-ar avea capa- 
citatea de a poseda o sarcină şi de a funcționa coerent 
în ansamblul în care sunt dispuse. Aceasta este, în 
opinia mea, ceea ce numim Inteligența Materiei sau 
ceea ce Max Planck a numit Mintea Materiei (Mind of 
Matter). 

- A doua însuşire majoră, de ordin afectiv, este 
cea a Iubirii. Toate sursele ne spun că Dumnezeu este, 
în primul rând, Iubire, ca stare de a fi în permanenţă şi 

nu ca sentiment de circumstanţă. loţi cei care au avut 
experiența morții clinice spun că Fiinţa de Lumină 
emană iubire copleşitoare, infinită, necunoscută pe 
Pământ. 

Din faptul că, într-o rugăciune, răspunsul cel 
mai prompt vine atunci când încărcătura emoțională 
este profundă, aş deduce că Dumnezeu este în primul 
rând afect, iubire şi abia în timpul următor se mani- 
festă ca rațiune. 

Am putea spune că Dumnezeu ne-a creat mai 
întâi din iubire, şi după aceea din rațiune. Indiscutabil, 
acesta este şi sensul Iubirii Christice, o continuă fas- 
cinație, adoraţie, cu totul diferită de atracţia efemeră 
dintre două persoane. 


e Cea mai mare descoperire a mileniului 
al treilea o constituie, în opinia mea, regăsirea lui 
Duwmnezeu, într-o lume secularizată şi atee. 


e Experiența morții clinice ne spune ceea ce 
nicio fizică n-a fost în stare: dincolo este o Lumină vie, 
purtătoare de viaţă, conştiinţă, iubire, compasiune şi 
toate celelalte calități specifice Divinităţii. 


e Sunt multe argumente care sugerează că ceea 
ce numim „dincolo de noi” este câmpul sau vidul 
cuantic, unde se descriu o serie de elemente comune: 

- Continuum Spațiu-limp exprimat doar prin 

timpul prezent, în care sunt conținute 
simultan cele trei momente ale timpului: 
trecut, prezent, viitor. 

- Ubicuitatea - capacitatea de a fi în acelaşi timp 

în mai multe locuri. 

- Unitatea energetică şi informaţională a tuturor 
lucrurilor. Unul este în toate (pluralitatea 
lui unu, cum am numit acest fenomen). 
Prin energia matriceală din noi, suntem 
cu toții o frunză, un râu, un grăunte dintr-o 
stea, cum spunea Stanislav Grof. 

- Suntem cu toții interconectați, cuprinşi 
într-o infinită rețea de legături înformațio- 
nale, cum le-a numit omul de excepțională 
cultură care a fost Victor Săhleanu. 
Influențăm şi suntem influențați de tot ceea 
ce există. Aceasta este responsabilitatea 
noastră de a fi. Tot ceea ce gândim şi acțio- 
năm, în bine sau în rău, se răsfrânge asupra 
tuturor. Suma gândurilor noastre generează 
culoarea atmosferei psihologice în care trăim. 


e Fără excepție, toți cei care au fost în lumea 
celestă descriu o altă imagine a lui Dumnezeu decât 
cea tradițională. 

Dumnezeu este un summum de calități; nu 
este rigid, nu este aspru, nu judecă, nu condamnă şi 
nu pedepseşte pe nimeni. Toţi cei care s-au întâlnit 
cu Ființa de Lumină spun că emană o iubire infinită, 
copleşitoare şi o blândeţțe ineftabilă. Dumnezeu are 
chiar şi umor, după cum reiese şi din scrierile lui R. 
Moody şi cele ale lui Neale Walsch. 

Ştim din Biblie că instrumentul cu forța cea mai 
mare de acțiune de care s-a folosit Dumnezeu în crearea 

lumii a fost Cuvântul. „Să fie!” a spus Dumnezeu 
şi toate s-au făcut după voia şi ştiinţa sa. Este atâta 
matematică, atâta chimie, atâta ştiinţă în echilibrarea 
de forțe nucleare, atâta energie de stăpânit în miezul 
materiei, că depăşeşte orice minte omenească şi toate 
astea poartă un singur nume de autor: Dumnezeu. 

Este atâta frumuseţe în creaţiile naturii, atâta 
simț estetic în armonia de culori când natura renaşte 
primăvara, atâta artă în simfonia de culori ale toamnei, 
atâta bucurie în roadele toamnei, şi toate acestea n-au 
decât un singur nume: Dumnezeu. 

Este atâta iubire, atâta înălțare sufletească, atâta 
fascinație şi extaz pur în sufletele noastre, încât te 
întrebi cum a fost posibil ca toată această complexitate 
psihologică să se nască dintr-o simplă materie fără 
suflet, aşa cum a fost înțeleasă de ştiinţă. Prin grație 
divină! Este singurul răspuns. 

Ca să înfiorezi gândul, să-i dai lumină, căldură, 
frumusețe, emoție, forță şi învolburare, trebuia ca 
mai întâi cineva să îmbrace gândul în straiul iubirii 
pentru noi. De aceea, Dumnezeu rămâne cel mai 
mare Psiholog. Chiar cred că, aşa cum am mai spus, 
Dumnezeu este în primul rând psihologie, iubire, 
afecțiune şi în al doilea rând este şi calcul, rațiune, 
ştiinţă. 

Un cititor sceptic va spune, probabil, că totceam 
scris despre conceptul de Dumnezeu este un simplu 
exercițiu poetic fără un substrat real. Dacă apreciază 
că nu are niciun substrat real, îl rog atunci să spună 
ce-i lipseşte unui corp fără viață în primele 3 minute 
după deces, când încă nicio celulă n-a murit, ca să fie 

viu? Răspuns: doar viața şi viața este Dumnezeul care 
a părăsit celulele acelui corp. 


e Experiențele morții clinice, fizica cuantică, 
dar şi alte surse, ne spun că nu există întâmplare în 
Univers atunci când este vorba de viața unui om. 
Universul este expresia unei gândiri, a unei rațiuni. Şi 
omul este, de asemenea, rezultatul unei rațiuni, fiind 
el însuşi învestit cu rațiune. Dacă am face o ierarhi- 
zare a treptelor rațiunii în Univers, în capul scării 
s-ar situa, evident, Fiinţa Divină, iar pe următoarea 
treaptă, omul. În fața unei stele, omul are prioritate, 
pentru că, prin mintea sa, este co-creator de univers. 
Ca urmare, viața sa este încontinuu supravegheată 
printr-o mulțime de mesageri care au misiunea de 
a interveni la nevoie. Ceea ce nu înțelegem noi este 
faptul că, din rațiuni care ne scapă, durata vieții de 
aici este programată de la câteva minute până la zeci 
de ani. Şi ultima noastră expirație este înscrisă în 
ADN. Pretutindeni se moare la toate vârstele. 

Mă opresc aici, spunând că medicul nu este 
Dumnezeu, iar medicina nu este matematică. 


e Cred că defectul major al societății umane se 
află la nivelul relațiilor interumane. Lipsa de respect 
reciproc şi nerespectarea drepturilor celuilalt consti- 
tuie prima sursă de conflict. Este o acută nevoie de o 
nouă psihologie, care să rezoneze cu legile spirituale 
ale Universului. 

e Avem două instanţe de decizie: mintea şi inima. 
- Mintea este informația, rațiunea, educația; 
- Inima este sufletul, intuiţia, Divinitatea din 
noi, emoția, sentimentele. De aceea, când 
suntem trişti, avem senzația că ne doare, că 
ne apasă inima; 
- Cu mintea alegem logic, rațional; 
- Cu inima alegem în virtutea sentimentului pe 
care îl avem în clipa deciziei. Timpul ulterior 
ne arată că adevărul a fost de partea inimii; 
- Inima este vocea interioară a Sinelui, echiva- 
lentul Divinităţii din noi; 
- Rațiunea foloseşte repere conjuncturale, 
efemere; 
- Inima se ghidează după vocea Universului 
din noi, singurul deținător al adevărului; 
- Inima este mai aproape de subconştient 
decât rațiunea. Acolo este înscrisă întreaga 
noastră istorie - trecută, prezentă şi viitoare; 
- Informația venită din subconştient o numim 
intuiție. 


e [religiile au vorbit despre Paradisul de dincolo. 
Oricât ni s-ar părea de puțin credibil, acesta există, dar 
realitatea sa este cu mult mai mirifică. Dincolo, totul este 
făcut din lumină - iarbă, flori, copaci, ape, ființe. Totul 
străluceşte într-o simfonie de culori, totul este îmbibat 
de arome răpitoare pentru suflet şi mângâiat de o briză 
răcoritoare, însuflețit de coruri de serafimi şi de păsări. 
Cel care a creat numele de „pasărea Paradisului” a avut 
probabil în minte imaginea sa de dincolo. 

Aceste descrieri au fost făcute atât de către cei 
care au avut experienţe ale morții clinice, cât şi de 
către cei care au călătorit acolo în afara corpului fizic. 

William Buhlman ne spune însă că a pătruns 
extracorporal în dimensiuni şi mai adânci de univers, 
unde peisajele sunt de o frumuseţe cu mult mai exal- 
tantă. A văzut coloane imense de lumină, de o puritate 
absolută. Aceleaşi coloane de lumină pură, ca martore 
ale luminii-mamă, matrice de la începuturile lumii, au 
fost descrise şi de Sandra Anne Taylor. 

Se apreciază că prin înălțarea conştiinţei - 
acest paşaport universal cu care putem vizita întregul 
Univers, vom trece în etapa următoare de evoluție. 
Aceasta va însemna explorarea lumii siderale, nu cu 
vehicule fizice, care ne limitează la universul fizic, ci 
având ca vehicul doar mintea noastră care acolo este 
înzestrată cu puteri demiurgice. 


e Experiența morţii clinice ne relevă existența a 
cel puțin două dimensiuni de Univers: 

- Una este dimensiunea noastră fizică, cea a 
lumii concrete, accesibilă simțurilor noastre, 
orientată tridimensional şi supusă legilor 
fizicii newtoniene. Având masă, toate corpu- 
rile fizice sunt supuse forței de gravitație. În 
dimensiunea fizică ne consumăm existența 
de la naştere până la moarte. 
- Cealaltă dimensiune este a lumii de 
„dincolo“. Este dimensiunea primară, esen- 
țială a Universului, formată din energia 
matriceală sau subtilă - sursă a întregii lumi — 

emanată de Fiinţa de Lumină, cum o numesc 
toţi cei care au întâlnit-o în planul de dincolo. 
Este Regatul Ființei Supreme, al Conştiinţei 
Cosmice. 


e Până la nivel molecular, suntem un corp fizic 
muritor şi aparținem lumii concrete. 

Dincolo de nivelul atomic aparținem corpului 
spiritual, non-fizic, invizibil, nemuritor. 


e Nu există decât moarte a corpului fizic. 
Spiritul, sau corpul subtil, este etern. 
Naşterea este trecerea de la esenţă la substanţă. 
Moartea este trecerea de la substanţă la esență 
(Apollonius din Iyana). 


e Din expunerea anterioară, se pot distinge 
două modalități de acţiune diferite la nivel de univers. 
Una este cea firească, în acord cu legile fizicii cunos- 
cute, şi o alta este contrară acestor legi. 

Mulţi dintre cei care au avut boli grave, nerezol- 
vate de terapia în uz şi din cauza cărora au intrat în 
moarte clinică, au fost vindecați, fie instantaneu, fie 
doar în câteva zile, necesare pentru reparația unor 
deteriorări mari ale organismului. Am comentat în 
acest sens exemplul Anitei Moorjani. 

O altă cale de vindecare, la fel de miraculoasă 
în astfel de cazuri, a fost aceea a apelării la ajutorul 
credinţei. Sunt binecunoscute vindecările efectuate de 
Părintele Arsenie Boca sau de Sf. Nectarie, Sf. Serafim 
de Sarov, Sf. Antonie de Padova şi mulți alții. 

Aceste vindecări, contrar a ceea ce ştim despre 
natură, demonstrează că dincolo există o Forţă şi o 
Voinţă ale unei Surse, care poate să răspundă la o 
rugăciune sau să săvârşească miracole. 


e Spuneam că Sursa Primordială emite şi contro- 
lează încontinuu fluxul de energie subtilă (matriceală, 
vitală, energie universală). 

Fiind emanată de Ființa de Lumină, este evident 
că această energie are ca suport lumina sub formă de 
unde, la acest nivel, şi de particule, când formează cor- 
purile fizice. 


e Ştim acum că viața din planul terestru este 
menținută graţie fluxului continuu de energie vitală 
(cosmică) venită din planul de dincolo. 

O circulație liberă a energiei vitale în corpul 
nostru înseamnă sănătate. Blocarea acestei energii 
în circulația sa normală la nivelul organismului 
înseamnă boală. Aceste blocaje sunt generate de 
emoțiile, gândurile şi acțiunile negative. Ajungem la 
concluzia, susținută de toate sursele comentate, că tot 
ceea ce are o semnificație negativă — idei, emoţii, stres, 
acțiuni - are un efect perturbator, distorsionant, atât 
pentru om, cât şi pentru Univers. Fericirea noastră 
este şi a Universului în acelaşi timp, după cum şi sufe- 
rința noastră o împărțim cu Universul. Lecţia pe care o 
putem învăța de aici este aceea că legea fundamentală 
a Universului este una de ordin spiritual, moral, iar 
efectul său se extinde la toate structurile sale compo- 
nente. Trebuie să remarcăm că prioritate în sesizarea 

acestei legi a avut-o religia, în timp ce ştiinţei i-au 
trebuit 2000 de ani de evoluţie ca să o poată înțelege. 
Acesta este motivul pentru care lisus rămâne pentru 
mine cel mai mare învăţător al tuturor timpurilor şi, 
în acelaşi timp, şi cel mai modern. Toate, dar absolut 
toate cuvintele lui, toate învăţăturile lui sunt perfect 
explicabile în termenii ştiinţelor moderne. 

Boala îşi imprimă un tipar patologic în ADN-ul 
nostru. Supărarea, stresul, toate actele şi emoțiile 
negative determină o contractare a lanțului ADN, nefa- 
vorabilă stării de sănătate. Am descris experienţele care 
au confirmat afirmația de mai sus în alte lucrări. 

Bucuria, liniştea sufletească obținută prin îer- 
tarea de care a vorbit lisus şterg tiparul patologic al 
bolii din ADN şi depliază lanțul său. S-ar fi gândit 
cineva înainte de descoperirea ADN-ului că ar putea 
fi un punct de întâlnire dintre religie şi ştiinţă? 

Al doilea exemplu. Ştim că primul imperativ al 
învățăturilor lui lisus îl constituie îndemnul la iubire, 
agape, sau iubirea pornită din inimă către sufletele 
tuturor ființelor. Care este rostul ei? Acela de a fi un 
liant, o conexiune sufletească cu tot ce există. Această 
iubire este garantul păcii, al armoniei, al liniştii şi 
al bunei înțelegeri între oameni. În mod neaşteptat, 
suportul său îl găsim în fizica cuantică, şi anume în 
principiul înterconexiunii cuantice. Suntem cu toții 
interconectați la nivel cuantic. Suntem cu. toții inter- 
dependenți, nimeni nu poate fi ceea ce este doar prin 
sine, ci şi prin toți ceilalți. Binele tuturor înseamnă 
coeziunea tuturor. 

Ştim acum că la nivelul ADN-ului sunt pre- 
zente toate informațiile utile procesului de vindecare. 
spuneam că se fac studii de descifrare a gramaticii 
ADN-ului. Va fi era în care tratamentul prin medica- 
ție farmaco-chimică se va reduce la un minim necesar, 
apreciat la circa 10%. 


e Experiența morții clinice ne aduce pentru 
prima oară în atenție o lume de dincolo foarte aproape 
de înțelegerea noastră actuală, cu o organizare socială 
aproape identică cu a noastră, cu instituții, şcoli, uni- 
versități, profesori, specialişti pe diverse domenii, 
psihoterapeuți, ghizi, dar şi relații interumane perfect 
armonizate. Culoarea luminii, a peisajului, frumusețea 
locurilor, viața lor plină - ni se spune că sunt departe 
de descrierea tradițională cunoscută. Nu întâmplător, 
când sunt trimişi înapoi în lumea terestră, majoritatea 
dintre cei care au avut o moarte clinică refuză să se 
mai întoarcă. 


e Venim aici pentru a învăța anumite lecţii de 
care avem nevoie în scopul de a evolua. Scopul vieții 
îl constituie iubirea şi cunoaşterea. Prin cunoaştere, 
evoluăm. Prin iubire, obținem seva vieții şi armonia 
necesară conviețuirii. 


e Dincolo este o singură religie, cea a Fiinţei 
Divine, a iubirii infinite care este dăruită în egală măsură 
tuturor, indiferent de apartenenţa religioasă de aici. 

Argumentul cel mai convingător al acestei 
aserțiuni îl constituie faptul că toți cei care au avut 

experiența morții clinice au trăit aceleaşi evenimente, 
indiferent de spațiul geografic din care au venit, de 
culoare, cultură sau religie. 

Nimeni n-a fost întrebat ce religie a avut, ci doar 
ce fapte a săvârşit aici. Sigur că religia practicată cu înțe- 
lepciune şi cu înțelegerea că toți oamenii provin dintr-o 
singură sursă, şi anume dintr-o scânteie divină, consti- 
tuie o pregătire a sufletului pentru Regatul Celest. 

Sigur că mulți oameni simt nevoia unei insti- 
tuții cu un ritual prin care să păstreze comuniunea cu 
Dumnezeu şi fiecare poate avea o religie diferită care 
ține doar de o condiționare istorică, geografică şi cultu- 
rală. Am mai spus, către vârful muntelui pot duce mai 
multe căi. Este adevărat că unele nu conduc la vârf, ci 
în prăpastie. Acolo conduc habotnicia şi fanatismul. 
Aşa s-a ajuns la Inchiziţie şi la sectele sinucigaşe, care 
nu au avut şi nu au nimic comun cu Dumnezeu. 

Orice religie care cultivă iubirea pentru toți 
semenii, fără nicio discriminare, se înscrie implicit în 
legile spirituale ale Divinității. 


e Ni se spune că a fost nevoie, cel puţin în vre- 
murile îndepărtate ale civilizației, de mai multe religii 
pentru că nu toți oamenii erau la fel de evoluațţi pentru 
a le înțelege corect mesajul. 


e keligia care cultivă ura, intoleranţa, violența, 
discriminarea sub orice formă nu duce la Dumnezeu şi 
va fi invalidată de istorie mai devreme sau mai târziu. 

Anita Moorjani era de rit hindus, iar boala sa 
cumplită îi blocase funcționarea tuturor viscerelor şi 
niciun medic nu o mai putea salva. A vindecat-o în 

doar câteva zile acelaşi Dumnezeu care l-a vindecat şi 
pe Stavros Kalkandis, care era de rit creştin. Aşadar, 
Dumnezeu nu face discriminare între un rit şi altul. 


e Una dintre dovezile care sugerează existența 
unei dimensiuni spirituale a Universului o constituie 
transformarea spirituală pe care o au, fără excepție, 
toți cei ce s-au întors de dincolo. Ei îşi evaluează viața 
din perspectiva experienţei pe care au trăit-o acolo. 


e Experiența morții clinice este prin excelență 
una spirituală, un salt cuantic în esența noastră pură 
şi eternă, în dimensiunea propriului nostru adevăr, 
oferind răspunsuri la obsedantele noastre întrebări: 
cine suntem, de unde venim, ce rosturi avem aici şi 
unde ne întoarcem? 


e Suntem aici pentru a evolua, oferindu-ne reci- 
proc iubire, ajutor, înțelegere, iertare. Fiecare îşi are 
misiunea sa. În acest scop, suntem înzestrați cu talentele 
şi predispozițiile necesare. După cum am formulat în 
altă lucrare, fiecare ființă pare să-şi ajungă sieşi. 


e Ceea ce numim „păcat” este o abatere de la 
Legea de funcționare a Universului. Prin abaterile de 
la Lege ne creăm dezechilibre energetice care ne sunt 
dăunătoare nouă şi semenilor noştri. Toate gându- 
rile, emoțiile şi acțiunile noastre cu conotații negative, 
inclusiv lipsa de igienă a corpului, care este apreciat 
ca fiind Templul spiritului, intră în categoria a ceea ce 
numim „păcate” sau abateri de la Lege. 

e Experiența morții clinice a fost, în opinia 
mea, doar o sugestie care ne-a deschis porţile unei 
lumi nebănuit de frumoase, de înălțătoare şi de reale. 

Experiențele morţii clinice ne-au condus la 
porțile lumii, la Sursa ei Divină, oferindu-ne una 
dintre cele mai fascinante şi mărețe imagini ale aces- 
teia, aducându-ne-o atât de aproape de sufletul şi de 
mintea noastră, atât de reală, de inefabilă şi de umană 
- în sensul cel mai profund al acestui atribut. 


e Experiența morții clinice ne deschide perspec- 
tiva unei lumi uimitoare, un etalon de perfecțiune, un 
model de existență ideală, la care nu ne-am gândit nici- 
odată că poate exista. Trăind până acum într-o lume 
a inechităţii, a invidiei, a urii şi a suferinţei, ne lăsăm 
greu convinşi că există undeva şi o altă lume cu un 
comportament şi o viață ideale. Aceasta este lumea lui 
Dumnezeu. Precedentul unei lumi fericite există deja. 
Avem acum suficiente argumente ca să înțelegem că 
lumea de dincolo reprezintă o civilizație net superioară, 
care precede civilizația din lumea de aici, constituind 
Sursa şi modelul existenței umane — de la ştiinţă la tehno- 
logie, artă, model social şi comportament uman. 

În mintea noastră, convinsă până acum că lumea 
în care trăim nu poate fi altfel decât este, privind-o 
resemnați, vom avea ca imagine, ca exemplu, un alt 
model posibil, demn de urmat, acela al lumii de dincolo. 


e Vreau să cred că studiul morții clinice şi-a 
încheiat misiunea. Mai mult nu mai poate da. Acum 
se deschid în fața noastră alte căi. Nu va mai fi nevoie 

să aşteptăm un accident, o boală, pentru o posibilă 
experienţă în timpul morții clinice. 


e Locul experiențelor morții clinice va fi luat de 
călătoriile out of the body, extracorporale. Descrierile 
obținute pe această cale sunt identice cu cele din 
moartea clinică, cu o diferenţă care este în favoarea 
experiențelor extracorporale. În aceste experiențe 
conştiinţa este perfect conservată, călătoria fiind între- 
prinsă din proprie inițiativă şi nu printr-o suferință 
care să ne aducă în pragul morții. 

Călătoria extracorporală în scop de explorare 
a Universului poate fi efectuată de persoane pregă- 
tite în acest sens, conştiente de obiectul pe care îl au 
de studiat. 

Ce înseamnă o astfel de pregătire şi ce avan- 
taje imense vor fi pentru omenire, ne putem face o 
imagine lecturând cărţile cu această tematică. 

Graţie mijloacelor tehnice create deja la 
Institutul lui R. Monroe, experiențele prin decorpora- 
lizare devin cu timpul doar o chestiune de învățare 
aflată la dispoziţia tuturor. 


e O observație extrem de interesantă, poate cea 
mai importantă de reținut, este aceea că, la fel cum 
după o experiență a morții clinice au loc mutații de 
ordin somatic, psihic şi spiritual, aceleaşi mutații se 
produc şi ca urmare a experiențelor extracorporale 
sau după regresiile transpersonale. 

lată câteva mărturii ale unei femei care a tra- 
versat o experiență a morții clinice: 

„- acum am dorința de a-i îmbrăţțişa pe toți 

oamenii pe care îi întâlnesc pe stradă; 

- preţuiesc fiecare clipă a vieții; 

- am descoperit bucuria de a trăi; 

- nu mai am nicio frică de moarte; 

- mi-a dispărut sentimentul de ataşament față 

de bunuri.” 

Este uşor de imaginat ce va însemna pentru 
generațiile viitoare utilizarea tuturor posibilităților pe 
care le vor avea la dispoziție pentru optimizarea pro- 
priei lor funcționalități. 

e Atât în universul cuantic, cât şi în cel spiri- 
tual, de dincolo, lumina are un comportament cuantic, 
non-fizic. Devine o energie subtilă, supusă controlului 
Congştiinței, atât Cosmice, cât şi umane, care o mode- 
lează în formele existente. 

La nivel macroscopic, în universul fizic, lumina 
suferă ceea ce s-a numit „colapsul funcției de undă” şi 
devine materie fizică, constituită din particule. 

S-a spus, metaforic desigur, că noi transformăm 
cu mintea noastră energia cuantică în materie, în toată 
diversitatea ei de forme, asemenea legendarului rege 
Midas, care transforma în aur tot ce atingea. 


e S-ar putea spune, simplificând la maximum, 
că Universul este format din doi poli: Conştiinţă 
Cosmică şi conştiinţă umană. Între aceştia se află 
energia cuantică, subtilă sau matriceală care îmbracă 
diversitatea formelor existente sub acțiunea modela- 
toare a Conşitiinţei. 

e Înzestrându-ne cu o conştiinţă capabilă să 
dea forme materiei, Dumnezeu ne-a făcut parteneri în 
creație. Dacă am medita puţin, am înțelege ce rol extra- 
ordinar ni s-a rezervat în Univers. De aceea este foarte 
important să respectăm legile spirituale ale Universului. 


e Suntem ființe vii într-un univers viu. Suntem 
biologie prin corpul fizic şi spirit, rațiune, conştiinţă 
în dimensiunea de dincolo. 

În planul spiritual de dincolo, energia subtilă 
reacționează aproape instantaneu la simpla expri- 
mare a dorinței noastre. Cu alte cuvinte, conştiinţa 
noastră este capabilă să dea forme materiei asemenea 
Conştiinței Divine. 

În planul fizic, transformările energiei subtile 
în materie fizică la nivelul corpului uman sunt lente 
şi au viteza de creştere, dezvoltare şi modificare spe- 
cifică biologiei noastre. De aceea, dacă nu suntem 
avizaţi, nici nu le sesizăm. 


e Ni se spune că celulele corpului nostru au 
fost programate inițial să se regenereze în perma- 
nență. Viaţa lor era astfel fără sfârşit, aşa cum o au 
şi astăzi ființele monocelulare care se înmulțesc prin 
diviziune. Moartea - şi deci limitarea duratei vieții - a 
apărut odată cu înmulţirea prin sexualitate. 

S-ar părea că a existat un moment al „izgoni- 
rii din Paradis”. Atunci s-a decis ca în forma noastră 
fizică să avem o viaţă cu durată limitată prin progra- 
mul introdus în celulele tuturor ființelor la nivel de 
ADN. 

Se speră ca în viitorul nu foarte îndepărtat, 
grație noului context cosmic în care am intrat, al 
redresării noastre spirituale, şi în condițiile progre- 
selor previzibile în descifrarea gramaticii codului 
genetic, să ne recucerim Paradisul pierdut şi durata 
vieții noastre să devină o opţiune şi nu o fatalitate. 
Dacă avem în vedere că energia cuantică matriceală 
este inepuizabilă, nu mi se pare imposibilă minunea 
nemuririi, când omul se va apropia de „Zei prin 
transformarea conştiinţei sale. 

Am convingerea că, în viitor, omenirea va trăi 
cea mai fantastică dintre experiențele cosmice, care i 
se pregăteşte pentru prima oară în istoria Universului. 


e Consecințele concluziilor pe care le impun 
cele mai noi surse de cunoaştere sunt imense, iar pe 
unele nici nu le putem încă intui. Eu le consider 
a fi adevărate revelații care vor marca o cotitură 
fundamentală, nu numai în istoria umanității, ci şi a 
întregului Univers. 

Este o nouă motivare, o nouă explicare a 
lumii, care va genera, obligatoriu, consecinţe în toate 
domeniile existenței umane. 

Experiența morții clinice devine astfel un real 
instrument prin care luăm act conştient de realitatea 
noastră cosmică. 


e [Noi suntem, la modul direct, opera con- 
ştiinţei noastre. Corpul nostru fizic este alcătuit din 
elemente ale vieților trecute şi din cele ale combinației 

materialului genetic al părinților. În câmpul conşti- 
inței celui ce urmează să se nască este deja prezentă 
schema sa morfogenetică, decisă în planul de dincolo. 
Genele sunt ale părinţilor, aranjamentul lor vine din 
proiectul desenat dincolo. 


e Credinţele şi sugestiile noastre sunt gânduri- 
forme care participă prin intermediul genelor la 
modelarea corpului nostru fizic şi la condiționarea 
noastră psihologică. 

Suntem, în consecinţă, expresia sugestiilor, cre- 
dințelor, sentimentelor, emoțiilor şi gândurilor noastre 
pozitive şi negative. 

lată o sugestie negativă care accelerează un proces 
biologic, deocamdată inevitabil: gândul că îmbătrânim. 

Ne putem închipui că în China de acum 4000 
de ani existau sisteme de menținere a sănătății fizice 
şi mentale în care, între altele, se vorbea despre capa- 
citatea conştiinţei de a ne influența în acest sens? Una 
dintre sugestiile negative care se recomanda să fie 
evitate era şi aceea a gândului de îmbătrânire. 

Am remarcat, în general, că în cultura orientală 
s-a atribuit gândirii un rol deosebit în modelarea şi 
funcționalitatea organismului despre care în cultura 
occidentală nu s-a vorbit niciodată până la contac- 
tul celor două tipuri de civilizaţie. În şcolile noastre 
am învățat un singur lucru: anatomia şi fiziologia 
organelor interne nu sunt supuse controlului nostru 
voluntar. Din acest motiv, în fața performanțelor 
obținute în acest sens în Orient, lumea ştiinţifică occi- 
dentală a rămas multă vreme sceptică. 

e O surprinzătoare confirmare a adevăruri- 
lor revelate în experiența morții clinice o găsim şi în 
legenda lui Hermes Trismegistul. 

Această legendă, care este atribuită, pe nedrept, 
doar fanteziei lui Edouard Schur6, conţine cel mai 
profund adevăr pe care abia astăzi îl putem înțelege 
şi confirma în virtutea cunoaşterii ştiinţifice de care 
dispunem. Este absolut uimitor ce se putea şti acum 
4000 de ani în civilizația Egiptului antic! 

Hermes merge la Lemplul lui Osiris pentru a 
fi inițiat în misterele acestuia. Preotul Templului îi 
induce o stare similară cu regresia psihică din zilele 
noastre. Intră în „dialog cu Osiris, care se prezintă 
ca fiind Inteligența Supremă aflată la originea tuturor 
lucrurilor. Este apoi scufundat în haosul întunecat, 
simbol al începuturilor lumii. Cu un zgomot lugubru, 
din haos izbucneşte Lumina care umple Infinitul. 
Osiris îi explică apoi că Lumina este Inteligența 
Divină în care sunt prezente toate tiparele lumii exis- 
tente, întunericul fiind simbolul lumii materiale în 
care trăiesc oamenii pe Pământ. 

Preotul Templului îi explică mai departe că 
Legea Misterului acoperă Marele Adevăr, la care nu 
au acces decât frații lor inițiați. Adevărul trebuie dez- 
văluit în funcţie de inteligenţa fiecăruia, ascunzându-l 
de cei răi, care sunt în stare să facă arme de distru- 
gere a semenilor, iar celor slabi le poate rătăci mintea. 
Adevărul trebuie să vorbească doar prin fapte. „Ştiinţa 
este forța, credința este spada, iar tăcerea este armura 

care nu poate fi sfărâmată. 

e Experiența morții clinice a fost un mare dar 
pe care Dumnezeu ni l-a dat pentru a ne aviza că 
trebuie să schimbăm drumul pe care am mers până 
acum. Nu întâmplător, lisus a spus: „Eu sunt Calea, 
Adevărul şi Viața.” 

Este prima oară în istoria Universului când, în 
planul celest, s-a decis ca lumea noastră să fie izbă- 
vită nu prin moarte, ci prin spiritualizare. 

Ni s-a arătat Adevărul, ni s-a arătat Calea. Este 
rândul nostru să răspundem chemării divine. 

Suntem cu toții prinşi acum în marele val al 
purificării, al trecerii de la materialitate la spirituali- 
tate. Am certitudinea că „ora astrală a omenirii” este 
aproape. De dincolo ni s-au dat toate semnele şi toate 
avertismentele. Sper să avem înțelepciunea necesară 
de a nu pierde şi această ultimă şansă. 

